
D«^  FRANJE  RACKOGA. 


NAPISAO 


TADE  SMIČIKLAS 


PRAVI  ČLAN  JUGOSLAVENSKE  AKADEMIJE. 


IZDALA 


JUGOSLAVENSKA  AKADEMIJA  ZNANOSTI  I  UMJETNOSTI. 


(Sav  prihod  namienjen  za  arkadu  i  spomenik.) 


U  ZAGREBU  1895. 

KNJIŽAEA  JUGOSLAVENSKE  AKADEMIJE   (DIONIČKE  TISKARE). 
TISAK  DIONIČKE  TISKARE. 


u  knjižari  jugoslavenske  akademije  (knjižari  Dioničlie 
tiskare)  u  Zagrebu 

mogu  se  dobiti  knjige,  koje  izdaje  jugoslavenska  akademija 

znanosti  i  umjetnosti,  koje  izlaze  njezinom  pomoću  i  koje 

su  prešle  u  njezinu  svojinu : 

A.  Knjige,  koje  izdaje  akademija. 
I.  Zbornici : 

1.  Rad  jugoslavenske  akademije  znanosti  i  umjetnosti.  (Knj.  1 — •120): 

Knjige  I— III.,  zatim  X — L1X.  i  LXXX.  svima  trima  i'azredima  zajedničke. 
Čiena  knj.  I — XIX,  svakoj  1  fr.  25  nvč.  Knj.  XX.  do  LIX.  svakoj  1  fr. 
50  nč.  Knj.  LXXX.  2  for.  Knj.  IV — IX.  ne  ima  više  u  zalihi. 

Filologičko-historičkoga  i  filosofičko-juridičkoga  razreda.  Knj.  LX.,  LXII.. 
LXIII.,  LXV.,  LXVII.,  LX VIII.  LXX.,  LXXI.,  LXXIII.,  LXXIV.,  LXXVL 
LXXVII.,  LXXIX.,  LXXXI.,  LXXXII.,  LXXXIV.,  LXXXV.,  LXXXVI., 
LXXXIX.,  xci.,  xcin.,  XCIV.,  XCVI.,  XOVII.,  XCVIII.,  XCIX.,  c, 
CL,  CIL,  OlIL,  CV.,  CVIIL,  CX.,  CXII.,  CXIV.,  CXV.,  CXVI.,  CXVIII.  ^ 
i  CXIX.  (I — XLI.)  Ciena  po  1  for.  50  nove. 

Matematičko-prirodoslovnoga  razreda.  Knj.  LXI.,  LXIV.,  LXVI.,  LXIX., 
LXXII.,  LXX V.,  LXXVIII.,  LXXXIII.,  XCII.,  XCV.,  CIV.,  CVI.,  OVIL, 
CIX.,  CXI.,  CXIII.,  CXVII.  i  CXX.  (I— XVIII.).  Ciena  CXI.  knjizi  2  for. 
50  novč.,  CXVII.  (XVII  j)  i  ostalim  1  for.  50  nvč.,  a  CXVII.  (XVII 2)  kao 
i  svakoj  svezci  75  nč. 

Boškovićev.  Knjiga  LXXXVII.,  LXXXVIII.,  XC.  Ciena  4  for.  50  nvč. 
Knjige  IV.,   V.,   VI.   i  VII.  .Rada"  su  razpr odane. 

2.  Stari  pisci  hrvatski.  (Knj.  1 — 20.) 

Knj.  I.  Pjesme  M.  Marulića.  U  Zagrebu  1869.  Ciena  2  fr. 
„      II.  Pjesme  Šiška  Menčetića  Vlahovića  i  Gjora  Držiča  1870.  Ciena  2  fr. 
„      III.  i  IV.  Pjesme  Mavra  Vetraniča  Ćavčića.  1871.  i  1872.   Ciena  III. 

knj.  2  fr.,  knj.  IV.  2  fr.  50  nč. 
„      V.  Pjesme  Nikole  Dimitroviča  i  Nikole  Nalješkoviča.  1873.  Ciena  2  fr. 
„      VI.   Pjesme  Petra  Hektoroviča  i  Hanibala  Lučića.  3874.  Ciena  2  fof. 
„      VII.  Djela  Marina  Držiča.  1875.  Ciena  3  for. 
„      VIII.  Pjesme  Nik.  Nalješkoviča,   A.   Cubranoviča,  M.  Pelegrinovića  i 

S.  MiŠetiča  Bobaljeviča  i  Jegjupka  neznana  pjesnika.  1876.  Ciena  1  fr. 

70  nvč. 
„      IX.  Djela  Ivana  Fr.  Gunduliča.  1877.  Ciena  5  fr. 
„      X.  Djela  Frana  Lukarevića  Burine.  1878.  Ciena  2  fr.  50  nč. 
~  „     XI.  Pjesme  Miha  Buniča  Babulinova,  Maroja  i  Gracija  -Mažibradića  i 

Marina  BureSiča.  1880.  Ciena  1  for.  80  nč. 
„      XII.,  XIII.  i  XIV.  Djela  Gjoua  Gjora  Palmotiča.  1882.,  1883.  i  1884. 

Ciena  knj.  XII.  3  for.',  XIII.  3  for.  50  nvč.  XIV.  2  for. 
„      XV.  Djela  Antuna  Gleđeviča.  1886.  Ciena  2  fr. 
„      XVI.  Djela  Petra  Zoraniča,  Antuna  Sasina  i  Savka  Gučetiča  Bendo- 

viševiča.  1888.  Ciena  2  for.  50  nvč. 
„      XVII.  Djela  Jurja  Barakovića.  1889.  Ciena  3  fr. 
„      XVIII.  Pjesni  razlike  Dinka  Ranine.  1891.  Ciena  2  for.  50  nč. 
„      XIX.  Djela  Gjona  Gjora  Palmotiča.  1892.  Ciena  50  nvč. 
„      XX.   Crkvena  prikazana  starohrvatska   XVI.    i   XVII.    vijeka.    1893. 

Ciena  2  for.  50  nč. 

3.  Starine.  Knj.  I— XXV.  1869—1891.  Ciena  I.  knjizi  1  fr.  25  nč.  Knj.  VIL, 
X.,  XXI.,  XXII.,  XXIII.,  XXIV.,  XXV.  i  XXVI.  po  2  for.,  ostalim  po  1 
for.  50  nvč. 

PREDGOVOR. 

Akademija  mi  je  povjerila,  da  napišem  biografiju  na- 
šega prvoga  predsjednika  u  prvom  četvrt  stoljeću  nje- 
zina opstanka  —  dra.  Franje  Račkoga.  Odlučila  ga  je 
štampati  u  4000  otisaka,  a  sav  prihod  da  bude  za 
arkadu  i  spomenik  nezaboravnomu  pokojniku.  Ovaj 
zaključak  nametnuo  mi  je  dužnost,  da  ovaj  lijepi 
predmet  obradim  što  prijatnije  za  inteligentna  čovjeka, 
a  opet  da  zadovoljim  i  stroga  stručnjaka. 

0  političkom  njegovom  djelovanju  unesao  sam 
njegove  izjave  koliko  moguće  doslovno.  Iz  njih  će 
biti  svakomu  sasvim  jasno  političko  vjerovanje  R-ga. 
Da  sam  slikao  i  političke  prilike,  morao  bih  bio 
taknuti  i  u  stranački  život  i  u  sijevajuće  i  danas 
strasti.  To  upravo  nisam  smio  učiniti  u  jednoj  aka; 
demijskoj  publikaciji.  Ako  to  već  nisam  smio  učiniti, 
bio  bih  upravo  smrtno  pogriješio,  da  sam  sasvim  pro- 
pustio barem  njegovim  riječima  oslikati  njegov  poli- 
tički rad.  Tekar  sa  političkom  vjerom  svojom  prika- 
zuje se  on  uz  ogromni  književni  rad  kao  cijeli,  pot- 
puni, znameniti  Hrvat,  Slaven  i  čovjek. 

Pomogli  su  me  mnogi  pismima  Račkoga.  Na  prvom 
mjestu  neka  bude  preuzvišeni  naš  biskup  pokrovitelj 


VI 


Josip  Juraj  Strosmajer,  koji  je  pocljeđno  sva  pisma 
darovao  akademiji.  Zatim  mi  se  molbi  odazvaše :  dr. 
V.  Jagić,  dr.  Iv.  Crnčić,  Luka  Zore,  o.  E.  Fermendžin. 
Stojan  Novaković,  Sime  Ljubić,  Nik.  Dučić,  Ilariorj 
Ruvarac,  L.  Leger,  Fr.  Bulić.  Svima  budi  hvala  u 
ime  akademije  i  u  ime  moje. 

Gosp.  Božidar  Kukuljević  poslao  mi  je  pisma,  štc 
ih  je  Rački  pisao  njegovu  ocu  iz  Senja  i  Rima.  Lijepa 
mu  za  to  hvala.  Ova  pisma  idu  u  dobu  prvih  poče- 
taka R-ga  snažnoga  rada,  idu  u  dobu  njegove  pri- 
prave za  veliki  kasniji  rad,  U  njima  slika  R-i  sam? 
sebe  i  podaj e  lijepu  pouku  svakomu  mladomu  čo 
vjeku.  Zato  sam  ih  u  „Prilogu''  naštampao.  Njegom 
život  u  Senju  i  Rimu  oslikao  sam  samo  toliko,  da  či 
talac  upravo  poželi  pročitati  i  ova  pisma.  Veoma  žalin 
što  ne  mogoh  na  vrijeme  dobiti  pisma  R-ga  g.  dru 
Bogišiću,  koja  je  ovaj  pokojnikov  velecijenjeni  prijatel 
sačuvao,  ali  ih  nije  mogao  poslati,  jer  je  on  boravi* 
u  Getinju,  a  pisma  su  u  Parizu.  Nadamo  se,  da  ćeni' 
ih  još  dobiti  u    našu  akademijsku  zbirku. 

U  Zagrebu  dne  13.  februara  1895. 

T.  .Š. 

I. 
Iz  mladosti  —  1855. 


Nije  mi  lasno  bilo  pisati  životopis  miloga  starijega  prijatelja 
dra.  Franje  Račkoga.  premda  mi  je  poznata  bila  svaka  nit  nje- 
gova života.  Čuvstvo  poštovanja,  kojim  sam  ga  pratio  svega 
života,  iza  smrti  raslo  je  sve  više,  čim  sam  više  progledao 
sve  pomisli  i  nastojanja  njegova.  Sve  sam  više  vidio  u  svakom 
njegovom  djelu  čistu  i  jasnu  misao  samo  za  narodnim  dobrom, 
sve  više  mi  je  bivala  slika  njegova  života  jasnija  i  sjajnija 
tako,  kako  mi  nije  bila,  kada  sam  ga  svojim  očima  gledao. 
Morao  sam  upravo  paziti,  da  ushitom  svojim  čitatelja  ne 
utrudim,  da  ne  probudim  u  njemu  misao,  kao  da  sam  hvalom 
prevršio.  Ovo  ne  smjedoh  učiniti  u  životu  Račkoga,  koji  u 
tom  pogledu  u  tolikim  biografijama  slavnih  ljudi  po  mojem 
mnijenju  nikad  prevršio  nije. 

Rodio  se  je  Franjo  Rački  25.  novembra  1828.  od  oca  Grge 
i  majke  Margarete  rodjene  Padavić  u  Fužinama  čarobnom 
mjestu  gorskoga  kotara  hrvatskoga  primorja.  Otac  mu  je  u 
mladje  dane  posjedovao  kućicu  s  nješto  zemlje.  Nije  bio  pismen, 
a  majka  tek  nješto  znala  i  pisati.  Oštroumni  i  neumorni  Grga 
stvori  si  dobar  krčmarski  zanat,  osnuje  trgovinu  mješovitom 
robom,  a  napokon  stane  trgovati  i  lijesom.  Sreća  mu  posluži, 
sagradi  dvije  kuće  i  kupi  treću,  a  zemlje  nakupova  do  sto 
jutara.  Grga  bude  ugledan  čovjek  i  dugo  vremena  mjesni 
sudac  jedan  od  najuglednijih  svega  svoga  kraja  tako,  da  su 
mu  višje  oblasti  i  plemstvo  bile  ponudile,  ali  on  ga  odbio. 
Procvao  Grga,  a  rasla  ^nu  i  obitelj  i  narasla  mu  na  tri  sina  i 


tri  kćeri.  Sva  je  tri  sina  školovao,  ali  najviše  je  trošio  na 
Franju,  koji  je  bio  najveća  radost  ocu  i  majci.  Vele,  da  je 
ocu  po  svem  biću  svome  od  rane  mladosti  bio  najspodobniji. 
Grga  je  bio  neumoran  u  radu,  brižan  za  svoju  obitelj,  čist 
u  životu  kao  pravi  narodni  uglednik.  Grga.  pobožan  i  bogo- 
bojan  svaki  bi  dan  iza  teškoga  dnevnoga  rada  sa  svojom 
djecom  odmolio  pozdrav  gospi  bogorodici.  Nije  štedio  nijedne 
žrtve  za  svoju  djecu,  a  mrzio  svaku  neumjerenost  u  jelu  i 
pilu  i  svaku  raskoš  u  odijelu. 

Uz  ovako voga  oca  u  ovako voj  obitelji  cvali  su  mladi  dani 
našega  Franje.  Svršivši  pučku  školu  i  prvi  gimnazijalni  razred 
na  Rijeci  prodje  na  gimnaziju  u  Varaždin,  gdje  je  dovršio 
šest  razreda  tadanje  gimnazijalne  obuke  —  uvijek  kao  prvi 
djak.  Mudri  otac  metnuo  ga  na  stan  u  kuću,  gdje  se  samo 
njemački  govorilo,  jamačno  za  to,  da  što  prije  taj  jezik  nauči. 
U  kakovoj  je  atmosferi  živio,  vidi  se  po  tom,  što  g.  1844.  u 
svojoj  petnaestoj  godini  piše  kući,  da  bi  ga  „do  godine  dali 
u  Magjarsku  radi  jezika".  Otac  ga  ipak  nije  poslao.  Duh 
narodni  izvan  ove  kuće  probudi  brzo  i  Franju.  Slijedeće  go- 
dine 1845.  već  se  potpisuje  u  pismima  „Ilir  iz  Hrvatske", 
isa  koncu  šestoga  razreda  ispjeva  već  lijepu  latinsku  pjesmu, 
u  kojoj  se  i  ovaj  novi  dub  javlja.' 

Ovako  probudjen  nije  bio  zadovoljan,  što  ga  otac  kani  do 
godine  poslati  u  Senj.  Dokazuje  ocu,  da  su  u  Senju  nauke 
slabe,  zato  da  je  tamo  djaka  tako  malo.  Bolje  je  u  Zagrebu, 
gdje  ima  boljih  učitelja,  a  u  filozofiji  da  ima  do  sto  pedeset 
djaka.  U  ovo  jato  htio  bi  i  on  poletjeti,  ali  mu  otac  ne  da. 
Iz  Senja  javlja  do  skora  veselu  vijest,  da  će  ga  njegov  biskup 
poslati  u  Peštu  ili  u  Beč  na  sveučilište.  Tomu  se  u  vehke  ra- 
duje, jer  da  .^šeli  učen  postati''^ .  Roditelje  uznemiruje  za  novce, 
da  si  nabavi  što  više  knjiga. 

Godina  1848.  nadje  ga  u  drugoj  godini  filozofije  u  samotnom 
ali  veoma  nemirnom  Senju.  Ne  prija  mu  taj  nemir.  Ne  bi  mu 

'  Pjesmu  sam  dobio  od  preč.  gosp.  kanonika  Josipa  Lehpamera.  Hvala 
mu  budi  na  daru. 

žao  bilo,  da  raspuste  sjemenište,  jer  bi  se  kod  kuće  mogao 
bolje  posvetiti  nauci.  Došao  bio  klerik  iz  Pešte,  koji  mu  je 
svega  božjega  dobra  napripovjedio,  kakve  se  sve  nauke  pre- 
davaju  u  Pešti,  Beču  i  Pragu.  Sada  on  pripominje  svojim 
priprostim  roditeljima,  kako  im  je  on  već  prije  pisao  i  doka- 
zivao, da  za  njega  Senj  nije,  da  ga  šalju  dalje  u  svijet.  Pre- 
sretan je  opet,  kada  im  može  javiti,  da  će  ga  ipak  do  godine 
biskup  poslati  na  peštansko  ili  bečko  sveučilište  u  teologiju. 
Moli  ih,  neka  mu  u  Senj  ne  šalju  novaca,  već  sve  neka  ostave 
za  do  godine,  da  si  kupi  što  više  knjiga,  da  „postane  učen". 

Mjeseca  oktobra  1848.  marširali  su  sa  svojim  vojskama  i 
Jelačić  i  Windiscligr;ltz  na  pobunjeni  Beč.  Burna  ona  godina 
i  u  Beču  i  u  Pešti  stisnula  je  i  mladoga  klerika  Račkoga  i 
nadalje  za  godinu  dana  u  Senj,  da  ne  poleti  za  najvećom  že- 
ljom svojom  u  veći  svijet.  I  u  zabitnom  Senju  on  napreduje. 
Pred  nama  je  knjižica  pod  naslovom:  ^^Zapisnik  knjiga  na- 
rodne knjimice  Franje  Fačkia  bogoslova  g.  1848.19.  u  Senju'-'. 
Ovaj  kataložić  ima  u  prvom  dijelu  .„slavjanske"  a  u  drugom 
„neslavjanske"  knjige.  Slavjanskib  knjiga  ima  na  broju  68, 
najviše  hrvatskih.  Od  slavenskih  češku  gramatiku  od  Ziaka 
i  rijeenik  Konečnoga.  Već  ima  i  znamenite  knjige :  Safafikov 
narodopis  i  Hanuševu  dušovčdu,  Safafikove  starožitnosti,  Pa- 
lackoga  dejini  tri  sveska.  Časopis  českeho  Muzeum  i  Hanu- 
ševu logiku.  Upravo  lijepe  i  izabrane  stvari.  Češki  je  dakle 
najprije  učio  i  čitao  od  slavenskih  jezika.  Nije  bio  u  tom 
samac.  Tako  su  u  „ilirsko"  doba  radili  svi  budniji  hrvatski 
mladići.  Samo  je  značajno,  kojih  se  je  knjiga  najprije  hvatao, 
kada  je  proučio  češku  gramatiku.  „Neslavjanska"  njegova 
knjižnica  na  latinskom,  njemačkom  i  talijanskom  jeziku  imala 
je  u  Senju  tek  trideset  i  sedam  djela,  a  poslije  vidi  se,  da  je 
narasla  na  86  teologijskih  i  crkveno-istorijskih  djela. 

Dvadesetgodišnji  posjednik  male  „narodne  knjižnice"  osjeti 
pobudu,  da  štampom  objelodani  njeke  svoje  mile  misli.  Lijepo 
mu  pristaje,  da  je  pjesmicom   započeo  i  zapjevao  veličanstvu 

crkve  Kristove.  „Cerkvi^^^  PJeva  i  slavlju,  kako  ..svaki  kamen 
gorostasne  zgrade  omašten  je  krvlju  mueenikah".  Dijete  iz 
čiste  kršćanske  hrvatske  obitelji  zanosom  se  posvećuje  crkvi 
majci  svojoj,  službenici  Isusovoj.  Uz  pjesmu  prilaže  odmah 
članak  „Razum  i  vjera'' ^  spretno  složen  po  nauci  dogmatike, 
koju  je  one  godine  učio.  Svoju  posvetu  crkvi  još  ljepše  izreče 
odmah  u  slijedećoj  pjesmici:   ..Budi  volja  tvoja". ^ 

Energična  mlada  duša  probudila  se  evo  brzo  i  u  malom  Senju 
nadom  pitana,  da  će  za  koji  tjedan  poletjeti  u  veliki  svijet  na 
bečko  sveučihšte.  Na  jesen  godine  1849.  pošalje  ga  vrijedni 
biskup  Ožegović  u  Beč,  da  nastavi  u  Pazmaneju  nauke.  Od 
biskupa  dobije  i  preporučno  pismo  na  dra.  Josipa  Jurja  Stros- 
majera,  tada  dvorskoga  kapelana  i  ravnatelja  svećeničkoga 
doma  Augustinea.  Kada  se  prvi  put  nadjoše,  bio  je  Strosmajer 
već  predložen  i  imenovan  biskupom  djakovačkim,  samo  mu 
je  manjkala  potvrda.  RaČki  toga  nije  znao.  „Mali  sitni  kle- 
ričić  čedan,  razborit  i  oštrouman,  omili  mi  odmah",  kaza 
biskup  poslije  četrdeset  godina  prigodom  proslave  četrdeset- 
godišnjice  svoga  biskupovanja.  Milo  mu  je  bilo  sjetiti  se  toga 
sretnoga  časa,  kao  prvoga  cvijeta  prijateljstva,  a  poslije  lira- 
timske  ljubavi  prema  Račkomu. 

Ne  treba  niti  spominjati,  da  je  mladi  bogoslov  svom  dušom 
prionuo  oko  svojih  teologijskih  nauka,  to  svjedoče  sve  odlične 
svjedočbe  fakulteta.  A  kako  mu  gori  duša  za  uzvišenim  sve- 
ćeničkim zvanjem,  to  nam  sam  kazuje  u  dvije  pjesmice  pod 
naslovom:  „Svećenik".  Na  visokoj  hridi  uzraslo  granato  drvo 
puno  divna  blagoslovna  ploda,  vrhom  tiče  se  samih  nebesa. 
Na  drvo  se  uzapeo  čovjek,  da  dijeli  darove  božje.  Ona  je 
hrid  crkva  Isusova,  drvo  je  oltar  božji,  na  koji  se  uzapeo 
svećenik,  da  svojom  nekrvnom  žrtvom  spoji  nebo  sa  zemljom. 

Voće  neprestanih  čuj !  milosti. 
Te  podava  vernim  —  u  radosti 


>  Katolički  list  g.  1849.  br.  2b. 

2  Ibidem. 

5  Ibidem  br.  26. 


Da  studenac  živi 

Jest  u  njegovoj  moći  — 
U  kog'  božji  janjac 

Vek  k^rv  svoja  toči.' 

(Jblik  ne  odaje  pjesnika.  Rački  niti  ne  pokuša  nikada  više 
niti  jednom  pjesmom  svoju  pjesničku  sreću.  Za  nas  je  mnogo 
znamenitije,  da  iz  njegovih  ovo  njekoliko  stihova  npravo  sjaje 
njegova  živa  i  sveta  želja,  da  bude  pravi,  čisti  svećenik  i 
božji  ugodnik. 

Pored  teologijskih  nauka  nastavljao  je  izučavanje  jezika. 
Doskora  nauči  poljski  i  ruski.  Sada  je  naučio  i  franceski.^ 
Osim  teologije  prione  već  sada  i  uz  istoriju.  Dozvolom  mini- 
starstva učini  na  lilozoiijskom  fakultetu  ispit  iz  istorije  au- 
strijske starije  dobe  („osterreichische  Staatengeschichte  illterer 
Zeit")  odličnim  uspjehom.^  Nije  u  tim  predavanjima  profesor 
njegov  Jos.  Kaiser  mogao  proći,  a  da  ne  oslika  dobu  Svato- 
plukovu  i  da  se  ne  dotakne  blagoslovnih  djela  svete  braće 
Cirila  i  Metoda.  Pred  mladini  bogoslovom  jamačno  prvi  put 
odkrivala  se  shka  slavenskih  zemalja  u  velikom  prostoru  nji- 
hovu i  u  sukobu  sa  Njerastvom  i  Magjarstvom.  Iz  ove  prve 
slike  rodi  se  poslije  prvo  njegovo  djelo  o  Cirilu  i  Metodu. 
Užgao  se  za  istorijsku  nauku.  Pokazuju  to  njegovi  dopisi  u 
„Kat.  listu",  a  osobito  veća  radnja:  ^^Sredotočje  povjestnice"' 
u  cijelom  nizu  članaka.  Vjera  i  crkva  središte  su  svih  naj- 
plemenitijih i  najuzvišenijih  nastojanja  naroda  i  država.  Doista 
lijep  pokus  za  mladu  energičnu  dušu.* 

Svršivši  bogoslovje  bude  zaredjen  za  svećenika  15.  au- 
gusta 1852.    u  Senju.    Dobri    njegov   biskup  Mirko  Ožegović 

»  Kat.  list  1850.  br.  40. 

-  ,.Zapisnik  narodne  knjižnice"  Fr.  R.  započet  1848.  nastavljen  u 
Beču. 

^  Dozvolom  ministarstva  od  25.  januara  1850.  učini  za  prvo  i  drugo 
polugodište  u  prof.  Jos.  Kaisera  ispit,  na  što  dobije  svjedočbu  „auf 
die  osterreichische  Staatengeschichte  alterer  Zeit  erste  Classe  mit  Vorzug". 
Svjedočba  medju  spisima  pokojnikovim. 

^  Kat.  list  1851.  br.  14.  15.  19.  20.  21.  22.  23.  24.  25.  26. 

namijeni  mu  lijep  zadatak,  da  bude  profesorom  na  fiimnaziji 
za  matematiku  i  tiziku.  Biskup  Mirko  našao  l)io  u  Senju 
čudan  običaj  još  od  starih  glagoljaških  vremena.  Župnici  u 
svojim  župnim  kućama  podučavali  bi  mladiće  i  pripravljali  do 
bogoslovja.  Slabo  su  na  taj  način  pripravljeni  mladići  dolaziU 
u  bogoslovje.  Da  ovoj  nevolji  doskoči,  osnuje  gimnaziju  u 
Senju,  na  kojoj  su  podučavali  darovitiji  njegovi  mladji  sve- 
ćenici. Da  gimnazija  dobije  pravo  javnosti,  dade  im  priliku, 
da  učine  u  Beču  ispite.  Rački  se  je  imao  u  to  ime  pripraviti 
iz    matematike    i  iizike  i    usposobiti  na    bečkom    univerzitetu. 

Po  svemu  svome  dosadanjem  nauku  i  smjeru  naučnom  vi- 
djeste  već,  da  nije  imao  za  to  nikakve  priprave.  To  je  na- 
ravno znao  i  njegov  biskup,  ali  se  je  uzdao  u  njegove  du- 
ševne darove,  koji  da  mogu  sve  prevladati.  Rački  se  vrati  u 
Beč  na  nauke.  Odavle  dade  glasove  o  svojim  naukama  i  u 
knjizi  hrvatskoj.  iSav  je  u  lilozoiiji  i  u  prirodnim  naukama. 
Filozofijske  rasprave  u  „Kat.  listu"  :  .^Okostnica  sadašnje  špe- 
kulacije''^, gdje  govori  o  modernim  strujama  u  filozofiji,^  a 
zatim:  „Toganska  špekulacija''''^  pokazuju,  da  se  je  intenzivno 
bavio  filozofijom.  Njegov  opet  članak  :  .^Pokus  narođno-hič- 
henog  nasivlja^  u  „Kolu"^  stekao  je  pohvalu  tadanjega  ured- 
nika IMirka  Bogovića.  „S  najvećom  radostju  primih  —  piše 
mu  —  nedavno  Vaš  pokus  narodnoga  nazivlja  lučbenoga.  pa 
zato  mi  se  neda  na  ino,  već  srdačno  vam  zahvaliti  za  trud 
Vaš,  kojim  nastojite,  da  obradite  tu  struku  znanosti,  o  kojoj 
se  punim  pravom  reći  može.  da  do  sad  na  ugaru  ležaše.  Za- 
služujete za  to  hvalu  cijelog  naroda".* 

Redaktorovu  hvalu  uzmite  onako,  kako  ju  je  on  razumjevao. 
Htio  tek  obodriti  mlada  čovjeka,  da  dalje  radi. 

Vrijedno  je  čuti  dvije  tri  riječi  iz  kratkoga  piščeva  pred- 
govora.   „Narod  nam  je  nadaren  l)lagim.    poučljivim    duhom. 

»  Kat.  list  1852.  br.  16.  17.  Ls. 

2  Kat.  list  i.  g.  br.  30.  31. 

^  Kolo  IX.  str.  105.  i  dalje.  Štampana  je  prva  pola. 

*  Pisma  Bogovic^u  od  S  febr.  1853. 


a  zemlja  naša  mogla  bi  biti  rajem  evropskim.  Široke  i  plodne 
poljane,  romantične  doline  grle  potoci  i  prostrano  more.  A 
ni  ćelave  i  kršne  primorske  planine  u  mnogom  pogledu  nisu 
bez  važnosti.  Koliko  blago  nesakrivaju  naše  gore?  Sve  ba- 
dava! —  narod  nam  je  neuk  pak  zato  siromašan".  Govori 
dalje,  kakva  su  nam  polja,  kakvo  li  gospodarstvo.  Puno  se 
nada  od  praktične  uporabe  lučbe.  „Ona  će  nas  medju  pro- 
sviećene  narode  uvrstiti,  ona  od  tudjeg  upliva  —  koji  se  samo 
u  neukom  i  siromašnom  narodu  ugniezditi  može  —  jamačno 
osloboditi.  Svaki  je  početak  težak,  ali  ga  ipak  prevladati 
valja.   Krika  i  vika  jošte  nijedan  narod  spasile  nisu". 

Vidite  li  već  ovdje  pozitivni  duh "?  A  onda  dalje :  ,,U  ovom 
pokusu  upotrebio  sam  češku  i  poljsku  terminologiju  —  rado 
bi  bio  i  rusku,  ali  mi  žalibože  ne  bijaše  moguće  radi  kinez- 
koga  zida,  koji  glede  književnoga  sporazumka  medju  nama 
i  Rusi  do  danas  obstoji.  Meksiko  nam  je  mnogo  bliži  nego  li 
Petrograd,  Moskva  ili  Kiev;  pa  ipak  samo  u  uzajamnosti  sla- 
venskoj leži  naše  spasenje". 

Rački  pored  svega  napora  nije  radi  svoje  preslabe  priprave 
uspjevao.  zato  još  prije  svršetka  godine  ostavi  zlovoljno  mate- 
matiku i  liziku.  Vratio  se  u  roditeljsku  kuću  na  Fužine  i 
stoji  ondje  koji  mjesec.  Kada  ga  biskup  hoće  da  šalje  na 
dalnje  nauke  u  Beč.  da  se  pripravi  za  doktorat  bogoslovja, 
duže  vremena  ne  odgovara.  Napokon  odgovori.  Prodje  u  Beč 
u  zavod  za  pripravnike  bogoslovja  mjeseca  augusta  1853.,  a 
12.  jida  1855.  bude  promoviran  za  doktora  bogoslovja  sa 
sjajnim  svjedočbama  o  svojem  vladanju  u  tom  zavodu.  Opet 
je  sretan  i  opet  kano  novim  životom  prione  uz  omiljele  sebi 
nauke.    Nastavlja    svoja  razmatranja    o  filozofiji'^    i    teologiji^ 

'  U  godini  1853.  Kat.  lista  ima  dvije  „poslanice"  o  razvoju  filozofije, 
a  u  god.  1854.  br.  18.  poslanica  III. 

-  Kat.  1.  br.  26 — 32.  „Zapad  istok  s  obzirom  na  djelce :  Slovo  katoU- 
ćeskago  pravoslavlja  rimskom  katoličestvu.  Moskva  lf<5'2."  brani  kato- 
ličku crkvu,  br.  42.  43.  „Crkva  i  umstvovanje"  razlaže  odnoSaj  teologije 
prema  filozofiji. 


Prvi  put  javlja  nam  se  sada  i  pobožnim  nsliitom.  koliko  štuje 
uspomenu  slavenskih  apostola  Civila  i  Metoda'^  i  člankom  po- 
pularnim: Frvi  dolazak  Rusa  u  Carigrad.^  a  veća  mu  je 
radnja:  Slavi  slavenskih  apostola,^  koju  ovako  uvodi:  ,.]\li 
ne  spadamo  ni  u  vrst  narodnih  zanesenjaka  niti  u  vrst  bez- 
narodnih  crkvenjaka.  već  želimo  nasljedovati  naše  slavne  apo- 
stole, u  koju  svrhu  naumismo  ih  na  kratko  pomnjivo  pratiti 
na  putovanju  ove  vretnenitosti''' .  Tražismo  trag  prvomu  za- 
metku njegove  odlučne  volje  za  nauku  istorijsku.  Eto  nam 
se  javi  prvi  tračak.  Treba  da  se  ponješto  umislimo  u  onu 
dobu.  Sto  je  slušao  i  činio  ispit  iz  „starije  istorije  austrijskih 
država",  to  je  još  malo.  To  još  nije  istorijska  škola.  Više  je 
vrijedno  spomenuti,  da  je  u  ono  doba  cvao  Ivan  Kukuljević, 
o  kojem  izreče  u  potonje  vrijeme  sam  Rački,  da  je  svojim 
snažnim  i  uspješnim  radom  najviše  djelovao  na  njega :  da  se 
posveti  domaćoj  povjesti.  Pomislite  si  još  u  ono  doba  cvatu- 
ćega  Šafafika.  koji  tako  rado  priklanja  svoju  divnu  glavu, 
da  sluša  zanosna  mlada  čovjeka.  Već  se  sada  svjetuje  Rački 
s  tim  idealnim  slavenskim  vehkanom.  Onda  ćete  razumjeti 
njegovo  pismo  Ivanu  Kukuljeviću  kratko  vrijeme  iza  svoga 
povratka  kao  profesor  bogoslovja  u  Senju: 

..Odkada  se  oprostih  školskoga  praha,  ko  što  mi  od  negda 
vruća  želja  bijaše:  posvetit  se  izključivo  povjestnici,  i  to  na 
koliko  mi  moguće  —  narodno-crkvenoj .  Ko  što  znate,  sastavih 
u  Beču  životopis  naših  apoštolah.  On  bijaše  namienjen  dnev- 
ničnoj  porabi.  Od  nekojih  stranah  nukan,  da  ga  objelodanim, 
stadoh  ga  izpravljati  i  umnožavati  —  nu  preko  misli  i  na- 
kane moje  uzraste  na  poveće  djelo,  koje  bi  odviše  prostrano 
bilo  za  „arkiv",  za  kog  vam  ga  bjeh  obećao.  U  drugoj  strani 
rečenoga  životopisa  bit  će  nacrtana  povjestnica  slavenske  litur- 
gije. Za  tu  stranu  sakupih  još  u  Beču  a  nešto  ovdje  podosta 

>  Nabožne  misli  o  sv.  Cirilu  i  Metodu.  Kat.  1.  1854.  br.  12. 

2  Neven  1855.  br.  1.  8—10. 

3  Katolički  list  1855.  br.  10—24.  2(>. 


datah  i  mecljutim  želio  bi,  da  bi  izvolili  upozorit  me  na  po- 
znata vam  djela,  koja  o  tom  predmetu  rade'". 

.,Sto  bi  želio  za  vaš  Arkiv  prirediti  jest :  povjestnica  o  Pa- 
tarenih.  Pitanje  ovo  od  negda  me  jako  zanimalo,  osobito  nje- 
gova tilozoličko-dogmatička  stranka,  koja  zasieca  u  dobu  pred- 
kršćansku,  te  svojim  dualizmom  vrlo  je  srodna  slavenskom 
bajoslovju.  Tegoba,  koju  su  osjećali  vrstni  ljudi  kod  rješitbe 
ovoga  za  nas  toli  važnoga  pitanja,  mislim  nebi  nas  smjela 
prestrašiti". 

„Obične  latinske  oli  grčke  izvore  imadem  pri  ruci,  kano 
takodjer  listine,  koje  ste  naveli  u  Arkivu  iz  Farlata,  Fejera, 
Katone  itd.  Jedino  što  bi  vas  molio,  jest:  da  ako  bi  imali 
kakve  rukopise,  koji  se  na  to  pitanje  protežu,  da  bi  mi  ih 
blagoizvolili  poslati.  Razumieva  se,  da  ću  ih  neoštećene  sa 
zahvalnošću  vratiti.  U  obće  u  tom  važnom  al  težkom  poslu 
posavjetujte  me,  kako  najbolje  znate". ^ 

Rački  se  evo  vraća  u  domovinu  iza  dvije  godine  svoga 
boravka  u  Beču,  ne  samo  sa  lovorikom  doktora  bogoslovja. 
već  i  sa  gotoAnim  djelom  o  slavenskim  apostolima  Cirilu  i  Me- 
todu i  osnovom  radnje  o  Bogomilima  tek  zamišljenom,  ali 
jošte  negotovom.  Doista  sjajan  svršetak  nauka  i  lijep  početak 
ozbiljnoga  naučnoga  rada. 


1  Gl.   Prilog   br.   1.   Svi   izvodi   iz  pisama   u  Senju   i  Rimu  jesu   iz 
„Priloga". 


II. 
u  Senju  i  Kimu   1855-1860. 


Pun  znanja,  volje  i  snage  vrati  se  mladi  doktor  bogoslovja 
u  domovinu  u  svoju  biskupiju  ravno  na  katedru  bogoslovnu, 
gdje  je  imao  da  predaje  crkvenu  povijest  i  kanoničko  pravo. 
Iz  velikoga  Beča  dospije  u  mali  Senj.  Ostavi  bogata  poma- 
gala književna  prijestolnice  i  mnoge  uglednike,  s  kojima  se 
mogao  svjetovati.  »Sto  je  sa  sobom  donio  knjiga  i  bilježaka, 
to  mu  je  sada  sve.  Oko  njega  vise  tmine,  nego  li  svjetla, 
jer  je  on  sam  odmah  u  prvi  mah  glavna  zvijezda  u  Senju. 
Domovina  mu  je  pritisnuta  njemačkim  jezikom,  koji  je  za- 
uzeo prvo  mjesto  u  školi  i  u  svim  javnim  poslovima.  Xe  bi 
bio  Rački  niti  prvi  niti  posljednji,  da  je  klonuo  duhom.  Mno- 
goga mladoga  zanosnoga  čovjeka  nakrcana  znanjem  sa  sve- 
učilišta pokopalo  je  ovakovo  pusto  malo  mjesto.  Rački  se 
ipak  i  u  Senju  osjeća  veoma  ugodno.  Onako  mlad.  pa  već 
sjeda  na  katedru,  da  predaje  odraslim  mladićima  predmete, 
sebi  mile  i  drage.  Nije  samo  profesor,  već  i  nadstojnik  u 
seminariji.  Ima  odmah  od  početka  cijelu  obskrbu  u  sjeme- 
ništu i  preko  devet  stotina  for.  godišnje  plaće,  kao  da  bi 
danas  imao  u  Senju  dvije  hiljade  forinata.  Na  koncu  prve  go- 
dine mogao  već  misliti  i  na  putovanje.  „Čuo  sam  —  piše  Ivanu 
Kukuljeviću  —  da  namjeravate  u  Dalmaciju.  Ali  kada'?  i  kako 
dugo  ćete  ondje  baviti?  —  to  neznam.  Meni  nastaju  sada 
praznici,  koje  l)i  doduše  imao  na  oporavljenje  obratiti:  nii 
najmilija  l)i  mi  bila  zabava,  ako  bi  se  mogo  vam  pridružiti,  te 
u  književnu  svrhu  Dalmaciju  posjetiti.  Ja  bi  dakako  morao  sa- 
znati vašu  nakanu,  mnienje  i  želju.  Ja  bi  do  konca  rujna  morao 
biti  u  Senju.    Inače    ako  bog  da    sliedećih  praznikah    posjetit 

ću  Mletke  ili  koji  ini  grad  po  savjetu  iskusnih  za  nas  važan". 
Na  knjige  i  časopise  mogao  trošiti  koju  stotinu  for.,  kao  što 
je  zbilja  činio.  Bio  je  opet  blizu  svojih  roditelja,  koji  su  bili 
upravo  u  cvijetu  blagostanja.  Nisu  oni  od  njega  iskali,  već 
bi  njemu  mogli  dati,  da  je  trebao.  Ugledan  je  medju  svojim 
drugovima,  a  iznad  svih  njih  stoji  u  milosti  svoga  biskupa 
baruna  Mirka  Ožegovića.  Rački  ga  obožava,  kao  da  mu  je 
rodjeni  otac,  a  biskup  njega  ljubi,  kao  da  mu  je  rodjeni  sin. 
Starac  će  eno  platiti  sve  troškove  za  njegovo  djelo  o  Cirilu 
i  Metodu,  pa  ma  koliki  bili.  A  kada  se  radilo  o  tom,  da 
biskupi  hrvatski  osiguraju  bolju  dotaciju  kanonicima  kod  sv. 
Jerolima,  obeća  Ožegović  u  tu  namjeru  hiljadu  for.,  a  ako 
Rački  tamo  podje,  dati  će  i  tri  hiljade  forinti. 

Sve  je  ovo  moglo  ogrijavati  mladi  zanosni  duh.  Najviše  ga 
rasvijetli,  što  se  je  u  senjskoj  biskupiji  sastajao  s  posljedeima 
rada  svetih  slavenskih  apostola  —  sa  glagolskim  spomenicima. 
Šafafik  je  tada  proučavao  pitanje  glagolice.  Već  je  bio  izrekao 
onu  znamenitu  riječ,  da  je  glagolica  starija  od  ćirilice.  Sada 
je  htio  to  pitanje  do  kraja  ispitati.  Zato  mu  treba  spomenika 
hrvatske  glagolice.  Ivan  Kukuljević  dvori  Šafafika,  a  Rački 
njih  obadvojicu.  Obraća  se  na  sve  strane  i  služi  s  veseljem. 
..jer  se  ovdje  radi''''  —  kako  piša  Kukuljeviću  —  „o  sudu, 
koga  će  izreći  o  tih  slavenskih  hieroghfih  najveći  slavista; 
kano  i  o  tom.  da  se  stari  naši  spomenici  uzćucnju  od  ran- 
dalizma  il  narodne  nemarnosti''. 

Svi  prijatelji  svećenici  pomažu  ga  i  preko  stotinu  listina 
šalje  Kukuljeviću.  Na  koncu  prve  godine  svoga  profesoro- 
vanja  može  mu  i  ovo  javiti :  ,,I  sada  po  obližnjih  otocih  raz- 
trkavši  se  naši  klerici  po  mojoj  preporuci  potražit  će  po  su- 
kromnih  rukuh,  jeda  li  nebi  našli  kakovih  listinah".  Prolazi 
i  sam  na  otok  Krk  u  Basku  glasovitomu  spomeniku  sv.  Lu- 
cije,  da  ga  snimi  od  pismena  do  pismena,  da  skine  koprenu 
s  toga  spomenika,  o  kojem  je  Safafik  još  mislio,  da  je  pisan 
n jekom  krvptografijom. 

„Četiri  sata  —  veli  sam  —  ležao  sam  na  jaloči  kod  sv. 
Lucije"  i  raskriva  dosta,  ali  opet  ne  sve.  Bilježi  svako  pisme 
koliko  se  dade.  „Pismena  su",  veli  on,  posvema  g'lagolska. 
samo  njeka  imadu  osebujan,  do  sada  neobičan  oblik.  Kada 
vrijeme  dopusti,  pokušat  ću  opet  junačku  sreću'".  Tako  traži 
natpise  oko  stolne  crkve,  koji  služi.še  za  sjedala,  pak  su  go- 
tovo propali.  Polazi  i  u  grobnicu  biskupsku,  da  otkrije  koju 
starinu.  On  se  trudi,  da  steče  Kukuljeviću  odgovora  na  nje- 
gova „pitanja"  o  starinama  i  narodnom  životu.  „Buduć  da  od 
našieli  stran  neprimiste  odgovora  na  pitanja,  predložena  po 
historičkom  družtvu,  naumili  vam  ga  ja  što  prije  sastaviti,  i 
to  od  ciele  biskupije.  U  tu  svrhu  obratih  se  već  na  njeke 
mladje  znance  po  raznieh  predjelib  biskupije,  da  bi  bar  ono. 
na  što  sam  puk  odgovoriti  može,  pokupili,  te  mi  amo  poslali. 
Ako  me  prijatelji  neiznevjere,  tad  ću  jamačno  obećanje  iz- 
puniti". 

Rački  lioće  da  probudi  osobito  braću  svećenike,  da  ih  za- 
interesuje  za  crkvenu  istorij  u.  Uto  ime  napisa  :  ,^  Pregled  gla- 
goljske crkvene  književnosti  s  osobitim  obzirom  na  sv.  pismo 
i  liturgidke  knjige''''.^  „Sami  žalibože  opaziti  ćete,  na  koliko 
zavlada  njeka  trulost  u  većini  našega  svećenstva,  inače  „cui 
honor,  honor!"  Mi  imademo  svoj  organ  „Kat.  list".  Njegov 
urednik  revnuje,  da  što  bolje  svojoj  svrsi  odgovara ;  nu  slabo 
ga  podupiru.  I  ono  što  obično  pišu,  slabo  zasieca  u  naše  po- 
trebe; a  na  našu  crkvenu  povjestnicu  baš  nimalo  se  neobaziru. 
Uzrok  će  dakako  najbliži  biti,  što  ju  riedki  njeguju".  Da  tomu 
doskoči,  veli :  „naumih  kratke  sastavke  ove  struke  u  „Kat. 
listu"  objelodanjivati,  da  se  možebit  koja  domoljubna  duša 
po])udi.  Tamo  je  takodjer  smierala  kratka  povjestnica  naše 
glagoljske  književnosti,  da  se  s  njome  naše  svećenstvo  bar 
ponješto  upozna.  Sastavljajuć  istu  poslužili  se  skoro  svimi 
pisci,  koji  o  istoj  štogod  pisaše;  na  više  mjestih  i  sam  srav- 
njivah  navlas  časoslove    i  misale   glagoljske,    koji  su    mi  pri 


1  Kat.  1.  1856.  br.  84.  35. 

ruci ;  kano  i  glagoljski  prievod  s  grčkim  ili  latinskim  izvorom. 
S  toga  samo  gledišta  one  crtice  sudite". 

(Jn  svoju  riječ  i  drži  i  postaje  najmarljiviji  i  najznatniji 
suradnik  ,,Kat.  lista".  Njegovi  članci:  ^^Crtice  iz  domaće 
crkvene  povjestnice^'-  teku  kroz  cijelu  godinu  1857.  Najprije 
uzimlje  da  raspravlja:  ,^Prabiskupi  dalmatinsJco-hrvatshi" .^ 
Zatim :  .,  0  premještenju  biskupske  stolice  iz  Krbave  u  Mo- 
drušu"  ;^  ^^Još  nješto  o  prabisktipih  dahiatinsko-hrvatskih^^  ;^ 
..Katarina  Zrinjska  pobožna  spisateljica  hrvatska'''' ;^  v-^j^~ 
koje  primjetbe  na  legendu:  Pašsio  St.  Quatuor  Coronatorum'"' .^ 
Uz  ovu  znamenitu  legendu  donosi  doslovni  prijevod  hrvatskoga 
glagoljaša  iz  XV.  vijeka.  Napokon  ^.^Krištof  biskup  modruški''" .^ 
Sve  ove  rasprave  radjene  su  naučnim  načinom,  kao  učena  istra- 
živanja. Svaka  od  njih  donosi  koji  novi  izvor,  kojim  je  Rački 
bio  pobudjen,  da  o  tom  predmetu  piše.  Sve  su  vrijedne,  da 
ih  istorik  hrvatski  niti  danas  ne  zanemari.  Sve  su  pisane  tako, 
da  „pobudi  koju  dušu"  —  kako  reče  —  izmed  braće  sveće- 
nika hrvatskih,  da  se  crkvenom  povjesti  počme  baviti. 

Sve  su  ovo  tek  krijesnice  duha  i  truda  Račkoga,  a  sve  su 
se  rodile,  jer  je  on  iskao  posljedke  djelovanju  apostola  naših 
sv.  Cirila  i  Metoda  u  narodu  hrvatskom.  Sada  dovrši  svoje 
prvo  veće  djelo :  „  Viek  i  djelovanje  sv.  Cirylla  i  Methoda 
slovjenskih  apoštolov''^ .  U  Zagrebu  1857.  I.  svezak.''  Mimogred 
moramo  spomenuti  ovo :  „Sveslovjenski"  duh  pronikao  dušom 
njegovom  tečajem  ove  radnje  i  prihvati  genitiv  plurala  stari. 


»  Kat.  1.  br.  1.  2.  3. 

2  Kat.  1.  br.  8. 

'  Kat.  1.  br.  20. 

*  Kat.  1.  br.  28. 

=  Kat.  1.  br.  29.  30.  31. 

•'  Kat.  1.  br.  46.  47. 

■^  Od  ovoga  sveska  I,  dio  izašao  u  Kukuljevićevom  Arkivu  knj.  IV. 
str.  237 — 280.  pod  naslovom:  „Nacrt  jugoslavenskih  povjestij  do  IX. 
vielca".  Uz  ovu  raspravu  dodaje  veoma  oštroumnu  manju  radnju:  „JeZi 
podmetnuta  poslanica  Hadriana  II.  na  Rastislava  i  Kocelja  što  se 
nalazi  u  panonskoj  legendi?''  Ibidem  str.  281 — 297. 

„Genitiv  plur.  nije  Kurc4čeY  —  piše  K-ću  —  već  sveslovjenski. 
s  toga  poprimih  ga.  S  njim  će  se  prije  sloga  učvrstiti  no  po- 
rušiti; a  na  vikače  nesmiemo  paziti". 

Osnova  djelu  je  velika.  „Jedro  i  središte  istoga  jesu  slo- 
vjenski  apostoli,  veli  on'  —  nu  —  o  čem  se  do  sada  malo 
mislilo  —  za  upoznati  se  posvema  s  njimi.  za  uvažiti  njihovo 
djelovanje,  trud  i  težnju,  trebalo  je  čitatelju  kratkiem  nacrtom 
narisati  narod,  med  kojim  življahu  i  djelovahu,  njegovu  pro- 
šlost, odnošenje  prema  inostranstvu.  prosvjetu  i  nabožni  život, 
što  sve  izvedoh  u  prvom  svezku".  ..U  drugom  sliedi  istieh 
život,  trud,  nepogoda ;  a  da  se  vidi.  na  koliko  djelovanje  nji- 
hovo stezahu  ili  podupirahu  razne  okolnosti,  pod  kojijeh  upli- 
vom poslovahu,  imalo  se  bodrim  okom  obazrieti  na  njihov 
viek.  koga  osobito  Jugoslovjenstvo  vjekovaše". 

„U  trećem  odsjeku  (svezku)  vidit  će  se,  kako  trud  njihov 
u  crkvi  i  književnosti  postade  svojinom  ne  samo  slovjenske 
grane,  oko  koje  radiše,  već  čitavoga  Slovjenstva ;  a  navlas 
kroz  to  postadoše  „slovjenski  apostoli".  Ovdje  bi  bila  i  po- 
vjestnica  slovjenske  liturgije'". 

Prvi  svezak  dijeli  se  u  dvije  glave.  U  prvoj  glavi  jesu : 
„Državne  povjesti",  a  u  drugoj  „ Nabožno-crkvene  povjesti"'. 
Sve  idu  do  devetoga  vijeka  ili  do  dobe  djelovanja  svete  braće. 
Djelo  stoji  na  visini  tadanje  nauke.  Bizantince  istina  bog  upo- 
trebljuje  samo  po  Stritteru,  ali  za  to  izvore  upotrebljuje  veoma 
pomno,  a  u  literaturi  poznaje  najznatnije  stvari.  Onaj  dio  o 
naseobi  balkanskoga  poluotoka  još  se  i  danas  može  donekle 
upotrebiti.  U  drugom  dijelu  o  bogoštovju  stoji  na  pozitivnom 
temelju  istorijskih  svjedoka.  Divnom  marljivošću  morao  je 
tečajem  svojih  nauka  u  Beču  iscrpljivati  velike  zbornike,  jer 
ih  u  Senju  dakako  imao  nije.  Koliko  se  mogu  sjećati  riječi 
starijih  ljudi:  medju  mladjim  svijetom  probudio  je  pojav  Kač- 
koga  senzaciju  i  ulijevao  mladjim  i  starijim  nade  u  veliku 
budućnost  mladoga  pisca. 


'  U  predgovoru  djela  str.  VIII. 

Već  sada  javljaju  se  u  ovom  djelu  njeke  karakteristične 
crte.  koje  su  njegove  osebujne  u  cijelom  mnogostručnom  i 
plodnom  radu  slavnoga  mu  života.  Osnovao  je  djelo,  koje 
rasvjetljuje  prilike  političke  i  kulturne  slavenskoga  svijeta  od 
čeških  gora  do  egejskoga  mora  i  od  crnoga  do  jadranskoga. 
Sam  jošte  Slaven  vlada  na  cijelom  tom  prostoru.  Ova  ve- 
lika, sjajna  slika  obasjava  dušu  njegovu  kroz  više  najljepših 
mladih  godina  njegova  života,  a  obuhvaća  poslije  vas  njegov 
život.  Na  većoj  i  ljepšoj  južnoj  poli  ove  velike'  u  IX.  vijeku 
još  samo  slavenske  domovine  žive  plemena  jugoslavenska.  On 
već  sada  drži  samo  „jugoslovjensku  povjest"  kao  jedinu  zna- 
nošću opravdanu.  Ovo  naglasuje  jošte  poslije  decenija  „za 
višje  stanovište",  za  svoje  stanovište. 

Upravo  u  ovom  prvom  dijelu  do  IX.  vijeka  raskrivajući  ve- 
like tmine  mogao  se  zaletiti  u  tminu.  Mogao  ga  je  ovaj  zanos 
zavesti.  Sretan  je  bio,  nije  nastradao.  Čuditi  se  je  tomu,  jer  nije 
bio  istorik  školovan.  On  je  vrlo  oštrouman,  i  to  ga  je  moglo 
zavesti,  da  traži  osebujno  nove  stvari.  Za  čudo  je  već  sada 
kritičan  i  opet  nikada  liiperkritičan.  To  dolazi  odatle,  što  je 
njemu  znanost  sveta,  njoj  služi  kao  i  crkvi  božjoj.  Svuda 
vidiš  hermeneutiku  naučenu  pri  ispitivanju  svetih  knjiga.  A 
kako  je  ozbiljno  naučio  ispitivati  vjerodostojnost  svetih  knjiga, 
istim  duhom  ispituje  i  istorijske  izvore. 

Tražeći  samo  i  lili  istinu  i  hrleći  za  njom,  kao  brz  i  dobar 
radnik  zanemaruje  vanjsku  formu.  Već  u  ovom  djelu  zane- 
maruje umjetničku  kompoziciju.  Te  mane  nije  se  ni  poslije 
mogao  riješiti.  Jezika  hrvatskoga  nije  učio  u  školi,  a  u  navali 
za  naukom  i  naučnim  radom  nije  ga  niti  poslije  dospio  prouča- 
vati. U  cvijetu  mladenačke  dobe  upijao  latinštinu,  kojom  pro- 
diše  sav  njegov  jezgroviti  slog.  Bez  cvijeta  i  mirisa  ljepote  je- 
zika hrvatskoga  piše  i  ovo  i  kasnija  svoja  djela.  Nije  niti 
posUje  pravo  imao,  kada  je  na  prigovore  radi  jezika  odgo- 
varao:   „Ne  treba  paziti  na  to,  kako  se  piše,  već  što  se  piše". 

Rački  nije  bio  dovršio  svoga  djela,  kada  mu  se  pruži  pri- 
lika,   da  prodje  u  Mim    u  hrvatski    kaptol   svetoga  Jerolima. 

Najviše  ga  uspali  za  tu  misao  Ivan  Kukuljević.  kako  mu 
sam  priznaje.  Pobucljivao  ga  i  obožavani  njegov  biskup.  Pla- 
šile su  ga  nevoljne  prilike  materijalne  u  onom  kaptolu,  ali  ga 
bodrila  misao,  koliko  bi  mogao  ondje  raditi  za  svoj  narod.  ..Mi 
smo  kukavno  zastupani"  —  piše  barunu  Metelu  Ožegoviću  — 
toli  kod  državnoga,  koli  kod  crkvenoga  središta,  zato  nam 
toli  slabo  ide.  U  Rimu  nije  nijednoga  Jugoslovjena,  neću  reći 
n  visokoj  časti,  no  u  nikako voj,  koji  bi  ma  rieč  za  taj  za- 
pušteni narod  probesjedio.  S  druge  strane  navlas  od  njekoliko 
godin  književnost  naša  oto  bilo  duševne  snage  sasma  izumire. 
Kada  ne  stane  ovo  njekoliko  muževa,  koje  sviet  za  diletante 
na  književnom  pozorištu  smatra,  nestat  će  i  posljednjeg  cvieta, 
štono  se  bješe  pomolio  iza  mnogoljetne  ogare.  Kolika  steče- 
vina nebi  bila  za  nas  s  ovoga  takodjer  gledišta,  znat  će  svaki 
uvažiti,  znajući,  da  u  Rimu  leži  zakopana  prošlost  sviuli  na- 
roda i  svijub  stoljeća.  Ini  narodi  običavaju  tamo  slati  svoje 
povjestničare  —  mi  bi  tada  imali  ondje  svoje  stanovite  iz- 
tražitelje  povjestnice".  Moli  ga,  neka  nastoji  „kako  bi  se  dala 
zaklada  spomenutoga  zavoda  umnožiti  i  možebiti  zavod  pre- 
ustrojiti za  da  ondašnji  kanonici  budu  dostojni  zastupnici  na- 
roda u  vječnom  gradu". ^ 

Radio  je  o  tom  biskup  Štrosmajer.  podupirao  ga  biskup 
Ožegović,  a  nadali  se  pomoći  i  od  kardinala  Haulika,  zato 
mladi  profesor  nuka  Metela  Ožegovića,  neka  ih  i  on  podupre. 
Rački  je  materijalno  sjajno  stajao  u  Senju,  kako  već  spo- 
menusmo. „Nu  ako  bi  mogle"  —  piše  Ivanu  Kukuljeviću  — 
„u  čem  moje  slabe  sile  narodu  koristiti,  a  navlastito  u  knji- 
ževnosti, pripravan  sam  svoju  udobnost  ostaviti,  te  poći  u 
daleki  sviet.  0  tom  nedvojim,  da  bi  u  Rimu  više  duševne 
hrane  našo  no  igdje  drugdje:  ali  —  nebi  opet  rado  doći  u 
kakove  neugodne  okolnosti  ili  da  se  s  materijalnom  nevoljom 
borim". 


'  Pismo   M.   Ožegoviću   od   3.   aprila   18.^6.  U   zbirci   jugoslaveuske 
akademije. 

Ovo  je  bio  vrlo  temeljit  strah.  Kački  bude  imenovan  ka- 
nonikom 2.  aug'usta  1857.  „Pošto  vi  ste  jedan  izmed  glavnieh 
poticatelj"  —  piše  Knkuljeviću  —  „da  se  u  Rim  prosim,  bit 
će  vam  drago  čuti,  da  me  zbor  imenova.  Ja  se  toj  časti  samo 
na  toliko  radujem,  na  koliko  pruža  mi  priliku  u  sriedotočju 
staroga  i  novoga  svieta  više  djelovati  na  korist  domovine,  no 
igdje  drugdje".  Mora  da  bude  u  Rimu  do  30.  sept.  na  dan 
sv.  Jerolima.  Rado  bi  ipak  prije  vidio  Kukuljevića.  „Ako  mi 
ikoliko  bude  možno,  te  ako  bi  mi  oglasili  što  prije,  da  vas 
bude  u  Zagrebu  početkom  rujna,  pobitio  bi  k  vama  najviše 
radi  toga,  da  bar  progledam,  dopustite  li,  u  vas  sakupljeno 
gradivo  za  našu  povjestnicu ;  te  da  se  dogovorimo  o  dalnjem 
iztraživanju,  pošto  i  tuđe  potrebit  nam  je  njeki  sustav,  bez 
koga  nećemo  nikada  k  žudjenoj  svrsi  doći". 

Rački  dospje  u  Rim  i  naseli  se  kod  Dubrovčanina  Petra 
Mančuna,  glasovita  bakroresca  —  naravno  tako  skromno, 
kako  se  jedno  djače  naseljuje,  imajući  prihode  djaka  siromaha. 
„Biti  će  vam  poznato  —  piše  Metelu  Ožegoviću  —  da  naš 
kaptol  veoma  slabo  stoji,  dočim  svahi  kanonik  s  misami  dodje 
na  15  rimskih  škudov  (nješto  preko  30  for.).  Odavle  ima  pla- 
ćati konak,  odavle  hraniti  se  i  ostale  potrebe  namirivati.'"' ^ 

„Meni  kanonikatska  plaća  —  veli  Knkuljeviću  (12.  nov. 
1858.)  —  nesluži  ni  pol  mjeseca-  a  druga  polovina?  Za  to 
ja  znam  i  još  njetko  drugi".  Otac  ga  je  podupirao,  premda 
se  starcu  čudno  činilo,  da  mora  pomagati  sina  —  kanonika 
pa  još  u  samom  Rimu.  „Mi  smo  bogci  —  veli  drugi  put 
(25.  V.  1858.)  —  a  potrebe  su  vehke.  Osobito  nebi  smjeli 
nijednoga  spisatelja  (van  da  ima  što  od  drugdje)  amo  poslati 
za  kanonika.  Sto  se  mene  tiče,  kad  svršim  svoje  književne 
radnje,  ogledat  ću  se  opet  na  Hrvatsku".  Medjutim  za  koji 
mjesec  iza  ovoga  pisma  stiže  u  Rim  biskup  Strosmajer,  da  po- 
pravi dohotke    kaptola    sa  darom  od   dvadeset  hiljada  forinti. 


»  Pismo  M.  Ožegoviću   18.   novembra  1857.   U   zbirci  jugoslavenske 
akademije. 

Xe  mislite,  da  je  zato  skučena  srca  dospio  u  Rim.  da  je 
nezadovoljan  boravio  u  Rimu  ili  da  se  je  sa  nevoljom  borio. 
„Ceznnće  za  Italijom  i  za  Rimom  —  veli  u  prvom  svom 
dopisu  od  8.  novembra  —  probudjuje  se  u  meni  već  od  ma- 
lenih noguh.  Za  čim  već  davno  čežnjah.  meni  se  je  hvala 
Bogu  izpunilo  —  i  to  u  onakovoj  i  onolikoj  mjeri,  u  kakovoj 
i  koliko  se  nikada  nisam  nadao". 

Sretan  je,  jer  je  puklo  pred  njim  veliko  polje  djelatnosti. 
Ne  smeta  mu,  što  je  dospio  u  kaptol,  s  kojim  se  u  siromaštvu 
jedva  mogao  takmiti  koji  kaptol  u  Europi.  Ali  on  će  se  boriti 
i  za  kaptol.  Njega  su  dočekali  stariji  drugovi  kao  ozebli  sunca. 
On  je  imao  postati  njihov  posrednik  kod  hrvatskih  biskupa 
i  uglednika.  Već  u  tom  prvom  dopisu  vojuje  za  kaptol  sv. 
.Terolima.  „Šta  nebi  žrtvovali  Francezi,  Niemci  ili  koji  drugi 
narod,  da  im  se  svećenstvo  kod  narodnih  crkva  —  u  Eimu 
—  povisi  na  čast  kaptola".  „Koliko  blago  u  rimskih  knjiž- 
nicah  za  nas  leži,  shvatit  će  onaj.  koji  zna,  što  je  Rim  od 
njegda  za  sviet  savkoliki  i  za  našu  domovinu  bio".^  On  upravo 
sam  i  bez  pomoći  od  drugova  radi  za  kaptol.  ^^Pisarenje  sa 
naš  Tiukavni  kaptol  —  sjjalo  jest  na  mene'^  tuži  se  jednom 
Kukuljeviću.  Ali  on  je  i  doživio  i  dostigao  prvi  potrebni  korak 
novomu  životu  kaptola.  Prvi  put  vidjamo  u  krasnom  skladu 
volju  biskupa  Strosmajera.  kako  Račkomu  ispunjuje  vruću 
želju  i  molbu.  ..Podjoh  u  susret  do  Jakina  —  piše  mj.  maja 
1859.  K-ću  —  našemu  predobromu  biskupu  Štrosmajeru.  te 
za  njegova  bavljenja  u  Rimu  bijah  vazda  uz  njega  • —  ja  sr 
s  njego vimi  misli  posvema  slagah".  Štrosmajer  dade  20.000  for. 
za  kaptol,  a  obeća  još  i  više,  da  se  mladi  ljudi  šalju  u  Rim. 
da  uče  umjetnosti,  ,,na  taj  način  postao  bi  naš  zavod  kori- 
stan narodu".  Ovo  je  prvi  lijepi  početak  zajedničkoga  blago- 
slovnoga  rada  ovih  dioskura  na  nebu  hrvatskoga  naroda. 

Cim  dospje  R-i  u  Rim  i  učini  nužne  službene  posjete,  potraži 
i  znamenitije  rimske    književnike,    „koji  mi  —  kako  veli  — 

1  Kat.  1.  1857.  br.  48,  377—379. 

ne  samo  svoju  pomoć  obećaše,  nego  takocljer  me  u  svoje  kolo 
počeše  uvacljati   —  malo  ne  sviuh  na  čelu  stoji  ot.  Tlieiner". 

Ali  vratimo  se  glavnomu  poslu,  koji  ga  je  kao  na  krilima 
donesao  u  Rim  i  pronosio  po  Rimu  —  njegovu  književnomu 
radu.  O.  Tlieiner  preporuči  ga  čuvaru  vatikanske  knjižnice  nad- 
biskupu Sanmarcianu.  da  može  upotrebljivati  rukopise.  .,Ja 
dakako  —  veli  on  —  koji  se  u  Rimu  namjestih,  naumili  u 
svojoj  radnji  sliediti  njekakav  red  i  sustav,  nije  mi  bo  od 
sile  laćati  se  brže  bolje  sad  ovoga  sad  onoga  posla.  kO  što 
je  prinužden  svaki,  koji  amo  dodje  za  koji  tjedan.  Najprije 
namjeravam,  tako  rekuć,  rekognoscirati  književno  zemljište 
u  Rimu,  na  koliko  je  za  nas  koristno.  S  toga  proći  imenike 
rnkopisov  po  raznih  javnih  i  sukromnili  knjižnicah  rimskih. 
biti  će  moja  prva  briga". 

Najprije  počme  bilježiti  ,,u  knjižnici  kasanatskoj  u  domini- 
kanskom manastiru  S.  ]\Iaria  sopra  Minerva  rukopise  od  veće 
ili  manje  važnosti  za  jugoslovjensku  povjestnicu"  počamši  od 
8.  novembra  1857.  Zabilježio  je  sedamdeset  i  devet  rukopisa, 
ali  ne  samo  za  jugoslovjensku  povjest,  već  i  u  opće  za  sla- 
vensku i  za  cijelu  istočnu  Evropu.  Zatim  predje  u  knjižnicu 
,,korsiniansku''  u  kojoj  je  zabilježio  do  pedeset  rukopisa,  ra- 
deći opet  istim  načinom,  a  vidi  se,  da  mii  je  pred  očima  cijelo 
zemljište  radnje  svete  braće  Cirila  i  Metoda.  Za  vatikansku 
knjižnicu  upotrebi  krasno  djelo  kardinala  Mai-a :  Scriptorum 
vet.  nova  collectio  Romae  1831.  osobito  tom  V.  u  kojem  su 
C'odices  slavici.  Radio  je  i  bilježio  u  „Bibliotheca  Angelica  PP. 
Augustinorum",  ,,Bibl.  Cister.  monast.  S.  Crucis  Hierosol.", 
„Bibl.  princip.  Ohigi'".  „Bibl.  Barberina",  „Bibl.  VaHicelliana". 
Iz  svih  tih  biblioteka  nalazimo  popise  rukopisa  i  bilješke, 
najviše  dakako  iz  knjižnice  vatikanske.  Svuda  se  vidi,  da 
najprije  traži  tragove  vijestima  o  Cirilu  i  Metodu,  zatim  o 
Bogomilima,  a  onda  za  razne  dobe  i  ogranke  po  vješti  jugo- 
slovjenske.  Iz  ovih  popisa  rukopisa  imalo  nastati  djelo :  „J?m 
glcdom  na  slovjensJcu  Jmjiševnost''^ .  Ono  nije  postalo,  jer  seje 
Rački  morao  prije  vremena  vratiti  u  domovinu.  (Jve  njegove 

bilješke  nisu  propale.  Priopćio  ili  u  „Radu'"  poslije  mnogo 
godina. ' 

Prva  mu  je  sada  književna  radnja  nastavak  djela  :  „  Viek  i 
djelovanje  sv.  CyriUa  i  Metlioda  slovjenskih  apoštolov^^  Već 
u  prvom  pismu  iz  Rima  javlja  K-ću :  „Svojeg  djela  produ- 
ženje pripravljam  za  tisak,  nadam  se,  da  ću  biti  gotov  do 
novog  ljeta.  Izaći  će  obširnije,  nego  si  mislili  —  a  pokratit 
mi  se  neda,  jer  bi  dirnuo  u  osnovu ;  nadam  se,  da  će  čitatelj 
živo  shvatiti  naše  učitelje  i  njihov  položaj  u  svom  vieku.  Za 
historiju  liturgije  dobro  će  mi  doći  blago  knjižnice  vatikanske, 
kao  što  i  za   pitanje  o  glagoljici.    Sada  uprav  o  tom  radim". 

Kako  reče,  tako.  i  budne.  Malo  iza  nove  godine  otpravi 
prvu  glavu  ovoga  djela  u  Zagreb.  Neće  ga  štampati  u  Rimu, 
da  mu  se  ne  reče,  da  je  pisao  pod  uplivom  rimske  cenzure. 
Znamenito  je  da  znamo,  da  je  djelo  doista  u  Senju  dovršio, 
a  u  Rimu  ga  tek  dotjerao.  Ipak  se  vidi,  što  je  u  kratko 
vrijeme  u  Rimu  privrijedio.  Bizantince  ne  upotrebljuje  više  po 
Stritteru,  već  po  pariškom  i  bonnskom  izdanju.  Velike  zbor- 
nike Mansia,  Baronia  i  Pertza  obilno  rabi,  a  bilježe  se  već 
i  rukopisi  vatikanske  biblioteke.  Sve  je  ovo  divnom  brzinom 
i  snagom  svladao  za  pet  mjeseci  svoga  boravka  u  Rimu,  da 
uzmogne  poslati  prve  dvije  glave  (25.  febr.  1858.  —  do  smrti 
svetoga  CHrila)  u  Zagreb.  Posla  upravo  cijelu  prvu  polovicu 
svoga  djela  —  (do  str.  236.)  Za  drugih  pet  mjeseci  dovrši 
djelo  sasvim. 

Račkoga  Ciril  i  Metod  nije  tek  biogralija  naših  apostola. 
<  )ni  su  središte  dogodjaja  suvremenih  u  slavenskom  svijetu  i 
odnošaja  Slavena  prema  Rimu,  Carigradu  i  germanskom  svi- 
jetu. Imao  je  da  pod  kraj  oslika  razlom  Slavenstva  dolaskom 
Magjara  u  Panoniju.  Mnogo  se  je  poslije  toga  pisalo  o  Cirilu 
i  Metodu,  ali  ovako  široke  osnove  ne  ima  nijedno  djelo.  Mnogo 
je  u  djelu  zastarilo,  ali  je  ipak  i  danas  cijenjeno.  Safaiik  ga 

'  Ead  XVIII.  239-258. 

2  Sv.  II.  Zagreb  1859.  8'>  str.  420. 

doista  nije  prehvalio,  kada  mu  piša:  „Spis  vaš  o  sv.  Apo- 
štolecli  našich,  pokud  o  nem  z  II.  sv.  souditi  možna,  velmi 
mi  se  libi,  vvnikaje  jak  neunavenou  pilnosti  vaši  ve  sbirani 
tak  i  obratnosti  ve  spofadani  Utkj". 

Kije  manji  trud  ulagao  Rački  u  treći  svezak  svoje  radnje 
o  (?irilu  i  Metodu,  gdje  se  imao  ocijeniti  književni  rad  svete 
braće,  ili  „kako  trud  njihov  u  crkvi  i  književnosti  postade 
svojinom  ne  samo  slovjenske  grane,  oko  koje  su  radili,  već 
čitavoga  Slavenstva".^  Maloprije  toga  mislio  je,  da  će  u  ovaj 
treći  dio  unesti  „povjestnicu  liturgije  glagoljske".^  Iza  njeko- 
liko  mjeseci  svoga  boravka  u  Rimu  veli:  „dodati  ću  —  tre- 
ćem dijelu  —  komade  iz  staroslovjenske  književnosti  na  ogled 
što  glagoljicom,  što  ćirilicom".  Vidi  se,  da  osnovu  mienja. 
Ovdje  nam  pada  na  pamet,  što  pripovijeda  Adolf  Tkalčević 
(Veber)  pri  svom  dolasku  u  Rim.  „Izadjosmo"  —  veli  on  — 
„tražit  g.  Račkoga,  kanonika  jerolimskoga.  Gazdarica  njegova, 
gospodja  Mančuna  glasovitoga  bakroresca,  rodom  Dalmatinca, 
reče  nam  učtivo,  da  se  gosp.  kanonik  tek  pod  večer  vraća 
kući  iz  svojih  kolegija".  Veber  ne  razumije  „kakove  škole  da 
polazi  kanonik".^  A  ipak  je  Rački  polazio  kolegija,  da  teme- 
ljito izuči  paleografiju  i  istorijske  pomoćne  nauke.  Škola  mu 
je  jošte  bila,  što  je  prijateljski  mogao  općiti  s  Theinerom,  Mar- 
tinuzziem,  Tostiem,  GuUelmottiem,  Henzenom  i  drugima.  Škola 
mu  je  bila  u  rimskoj  akademiji  „dei  Quiriti"  i  akademiji  „della 
religione  catholica"  i  u  njemačkom  „arkeologičkom  institutu", 
koji  ga  zavodi  učiniše  članom.  On  je  uza  sve  to  upravo  slušao 
predavanja,  izučavao  paleografiju  i  diplomatiku  i  skinuo  sa  sebe 
tegobu  i  nepriliku,  da  radi  i  nadalje  kao  autodidakt.  Ovo  je 
po  mome  mnijenju  najznamenitiji  uspjeh  Račkova  boravka  u 
Rimu.  „Bivši  u  Rimu,  sam  se  učah  mnogo",  piše  jednom 
Crnčiću.  * 


1  Viek  i  djelovanje.  Sv.  I.  str.  VIII. 

"  Arkiv  za  jugosl.  povj.  IV.  str.  236. 

^  Tkalčević:  Listovi  o  Italiji.  Zagreb  1861.  str.  72 — 73. 

*  Pismo  Crnčiću  20.  apr.  1873. 

Kada  je  dovršio  treći  svezak  ili  bolje  rekući  prvi  dio  tre- 
eeg'a  svezka :  Slovjensko  pismo,^  javlja  ga  evo  ovako:  „Ovaj 
III.  svezak,  prem  sam  imao  gradivo  zanj  gotovo,  neizmjerna 
truda  me  stajaše,  a  da  nebih  bio  u  Rimu,  bio  bi  imao  po- 
svema ini  rezultat.  Osobito  za  prvu  glavu  u  bogatoj  knjiž- 
nici ovdašnjega  pruskoga  areheologičkoga  zavoda  mnogo  toga 
nadjoli,  za  što  nebih  bio  niti  znao  u   Hrvatskoj". 

Rački  počme  iz  daleka  ispitivati  o  postanku  pisma  u  opće. 
uzme  da  govori  o  runama,  a  zatim  prodje  na  postanak  gla- 
golice.  Konačni  mu  je  rezultat,  da  je  glagolica  starija  od  ćiri- 
lice a  da  ju  je  izumio  sv.  Ciril  „Veoma  se  radujem  —  piše 
K-ću  24.  marta  1858.  —  što  Safafik  dodje  na  misao,  koju 
već  Hanuš  dotaknu,  da  glagoljica  polazi  od  (Vrilla;  ja  sam 
tu  misao  već  odavna  gojio,  te  nutrnjim  nekakvim  nagonom 
slutio.  Historički  razvitak  —  nadam  se  —  dokazat  ć(^  to 
većma".  Evo  to  je  izveo  sada  u  ovom  svojem  djelu. 

Nije  minula  niti  prva  godina  njegova  boravka  u  Rimu, 
kada  piša :  „Hafafik  ne  da  mi  mira"  da  priredim  za  štampu : 
„Assemanov  evangjelistar^' ^  i  on  se  odluči  i' prepisa  ga.  1  po- 
slije i  Crnčiću  i  Jagiću  stereotipno  govori:  ,,8afank  mi  nije 
dao  mira".  Upravo  i  kaže,  da  .nije  rado  primio  ovaj  posao 
u  ruke.  Ovaj  znameniti  zbornik  nije  mu  uspjelo  sasvim  dobr 
obraditi.  Ipak  je  i  ovaj  rad  a  osobito  njegov  znameniti  pred- 
govor o  dobi  ovoga  evangjelistara  lijepi  prinos  slavenskoj  nauci. 

Rački  je  prošao  u  Rim,  „da  sakupi  gradivo  za  povjestnicu 
južnoslovjensku".  To  i  u  Rimu,  pored  svih  svojih  radnja, 
smatra  za  glavnu  svrhu  svoga  boravka  ondje.  Jedan  čas  kao 
da  živi  u  misli :  pokupit  ću  spomenike  moga  naroda,  pa  onda 
se  vraćam  kući.  Nailazeći  u  početku  na  listine  i  izvještaje, 
odmah  navalio  prepisivati.  Brzo  se  i  opeče.  Uvidi,  da  je  pre- 
pisivao već  štampane  stvari,  zato  da  mu  je  treba  učiniti  Re- 
gesta  Iz  tiskanih  djela.    „Ta  tko  bi  —   pravo  veli  —  mogao 

'  Slovjensko  pismo.  U  Zagrebu  18(51.  str.  144.  s  jednom  tablom. 
-  Assemanov  ili  vatikanski  evangjelistar.  U  Zagrebu  1865. 

one  hiljade  listina  ii  glavi  nositi".  Brzo  se  uputi  u  ueenini 
krugovima,  da  je  Bijlimer  brzomu  i  jakomu  poletu  njemačke 
istorijog'ratije  u  našem  vijeku  svojim  „Regesta  imperii"  skoro 
toliko  doprinio,  koliko  epokalno  djelo  „Monumenta  ( }ermaniae'\ 
Zato  sada  navali  činiti  regesta.  Dok  bude  u  Rimu.  veli.  ra- 
diti će  o  tom  poslu.  Piša  o  tom  i  prijatelju  Pacelu,  tadanjemu 
redaktoru  „Nevena ''  na  Rieci.  Pacel  od  toga  pisma  učini  odmah 
proglas,  u  kojem  se  ljudi  pozivlju,  neka  pomažu  Račkoga  u 
tom  velikom  djelu.  Račkomu  je  žao,  što  je  to  izašlo  na  javu, 
prije  nego  stoje  dozorilo.  .,Evo  kako  mislim"  —  piše  Iv.  Ku- 
kuljeviću  3.  sept.  1858.  —  „listine  jurve  dotiskane  imale  ,bi 
se  dobro  registrirati,  isto  tako  još  netiskane,  ali  manje  vried- 
nosti.  (Jne  pako.  koje  su  znamenitije,  imale  bi  se  ciele  tiskati. 
Tiem  načinom  ovakova  regesta  služila  bi  nam  takodjei-  za 
diplomatar.  Ja  sakupili  više  listina  do  sada  netiskanih,  a  sa- 
kupit  ću  ih  i  više,  kad  mi  dodje  red  na  papinski  tajni  arkiv. 
Vi  dajte  prepisati  per  extensum  znamenitije  listine,  a  ostale 
samo  registrirajte ;  te  bi  tako  ovo  znamenito  djelo  za  našu 
povjestnicu  mogli  skupa  sastaviti,  a  izdat  bi  ga  moglo  histo- 
ričko  družtvo,  kad  bude  da  bude.  Po  ovoj  osnovi  dakako  ne- 
preostaje  mi  vremena  za  pisati  kakovu  poveću  ili  važniju 
razpravu  izim  kakova  članka  za  novine". 

Kukuljević  nije  1)io  suglasan  s  ovom  osnovom.  Njemu  se 
je  činilo,  da  „Rim  nije  za  radnju  regesta,  već  za  prešnije 
stvari",  da  traži  spomenike  našega  naroda  i  objelodanjuje. 
Raeki  mu  odgovara,  da  će  svojini  požrtvovanjem  „u  Rimu 
tako  dugo  ostati,  dok  glavnije  spomenike  neprepiše.  a  za  druge 
ne  bude  znao,  gdje  leže,  da  se  mogu  činiti  prepisati,  da  ga 
biskupi  naši  podupiru,  da  bi  dakako  bolje  bilo,  većina  bi  na- 
predovao i  duže  ostao  u  Rimu".  Rački  ipak  nastavi  „regesta" 
za  svoju  porabn.  Ogledasmo  dosta  znatne  ostanke  tih  regesta. 
Točno  su  sastavljena,  ali  sa  samo  za  privatnu  porabn.  Rač- 
komu su  mogla  služiti  veoma  dobro  i  vidja  im  se  trag  u  po- 
tonjim njegovim  radnjama. 

Nastavi  i  prepisivanje  i  potraživanje  spomenika.  Od  prvoga 
dana  traži  spomenike  o  Bogomilima  i  Patarenima  i  nikad  ne 
prestaje  tražiti  im  traga.  Više  je  znamenitih  spomenika  za  ovu 
radnju  prepisao  i  svu  literaturu  zapadnu-  o  njima  proučio. 
Misao  o  njima  odnese  već  u  Rim,  a  skoro  gotovo  djelo  iz 
Rima.  Znamenito  ga  ukrasi  sa  rimskim  spomenicima. 

Regesta  njegova  prikazaše  mu  brzo  sjajnu  sliku  velikoga 
vojvode  Hrvoja.  Ova  misao  njegova  bude  jošte  življa  i  stal- 
nija, kada  je  s  o.  Theinerom  imao  sreću,  da  prodje  u  na- 
puljski  arkiv.  Za  mjesec  dana  pregleda  u  36  folijanata  28.00U 
anžuvinskih  listina.  Sada  se  već  proširi  njegov  Hervoje  u 
osnovu  o  velikom  pokretu  na  slavenskom  jugu  koncem  XIV. 
i  početkom  XV.  vijeka,  koji  je  poslije  na  tanko  obradio.  Sama 
.regesta  anžuvinska  štampao  je  poslije  u  Arkivu  Kukuljevi- 
ćevu:  Izvadci  sa  jugoslovjensku  poviest  is  kr.  osrednjega  ar- 
kiva  u  Napulju.'^ 

(lotovo  minuse  dvije  godine,  dok  rimski  monsignor  može 
o  sebi  kazati:  „Iza  velikim  trudom  prepisana  glagoljskoga 
evangjelistara  svakojakim  vijuganjem  i  moljakanjem  dobih 
riedku  sreću,  da  mogu  u  vatikanske  kataloge  rukopisov  za- 
viriti". Opet  su  mu  najprije  Bogumili.  Zatim  dolaze  rukopisi 
Lucićevi  i  Gradićevi.  Oprezno  i  strpljivo,  ali  dosta  kasno 
dodje  do  toga.  „Na  moju  najvećji  radost  nada  me  ne  pre- 
vari, jer  pod  nadpisom  „Lucius  loannes"  nadjosmo  nbilježena 
tri  kodeksa,  a  pod  „Gradi  Stepli"  osamnaest".  Dvije  znatne 
struje  potekoše  iz  ovoga  rada  u  vatikanskoj  knjižnici.  Raeki 
je  već  prije  polaska  svoga  u  Rim  proučavao  Tomu  arcidja- 
djakona  i  životopis  njegov,  napisan  vjerno  po  samoj  historiji 
Tominoj,  poslao  redakciji  „Nevejia"  g.  1857.^  Do  brzo  do- 
zorila mu  u  Rimu  misao,  da  ocijeni  onako  stare  hrvatske 
ljetopise,  kao  što  je  to  učinio  za  povijest  češku  Palacki.  „^o>?- 
stantin  Perfirogeneta  glede  na  hrvatsku  i  srhsku  povjesf^  bic- 


'  Arkiv  za  povj.  jugosl.  kuj.  VII.  str.  1 — 71. 
2  „Neven"  1857.  str.  (55—70. 

je  već  poslao  Kukuljeviću  i  želio  ga  njemu  posvetiti.  Sada 
ocjenjuje  i  staru  barsku  kroniku.  Vidite,  da  je  u  Rimu  bila 
gotova  osnova  za  potonje  njegovo  djelo :  „  Ocjena  starijih  iz- 
vora za  hrvatsku  i  srbsku  povjesf"'.  Pregledavajući  opet  Lu- 
cija  zamisli,  a  misao  mu  se  vuče  do  groba,  da  izda  bolje 
stare  naše  ljetopise.  Od  toga  naumljenoga  djela  svijet  je  tek 
po  smrti  njegovoj  ugledao  prvi  svezak  izdanjem  Tome  arci- 
djaliona. 

U  A^atikanskoj  knjižnici  crpajući  iz  djela  Stjepana  Gradića 
i  Aelija  Lampredija  Cervina  Grijevića  užga  se  za  dobu  re- 
naissance.  Pišući  Kukuljeviću,  da  je  uzeo  crpiti  bistorička 
data  iz  djela  Lampre  Crievića,  lovorom  ovjenčanoga  pjesnika, 
veli :  „A  ja  i  obratib  osobitu  pozornost  na  onu  zanemarenu 
žalil:)ože  u  nas  stranu  povjest.  iz  koje  bi  se  moglo  viditi,  da 
i  mi  zauzesmo  njeko  mjesto  u  civilizaciji  čovječanstva,  dočim 
nitko  nedvoji,  da  bijasmo  junaci  na  oružju".  Ovi  spisi  poslu- 
žiše  mu  poslije  za  jednu  radnju.  Sav  svoj  život  gorio  je  za 
ovim  sjajnim  predmetom,  samo  ga  žalibože  mnogi  drugi  po- 
slovi spriječiše,  da  potanje  obradi,  kako  i  koliko  je  porod 
knjige  hrvatske  svezan  sa  zapadnim    evropskim  preporodom. 

('udno  bi  bilo,  da  ovakov  radnik  ne  prodje  u  Rimu  i  u 
epigrafihu'^  i  u  rimsku  dobu.  „Bavim  se  —  piše  K-ću  28. 
maja  1859.  —  razjašnjenjem  rimske  dobe  staroga  Illvrika. 
na  koliko  se  može  razjasniti  iz  epigrafike.  U  tom  imadem 
n  Rimu  način,  koga  nebudem  nigdje  imati.  Osobito  rado  bi 
administrativnu,  političnu,  vojničku  itd.  čast  rimske  dobe  u 
naših  stranah  proučiti.  Sada  iztražujem  rimske  legate,  vojvode, 
presides,  rectores,  sudišta,  posadu  itd.  i  njihovu  povjest.  Posao 
jest  vrlo  mučan,  jer  treba  proći  epigrafičke  sbirke:  Gruterove, 
Greviove,  Muratorove,  Orelliove  itd, ;  ali  će  biti  od  velike  ko- 
risti za  onaj  tamni  dio  naše  prošlosti,  i  razjasniti  onaj  savez, 
koji  med  rimskim  svietom  i  našim  narodom  potonjega  vieka 
obstojaše.    Nješto    namjeravam    priobćiti    u  Ijetopisih    arkeolo- 


Sr.  „Tri  rimska  nadpisa".  „Nar.  Novine"  1860.  br.  82.  85.  87. 

gičkoga  družtva,  koje  me  imenova  svojim  dopisujiićim  članom". 
<Jvo  bi  imala  biti  prva  knji<.'a  povjesti,.  o  kojoj  iza  dvadeset 
i  dvije  godine  piše :  Bio  sam  namnio  izraditi  I.  knjigu  naše 
poviesti,  koja  mi  od  više  godina  leži,  a  sada  mi  potres  i  tii 
osnovu  poremeti " .  ^ 

Jošte  je  pomagao  o.  Theineru  urediti  Monumenta  Slavorum 
Meridionalium,  od  koga  je  prvi  tom  izašao  u  Rimu  g\  1863., 
a  drugi  tom  u  Zagrebu  g.  1876.  On  je  pomogao  Theineru  i 
za  Mon.  Hungariae.  Za  Theinerove  spomenike  jugoslovjenske 
radio  je  toliko,  da  je  smio  reći,  da  ih  je  on  „uredio".  ()l)av- 
Ijao  priepise  za  Jvana  Kukuljevića  i  mnoge  njegove  poruke  za 
.,Slovnik  umjetnika  jugoslavenskih".  Bio  u  akademiji  rimskoj 
dei  (^uiriti  izvjestitelj  za  slavenske  stvari.  Sudjelovao  u  pru- 
skom arkeologičkom  zavodu  izvještajima  iz  Hrvatske. 

Uza  sve  ove  radnje  započme  u  Rimu  raditi  i  za  slavensku 
službu  hošju.  Možete  si  misliti,  da  pisac  djela  o  Cirilu  i  jMe- 
todu  sa  zanosom  iznosi  ovo  pitanje  pred  samoga  papu.  Tre- 
balo mu  je  j)regledati  imenik  rukopisa  vatikanske  knjižnice. 
Za  to  davao  dozvolu  sam  papa.  Zamoli  audienciju  i  dobije 
ju.  Papa  ga  zadrža  više  od  pol  sata.  „Otvoreno  mu  govorah 
—  veli  on  —  o  slovj.  liturgiji  itd.  Vrlo  rado  jest  slušao". 
Zna  on.  da  u  Rimu  neće  učiniti  ništa,  dok  se  naši  biskujii 
ne  maknu.  „Nastojte  —  veli  drugi  put  -  da  postanu  biskupi 
sami  narodni  ljudi,  kano  n.  pr.  u  Ugarskoj,  tad  je  sve.možno. 
Narodni  episkopat  i  s  njim  narodno  duhovničtvo  više  će  ko- 
ristiti našemu  narodu,  nego  li  sva  oboružana  granica".  A 
kada  na  proljeće  g.  1859.  dodje  napokon  biskup  Strosmtijer 
u  Rim,  budne  mu  u  ovom  pitanju  desna  ruka.  „Imenito  sa- 
stavismo  —  veli  on  —  poveću  spomenicu  Promemoriu  za  sa- 
moga papu  gledom  na  narod  slovjenski  u  obće,  a  jugoslo- 
vjenski  napose,  kako  bi  ga  imala  rimska  stolica  njegovati, 
što  bi  imala  učiniti  gledoiii  na  slovjensku  liturgiju  obojega 
obreda  i  gledom  na  novo  izdavanje  liturgičnih  knjiga".  1  ovo 
pitanje  prati  on  kašnje  svega  svoga  života. 

'  Pismo  Jagiću  1881.  a.   Kl.  febr. 

Kaže  se,  da  čovjek  izvan  domovine  još  žarkije  ljubi  do- 
movinu. To  svjedoče  i  ova  Račkova  djela,  koja  sama  od  sebe 
svjedoče  u  mukotrpnom  njegovu  trudu  i  njegovu  neizrecivu 
ljubav  svomu  narodu  i  domovini.  ( )va  ljubav  traži  i  nepre- 
kidne sveze  i  ponianjih  odušaka,  da  od  vremena  do  vre- 
mena prosine.  Njemu,  kao  svećeniku,  dolikovalo  je,  da  te 
oduške  iznese  u  „Katoličkom  listu"  u  Zagrebu.  Tek  što  seje 
udomio  započme  svoje  ^^Poslanice  o  Rimu  i  naših  stvar  ih'"'.''-  Te 
poslanice  teku  sve  do  proljeća  g.  1860.^  Upravo  mije  žao,  što 
moram  hrliti  napred,  pak  ne  mogu  ocijeniti  u  ovim  poslani- 
cama onu  živu  želju,  da  pobudi  hrvatsko  svećenstvo,  da  na- 
preduje i  s  višega  gledišta  gleda  na  svjetske  dogodjaje.  U 
njima  ima  svega,  što  je  patriotičnoga  hrvatskoga  svećenika 
moglo  zanimati  iz  vječnoga  grada  i  iz  književnoga  života  u 
crkvenim  poslovima.  I  pomanje  rasprave  na  pobudu  svećen- 
stva donosi.  „0  Zmajevićevu  rukopisu  Ji'bmonuca  iijmoeuoL'a 
(■iiMpoza  u  Hoaoea  soKona  renna  ii  lipcnocinua  d])Ma6fi  cio- 
euncKo-jiamuncKa'' ^  gdje  preporuča.  da  se  to  djelo  štampa.^' 
„Starodavni  križ  u  bribirskom  sboru  modruškoga  kaptola,^  koji 
spada  u  XV.  vijek  (1491).  Zatim  oglasuje  Theinerovo  djelo 
Monumenta  HungariaeJ'  koliko  imade  vrijednosti  i  za  istoriiu 
južnoslovjensku.  „Stari  hrvatski  moUtvenjak  XIV.  ili  XV. 
vijeka''''  imao  bi  biti  najstariji  hrvatski  molitvenik,  što  se  znade.*' 
..Marko  Križevčanin  hlašeni  —  mučenik  crkve  g.  1619.''".^ 
^.^Još  njekoliko  rieči  o  novoj  bugarskoj  književnosti'"'' ^  počimlje 
pratiti  nove  pojave  u  bugarskoj  književnosti.   „Četiri  nadpisa 


'  Kat.  list  18o7.  br.  48.  i  41). 

2  Kat.  list  1858.  br.  ti.  7.  8.  15.  16.   24.  25.  40.   41.  42.,  1859.   br.  1. 
2.  n.  22.,  1860.  br.  3.  4.  5. 

3  Kat.  1.  18.58.  br.  30. 
*  Kat.  1.  1858.  br.  44. 

■'  Kat.  1.  185i».  br.  14.  i  15. 
■■■  Kat.  1.  1855).  br.  46. 
■  Kat.  1.  185'.l.  br.  51. 
^  Kat.  1.  1860.  br.  13. 

latinska  na  cUamiji  u  Bani'''' '  slika  u  kratko  povijest  barske 
nadliiskupije,  koja  je  bila  metropolija  crkve  stare  Srbije.  U 
Rimu  je  pripravljao  i'aspravu :  .^Život  sv.  Simuna  Kožičića 
Begne  biskupa  modruškoga  ipisca''^,^  koja  i  danas  ima  svoju 
naučnu  vrijednost.  Kako  vidimo,  zanimao  se  i  bugarskim  pri- 
likama. Odatle  se  rodi  krasna  rasprava :  „  Grčka  crkva  i  narod 
bugarski''^ ,^  u  kojoj  slika  grozne  bugarske  patnje  od  Fanariota. 
koji  su  Bugarima  upravo  dušu  ispijali.  Dragan  Cankov  okretao 
se  Rimu,  gdje  traži  spas  svomu  narodu.  Račkomu  je  ovaj 
okret  Bugara  dakako  bio  simpatičan.  Saberimo  sada  sve  u 
jedno.  Odkad  postoji  kaptol  naš  u  Rimu,  nije  se  ovako  i  ovo- 
liko javio  svećenstvu  i  narodu  nijedan  rimski  kanonik.  Odkad 
postoji  „Kat.  list"  nije  imao  ovakova  korespondenta. 

Budnim  okom  prati  Rački  našu  književnost,  koja  se  nala- 
zila tada  u  teškim  prilikama  Bachove  germanizžteije.  Danas 
valjda  mnogi  neće  razumjeti,  zašto  Kukuljevića  svjetuje,  neka 
se  o  pokladama  dobro  zabavlja,  neka  širi  u  društvu  narodni 
duh,  pa  ma  koji  arak  manje  napisao.  Kada  opet  pita :  „hoće  li 
za  boga  barem  jedan  slobodni  politički  list  osnovati"  i  „hoće  li 
biti  gimnazija  hrvatska",  dobro  dodaje:  „svakom  prilikom 
treba  nam  se  poslužiti  —  nami  treba  se  boriti  za  narodni 
obstanak". 

Siri  pogledi  njegovi  po  literaturama  velikih  naroda  morali 
su  ga  smućivati,  kada  je  pomišljao  na  svoju  domovinu  njem- 
štinom  pritisnutu.  „Svu  našu  književnost  —  veli  on  —  nosi 
njekoliko  glav  s  požrtvovanjem  bez  primjera.  Malo  je  dobrih 
pisac,  a  još  manje  štilac.  Dok  bude  ovako,  naša  književnost 
stati  će  nam  uviek  na  umoru ;  ni  živa  ni  mrtva.  A  bit  će 
dotle,  dok  se  broj  čitatelj  neumnoži.  Nu  kako  ?  Kad  na  to 
pitanje  pomislim,  groza  me  hvata.  Ponašamo  se  s  toliko  mi- 
lijunov.  pa  nas  nije  ni  milijun,  koji  gojimo  jednu  književnost. 
Razdrobljeni  smo  u  dvie  azbuke ;  što  je  naša  najveća  tuga  i 

'  Kat.  1.  1860.  br.  44.  45. 
2  Kat.  1.  1861.  br.  1—6. 
^    Kat.  1.  1861.  1))-.  46—52. 

žalost,  i^as  latinjakov  jest  malo;  a  svi  se  ni  neprenasmo. 
Dalmacija  spava ;  ona  se  racije  nasladjuje  talijanštinom  nego 
naštinom,  pa  će  se  brzo  i  Dubrovnik  odmetnuti.  0  Bosni  ni 
spomena;  hrvatska  i  slavonska  krajina  za  nas  kao  drugi  sviet; 
pa  što  možemo  mi  kukavci  provincijalci"?  Borit  ćemo  se,  dok 
možemo,  ali  pobjedi  slabo  se  nadati  —  pa  ako  nam  je  su- 
djeno  kano  narod  izčeznuti,  da  bar  kakovu  uspomenu  za 
nama  ostavimo,  da  se  bar  o  nas  više  bude  znalo,  nego  li  mi 
sada  znamo,  tko  biahu  stari  Iliri?" 

Ovaj  elegićni  ton  ipak  je  samo  časovit.  On  je  u  „Narodnim 
Novinama"  glavni  izvjestitelj  o  književnim  pojavama.  U  svim 
njegovim  člancima  vije  se  pravi  duh  Račkoga  —  nada  jaka, 
da  će  naša  dobra  i  pravedna  stvar  napredovati.  Izvješćuje  o 
djelu  „0.  Martinova :  o  rukopisima  slavenskim  u  pariškoj  na- 
rodnoj biblioteci''''  ;^  o  drugom  svesku:  ^^Slawische  Bibliothek 
i^d.  Miklošić  i  Fiedler"  ;^  ocjenjuje  ^Jakić-Martićeve  Bosanske 
i  hercegovačke  narodne  pjesme"^  i  čini  o  njima  zgodnu  Stu- 
diju; u  članku:  ^^Naša  književnost"*  pregleda  književne  pri- 
like; ^^ Zašto  pišem  Slovjen,  a  ne  Slavjan  ili  Slaven'''' \^  „7^ 
IHma  u  Napulj''''  ^  mali  putopis  takodjer  sa  zanimivim  pogledima 
na  književnost;  ocjenjuje  „3Iiklošićevii  radnju  o  Glagolitu  Clo- 
sianus''^'^  napokon  ocjeni:  .^Soerbska  beseda  u  lat.  pismu". ^ 
Najzanimivije  je,  da  Kački  vjeruje  u  budućnost  književnosti 
južno-slovjenske  s  hrvatsko-srbskim  jezikom,  koji  će  napokon 
primiti  i  Slovenci  i  Bugari.  On  bi  rado  vjerovao  u  to  jedin- 
stvo i  u  prošlosti,  pa  zato  misli,  da  bi  se  hrvatski  i  srpski 
spomenici  imali  zajedno  izdavati  kronologičkim  redom. 


»  Nar.  Nov.  1858.  br.  113.  114. 

2  Ibidem  173.  174.  175.  178.  179 

'  Ibidem  274.  275.  276.  277.  278.  279. 

*  Nar.  Nov.  1859.  br.  60.  61.  62.  63.  64.  65.  67. 

'  Ibidem  141.  142.  143.  144.  146.  148.  149. 

6  Ibidem  226.  261.  262.,  zatim  Nar.  Nov.  1860.  br.  11.  12.  24. 

■  Nar.  Nov.  1860.  br.  199. 

^  Ibidem  br.  201.  202.  203.  205.  206.  209.  212. 

Znademo,  da  je  Rački  smišljao  o  tom,  da  se  iza  dovrSenih 
njekih  književnih  radnja  vrati  u  domovinu.  Jednom  se  pokaže 
prilika,  da  sasvim  ostane  u  Rimu.  Radilo  se  o  tom,  da  postane 
..anditor  rotae".  Dospio  bi  time  na  odlično  mjesto,  s  kojega  je 
samo  jedan  korak  do  kardinalske  časti.  U  Rimu  hi  hili  sretni, 
da  ga  mogu  imenovati.  Biskup  Štrosmajer  dospjev.ši  u  Rim  na 
proljeće  g.  1859.  učini  sve  moguće,  da  svoga  mladoga  prija- 
telja podigne  na  mjesto,  na  kojem  bi  bjo  pozvan,  da  o  sla- 
venskom svijetu  upućuje  svetu  stolicu.  Austrijska  vlada  imala 
za  to  mjesto  odlučnu  riječ.  Ona  protisne  visoka  svoga  aristo- 
krata grofa  Belegarda.  Rački  propade  na  našu  sreću,  te  se 
vrati  u  domovinu. 

Spremao  se  u  Zagrebu ,  sinod  hrvatske  crkvene  provincije. 
Biskup  Ožegović  poželio,  da  Rački  dodje  na  t^-j  sabor  kao 
bogoslov  biskupije  senjske.  Rački  se  vrati  iza  tri  godine  ra- 
dinoga  života  u  Rimu  u  mjesecu  junu  1860.  najprije  u  na- 
ručaj svojih  milih  roditelja  na  Fužine.  Nije  tada  niti  naslutiti 
mogao,  da  se  više  na  svoje  mjesto  u  Rim  povratiti  neće.  Sve 
je  svoje  stvari  i  bilješke  ostavio  u  Rimu,  jer  je  mislio,  da  je 
došao  samo  na  odmor.  Xovi  okret  dog'odjaja  u  našoj  monar- 
kiji  sustavi  ga  u  domovini. 


III. 
1860—1867.  do  početka  akademije. 


1.  Poslovanje  u  javnom  životu. 

Povrativši  se  u  domovinu,  da  bude  uz  Ijiskupa  Vjenceslava 
Soiea  na  crkvenoj  sinodi  u  Zagrebu  „bogoslov"  biskupije  senjske, 
dogodi  mu  se  najprije,  da  se  ta  sinoda  nije  niti  sastala,  jer  je 
medjutim  i  u  Austriji  a  i  u  Hrvatskoj  dunuo  novi  vjetar.  U  Beču 
sastadoše  se  pozvanici  od  svib  naroda  monarkije,  da  vijećaju 
o  novoj  situaciji  iza  talijanskoga  rata.  Austrija  ima  biti  kon- 
štitucijonalna  monarkija.  Hrvatskoj  i  Ugarskoj  ima  se  povratiti 
stari  ustav.  To  napokon  proglasi  svim  narodima  diploma  od 
20.  oktobra  1860.  Ugodna  uzrujanost  prevlada  svuda.  Narodni 
jezik  bude  opet  priznat  u  školama  u  mjesto  narinutoga  nje- 
mačkoga, prvi  samostalni  politički  list  „Pozor"  počeo  izlaziti. 
Rački  vidje  veselu  domovinu  u  kojoj  se  svatko  nada  novoj 
sreći  i  boljoj  budućnosti.  Za  njega  ipak  ne  ima  mjesta  u  do- 
movini. Imao  bi  se  povratiti  u  Rim.  Ne  ima  mu  opet  povratka, 
jer  Italija  gori  u  plamenu,  koji  je  zapalio  Josip  Garibaldi  osva- 
jajući napuljsko  kraljestvo  i  ujedinjujući  Italiju.  Morao  je  dakle 
sustaviti  se  u  domovini,  dok  ta  bura  mine  u  Italiji. 

Sustavi  ga  u  domovini  biskup  Štrosmajer.  „Drago  će  mi 
biti"  —  piše  mu  biskup  6.  oktobra  1860.  —  „ako  me  po- 
hodite. Stvari  i  onako  u  Italiji  tako  stoje,  da  o  vašem  po- 
vratku još  sad  ne  ima  ni  govora".^  Složimo  ovo  s  onim,  što 
Rački  sam  poslije  u  svečanom  govoru  o  osnutku  akademije 
pripovijeda :  „A  ne  imam  razloga  ovdje  ne  iztaći,  da  je  osnivač 
aJcadennje  meni  prvomu  svoju  nakanu  povjerljivo  priohćio  tri 


'  Zbirka  pisama  Račkovih  u  jugosl.  akademiji. 


•?,'?. 


mjeseca  prije,  nego  li  ju  na  javu  iznese,  da  smo  odmah  stali 
viećati  zajedno  o  njezinu  zadatku  i  ustrojstvu".^  Biskup  odmah 
namijeni  Račkomu  u  akademiji  naj znatniju  zadaću.  Ovo  je 
znamenit  momenat  u  životu  Račkoga.  Najplemenitije  osnove 
za  slavu  i  budućnost  našega  naroda  vežu  ga  od  sada  s  lii- 
skupom  u  nerazrešivo  prijateljstvo.  Do  mala  bude  biskupov 
alter  ego  i  to  ostane  za  svega  svoga  "života.  Žestoki  i  vele 
zanosni  biskupov  duh  i  blaga  i  tiha  duša  Račkoga  spajaju  se, 
da  stvaraju  zajedno  skladna  i  životonosna  djela. 

Biskup  bio  je  već  stupio  na  političko  polje,  kada  je  medju 
pouzdanicima  cijele  monarkije  sabranim  u  Beču  „u  ime  Hr- 
vatske očitovao"  da  joj  se  ima  povratiti  stari  ustav.  Cim  se 
je  opet  pojavio  u  banskoj  konferenciji  koncem  1860.  i  oglasio 
osnutak  jugoslavenske  akademije,  svako  je  srce  hrvatsko  osje- 
ćalo, da  je  on  pravi  i  rodjeni  vodja  naroda  hrvatskoga  u  po- 
litičkom životu.  Račkoga  primi  pod  svoje  okrilje,  primi  ga  u 
svoju  kuću  kao  brata  i  prijatelja.  Obadvojica  od  neznatna  roda 
bez  ikakvih  djedova  uzrasli  u  ideama  preporoda  naroda  hrvat- 
skoga u  „ilirskoj"  dobi  lasno  se  složiše,  da  nastave  ideu  hr- 
vatsku od  god.  1848.  „Narodna  stranka"  od  godine  1861. 
nastavlja  svoj  rad  na  osnovu  god.  1848. 

Rački  donese  u  politički  život  skromnost  i  čednost  pravoga 
učenoga  čovjeka.  U  najvećim  i  najzanosnijim  momentima  tek 
s  nješto  nemirna  kretanja  pokazuje  svoju  uzbudjenost,  a  vidiš, 
da  mu  sva  duša  gori.  Od  sto  ljudi  bučećih  u  saboru  g.  1861.  vidiš 
gotovo  jedinoga  njega,  gdje  živim  pozornim  okom  ljude  i  dogo- 
djaje  motri  i  smiješkom  tihim  i  lagašnim  kretanjem  ruku  povla- 
djuje.  U  zborovima  nikada  ne  uzimlje  prvi  riječ,  tek  pri  kraju 
progovori,  a  i  onda  malo.  „On  je  najsretniji,  kada  ne  mora 
govoriti"  rekao  bi  kadgod  zlovoljno  dobri  mu  biskup.  „Moj 
mili  prijatelju  —  piše  mu  biskup  na  novu  godinu  1868.  — 
..Vi  jako  liepo  naravno  i  temeljito  govorite.  Jedno  mislim,  što 
vam  fali  jest,    volja  i  odvažnost   često  govoriti.    Ja   bih   vam 


'  Govor  u  Ljetopisu  VIII.  110—111. 

svjetovao,  kad  ste  već  u  saboru,  da  koliko  je  moguće  češće 
govorite.  Vaša  je  rieč  u  narodu  našem  a  i  dalje  od  velike 
važnosti  i  biti  će  bez  dvojbe  od  znamenitih  posljedica,  zato 
ne  dajte  nipošto,  da  vas  koji  razlozi  sklone  na  mucanje.  Opro- 
stite srdcu  prijateljskom,  da  vam  se  usudjuje  savjet  davati".' 

Rački  nije  donesao  u  politiku  niti  naučni  skepticizam  niti 
okoreli  doktrinarizam,  donio  je  ipak  sveto  i  neprelomno  na- 
čelo, da  narod  njegov  ima  živjeti  u  samostalnom  državnom 
životu,  kako  je  živio  prvanjih  vjekova.  „Biskup  Strosmajer 
i  njegovi  pristaše  —  veli  jednom  Rački  —  imali  su  u  svojem 
političkom  djelovanju  od  god.  1860.  uviek  jedan  cilj.  jednu 
svrhu,  jedan  zadatak :  ujedinjenje  naime  hrvatske  zemlje  i 
njezinu  državnu  samostalnost  u  okviru  habsburžke  monar- 
kije".^  Za  ova  načela  nije  mu  bila  malena  nijedna  žrtva,  a 
bio  je  pripravan  podnesti  i  svaku  muku. 

Rački  donese  u  politički  život  i  svoju  neumornu  marljivost 
i  radinost,  kojoj  se  diviše  svi  njegovi  suvremenici,  a  dostigao 
je  nije  nitko.  Cijeli  niz  svezaka  napunili  bi  članci,  što  ih 
napisa  u  novinama  svoje  stranke.  Najteža  i  najzamašnija 
pitanja  obradjivao  je  obično  u  cijeloj  seriji  članaka.  Kao 
strogi  učenjak  volio  je  sve  raspravljati  s  gledišta  pozitivne 
nauke.  Mogao  je  uvjeravati  čitaoca,  a  manje  se  trudio,  da  ga 
uznese.  Uvijek  nastojeći,  da  stvari  motri  s  višega  gledišta, 
mogao  je  umnomu  čovjeku  veoma  ugoditi.  (3bičnomu  čitaocu 
novina  činilo  se  njegovo  raspravljanje  previsoko,  pak  ga  za 
to  manje  zadovoljava.  Tko  opet  živi  samo  od  uličnoga  poli- 
tičkoga uskhka,  tomu  je  mogao  biti  Rački  i>  nepojmljiv.  Nje- 
govi bi  članci  bili  na  čast  svakoj  učenoj   „revue". 

Prvi  njegovi  članci  nose  naslov  :  Jugoslovjenstvo.  ^  Sa  za- 
nosom ga  pozdravlja  :  „Ovim  čarobnim  imenom"  —  veli  on 
—   „ko  što  prije  nekoliko  godina  Ilirstvom  ushititi  i  uznesti  će 


1  Pismo  Štrosmajerovo  1.  jan.  1868.  U  zbirci  pisama  R-ga  u  jugosl. 
akademiji. 

2  ..  Obzor '^  g.  1890.  br.  248. 

3  ..Pozor-'  1860.  br.  27.  28.  251. 

se  mnogi  Hrvat".  Dalje  nastavlja:  „Želi  li  Jugoslovjenstvo 
jednim  narodom  u  duhovnom  smislu  postati,  to  bi  imalo  na- 
stojati, da  se  sjedini  u  književnom  jeziku.  . .  Ovo  toli  žudjeno 
jedinstvo  svih  Jugoslovjena  a  ponajprije  Srbo-Hrvata  i  Slove- 
naca pospješiti  bi  imala  jugoslovjenska  akademija,  kojoj  prvi 
i  najveći  Jugoslovjen  naumi  metnuti  temelj.  Mi  se  odavna 
nijednomu  domaćemu  zavodu  toliko  neuzradovasmo,  koliko 
o^'omu.  jer  u  njem  uvidjamo  jedini  put  k  jugoslovjenskoj 
književnosti.  Shvatimo  li  važnost  ovoga  družtva,  a  ustrojimo  li 
ga  prema  našim  potrebam  —  ono  nam  bude  čvrstim  vezom 
skapčajućim  Srbo  -  Hrvate  sa  Slovenci  i  Bugari,  sdružećim 
Jugoslovjene  —  vjerom  i  politikom  razdružene  —  u  jedan 
narod.  Ovdje  Hrvate  i  Srbije  jezikom  i  knjigom  stopismo  u 
jedno.  A  tako  i  jest  pravo  uzprkos  pojedinim  kratkovidcem 
nastojećim  nas  razdvojiti,  gdje  nas  Bog  sjedini.  Ovim  Ijudem 
dvojaka  azbuka  čini  i  dvojaku  književnost.  Valja  poprimiti 
pravilo:  Oboja  slova  i  moja  su  i  tvoja.  Uhvate  li  oba  slova 
koren  u  narodu,  onda  je  uz  sreću  i  priliku  lahko  jedna  od- 
hititi".  Misli  ovoga  prvoga  članka  sretaju  nas  na  svakom  ko- 
raku njegova  života,  a  izrekao  ih  je  posljednji  put  u  posljed- 
njem svojem  govoru  u  akademiji. 

Ovih  misli  nije  se  odricao  niti  u  politici.  A  kako  bi  se  za 
druge  misli  mogao  ugrijati  čovjek,  koji  je  svojim  očima  u 
Italiji  gledao  i  pratio  kako  se  iza  stoljetnih  borba  ujedinjuje 
Italija ;  koji  je  svakim  migom  i  pogledom  u  novinstvu  i  knjigi 
talijanskoj  susretao  samo  tu  misao  jače  i  ljepše  razgorjelu. 
nego  što  je  vidje  kroz  vjekove  narod  talijanski. 

Na  žalost  svoju  nadje  u  Hrvatskoj  sasvim  drugi  jek  misli. 
Gorkih  deset  godina  njemačkoga  absolutizma  i  germaniza- 
cije uzročilo  je  samo  jednu  misao,  koja  se  je  tada  A^aljala  po 
s\'em  životu  naroda  hrvatskoga  i  po  najnižim  slojevima:  Slo- 
žimo se  s  Magjarima  i  obranimo  se  s  njima  zajedno  od  Au- 
strije. Rački  se  uzme  odmah  truditi  s  istorijom  u  ruci,  da 
probudi  u  narodu    hrvatsku  misao    o  državnoj   samostalnosti. 

U  to  ime  napisa :  Odlomci  iz  državnoga  prava.  *  Svaki  Hrvat 
ima  se  iz  ovoga  cijela  uvjeriti,  veli  on:  „da  su  Ijanovi,  žu- 
pani, podžupani,  satnici  i  drugi  dostojanstvenici  u  ono  davno 
doba  pratioci  naših  narodnih  kraljeva;  da  sabori  i  skup.štine, 
bez  kojih  cvili  srce  hrvatsko,  i  njegovim  otcem  l)ijahu  .štit  i 
utočište  državne  slobode ;  da  su  naši  kralji  imali  dvor  ustrojen 
kako  svaki  najodličniji  u  suvremenoj  Europi;  da  ustav,  kojim 
se  pravom  ponosi,  nije  dar  ikojega  susjeda,  već  baština  djedova 
od  VII — XII.  stoljeća;  da  imade  samostalnu  prošlost;^  da  Hr- 
vatska bijaše  priznata  za  neodvisnu  državu  od  medjunarodnog 
evropejskoga  prava  jur  u  ono  doba,  kada  o  Ugarskoj  ne  mo- 
gaše ni  spomena  biti;  da  Hrvatska  i  kao  kraljevina  je  sta- 
rija od  Ugarske  i  od  nje  posvema  neodvisna.  Pored  krune 
sv.  Stjepana  sjaše  u  Evropi  kruna  hrvatska".^ 

Ovo  je  djeki  njegovu  očita  namjera,  kako  ju  sam  kazuje. 
Ne  mishte  za  to,  da  je  preko  istine  pretjerao.  Svaku  svoju 
tvrdnju  dokazuje.  Razdijelio  je  djelo  u  dvije  glave.  U  prvoj 
raspravlja:  „Granice  i  cjelovitost  Hrvatske  države  za  narodne 
dinastije";  a  u  drugoj:  „Ustroj  i  vlada^'.  Ovaj  predmet  za- 
nimao je  već  našega  Lučića,  a  jezuita  Mikoc  posveti  mu  po- 
sebno krasno  djelo.  Rački  je  dakako  od  njih  odskočio,  jer  je 
sdušno  upotrebio  i  sve  novije  rezukate  nauke.  On  sam  učini 
ovo  djelo  suvišnim,  jer  se  je  posljednjih  deset  godina  svoga 
života  samo  ovim  pitanjima  u  više  rasprava  zabavio.  ()  tom 
ćemo  poslije  pripovijedati. 

Rački  nije  mogao,  a  nije  niti  smio  šuštati  na  tom,  da  ras- 
pravlja o  državnom  pravu  za  narodne  dinastije.  Živa  narodna 
potreba  gonila  ga  napred.  da  prodje  što  prije  i  što  temeljitije 
sve  javno-pravne  spomenike  u  prošlosti  svoga  naroda  sve  do 
našega  vijeka.  Povraćen  je  starodavni  ustav  Hrvatskoj  okto- 
barskom diplomom,  a  malo  iza  toga  26.  februara  1861.  bečka 


*  Odlomci   iz  državnoga   prava  hrvatskoga   za  Barodne   dvnastije.   U 
Be^u  18(31.  Str.  1G2. 

2  Ibidem  p.  VII— VIII. 

^  Str.  81. 

vlada  izdala  patenat  u  kojem  zove  Hrvatsku  i  Ugarsku  u 
centralni  austrijski  parlamenat.  U  isto  vrijeme  ista  vlada  po- 
zivlje Hrvate :  neka  se  izjave  o  svom  odnošaju  prema  Ugar- 
skoj. Hrvatska  narodna  stranka  imala  se  izjaviti  i  o  jednom 
i  o  drugom.  U  ovaj  kaos  trebalo  je  donesti  svjetla.  Vodja 
,.narodne  stranke"  bio  je  biskup  Štrosmajer,  a  njegova  desna 
ruka  naš  Rački.  Njega  dopade  zadaća,  da  dokaže  prava  Hr- 
vatske i  prema  Ugarskoj  i  prema  Austriji. 

Još  prije  sastanka  sabora  god.  1861.  započme  Rački  svoje 
državopravne  rasprave  objelodanjivati  u  tadanjem  „Pozoru". 
Najprije  počme  borbu  za  Rijeku,  za  koju  je  magjarski  istorik 
Salay  dokazivao,  da  pripada  Ugarskoj  po  pravu.  ^Magjari  i 
Bieka''^  ili  Odgovor  Ladislavu  Salavu^  jest  učena  radnja  na- 
krcana citatima  iz  povelja,  kraljevskih  otpisa  i  saborskih  čla- 
naka, može  se  uzeti  za  temelj  potonjemu  većemu  djelu :  RieJca 
■prema  Hrvatsko j^^  koje  je  na  njemački  preveo  naš  pjesnik 
Petar  Preradović.  Umnoga  našega  pjesnika  sklonilo  na  pre- 
vadjanje  ono  isto  mišljenje,  koje  i  biskupa  Strosmajera.  kada 
piša  Račkomu  :  „Molim  vas ,  izdajite  čim  prije  brošuru  o 
Rieci.  Bojim  se,  da  neće  biti  prekasno.  Laliko  da  ćemo  Rieku 
izgubiti  poput  Medjumurja".^  I  Strosmajer  i  Preradović  ^-je- 
ruju,  da  je  Rački  svoju  zadaću  tako  riješio,  da  i  protivnici 
moraju  vjerovati,  da  je  „Rieka  ne  samo  po  povjesti  i  po 
pravu,  nego  i  po  svojem  položaju,  po  narodnosti  i  po  mate- 
rijalnom probitku  sastavni  dio  Hrvatske"^  kako  Rački  ko- 
načno zaključuje,  a  da  „niti  hrvatstvo  grada  Zagreba  nije 
bolje  dokazano,  nego  što  je  grada  Rieke".  Ova  vjera  živi 
danas  u  svem  narodu  hrvatskom,  a  ne  bojimo  se,  da  će 
uo-asnuti. 


'  „Pozor"  1861.  63.  71.  72. 

-  Eački:  Rieka  prema  Hrvatskoj.  Zagreb  1867.  Str.  134.  i  CVIII. 
^  Pismo   biskupa   Strosmajera  E-inu  1866.   3.  sept.   U  zbirci  jugosl. 
akademije. 

■*  Rieka  prema  Hrvatskoj  str.  1.34. 

Liik.se  je  bilo  Raekoinu  In'aniti  ujedinjenje  Dahiiacije.  „Prva 
i  najveća  je  briga  našega  sabora,  što  su  njeka  uda  od  našega 
tiela  državnoga  odkinuta,  koje  bez  njih  jest  slabo,  a  ona  izvan 
njega  salinu  i  venu".  Zatim  dokazuje,  da  je  Dalmacija  po 
istoriji  sastavni  dio  naše  kraljevine.^  Isto  je  tako  snažno  branio 
pod  naslovom:  ^^Sriem  i  Hrvati''^ ^^  da  je  Hriem  već  od  vre- 
mena naše  narodne  dinastije  i  uvijek  poslije  bio  sastavni  dio 
države  hrvatske.  Radio  je  i  o  tom  veoma  pomno  na  temelju 
izvora  najviše  diplomatičkih,  a  radnja  mu  ima  i  danas  vri- 
jednost. 

Sastao  se  i  sabor  u  mjesecu  aprilu,  a  trajao  je  do  mjeseca 
novembra.  Rački  se  oglasi  samo  jednom  većim  govorom  o 
pitanju  odnošaja  Hrvatske  prema  Ugarskoj.  Sto  i  četiri  go- 
vornika govorila  su  kroz  mjesec  dana  o  tom  pitanju.  On  brani 
državnu  samostalnost  Hrvatske  na  temelju  dvostranih  ugovora 
od  1527.  i  1712.  i  nacrta  u  veliko  razvitak  istorijski  naših 
držčivnih  odnošaja.  „Naš  ugovor  —  reče  —  gledajmo,  da  ne 
uvrijedi  našu  prošlost,  ne  ogorča  našu  sadašnjost,  a  ne  potamni 
budućnost.  Naš  ugovor  ima  se  navlas  na  to  obazrieti,  da  smo 
Jugoslovjeni  i  da  nam  je  bolja  budućnost  samo  u  jugoslo- 
vjenstvu.  S  toga  naš  ugovor  u  ničem  nesmie  vriedjati  našu 
jugoslovjensku  politiku.  Ugarska  je  politika  —  veli  on  — 
uvijek  težila,  da  što  jače  privuče  sebi  trojednu  kraljevinu,  da 
preko  nje  prodre  do  mora,  a  u  starije  vrijeme  i  u  Bosnu.  Sr- 
biju, Bugarsku  i  Vlašku  i  da  pronese  svoju  vlast  do  Balkana 
i  na  dolnji  Dunav.  Tomu  ne  ima  da  služi  Hrvatska".^ 

Sto  je  u  ovom  govoru  tek  letimice  govorio  o  državnom 
pravu  hrvatskom,  to  upravo  na  tanko  razvije  u  adresi,*  koja 
se  prije  svega  naslanja  na  zaključke  sabora  od  godine  1848. 
Hrvatska  nije  se  nikada  niti  se  neće  odreći  ustava  baštinjena 
i'd  svcjjih    djedova,    po  kojem    nikada    kralj    ne  smije    samo- 

'  „Pozor"  1861.  98.  i  prije  br.  15. 

2  „Pozor"  1861.  br.  133.  134.  135.  136  i  br.  173. 

3  ,,Pozor"  1861.  br.  144.  Govor  izrečen  22.  juna. 
*  ,.Pozor"  1861.  br.  213.  215. 

vlastno  zakon  davati,  već  u  suglasju  s  pretstavnicima  naroda. 
Hrvatska  je  uvijek  vjerno  održala  vjeru  zadanu  u  ugovorima. 
pa  to  isto   ište  i  od    kralja.    Sabor  prosvjeduje    proti  fel)ruar- 
skom  patentu,  jer  se  njim  hoće    da  sagradi  nova  zgrada  dr- 
žavna na  razvalinama    neodvisnosti    i  samostalnosti    pojedinih 
zemalja.   ..Trojedna  kraljevina  jest  neodvisna  i  samostalna  od 
kraljevine  Ugarske"    ali  je  ipak  voljna  prema  cijeloj  mouar- 
kiji  s  Ugarskom  solidarno  raditi.    Sabor  ište  krajinu.  Dalma- 
ciju i  kvarnerske   otoke    kao    cjeloviti    dio  kraljevstva  hrvat- 
skoga. Traži  samostalnu  vladu  —  to  dakako  na  temelju  držav- 
noga prava.  Hrvatska  je  imala  najprije  svoje  kraljeve,  a  stu- 
pila je  od  g.  1102.  u  personalnu  uniju  s  Ugarskom.  Hrvatska 
je  samostalno   izabrala  sada    sretno  vladajuću  kuću  g.  1527.. 
učinila    samostalno    pragmatičku  sankciju    1712.    .,Pravomoć- 
nimi  ugovori  utanačenimi  medju    našim  narodom  i  njegovimi 
slavnimi  vladari  posvećen  je  državni  život  trojedne  kraljevine, 
sabor  drži  za  glavno  jemstvo    rečene  samostalnosti  i  neodvis- 
nosti ono  svoje  temeljno    ustavno  pravo,    po  kojem  je  svako- 
hka   zakonarska  vlast  podieljena  izmed  kralja  i  sal)ora~.    Sa- 
bori hrvatski    stvarahu    zakon  o    vojsci,    o  porezu   i  daćama. 
Sabori  hrvatski  činjahu  zajmove  na  korist  svoje  zemlje.    Sa- 
bori hrvatski  stvarahu    zakone    o  mitnicama    i  carini.    Sabori 
hrvatski  sklapahu  ugovore  sa  susjednim  zemljama  ili  uticahu 
u  ugovore  na  korist  prava  svoje  domovine.    Sto  je  Hrvatska 
svojih  prava  g.  1790.  bila  dala  u  zajednicu    s  Ugarskom,  to 
je  odmah  i  očitovala  i  onda  i  poslije,    da  je  vlastna  sebi  po- 
vratiti.   To  je  učinila   godine  1848.    Sve  ovo  Rački    u  adresi 
dokazuje  sa  citatima  iz  zapisnika  sabora  hrvatskih. 

Ovu  adresu  tumači  on  sam  u  svojim  raspravama.  ,. Sabor 
trojedne  kraljevine  od  god.  1848.  prema  Austriji'^  ^  jest  na- 
slov raspravi,  u  kojoj  dokazuje,  da  su  se  Hrvati  god.  1848. 
imali  braniti  od  centralizacije  austrijske  i  magjarske,  pa  ipak 
i  onda  je  ban  Jclačić  htio  savez  s  Ugarskom  ali   ., medju  dr- 


'  „Pozor"  l«(;i.  br.  203.  205.  20(J.  223.  228. 

žiivom  i  državom,  medju  narodom  i  narodom".  Još  Ijuljc  n\z- 
jasni  adresu  u  raspravi :  Slike  is  sabora  trojednc  kraljevine.  ^ 
„Sabor  imao  je  —  veli  on  —  „stvoriti  nove  odnošaje  vanjske 
i  nutarnje  neispustiv  s  oka  historički  temelj  i  narodno  pre- 
davanje". A  najljolje  ilustrira  adresu  u  raspravi:  Misli  o  kra- 
ljevskom odpisu^  gdje  se  upravo  dokazima  dopunjuje,  što  se 
nije  izreklo  ili  nije  mog'lo  izreći  u  adresi. 

Rački  je  po  vise  puta  imao  da  brani  hrvatsku  pragmatičku 
sankciju^  kao  glavni  osnov  naše  državne  samostalnosti  u  našoj 
monarkiji. 

Kada  je  drugu  adresu  g.  1866'*  sastavljao,  ne  dokazuje  više 
})rava  svoje  domovine,  jer  je  smatrao,  da  su  dokazana.  Ipak 
je  morao  ustati,  da  obrani  spomen  u  adresi  o  krajini,  da  su 
je  i  kraljevi  uvijek  smatrali  cjelovitim  dijelom  Hrvatske."  Da 
dokazuje  prava  države  Hrvatske,  dobije  priliku  u  regniko- 
larnoj  deputaciji  god.  1866.  u  Budimpešti.  Imao  je  i  opet 
da  dokazuje  o  opsegu  cjelokupnosti  kraljevine  Hrvatske,  kako 
ga  traže  Hrvati  na  osnovu  povjesti.  Imao  je  dokazivati,  da 
su  u  prošlosti  bili  odnošaji  kao  izmed  države  i  države,  da 
Hrvatska  ima  pravo  na  posebnu  zavjernicu  kraljevu.  Imao 
je  dokazati,  da  Hrvatska  ima  pravo  priznati  samo  one  za- 
jedničke poslove,  koji  se  mogu  izvoditi  iz  pragmatičke  sank- 
cije. Sve  je  to  obradjivao  Rački  neizrecivo  brzo  i  oštroumno, 
marljivo  i  neumorno.^ 

'  „Pozor"  233.  234.  235.  236. 

2  „Pozor"  1861.  br.  287.  288.  289. 

•'  „Pozor"  1863.  u  Člancima:  Jedinstvo  austrijske  carevine  br.  23.24. 
25.  Ibidem  1866.  br.  39.  40.  48  pod  naslovom :  Hrvatska  pragmatička 
sankcija. 

*  „Pozor"  1866.  br.  50. 

°  „Pozor"  1866.  br.  70.  Govor  Eačkoga  o  krajiškom  pitanju. 

«  Sravni  o  tom  i:  „Pozor"  1866.  br.  300.  301.  302  pod  naslovom: 
Državno  pravo  trojeđne  kraljevine  po  tumačenju  magjarskom  i  po  našem. 
Zatim:  Jedna  ili  dvie  krunitbene  zavjernice?  br.  303.  Zatim:  Predloži 
0  državopravnih  pitanjih  na  stolu,  našega  sabora  u  „Pozoru"  br.  329. 
330.  332. 

Sto  je  Kački  privrijedio  nauci  kroz  ovo  žest  godina  radeći 
u  raznim  prilikama  o  raznim  pitanjima  državnoga  prava  i 
povjesti  hrvatske  ?  Njeka  pitanja  kao  što  na  primjer  o  Rijeci 
riješio  je  sasvim  i  po  našem  mnijenju  neoborivo.  Dokazao  je 
kontinuitet  istorijskoga  prava  kraljevine  Hrvatske  tako.  da 
tomu  i  ozbiljni  protivnici  manje  prigovaraju.  Mnoga  pitanja, 
gdje  se  prepredaju  hrvatski  i  ugarski  poslovi,  on  je  prvi  te- 
meljito proučio  i  znamenito  razjasnio. 

A  kakav  je  politik  i  pod  kojom  zastavom  vojuje'?  To  svi 
znate,  da  je  bio  član  velike  narodne  stranke  glavne  pred- 
stavnice hrvatskoga  naroda  od  godine  1860 — 1867.  pod  vod- 
stvom biskupa  Strosmajera.  On  je  svetim  uvjerenjem  slijedio 
svoga  vodju  i  pomagao  stvarati  program  narodne  stranke. 
Kada  se  u  g.  1861.  imalo  glasovati  ob  odnošaju  Hrvatske 
prema  Ugarskoj  piša  prijatelju  Crnčiću  u  Rim :  „Na  taj  dan 
otidjite  u  crkvu  svetoga  Petra,  kleknite  pri  grobu  svetoga 
apostola  i  pomolite  se  za  narod  hrvatski".^  Moglo  bi  se  u 
kratko  izreći  njegovu  politiku.  On  reče :  „Narodnoj  je  stranci 
'  dužnost  izvojevati  trojednoj  kraljevini  čim  veću  na  slobodo- 
umnih načelih  osnovanu  i  utvrdjenu  samostalnost  i  neodvis- 
nost.  Prema  monarhiji  neignoruje  one  sveze,  koje  su  se  raz- 
vile iz  pragmatičke  sankcije  i  faktičkih  okolnosti".^ 

Iza  neuspjelih  dogovora  napisa :  „  Otvoreno  pismo  narodnim 
zastupnikom''  u  kojem  reče:  „Kada  se  dakle  u  našem  sa- 
boru radi  o  tom,  da  se  trojednoj  kraljevini  vrati  zemljištna 
i  državna  cjelokupnost  i  neoskvrnjeno  čuva  njezino  temeljno 
ustavno  i  državno  pravo,  onda  nesmije  biti  nikakve  stranke".^ 

Ne  treba  nam  tek  ovdje  ondje  hvatati,  da  pokažemo  poli- 
tiku Račkoga.  (Jn  je  sam  prihvatio  priliku,  da  ju  protumači. 
U  dva  puta  tumači  politički  razvitak  od  god.  1861 — 1867. 
„Ustavna  razmirica  u   Ugarsl'oj   i  trojednoj   kraJjevini^'^  na- 

'  Pismo  Crnčiću  u  zbirci  jugosl.  akademije. 

2  „Pozor"  1867.  br.  17. 

»  ,.Pozor"  1866.  br.  307. 

*  ,.Pozor-'  1866.  br.  111.  112.  113.  115.  117.  119. 

stavlja  u  nizovima  članaka  „Još  matematička  ^^olitika^ '  u 
kojim  kao  suvremenik,  očevidac  i  učesnik  slika,  kako  se  lijepo 
primiču  Magjari  Hrvatima  i  priznaju  im  dosta,  dok  su  u  ne- 
prilici, a  opet  kako  se  odmiču  i  priznaju  im  veoma  malo, 
kada  vide,  da  su  im  prilike  povoljnije.  „Promotrivši  sve  ove 
okolnosti  —  završuje  on  —  mogu  biskup  Štrosmajer  i  nje- 
govi politički  pristaše  mirnom  sviesti  primiti  odgovornost  za 
tok  dogodjaja  godine  1861—1867.,  u  koliko  su  od  njih  visili'*. 

Rački  se  je  mnogo  puta  očitovao  o  politici  u  našoj  monarkiji 
kao  federalista."'^  Samo  tim  sustavom  mogla  bi  se  Hrvatska 
oteti  od  premoći  Ugarske,  koja  po  njegovu  mnijenju  može 
biti  pogibeljna  i  budućnosti  njegova  naroda.  Nigdje  i  nikada 
nije  on  odkrio  svoga  srca  i  svojih  misli  o  politici  Hrvatske, 
kohko  u  ^.^Listo vi  jednoga  antiunioniste'''J  „Griešimo"  —  veli 
on  —  kada  priznajemo,  da  je  Hrvatska  pod  krunom  sv.  Stje- 
pana. Kruna  sv.  Stjepana  i  Zvonimira  jesu  dvie  u  početku 
materijalno,  a  po  pravu  dvie  juridički  razhčite  krune,  dva 
njekada  odieljena  simbola  dviju  različitih  neodvisnih  država. 
Sada  je  materijalno  jedan  simbol,  ali  se  u  njem  predstavljaju 
dvie  odieljene  savezne  državne  osebine".* 

...Sto  jugoslavenska  plemena  —  veli  na  drug'om  mjestu^  — 
nezauzeše  onoga  u  povjesti  mjesta,  koje  bi  ih  išlo  obzirom 
na  broj  i  položaj  njihov,  glavni  je  tomu  uzrok,  što  si  ne  stvo- 
riše  jedne  državne  zadruge,  u  kojoj  bi  si  bila  stan  po  svojoj 
volji  uredila.  Iz  onoga  prvobitnoga  na  jugu  vrienja,  za  ko- 
jega je  svaki    kraj  imao    svoga  skoro    neodvisla  župana,    po- 

■  „Obzor"  1890.  br.  24«.  249.  250.  251.  252.  253.  255.  256.  258.  260. 
262.  264.  266.  267.  269. 

2  Spomenut  ćemo  njeke  njegove  radnje  u  „Pozoru".  God.  1862.  br. 
10.  11.  13.  14  pod  naslovom:  Centralizacija,  dualizam  i  federacija.  God. 
1866.  u  oči  postanka  dualizma  u  br.  244.  245.  247.  248.  252.  255.  na- 
pisa: Dualizam  i  trojedna  kraljeviiia. 

^  „Listovi  jednoga  antiuniouiste"  preštampano  iz  ..Zatočnika".  U  Za- 
grebu 1870.  str.  48. 

*  Ibid.  str.  10. 

5  Ibid.  28— 2(i. 

mole  se  tri  samostalne  države:  hrvatska,  bugarska  i  srbska. 
Imajući  ove  države  u  susjedstvu  dvie  carevine,  koje  su  si 
opirajući  se  na  davna  predavanja  i  stare  uspomene  prisvajale 
pravo  na  gospodstvo  svieta,  mogle  su  se  one  proti  onom  pravu 
ograditi  jedino  uzajamnom  obranom,  medjusobnim  saveznič- 
tvom.  Ali  prva  bijaše  država  hrvatska,  koja  se  iznevjeri  i 
mogućnosti  ovoga  bratimskoga  savezničtva  sdruživ  se  naj- 
prije preko  osobe  zajedničkoga  kralja  s  državom  vladanom 
po  narodu  sasma  drugoga  plemena,  s  državom,  koja  je  svojom 
korišću  pozvana  bila,  da  preprieči  ono  savezničtvo.  Tako  je 
i  bilo.  Pomisao  jugoslavenske  državne  zajednice  pojavila  se 
ona  u  Hrvatskoj,  Bosni  ili  Srbiji  nije  našla  nigdje  kano  što 
u  Ugarskoj  odlučna  i  žilava  protivnika".  Navodi  primjere  iz 
povjesti.  Boji  se,  da  će  opet  Hrvatska  skučena  pod  Ugarsku 
ojačati  Ugarsku  i  omogućiti  joj  sprečavanje  jugoslavenske  za- 
jednice. „Nesmatrajmo  —  veli  dalje  —  onaj  prigodom  kru- 
nitbe  ugarskoga  kralja  do  danas  pridržani  običaj,  da  ovomu 
činu  budu  svjedoci  takodjer  stiegovi  liosanski,  srbski  i  bu- 
garski i  nesmatrajmo,  velim,  taj  obred  bez  smisla.  U  ovom 
obredu  izražena  je  glavna  misao  ugarske  politike.  .  ." 

„A  da  smo  mi  i  sadanji  Magjari  u  narodnoj  politici  dva 
antipoda,  o  tom  ne  treba  nikoga  uvjeravati.  Mi  naziremo  u 
slavenskoj  i  južno-slavenskoj  solidarnosti  najkrepčije  jamstvo 
našemu  narodnomu  l)iću,  dočim  Magjari  vide  u  njoj  grob  svoje 
narodnosti,  imali  u  tom  pravo  ili  krivo.  Mi  smatramo  za  pred- 
uvjet ljepše  narodne  nam  budućnosti  oslobodjenje  iztoka,  dočim 
Magjari  naziru  u  njem  početak  svoje  propasti,  ili  bar  svršetak 
svojih  hegemonijskih  težnja  ....  hoćemo  samostalnu  domo- 
vinu, hoćemo  hrvatsku  državu".^ 

Rački  nije  niti  slutio  pišući  ovo,  da  će  za  trinaest  godina 
imati  odgovarati  Benjaminu  Kallavu,^  da  Magjari  nisu  po- 
zvani nositi  kulturu  na  istok.    Kallav  izreče  u  svečanoj  sjed- 

'  Ibidem  38—39. 
•    2  Ungfirische  Revne  1S83.  str.  428—489.  pod  naslovom :  „  Ungarn  an 
den  Grenzen  des  Orients  und  Oeciđents". 

iiiei  magjarske  akademije  1882.  govor,  u  kojem  dokazuje, 
da  su  Magjari  naravni  posrednici  izmed  istoka  i  zapada,  no- 
sioci prosvjete  na  balkanski  poluotok,  njim  pripada  vodstvo 
na  istoku  Europe,  na  to  ih  upućuje  „onaj  divni  simbol  nji- 
hove burne  prošlosti  i  sjajne  budućnosti  —  ugarska  kruna". 
Rački  mu  odg"ovara,  da  je  danas  prosvjeta  po  sadržini  sve- 
opća, ali  oblik  joj  je  samo  u  narodnom  govoru.  Narodnim  jezi- 
kom pokrstiše  se  Slaveni.  Slavenstvo  se  na  balkanskom  polu- 
otoku narodno  razvija.  On  upotrebljuje  za  budućnost  južnih  Sla- 
vena riječi  Fridrika  velikoga :  „Promjena  u  duhovih  pripravlja 
se  .  .  .  Ponos  narodni  diže  svoj  glas.  I  mi  ćemo  imati  svoje 
klasike,  svaki  će  ih  ht^jeti  čitati  i  uživati.  Ovi  liepi  dani  naše 
književnosti  nisu  nadošli,  ali  se  približuju.  Ja  vam  ih  navje- 
šćujem, oni  će  sinuti,  ali  ih  ja  neću  vidjeti.  Ja  sam  kao  Moj- 
sija,  iz  daleka  gledam  obećanu  zemlju,  ali  neću  u  nju  unići". ^ 
Od  prvoga  Račkovoga  govora  g.  1861.  kroz  više  od  tri- 
deset godina  mogli  bismo  nanizati  cijeli  struk  misli,  koji  glasi: 
Hrvatska  samostalna  jest  uzdanica  svega  jugoslavenstva.  Od 
prvoga  početka  zanima  se  radi  toga  i  za  istočno  pitanje.  ^Misli 
jednoga  Hrvata  o  istočnom  pitanju"  upravo  je  velika  i  krasna 
studija,^  u  kojoj  vojuje  „za  solidarnost  Jugoslovjena,  Rumunja 
i  Grka".  Najbolje  će  se  riješiti  istočno  pitanje,  ako  kršćanski 
narodi  osnuju  nove  državne  organizme.  Znamenitu  ulogu  pri- 
daje Srbiji  pa  zaključuje:  „Kao  Hrvat  korist  hrvatskoga  na- 
roda nerazdvajam  od  koristi  srbskoga  naroda,  jer  sam  uvjeren, 
da  što  je  jednomu  koristno,  drugomu  ne  može  biti  na  štetu. 
Koje  pokrajine  balkanskoga  poluotoka  posjeli  su  njekada  Hr- 
vati, koje  li  Srbiji,  dokle  dopire  narod  srbski,  dokle  li  hrvatski, 
to  su  pitanja  koja  mogu  riešiti  sine  ira  et  studio  učeni  povjest- 
nici  i  jezikoslovci.  Ja  smatram  Hrvate  i  Srbije  za  dva  ple- 
mena jednoga  te  istoga  naroda  razdvojena  samom  povješću. 
Oni  su  dva  brata,  koja  su  VI.  ili  VII.  vieka  otišla  iz  otčinske 

»  „Rad"  LXVIII  194—204. 

•^  „Pozor"  18G2.   br.  198.  199.  202.  20>3.  204.  205.    206.  207.  210.  211. 
212.  213.  214. 

kuće,  te  razclielivži  ba.štinu  utemeljili  dvie  kuće.  dva  krova, 
dvie  obitelji.  Tečajem  stoljeća  uz  baštinski  dio  (jezik  itd.) 
stekoše  i  posebni  imetak,  od  koga  nam  ostade"  popis  (povjest  i. 
Ostavimo  vremenu,  neka  ono  odluči,  ne  bi  li  po  oba  brata 
koristnije  bilo.  da  se  opet  sjedine  u  jednu  obitelj,  da  stupe 
pod  jedan  krov.  Medjutim  nastojmo.  da  oba  brata  pored  po- 
sebnoga imetka  ne  zaborave  na  zajedničku  im  baštinu,  da  se 
uguši  sjena  razdoru  itd." 

Ovo  su  u  glavnom  političke  misli  našega  Račkoga,  kako 
ili  je  on  sam  izrekao  pred  svojim  narodom.  Nije  ih  pronosio 
u  svijet  kao  agitator,  već  kao  skromni  učenjak.  U  monarkiji 
razviše  svu  snagu  jači  i  možniji  faktori,  nego  što  je  narod 
hrvatski,  da  stvore  organizam  novi,  koji  nije  odgovarao  ideama 
i  težnjama  Račkoga  i  njegovih  prijatelja.  U  samom  narodu 
hrvatskom  prilagodjivahu  se  tim  strujama  svi  oni,  koji  poli- 
tiku narodnu  smatraju  kao  kruh  svakdanji,  bez  koga  se  ži- 
vjeti ne  može.  Najprije  radila  njemačka  centralistička  stranka, 
da  u  jedan  centralni  parlamenat  dovede  sve  narode  monar- 
kije  i  dobi  u  Hrvatskoj  svojih  pristaša,  poslije  izvojevaše  Ma- 
gjari  dualizam  i  dobiše  svoje  pristaše.  Rački  ne  pristane  niti 
uz  jedne  niti  uz  druge. 

Ostavimo  sada  politiku  i  vratimo  se  sukromnomu  životu 
Račkoga.  Biskup  Štrosmajer  brine  se  i  trudi,  da  ga  u  Za- 
grebu zadrži.  Još  godine  1861.  navaljuje  na  kardinala  Hau- 
lika,  da  ga  predloži  za  kanonika  zagrebačkoga.  Biskup  je 
položio  prvi  temelj  akademiji,  narod  je  ovu  misao  sa  za-- 
nosom  prihvatio  i  prinosio  za  ovaj  zavod,  a  biskup  je  uvjeren, 
da  Rački  ima  biti  duša  ovomu  zavodu.  Badava  mu  ipak  svi 
napori.  Ilaulik  ga  drži  premlada  za  kanonikat.  Malo  dana 
poslije  raspusta  sabora  piše  mu  biskup:  „Da  je  na  moju, 
vi  bi  ovaj  čas  u  Zagrebu  kanonikom  postali,  ali  ovako  mo- 
ramo imati  uztrpljenja.  Ja  i  opet  pišem  kardinalu,  a  sutra 
će  k  meni  doći  ban.  I  jednomu  i  drugomu  velim,  da  ste  nuždni 
u  Zagrel)u  kO  komadić  kruha.  Nije  dvojbe,  da  će  moji  na- 
pori željenim    plodom    uroditi.    Ele    uztrpljenja    treba  s  indo- 

lencijom  i  slabošću  ljudi.  Vi  medjuto  idite  u  ime  božje  u 
Rim.  Stvari  naše  po  mogućnosti  u  red  stavite,  tako  da  ih 
Crnčić,  koji  ima  biti  na  svaki  način  vašim  nasljednikom, 
lahko  u  vašem  duhu  nastaviti  može.  Molim  vas  bez  ikakvog" 
okolišanja  kazati  mi,  da  li  podpore  trebate.  U  obće  na  me 
se  u  svakoj  stvari,  koja  se  il'  osobe  vaše  ili  literarnih  pod- 
uzeća vaših  tiču,  prijateljski  i  bratinski  obratite,  biti  će  vam 
pomoženo.  Ja  rekoh  prijateljski  i  bratinski,  da  znate,  da  vas 
ko  brata  i  prijatelja  ljubim  i  da  želim,  da  prema  meni  vazda 
posve  otvoreni  budete".^ 

Rački  nije  mogao  niti  u  Rim  proći,  jer  su  medjutim  u 
našem  zavodu  nastale  konfuzije,  kako  mu  opet  javlja  biskup 
petnaest  dana  iza  spomenutoga  malo  prije  pisma.  ^  Rački  ostade 
opet  u  nepriličnom  položaju  i  nije  bilo  nade,  da  će  se  popra- 
viti. Kardinal  ga  i  opet  nije  htio  predložiti.^  Na  proljeće  ode 
s  biskupom  u  Rim.  da  urede  stvari  u  zavodu  svetoga  Jero- 
lima.*  Već  se  više  onamo  nije  vraćao,  a  biskup  se  ne  pre- 
staje starati  za  njega  da  ga  u  Zagrebu  dostojno  namjesti. 

Preko  pol  godine  vije  se  izmed  bana  i  kancelarije,  a  opet 
kancelarije  i  Unterrichtsratha,  bi  li  ne  bi  li  Bačkoga  učinili 
školskim  nadzornikom  Već  je  onda  biskup  bio  slabo  u  mi- 
losti bečkih  odlučujućih  krugova,  pa  su  zazirali  i  od  njegova 
štićenika.  Napokon  bude  imenovan  zemaljskim  školskim  nad- 
zornikom 9.  februaru  1863.  Sada  je  bila  biskupu  kost  na 
mjestu,  ali  ne  sasvim,  jer  je  ovo  smatrao  samo  za  prelazno 
mjesto  kao  „gradus  ad  parnassum".  Odavle  bi  se  laglje  imao 
dići  u  kaptol  zagrebački. 


'  Pismo  biskupa  Štrosmajera  od  30.  novembra  1861.  U  zbirci  jugosl. 
akademije. 

2  Biskupovo  pismo  od  15.  decembra  1861.  kaže:  „Znam,  da  vam  je 
položaj  težak,  ali  što  ćete,  patientia!  U  Kimu  —  u  zavodu  našem  — 
konfuzija.  Ja  imam  namjeru  buduće  jeseni,  ako  bude  jaspra  s  vami 
trknuti  u  Rim,  da  po  mogućnosti  stvari  spasimo".  U  zbirci  jugosl.  aka- 
demije. 

^  Pismo  Nikole  Voršaka  iz  Beča  od  27.  febr.  ISii'i. 

*  Pismo  biskupovo  od  24.  marta  1862. 

Ne  treba  niti  spominjati,  da  je  Rački  i  ovdje  svoju  duž- 
nost vjerno  vršio.  Teške  su  prilike  bile  u  tadanjim  školama. 
Prije  dvije  godine  bile  su  još  sve  srednje  škole  njemačke  i 
u  njima  mnogi  stranci,  koji  hrvatski  niti  govoriti  nisu  mogli 
naučiti.  Ti  su  morali  ostaviti  našu  zemlju,  a  mi  pripravnih 
ljudi  imali  nismo.  (3stah  su  od  stranaca  samo  Česi  i  Slovenci, 
koji  su  barem  prelamah  hrvatski.  Naši  mladi  ljudi  svršivši 
tek  gimnazije  dobrim  uspjehom  razidjoše  se  po  gimnazijama 
za  suplente.  Imali  su  ispuniti  praznine  iza  odlaska  stranaca 
za  godinu  dvije,  dokle  svrše  nauke  na  sveučilištima  kandidati 
učiteljstva.  Preko  te  nevolje  manjkalo  i  knjiga  na  jeziku 
hrvatskom  za  školsku  obuku.  Morao  se  brinuti,  da  što  prije 
bude  knjiga.  Po  sto  puta  slušasmo  od  njemačkih  birokrata 
da  hrvatski  jezik  pa  i  nijedan  u  carevini  osim  njemačkoga 
i  talijanskoga  nije  toliko  gotov,  da  bi  se  sve  nauke  u  njem 
gojiti  mogle.  Rački  započme  raditi,  da  se  spremi  terminolo- 
gijski  riječnik',  da  se  jedinstvena  terminologija  uvede  u  sve 
školske  knjige.  Svi  znatniji  ljudi  sudjelovahu  kod  toga  posla, 
a  konačnu  redakciju  predadu  Bogoslavu  Šuleku. ' 

Rački  nije  dugo  ostao  nadzornikom  srednjih  škola,  u  svemu 
tek  godinu  dana  i  pol.  Predadoše  mu  pučko  školstvo.  Ovdje 
opet  prije  svega  nastoji  oko  školske  knjige.  Treba  spomenuti, 
da  nije  bio  miljenik  vladinih  ljudi.  Znali  su  dakako  i  u  Za- 
grebu i  u  Beču,  da  je  on  s  biskupom  uvijek  kao  jedna  duša 
i  jedno  tijelo.  Ta  kako  ne  bi  znah,  kada  je  kao  školski  nad- 
zornik u  sabor  ulazio,  adresu  sastavljao  i  u  regnikolarnoj  de- 
putaciji glavnu  obranu  državnoga  prava  hrvatskoga  vodio. 
Tek  su  ga  trpili  do  prve  zgode,  o  kojoj  ćemo  jošte  govoriti. 
Rački  i  sam  smatrao  je  ovo  svoje  zvanje  za  prolazno,  dok 
mu  se  otvore  vrata  kaptola  zagrebačkoga.  Papa  Pijo  IX. 
imenova  ga  (16.  dec.  1864.)  protonotarom  apostolskim  ad 
instar  participantium,  po  čem  je  dospio  medju  onu  devetoricu 


1  Taj  rječnik  izašao  na  svijet   pod  naslovom:    Rječnik    znanstvenoga 
nazivlja  1S74. 

dostojanstvenika,  koji  su  historici  crkve  rimo-katoličke.  I  to 
bi  imao  biti  po  namjeri  Strosmajerovoj  mig  starcu  Hauliku, 
da  ga  i  on  odlikuje.  Sve  je  to  liadava,  dok  Raeki  u  politici 
ostaje  neprelomau. 

2.  Radnja  u  književnosti. 

Rački  ne  prestaje  raditi  u  književnosti  niti  kao  školski 
nadzornik.  Budne  dapače  odmah  glavni  stožer  književnoga 
života  u  Zagrebu.  On  prvi  pokrene  misao,  da  se  slavi  u  Za- 
grebu i  po  svem  narodu  tisućgodišnjica  svetoga  Cirila  i  Me- 
toda, koja  pada  u  god.  1863.  „Svi  narodi  svijeta  slave  početke 
kršćanstvu,  veli  on,  koje  je  Europu  uzdiglo  nad  sve  druge  dije- 
love svijeta".  On  bi  želio  slovjenski  kongres,  kako  to  čine  ve- 
liki zapadni  narodi  Europe.  Preporuča  tu  misao,  ali  se  pravom 
malo  nada  uspjehu.  Sto  onda  on  predlaže?  „Da  je  slovjenski 
književni  svijet  —  veli  on  —  složniji,  nego  li  je  sbilja,  da 
je  u  njem  više  književne  uzajemnosti,  on  bi  tisućgodišnjicu 
proslavio  kritičnim  izdavanjem  sv.  pisma  ili  bar  novoga  za- 
vjeta u  jeziku  staroslovjenskom.  Pisac  ovih  redaka  već  dvie 
godine  nagovara  njeke  slavne  slovjenske  jezikoslovce,  da  tu 
veličanstvenu  pomisao  izvedu.  Ali  badava;  pa  ako  mu  bog 
sile  neuzkrati  i  ako  bog  pozivi  onoga,  bez  koga  u  nas  svaka 
misao  ostane  neplodna ,  odužit  će  se  uspomeni  slovjenskih 
apostola  spomenikom  od  davna  izčekivanim  i  dostojnim  ta- 
kove svetkovine".^  Predlaže  „da  se  čim  prije  u  Zagrebu  sa- 
stavi odbor  književni,  koji  sazvav  sve  bolje  jugoslovjenske 
jezikoslovce  i  povjestnike  nastojao  bi  buduće  godine  na  svjetlo 
izdati  spomenik,  album,  koji  bi  sadržavao  znanstvene  razprave 
o  pismenih  slovjenskih,  o  jeziku  staroslovjenskom,  o  knjizi 
staroslovjenskoj,  o  slovjenskoj  literaturi  itd.  jednom  riečju :  o 
onih  strukah  iz  književne  i  liturgičke  povjesti  slovjenske,  kojim 
staviše  temelj  naši  slovjenski  apostoli?"^ 


^  Misli  na  izdanje  Assemanova  evangjelistara. 
2  ..Pozor"  l>^(i2.  br.  18B. 

Na  vlas  po  ovom  predlogu  izacTje  u  Zagrebu  Tisućnica^ 
za  godinu  dana  iza  ovoga  poziva.  U  njoj  priopći  Rački : 
Književan  rad  sv.  Cirila  i  Metoda  —  Izvadak  iz  većega 
nikopisa^  ii  kojem  veoma  oprezno  i  kritički  razabire  najprije 
slavenske  onda  inostrane  svjedoke,  da  dokaže :  koje  su  upravo 
crkvene  knjige  pripravili  i  pravili  sveti  naši  apostoli.  Ovo  je 
od  njegovoga  Cirila  i  Metoda  trećega  sveska  dio  drugi  i  to 
tek  „izvadak".  Mi  ne  nadjosmo  rukopisa,  iz  koga  bi  imala 
biti  ova  rasprava  samo  „izvadak".  Rački  je  poživio  još  dva- 
deset godina  iza  ovoga  izvadka  zabavljen  tolikim  poslovima 
i  radnjama,  da  nije  mogao  dospjeti,  da  ovo  pitanje  prati.  Ta 
svi  slavenski  filolozi  ovo  pitanje  obradjivahu.  Mislimo,  da  je 
sam  taj  rukopis  uništio. 

Sada  već  počimlje  Račkoga  glavna  briga :  kada  i  kako  će 
jugoslavenska  akademija  poći  u  život.  Njemu  je  biskup  od 
prve  misli  o  tom  zavodu  namjenjivao,  da  ima  „biti  duša". 
On  ga  i  prati  već  od  prve  biskupove  misli.  On  izradi  prva 
pravila,  koja  sabor  1861.  prihvati.  U  tim  pravilima  ogledaju 
se  njegove  misli  i  nastojanja.  „Akademija^  —  veli  on  — 
ima  hiti  zavod  samostalan  i  što  manje  odvisan  od  vlade. 
Odbor  imao  je  za  to  vrlo  znamenitih  razloga.  Povjest  svih 
europejskih  akademija  uči,  da  čim  su  samostalnije  i  neodvis- 
nije  od  ikakvoga  vanjskoga  upliva  tim  svojom  radnjom  veći 
blagoslov  prosiplju  na  život  narodni.  Odbor  je  imao  pred  očima 
i  taj  slučaj,  da  nam  se  opet  oduzme  domaća  samouprava,  pa 
da  naši  zavodi  dakle  i  akademija  dodje  u  tudje  ruke  —  zar 
nebi  ove  ponamjestile  i  porazredile  akademičke  sile  na  svoju 
korist,  ako  bi  im  ikakvu  povlast  dala  akademijska  pravila".^ 

Akademija  po  ovim  pravilima  osniva  se  na  idei  jugosla- 
venskoj. Njoj  je  „svrha  njegovati  i  podupirati  znanosti  i 
umjetnosti  na  slavenskom  jugu  medj  Hrvati,  Srbiji,  Slovenci 

'  Tisućnica  slovjenskih  apostola  sv.  Cirila  i  Metoda.  Zagreb  1863. 
-  Ibidem  str.  1.  i  27. 

^  „Pozor"  1862.  br.  258.  259.  260.:  „Rieč  o  jugoslavenskoj  akademiji, 
o  sveučilištu,  o  narodnom  muzeju  i  o  zemaljskom  arkivu". 

i  Bugari"  (čl.  3.).  Zatim  „njeg-ovanje  svake  struke  znanosti 
i  umjetnosti  prema  potrebi  naroda  jugoslavjanskoga"  (čl.  4.). 
„S  nastojanjem  promicati  književno  jedinstvo  na  slavenskom 
jugu".  „Poslovni  jezik  akademije  jest  hrvatski  ili  srbski,  ali 
spisi  akademički  mogu  biti  takodjer  pisani  slovenski  ili  bu- 
garski.^ Ovaj  zavod  ima  biti  „književno  sredotočje  svega  na- 
roda od  Soče   do  Dunava   od   jadranskog    do  crnoga   mora". 

Ovo  središte  ili  sredotočje  ima  l)iti  što  jače.  zato  R-ki  živo 
vojuje,  da  se  i  „Matica"  i  „historičko  društvo"  s  budućom  aka- 
demijom stope.  „Matica"  se  doista  očitovala,  da  će  se  sdružiti, 
ali  je  to  izrekla  samo  u  principu.  ^, Historičko  društvo"  nješto 
je  oklijevalo.  „Mi  ne  imamo  —  veli  on  —  toliko  duševnih 
sila,  da  bi  ih  mogli  porazdieliti.  Imenito  naša  povjest  i  naša 
starouka  leže  na  ugaru,  a  njihove  poslenike  mogli  bismo  iz- 
brojiti na  prste.  Koliko  je  na  jugu,  koliko  u  Zagrebu  povjest- 
nikah  i  starinarah.  Zar  da  se  ovi  ciepaju  u  dva  logora  ?  ili 
da  jedan  te  isti  historik  ili  arheolog  bude  član  akademije  u 
Zagrebu  i  histor.  arheol.  družtva  u  Zagrebu  ?  K  čemu  ta 
taština?  ili  bolje:  k  čemu  ta  komedija?"^ 

Kako  je  vidjeti,  želio  je  Rački,  da  ovo  sredotočje  jugosla- 
venstva bude  što  jače.  Medjutim  prolazila  i  jedna  godina  i 
druga,  a  potvrde  pravila  ne  ima.  (Jamila  su  negdje  kod  hr- 
vatske dvorske  kancelarije  u  Beču.  Ta  najviša  upravna  tadanja 
oblast  Hrvatske  bila  je  pod  uplivom  centralističkoga  njemačkoga 
ministarstva,  komu  se  dakako  nisu  svidjala  ovakova  pravila 
zavoda  „koji  bi  imao  služiti  idei  jugoslavenstva".  Sama  biro- 
kracija hrvatska  nije  se  žurila  s  tim  poslom,  jer  nije  vjero- 
vala, da  u  nas  ima  ljudi,  koji  bi  bili  vrijedni  nositi  častni 
naslov  akademika.  Zato  počivahu  pravila  akademije  njekoliko 
godina. 


'  .,Pozor"  1861.  br.  271.  272.  273.  članci  R-ga:  Jugoslavenska  aka- 
demija znanosti  i  umjetnosti. 

2  ..Pozor"  1862.  br.  141.:  Jugoslavenska  akademija  znanosti  naprama 
ipovjestuičkom  društvu  i  matici  ilirskoj. 

Da  jDobije  ove  prigovore  i  da  sabere  radnike,  koji  su  doista 
vrijedni  sudjelovati  u  akademiji,  osnuje  Rački  časopis  .^Knji- 
ževnik'^ (1864 — 1866).  U  tom  časopisu  imalo  se  obradjivati 
jezikoslovje.  povjest  i  prirodne  nauke  sve  obzirom  na  naše 
zemlje.  Za  sudrugove  u  redakciju  uzme  si  profesora  gimna- 
zije zagrebačke  VatrosJava  Jagića  i  ravnatelja  realke  Josipa 
Torbara.  ^Glavna  skrb  —  reče  on  već  god.  1861.  —  naše 
akademičke  djelatnosti  bude  narodno  jezikoslovje ,  povjest. 
starožitnosti  i  zemljopis,  domaće  pravo  i  prirodoslovje,  koliko 
se  tiče  pokrajina  jugoslovjenskih".^  Tomu  imao  je  sada  služiti 
i  „Književnik".  Vidite  jasnu  osnovu,  da  je  imao  biti  preteča 
akademije. 

Rački  pokaza  svoju  oso1)itu  organizatornu  snagu  stvarajući 
ovaj  časopis.  Desnom  rukom  svojom  učini  tadanjega  mladoga 
profesora  V.  Jagića.  Sreća  je  njegova  l)ila.  što  ga  je  našao. 
Al  kolikim  je  to  dano  ?  Koliki  gledaju  pred  sobom  snažnu 
silu.  pa  je  ne  vide.  „Akademici  ne  imaju  biti  djeca"  ^  ■  rekli 
bi  tadanji  stariji  zaslužni  književnici.  Drugi  bi  bili  u  ova- 
kovom  času  i  za  ovaj  zadatak  tražili  ime  priznato  u  narodu, 
a  to  Jagić  još  nije  bio.  Rački  mu  dapače  dopusti,  da  u  ovom 
časopisu  započme  s  reformom  pravopisa,  što  se  je  upravo  či- 
nilo tadanjoj  vladi  i  starijim  književnicima  kao  pre^Tat. '  Novo 
ime  u  knjizi  našoj  donosi  ovaj  časopis :  dr.  Valtazar  Bogišie, 
koji  je  sretan,  da  mu  tako  ..kompetentan  sudac  odobrava  rad".* 
Ulazi  u  časopis  s  djelom,  koje  je  osnov  znamenitoga  rada 
svega  njegova  života.  Ima  i  drugih,  koji  se  ovdje  ponukom 
Račkoga  u  knjigu  hrvatsku  uvode.  Spominjemo  samo  Hado- 
slava  Lopašića,  koji  prvi  put  kuša  raditi  sa  kritičkim  apa- 
ratom ,    a   poslije    si  je   tolike   zasluge   stekao   oko   sabiranja 


'  „Pozor"  god.  1861.  br.  272.  str.  610. 

2  Ove  riječi  spominje  s.am  Rački  u  jednom  članku.  Smijerale  su  na- 
ročito na  Račkoga  i  Jagiča.  Kako  li  su  krivo  imali! 

■*  Stroga  je  naredba  izašla,  da  se  učitelji  ne  smiju  služiti  ovim  pravo- 
pisom. 

■•  Pismo  Račkomu  od  12.  jan.  1865. 

hrvatskih  istorijskih  spomenika.  Časopis  je  ovaj  upravo  nie- 
djašni  kamen  izmecl  diletantizma  u  nauci  u  nas  i  ozbiljne 
stručne  radnje,  kako  se  poslije  sploh  javlja  u  akademiji. 

Rački  je  dakako  preuzeo,  da  povijest  obradjuje  i  ocjenjuje. 
Ovdje  priopći  svoje  za  hrvatsku  povijest  temeljno  djelo:  Ocjena 
starijih  izvora  sa  hrvatsku  i  srbsku  poviest. '  Već  u  Rimu  dovrši 
ovo  djelo  u  glavnome.  Ta  bio  je  poslao  Kukuljeviću  ocjenu  Kon- 
stantina  Porfirogenefa,  da  ga  štampa  ili  u  „Arkivu"  ili  u  novom 
istorijskom  časopisu,  koji  je  Kukuljević  bio  nakanio  izdavati. 
Na  njoj  se  i  vidi  rad  od  više  godina.  Konstantin  Račkoga 
zaslužio  je,  da  ga  prihvati  ruski  profesor  Bugarin  Drinov^ 
pisac  dobe  Konstantinove.  Upravo  se  je  mogao  ponositi,  da 
se  je  s  njime  složio  Rambaud  pisac  najbolje  do  danas  mono- 
graiije  o  Konstantinu  i  njegovoj  dobi.  ^  Oni  se  slažu  s  Račkim, 
da  je  Konstantin  kao  mekanički  pisac  mnogih  knjiga  i  mnogo 
nezgrapnosti  napisao.  Ustadoše  na  obranu  carevu  dva  mlada 
ruska  profesora  Grot.  J.*  i  Florinski  T.-^.  Ali  hoteći  ga  po- 
svema obraniti  moradoše  se  domišljati  i  nemogućih  stvari.  Rački 
im  to  i  dokaza"  i  opravda  svoje  mišljenje  o  caru  piscu.  Drugi 
Ijetopisac  ovdje  ocienjen  Presbyter  Diocleas  i  kronika  hrvatska. 
Mnogo  se  je  trudio,  da  iskreše  svjetlosti  povjestne  iz  ovoga 
tvrdoga  kamena.  Svi  historici  naši  stari  i  novi  vole  se  njime 
baviti  počamši  od  Marka  Marulića.  Samo  je  ta  razlika,  da 
mu  stariji  sve  vjeruju,  a  mladji  gotovo  ništa.  Rački  mu  valjda 
od  svih  najmanje  vjere  pridaje.  Treći  je  Toma  arcidjakon, 
koji  je  glavni   naš  domaći  pisac  srednjega  vijeka,  zato  i  čini 


'  Eački:  Ocjena  starijih  izvora  za  hrvatsku  i  srbsku  poviest.  Pre- 
štampano  iz  „Književnika"  god.  I.  svez.  1 — 4.  i  god.  II.  sv.  1 — 3.  Za- 
greb I8r55. 

^  Jl^punoBi, :  C.'iaBHHH  h  BHaaHTia.  MocKea   1873. 

^  Rambaud:  Snr  1'  empire  greccjue  au  X.  S.  Pariš  1870. 

*  TpoTi..  H.  HsB-fecTia  KoHCTaHTHHa  BorpaHopo^Haro  o  Cep6ax'B  ii 
KopERTaK-B.  C.  neTep6.   1886. 

''  «i>.10pHHCKiH  T.  KoHCTaHTHHT.  BorpHHOpOAHBIlt  KaKt  nilcaTCJlI.  O  lOSKHMKt 

C.iaBHHaKT.  /K.  M.  n.  ^.  CCXIV— CCXY. 
«  Rad  IJX.  201—208. 

.središte  u  cijelu  Račkoga.  Najviše  zanimao  ga  je  Tomin  Me- 
ni oriale  iliti  ugovori  hrvatskih  župana  s  kraljem  ugarskim 
Kolomanom.  Zatim  dolaze  Ijetopisci  XIV.  vijeka  važni  samo 
za  onaj  vijek.  Napokon  dolaze  Srhski  Ijetopisci  vrlo  opora 
gradja  za  histoiijskoga  kritika,  a  pr\a  put  sva  u  cijelosti  su- 
stavno ocijenjena. 

Kada  je  Rački  ovo  djelo  započimao,  mislio  je  uraditi  ono. 
što  je  Palacki  učinio  za  povijest  češku.  Zastidio  se  onda.  kada 
je  to  napisao  u  privatnom  pismu,  da  se  ne  pomisli,  da  bi  .se 
on  usudio  primjeravati  slavnomu  ocu  češke  povijesti.  Rački  je 
ipak  sv^ojim  istraživanjem  učinio  ono  za  Hrvate  i  Srbe.  što 
su  privrijedili  Palacki  za  Čehe,  Zeisberg  za  Poljake,  ^A'atten- 
bach  i  Lorenz  za  Nijemce  i  Marczali  za  Ugarsku.  Oštrinom 
suda  ne  zaostaje  za  nijednim  od  njih.  samo  što  se  i  u  ovom 
krasnom  djelu  u  skladnom  prikazanju  predmeta  nije  niti  po- 
kušao. Ovo  je  naše  temeljno  djelo  za  povijest  srednjega  vijeka. 

U  „Književniku"  priopći  jošte :  Prinesci  za  jugoslorjensku 
epigrafiku^  njekoliko  zanimivih  natpisa  za  povijest  srpsku  i 
bugarsku  lijepo  protumačenih.  Ispitujući  iza  povratka  u  do- 
movinu državno  pravo  hrvatsko  kao  same  od  sebe  nadadoše 
mu  se  dvije  radnje  „Odnošaj  srbskih  despota  i  doseljenika 
napram  kruni  i  kraljevini  hrvatskoj  i  ugarskoj''^  ^  u  kojoj  do- 
kazuje, da  srpski  despote  nisu  uživali  drugih  prava  nego  li 
i  drugi  velikaši  u  Ugarskoj  i  Hrvatskoj,  a  doseljenici  srpski 
da  su  se  imali  pokoravati  zemaljskim  zakonima.  U  drugoj 
raspravi  o  obrani  lirv.  slav.  granice  veli  odmah  u  naslovu 
„s  gledišta  državnopravnoga" .  pak  i  dokaza  da  pored  svega 
nasilja  bečke  vlade  ovaj  teritorij  oci  naši  uvijek  smatrahu 
cjelovitim  dijelom  kraljevstva  hrvatskoga.^ 

Rački  je  jošte  pisao  u  „Književniku"  mnogo  kritika  o  svim 
istorijskim  radnjama  onih  vremena.  Ocijenio  je  radnje  Kuku- 
Ijevića,  Tkalčića,   Krstića,    Ristića.    Ljubica.    Safofika.  Jagića 

'  „Književnik  I.  485  i  dalje. 
2  ..Književnik"  II.  47(3  i  dalje. 
^  ..Književnik  III.  510  i  dalje. 

i  Danieića.  koje  su  onih  godina  izašle.  Hoćeš  li  znati  osobni 
značaj  pisca,  čitaj  mu  kritike.  Rački  je  u  kritikama  blag  i 
pozitivan,  uvijek  štuje  slobodu  mnijenja.  Ljubi  istinu  iznad 
svega,  zato  samo  onda  biva  i  veoma  oštar,  kada  se  kakva 
neznalica  u  nauci  digne,  da  bude  sudac  u  nauci.  I  u  tu  ža- 
lostnu  priliku  dospio  je  Rački  njekoliko  puta.  Svaki  put  oštro 
šiba  drzovitoga  neznalicu  svetom  vatrom  ljubavi  istine  a  mržnje 
laži  i  neistine.  Već  se  je  s  „Književnikom"  učinio  središtem 
književnoga  našega  života:  „U  Zagrebu  —  piše  mu  Jagić 
1866  u  Peštu,  gdje  je  bio  u  regnikolarnoj  deputaciji  —  vlada 
na  polju  književnom  podpuno  mrtvilo,  pokle  nas  vi  ostaviste, 
nestaje  nam  onaj,  u  kojega  bi  se  ujedinjivale  sve  pomisli, 
želje  i  osnove  naše.  .  .  Uprav  sam  bio  kod  Šuleka,  kaže,  da 
mu  je  teško  smagati  uvodne  članke,  kad  vas  neima  u  Za- 
grebu". 

„Književnik"  kao  pripravnik  akademiji  imao  je  prestati 
čim  se  potvrde  pravila  akademije.  Teda  negda  dodju  pred 
sabor  hrvatski  —  2.  jan.  1866.  —  sasvim  promijenjena  pra- 
vila jugoslavenske  akademije.  Akademija  nije  po  ovim  pra- 
vilima onako  od  državne  vlasti  neodvisno  društvo,  kao  što  je 
bila  Matica  i  historičko  društvo.  Pravila  su  kopija  bečke  aka- 
demije, koja  živi  samo  iz  državnoga  proračuna.  Sabor  prihvati 
i  ta  pravila  brzo,  samo  da  se  akademija  već  jednom  otvori. 
Odbor  izabere  16  akademika,  kako  se  je  iskalo.  Kralj  po- 
tvrdi samo  14.  Kancelarija  dozvoli,  da  se  ovi  konstituiraju.  I 
od  ovih  još  se  zahvale  Ivan  Kukuljević  i  Antun  Mažuranić. 
Ostali  izaberu  Račkoga  za  predsjednika  —  22,  jula  1866.  — 
Rački  je  već  htio  da  obustavi  „Književnik"  sve  u  misli,  da 
će  napokon  doći  i  ta  blažena  akademija.  Dobro  ga  opominje 
biskup  Štrosmajer:  „Molim  vas,  odustajte  od  namjere  obusta- 
viti ..Književnik".^  On  je  dobro  predvidjao,  da  se  tuđe  va- 
ljaju jošte  neprilike.  Prodje  zbilja  ova  godina,  a  njegova  iz- 
l)ora  ne  potvrdiše.  Napokon  stigne  u  Zagreb   15.  aprila  1867. 


Pismo  biskupovo  od  3.  sept.  18i)(). 

potvrda  njegova  za  predsjednika  akademije,  ali  istim  danom 
otpušta  se  iz  službe  i  prestaje  biti  zemaljski  školski  nad- 
zornik. Toga  dana  pišu  novine:  „Budući  predsjednik  akade- 
mije mora  u  Zagrebu  stanovati,  a  Bački  lišen  službe  neće 
moći  ostati  u  Zagrebu,  tim  je  opet  sretno  odgodjeno  djelo- 
vanje jugoslavenske  akademije"' . 

Ali  dade  Bog  Račkomu  i  nama  biskupa  kStrosmajera.  koji 
mu  piša  ovo :  ^.Brat  brata  ostaviti  neće.  Sve  što  sad  imate 
—  (iitiao  kao  nadzornik  godišnjih  2400)  —  ja  vam  garan- 
tujem,  dok  vam  se  mjesto  ne  nadje.  Dopadne  li  mene  što  ta- 
koga,  »li  ćemo  zajedno  živjeti,  što  imamo  rad  jedan  ,s  drugim 
podieliti.  Nipošto  se  neodricajte  ptredsjednićtva  akademije''.^ 
Tako  Rački  ostane  u  Zagrebu  kao  predsjednik  jugoslavenske 
akademije. 

^  Pismo  biskupovo  od  12.  juna  1867. 


IV. 

1867—1877. 

1.  Osnova  rada  akademije. 

Uz  veliko  narodno  slavje  sjede  Rački  dne  28.  jula  1867. 
na  predsjedničku  stolicu,  da  reče  prvo  slovo.  Govorio  je  iza 
zanosnoga  velikoga  govora  pokroviteljeva  čedno  i  skromno, 
kako  mu  je  narav  dala  —  dosta  slabim  glasom,  ali  pozitivno 
i  divno  kao  pravi  zakonotvorac  akademije.  Dvadeset  i  dva 
puta  govorio  je  s  predsjedničke  stolice.  Nikada  ne  ide  za  tim, 
da  opčara  slušatelja,  uvijek  nastoji  samo,  da  osvjedoči  svojom, 
živom  jakom  vjerom,  da  dobrim  putem  vodi  akademiju. 

Tako  mu  jednom  Jagić  čestita  iz  Udese  :^  „za  prekrasnu 
besjedu,  koju  izrekoste  u  svečanoj  sjednici.  One  vaše  biser- 
rieči  trebalo  bi,  da  si  duboko  usade  u  srce  svi  obrazovani 
Hrvati  i  Srbi.  Da  ne  ima  dvojbe,  da  će  to  obrazovani  i  uči- 
niti, tek  da  je  žalibože  takovib  jako.  jako  malo". 

Drugi  put  evo  kako  mu  se  oglasuje  Stojan  Noral'ović  -.^ 
..Vašu  besedu  na  svečanoj  sednici  sam  tek  sada  u  „Radu" 
čitao.  Uvek  sam  sa  zadovoljstvom  čitao  te  vaše  besede.  a  i 
za  ovu  primite  moju  hvalu.  Misli  su  zaista  toliko  eksakne  i 
jedre,  kako  priliče  predsedniku  jedne  akademije.  Cisto  me 
tuga  mine,  kad  pomislim  kud  bi  nam  krajevi  bili,  kad  bi 
se  onako  s  poštovanjem  prema  istini,  nauci  i  faktičnim  od- 
nošajima  i  štampa  ponašala.  Ovako  kolika  je  provala  izmedju 
nauke  i  žurnalistike  naše.  Da  li  je  svuda  tako  y  Mora  li  tako 


•  Pismo  Jagioevo  17.  decembra  1873.  u  ( )desi. 
^  Pismo  N-c'evo  iz  Biograda  14.  febr.  1877. 

bitiy  Ili  se  sinemo  nadati,  da  će  teda  negda  i  štampa  naša 
primaći  se  vedromu  središtu,  na  kom  se  bogu  hvala  počinje 
nauka  utvrdjivati". 

]\Iislim,  da  nas  ove  i  slične  čestitke  upućuju,  da  ove  pred- 
sjedničke govore  još  jednom  predočimo.  Oni  će  nam  najživlje 
predočiti  osnovu  i  ciljeve,  koje  je  Rački  postavljao  sebi  i 
akademiji.  Mogli  bismo  ib  samo  u  glavnim  crtama  oslikati, 
ali  ne  mislimo,  da  bismo  ih  predočili,  da  se  vide  čisto  oni 
ideali,  koji  su  ogrijevali  sve  plodove  njegovoga  neumornoga 
rada.  Vidjet  ćete  u  ovim  besjedama  svu  moralnu  snagu  nje- 
govu.  Vidjet  ćete  svu  dužu  njegovu. 

Već  u  prvom  svom  govoru  (Rad  I.  49.)  nacrta  divnom  oštri- 
nom uma  cijelu  osnovu  rada  akademije,  kao  da  vidi  pred  sobom 
njekoliko  decenija  i  koju  stotinu  svezaka  rada  akademijskoga. 
„Akademija  neće  gojiti  znanosti  u  pravcu  idealnom  nego  ob- 
zirom na  potrebe  i  na  korist  našega  naroda  i  naše  domovine. 
Prema  tomu  nastojat  će  akademija,  da  sakupi  i  jezikoslovnom 
sudu  podvrgne  sve  blago  našega  jezika,  bilo  ono  sahranjeno 
u  ustima  našega  naroda  i  odazivalo  se  u  pučkih  pjesmah. 
pričah  i  poslovicah,  bilo  ono  ul)ilježeno  u  dobrih  starih  i  novih 
knjigah.  Tim  će  putem  akademija  prirediti  obširan  i  jeziko- 
slovnoj znanosti  dolikujući  rječnik  našega  jezika.  S  toga  će 
ona  i  u  onu  svrhu,  kao  takodjer  da  budućemu  povjestniku 
naše  književnosti  i  narodne  kulture  pripravi  pouzdanu  gradju, 
nastojati,  da  na  svjetlo  izdade  naše  starije  pisce,  bili  oni  još 
TI  rukopisih  ili  starijih  izdanjih". 

..Tako  će  ona  predati  narodu  u  ruke  cielu  književnost  mi- 
nule davnine,  da  se  njom  koristi,  nasladjuje  i  ponosi.  U  životu 
našega  puka  u  njegovih  običajih.  navadah  i  izrekah  imade 
toliko  obilje  gradje  ne  samo  za  narodou  filozofiju  i  pjesničtvo. 
nego  dapače  za  nepisano  pravo ,  da  će  akademija  osobitu 
pažnju  obratiti  na  ovu  struku  narodne  znanosti.  Običajno 
})ravo  razsvjetliti  će  nam  nazore  našega  naroda  o  različitih 
odnošajih  javnih  i  sukromnih,  pokazat  će  nam,  koje  mjesto 
pripada  našemu  narodu  u  povjesti  kulture  medju  romanskimi  i 

geniiiinskimi  inu  susjedi ;  a  našem  zakonotvorcu  dat  će  u  ruke 
klupko,  da  ga  izvede  iz  labirinta,  u  koji  g'a  uvede  tudjin  zako- 
noša.  Istimi  razlozi  vodjena  akademija  sabirat  i  izdavat  će  spo- 
menike za  pisano  pravo  jugoslavensko,  kano  što  su  zakoni,  pra- 
vila itd.  toli  neodvisnih  država,  koli  pojedinih  obćina  na  našem 
jugu.  Tim  putem  pobrinut  će  se  ona  za  zl)ornik  jugoslaven- 
skoga prava,  koji  će  se  tek  podpuno  sastaviti,  kada  pravni 
običaji  i  zakoni  u  ejelosti  izidju  na  svjetlo.  Povjest  jezika, 
knjige  i  prava  jest  tek  dio  povjesti,  u  kojoj  se  ima  ogledati 
prošlost  našeg-a  naroda.  S  toga  će  akademija  jednakom  pom- 
njom  i  uztrajnosti  sabirati  i  izdavati  listine,  kano  gradjn  za 
zbirku  listina  i  povelja  ili  jugoslavenski  diplomator,  nadalje 
domaće  i  inostrane  naše  povjesti  tičuće  se  ljetopise  i  pisce  za 
sbirku  jugoslavenskih  povjestničkih  spomenika". 

..Jednakim  trudom  izpitivati  će  akademija  zemlju,  na  kojoj 
naš  narod  živi,  i  to  lie  samo  da  iznese  u  njoj  zakopane  sta- 
rine, pak  time  u  trag  udje  tajnam  prošlosti ;  nego  da  prouči 
i  njezinu  površinu  i  njezinu  utrobu,  pak  tim  odkrije  sredstva 
narodnoga  blagostanja,  olahkoti  sadašnjost  i  obezbiedi  narodnu 
Inidaćnost.  Jugoslavenske  zemlje  rukom  naravi  tako  razsipno 
nadarene,  plodnimi  dolinami  i  ravnicami  ukrašene,  brodonos- 
nimi  riekami  izprepletene,  rudonosnimi  gorami  izprekrižane. 
sinjim  morem  obkoljene,  s  veće  su  česti  slabo  ili  nikako  po- 
znate. Tudjer  nalazi  akademija,  nalazi  znanost  neobradjenu 
ledinu.  Zato  držat  će  si  za  dužnost  podupirati  svaki  podhvat 
u  zemljopisu  i  zemljoslovju.  prirodopisu  i  prirodoslovju  naše 
mile  Jugoslavije". 

,,Naša  će  akademija  prisvojiti  si  svaki  napredak  znanosti, 
izv(^jevao  se  on  ma  u  kojoj  zemlji  ma  u  kojega  naroda.  Osim 
toga  ona  će  naš  narod  i  našu  zemlju  učiniti  predmetom  svojih 
posebnih  učenih  iztraživanja.  Tako  shvaća  akademija  svoj  za- 
datak prama  znanosti  i  prama  narodu.  Nu  moglo  bi  se  pitati 
naprama  kojemu  narodu?  Misao,  koja  je  jugoslavensku  aka- 
demiju osnovala,  bje  ta:  da  bude  ognjištem  književne  radnje 
južnih    Slovjena,    nebi  li    se    s  vremenom    u    njem    sakupili  i 

sjedinili  traci,  koji  sada  odsijevaju  iz  duševne  moći  plemena 
hrvatsko-srbskoga,  slovenskoga  i  bugarskoga.  Ova  misao  sje- 
dinjujuća  jugoslavenska  plemena  voditi  će  sveudilj  našu  aka- 
demiju poput  ognjena  stupa  u  toj  pustinji,  te  će  ju  čuvati  od 
zablude,  obmane  i  obsjene.  Imajuć  akademija  pred  očima  knji- 
ževno jedinstvo  slovjenskoga  juga,  pomnjivo  će  podjedno  pa- 
ziti na  razvitak  i  napredak  ostalih  slovjenskih  književnosti, 
imenito  ruske,  poljske  i  češke.  Ona  bo  je  uvjerena,  da  će 
samo  književna  uzajemnost  slovjenska  izhoditi  ogromnomu  na- 
rodu slovjenskomu  i  njegovim  granam  dično  mjesto  u  kulturnoj 
povjesti  pored  naroda  romanskih  i  germanskih". 

Rački  je  dakako  svom  snagom  nastojao,  da  ovaj  program 
bude  i  ostane  stožer  svih  radova  naše  akademije.  Iza  deset 
godina  radnje  slavila  se  desetgodišnjica  obstanka  naše  aka- 
demije u  Parizu  i  Petrogradu.  „Vaša  akademija  —  piša  Bač- 
komu o.  Martinov^  —  učinila  si  po  mojem  mnijenju  najbolji 
program".  Prije  toga  piše  mu:^  Božanski  promisao  otkrio  pred 
vama  veliko  sjajno  poprište  —  otvorila  se  jugoslavenska  aka- 
demija i  opći  glas  pokaza  na  vas  kao  na  najdostojnijega 
])redsjednika,  što  ste  vi  potpuno  opravdali  desetgodišnjom  služ- 
bom za  dobro  svoga  naroda  i  svega  slavenskoga  svijeta.  Na 
bibliograiičkom  kongresu,  što  je  ovdje  bio,  ja  sam  čitao  o  na- 
učnom napredovanju  u  Slavena  u  opće.  I  prvo  mjesto  u  tom 
napretku  po  pravu  dadoh  radnjama  zagrebačke  akademije ; 
medju  kojima  sjaju  naravno  i  vaše  radnje". 

Dok  je  evo  o.  ]\Iartinov  na  pariškom  bibliografskom  kon- 
gresu slavio  jugoslavensku  akademiju  i  njezin  desetgodišnji 
rad,  petrogradska  akademija  proslavila  je  desetgodišnjicu  naše 
akademije  laskavom  adresom,  kojom  čestita  znamenitom  na- 
pretku   nauke    slavenske    stečenom    u  radu    naše    akademije.^ 

Naravno  je,  da  je  i  Rački  iza  minulih  prvih  deset  godina 
s  ponosom  pogledao  na  rad  akademije,  da  još  jače  naglasuje, 

'  Pariš  17.  febr.  1879. 
-'  Pariš  12.  aug.  1878. 
3  Kad  XLI.  23;5. 

neka  ostane  pri  dosadanjoj  osnovi.  .,Cim  se  zavod  znanstven 
—  reče  on  god.  1877  —  odmiče  od  smjera,  duha  i  pravca, 
u  kojem  je  osnovan  i  koji  se  je  pokazao  blagoslovan,  tim  se 
primiče  svojem  razsulu.  Kano  što  svaka  trajna  i  uredjena 
zadruga,  tako  i  učeno  družtvo,  kojemu  je  djelovanje  odmje- 
reno na  stoljeća,  počiva  na  tradiciji;  napustiti  tradiciju  znači 
baciti  se  u  naručaj  sumnjivih  pokusa.  Naša  akademija  poče 
si  stvarati  tradiciju,  njezine  skrajne  crte  mogu  se  već  sada 
uočiti ;  ali  ona  nije  još  gotova,  jer  se  za  deset  godina  dogo- 
toviti kamo  li  utvrditi  ne  može.  S  toga  ima  sasvim  odlučno 
odbijati  svaku  napast  na  novotarije,  koje  su  podobne  njezine 
temelje  uzdrmati ;  a  ta  napast  zamamljivija  je  u  zemlji,  u 
kojoj  se  nedostatci  odnošaja  radje  traže  u  uredbah  nego  li  u 
organih  samih,  koji  ih  imadu  životom  nadahnuti". 

Opet  poslije  dvadeset  godina  ima  žalostnu  priliku,  da  ponovi 
i  preporuči  akademiji  svoju  prvu  osnovu,  kako  ju  gore  spo- 
minjasmo,  kada  po  sedmi  put  izabran  nije  dobio  kraljeve  po- 
tvrde za  predsjednika.  Izrekavši  prvu  osnovu  od  riječi  do 
riječi  nastavi:  „Ovčiko  sam  prije  dvadesetak  godina  nacrtao 
zadatak  naše  akademije,  ovakov  joj  odmjerili  položaj  u  j^ro- 
svjetnom  životu  našega  naroda.  Ova  misao  nalazi  se  izražena 
takodjer  u  njezinih  pravilih  u  ustavu  njezinom.  ( Jva  misao 
bijaše  glavnim  pokretačem  našega  književnoga  preporoda,  bi- 
jaše zviezda  predhodnica  svim  našim  vodjam  na  polju  pro- 
svjete poslije  1835.  Ova  misao  uzkrsnula  je  ne  samo  hrvatski 
narod  nego  i  druge  suplemenike  njegove  na  nov  život  i  ostala 
im  zalogom  sretnije  budućnosti.  Kada  sam  ovako  označio  bio 
zadatak  naše  akademije,  nisam  se  prevario.  Rado  potvrdjujem. 
da  se  je  nada  moja  i  vaša,  predvidjenje  moje  i  vaše  podpu- 
noma  ispunilo;  da  je  ovaj  program  u  velikom  dielu  postao 
istinom.  .  .  Ako  je  akademija  naša  na  polju  prosvjete  u  životu 
našega  naroda  zastupnicom  narodne  ideje ;  pak  ako  bi  se  toga 
radi  budi  gdjegod  podozrievala :  onda  dopustite  mi  veleštovani 


Besjeda  K-ga  u  ..Kadu"  XL1.  str.  229. 

drugovi,  da  dosadašnji  vaš  predsjednik  koji  je  u  njoj  od 
prvoga  osnutka  njezina  zastavu  narodne  ideje  u  znanosti  vi- 
soko nosio,  preuzme  najveći  dio  odgovornosti".' 

Rački  po  mnog'o  puta  naglasuje  temeljnu  osnovu  u  svojim 
svečanim  besjedama.^  malo  kada  da  nije.  U  ovoj  je  osnovi 
])rvi  temelj  misao  jugoslavenska  a  od  ove  misli  opet  prva 
iskra  misao  jedinstva  hrvatskoga  i  srpskoga  naroda.  Samo 
pod  uplivom  tudjinskih  dviju  kultura  postadoše  od  jednoga  dva-, 

.,Smjestiv  se  naš  narod  na  razmedju  istoka  i  zapada,  kada 
su  se  opreke,  koje  su  izmedju  njih  od  davna  postojale,  za- 
oštrile i  u  dva  smjera  stale  razvijati,  sav  bi  mu  život  za- 
hvaćen ovom  dvojakom  strujom.  Jedan  narod,  razdvojen  medju 
dvie  crkve  crpao  je  uvjete  duhovnoga  života  iz  dva  vrutka, 
odieljena  ogradom  dviju  različitih  jezika,  nosilaca  starodavne 
klasičke  prosvjete.  Uza  to  dvie  državne  tvorine,  koje  su  si 
za  srednju  dobu  grčke  i  rimske  predaje  usvojile  bile,  bjehu 
one  dvie  zviezde  stalice,  oko  kojih  se  državne  uredbe  obiju 
polovica  našega  naroda  kretahu  smjerom  odieljenim.  Tim  budu 
crkva  grčko-iztočna  i  država  bizantinska  iztočnoj,  crkva  rimsko- 
zapadna  i  država  rimsko-njemačka  zapadnoj  polovici  našega 
naroda  odgojiteljice  i  obrazovateljice.  Nije  dakle  čudo,  što  taj 
dualizam  probi  ovu  etnografičku  jedninu  u  svih  skoro  odno- 
šajih  njezinih:  vjerskih  i  državnih,  družtvenih  i  prosvjetnih, 
udari  pače  svoje  obilježje  na  isto  ime.  Oglednemo  li  se  na 
prednje  obćilo  prosvjete,  na  pismo :  latinica  i  ćirilica,  kojima 
se  hrvatski  i  srbski  narod  od  davna  služe,  sjećaju  na  taj 
dualizam.  Obazremo  li  se  na  književne  plodove  kod  Hrvata  i 
Srba :  to  vidimo,  da  im  kod  prvih  sredovječna  latinska,  kod 
drugih  bizantinska  književnost  služila  za  obrazac.  Taj  duali- 
stički pečat  nose  spomenici  ne  samo  crkveni  nego  i  svjetovne 
književnosti;  historia  Salonitana  Tome  arcidjakona,  bez  ob- 
zira   na   jezik ,   čedo   je    zapadne    historiografije ,    a    „žitia    i 

1  „Ead"  knj.  LXXXVI.  228—229. 

2  Osim  spomenutih  gl.  „Rad"  IX.  188  — ;  XXXIIL  231  — ;  L. 
201  — ;  LIX.  219  — ;  LXXXVI.  152  — ;  Ljetopis  iV.  77  — . 

poviesti"  srbskoga  nadbiskupa  Danila  kano  i  mnogobrojni 
srbski  ljetopisi  čeda  su  bizantinske  hagio-  i  chronograiije.  Osvr- 
nemo li  se  na  preostale  umotvorine:  hramove  u  Studenici. 
Ziči,  Ravanici,  Kruševcu,  Manasiji  i  Smederevu,  kano  i  stu- 
deničke  slike  na  liepu,  svjedoci  su  bvzantinske  arhitekture  i 
slikarije  u  Srbiji,  naprotiv  hramovi  u  Rabu,  Zadru,  Trogiru. 
Šibeniku  i  Zagrebu  kano  i  ostale  umotvorine  njihove  prisla- 
njaju se  na  romansku  i  gotičku,  na  zapadnu  umjetnost.  Tako" 
bi  se  dao  taj  dualistički  smjer  kod  Hrvata  i  Srba  razvesti 
kroz  sve  grane  njihova  javna  života,  da  nije  taj  čin  dovoljno 
poznat  ovomu  odhčnomu  sboru.  .  .  U  nas  imade  dakle  nauka 
]30seban  zadatak  prema  dualističkom  razvoju  na.šega  naroda. 
A  kako  da  se  nauka  vlada  prema  ovomu  gotovu  činu  ?  Kano 
što  imade  nauka  u  obće  da  posreduje  izmedju  života  i  uzora: 
tako  imade  ona  i  u  našem  narodu  oštrine  dualističkoga  na- 
rodnjega  razvoja  izgladiti  i  obje  polovice  naroda  svesti  u  du- 
ševnu zajednicu.  (Jvaj  joj  je  zadatak  danas  olakoćen  tim.  što 
su  obje  polovice  naroda,  koliko  to  bez  povriede  svoje  osebnosti 
smiju,  upućene  ne  više  na  dva,  kano  njekada,  nego  na  jedan 
sveobći  izvor  ljudske  prosvjete".^  Na  ove  misli  čestitao  mu 
Jagić,  kako  već  gore  spomenusmo:  On  mu  odgovara  (10. 
jan.  1874.):  „Drago  mi  je,  što  odobravate  moje  misli  u  mojoj 
besjedi.  One  bi  imale  svakomu  rodoljubu  tako  jasne  biti,  da 
je  čudnovat  „regnum  temporis",  što  ih  valja  često  opetovati. 
Pa  ipak  bojim  se,  da  su  one  u  pogledu  većine  našega  naroda 
na  jugu  glas  vapijućega  u  pustinji". 

On  traži  tragove  tomu  današnjemu  jadnomu  izvoru  i  u 
prošlosti  i  nalazi,  da  je  upravo  zemljište  na  kojem  živi  naš 
narod  bilo  odredjeno,  da  se  na  njem  ove  dvije  struje  izmire. 
a  naš  narod  ^da  l)ude  posrednik  izmed  latinskoga  i  grčkoga 
svijeta.  „Ovomu  posredovanju  —  veli  on  —  naći  će  bistro 
oko  dosta  jasnih  tragova  u  ostancih  sredovječne  prosvjete 
hrvatskoga  i  srbskoga  naroda.  (Jno  jt-  prilično  jasno  izraženo 

na  umotvorinah.  na  kojih  se  strani  uplivi  n  obće  prikazuju 
bistriji  i  za  manje  uvježbano  oko.  Carska  lavra  u  Studenici. 
u  bitnosti  bizantinskoga  sloga,  sjeća  nas  po  svojem  osnovnom 
nacrtu,  po  gradjevno]  tehnici  i  po  vajarskom  djelu  na  ro- 
mansko-talijanske  gradjevine  one  dobe;  shke  na  liepu  u  kru- 
nitbenoj  crkvi  u  Žici,  izvedene  su  takodjer  po  talijanskih 
uzorih;  naprotiv  stariji  hramovi  u  hrvatskoj  Dalmaciji,  prem 
romanskoga  sloga,  niesu  se  mogli  posvema  oteti  uplivu  bizan- 
tinske umjetnosti.  Ovaj  dvojaki  uticaj  na  polju  književnosti 
srbske  i  hrvatske  srednje  dobe  iztaknut  će  se  tim  izrazitije. 
čim  se  dublje  izpitali  budu  dotični  spomenici.  Kako  su  se 
državne  uredbe  grčko-bizantinske  i  romansko-germanske  na 
balkanskom  poluotoku  križale  i  za  prvenstvo  borile;  kako  su 
se  u  mnogom  prilagoditi  imale  domaćim  samoniklim  oblikom 
i  to  je  prilično  poznato,  ako  i  nije  dovoljno  ocienjeno". 

-  „Da  je  indi  balkanskomu  poluotoku  mirni  razvoj  društvenih 
i  javnih  odnošaja  kroz  više  stoljeća  dozvoljen  bio :  to  bi  se 
i  na  njem  izveo  bio  proces  asimilacije  izmedju  obiju  starih 
prosvjeta  i  samorodna  življa,  kano  što  se  je  taj  proces  obavio 
na  zapadu  i  u  sredini  Europe,  stvorivši  tiem  uvjete  novoj 
prosvjeti.  Veoma  je  pače  vjerojatno,  da  bi  se  plemenske  ose- 
bine  po  vremenu  pod  uplivom  jednakih  prosvjetnih  uvjeta 
sastavile  bile  u  narodnu  zajednicu,  koja  bi  postala  bila  do- 
voljno kriepkim  nosiocem  samostalnoga  prosvjetnoga  i  držav- 
noga života  izmedju  jadranskoga  i  crnoga  mora". 

„Ali  upravo  u  ono  doba,  kada  je  izpitanje  klasičke  davnine 
sve  plemenite  duhove  obuzelo  bilo;  kada  su  se  živući  jezici 
o  tih  uzorih  usavršivati  stali;  kada  je  u  svih  granah  ljud- 
skoga života  neobična  vreva  nastala ;  kada  je  nov  izum  — 
.štampa  nove  stečevine  u  sve  krajeve  neznanom  prije  brzinom 
raznositi  počela ;  kada  je  „reformatio"  svih  javnih  odnošaja 
obćenitim  uzklikom  postala ;  upravo  na  tom  znamenitom  pre- 
lazu  iz  srednje  u  novu  dobu,  snadje  veći  dio  balkanskoga 
poluotoka  užasna  katastrofa  na  Kosovu,  kod  Trnove  i  kod 
Jajca.    Tuj    su    uništene   mučne  stečevine    prošlih    vjekova. .  . 

Sve  misli  i  svi  osjećaji  naroda  utekoše  se  u  obitelji  i  u  crkvu ; 
pjesma  mu  posta  utješiteljicom  i  buditeljicom  nade  u  sretniju 
budućnost". 

.,Naši  indi  učeni  i  ueevni  zavodi,  koji  su  u  naše  doba  iz 
probudjene  sviesti  narodne  nikli,  našli  su  i  nalaze  prekinutu 
nit  prosvjetne  predaje  u  domovini  —  a  izvan  nje  nepregle- 
divu  zalihu  umnih  plodova,  koju  je  duh  ljudski  posljednjih 
stoljeća  postupice  i  neprekidno  sakupljao ;  našli  su  i  nalaze 
narod  po  vjeri  razdvojen  i  raztrojen,  po  mišljenju  i  osiećanju 
pociepan,  po  državnih  tvorbah  raztrgan,  po  odgoju  nerazvijen 
—  a  preko  granica  njegovih  velike  moćne,  prosviećene  na- 
rodne zadruge.  Odavle  će  se  lasno  pojmiti  i  opravdati,  što 
misaoni  rodoljubi  stoje  zamišljeni  pred  ogromnošću  zadatka, 
kako  da  narod,  kako  da  zemlja  u  najkraće  vrieme  i  najjed- 
nostavnijimi  sredstvi  dostigne  u  svih  odnošajih,  što  se  drugdje 
tečajem  vjekova  postiglo.^  Na  ovaj  govor  primi  čestitku  Sto- 
jana  Novakovića,  kako  gore  spomenusmo.  Rački  mu  odgo- 
vori: „Drago  mi  je  što  ste  s  mojom  besjedom  zadovoljni.  Mi 
drugi  nesmiemo  se  dati  zavesti  od  vikača  ni  vaših  ni  naših. 
Ako  je  južnim  Slavenom  sudjena  ljepša  budućnost,  može  im 
ona  niknuti  samo  iz  bratskoga  sporazumka  Hrvata  i  Srba, 
koji  su  jedan  narod  sa  dva  imena.  Ovaj  sporazumak  imao 
bi  se  utvrditi  najprije  na  duševnom,  književnom  polju  i  bez 
obzira  na  dvoje  pismo,  koje  ako  smo  ljudi  neraora  nam  sme- 
tati. U  nauci  došlo  je  do  sporazumka  koliko  toliko".^ 

„Znanost"  —  misli  on  da  će  pomoći  —  „traži  jedinstvo  u 
razlikosti,  srodnost  u  raznolikosti;  ona  ujedinjuje,  stoje  slično; 
spaja  narode  bogom  ujedinjene  a  Ijudmi  razstavljene ;  stvara 
narodu  široku  podlogu,  otvara  obilna  vrela  duševnu  mu  raz- 
vitku. Zajednica  u  knjizi  krči  put  zajednici  u  zadruzi.  Ovako 
su  zajednici  utirali  put  učeni  zavodi  kod  naroda,  koji  plodove 
njezine  ili  od  davna   uživaju  ih  u    naše  vrieme  beru.    U  ovo 

»  Rad  XXXVII.  207—209. 

2  Pismo  Eačkoga  Novakovi('-u  od  17.  III.  1877.  nalazi  se  u  g.  No- 
vakovima. 

dakle  doba,  u  koje  narodi  romanskoga  i  germanskoga  roda. 
izjednačivši  u  jeziku  i  knjizi  plemenske  osebine  i  popevši  na 
ovom  širokom  osnovu  svoju  svietom  gospodujuću  prosvjetu, 
stvaraju  gorostasne  narodne  i  državne  zadruge  —  u  ovo  doba 
gojiti  na  slavenskom  jugu  plemensko  u  knjizi  samovanje.  zna- 
menovalo  bi  njegove  narode  pripravljati  za  plien  ogromnim 
izobraženim  zadrugam  " .  ^ 

Iza  svega  je  oVoga  naravno,  da  je  on  slaveći  u  svojoj  besjedi 
uspomenu  Daničićevu,  doslovce  prihvatio  njegovo  mišljenje  o 
narodnom  jedinstvu  Hrvata  i  Srha.  „Mislim  —  ovo  su  riječi 
D-ćeve  —  da  nemože  biti  drugo,  nego  da  su  Srbi  i  Hrvati 
jedan  narod  samo  imaju  dva  imena,  pa  se  jedan  dio  zove 
Srbima,  a  drugi  Hrvatima.  A  što  imaju  dva  imena,  tome  su 
mogli  biti  različni  uzroci  i  to  još  od  početka  njihova.  .  .  A  kad 
su  Srbi  i  Hrvati  jedan  narod  i  kad  govore  istijem  jezikom;  onda 
nije  čudo,  nego  je  sasvim  naravna  stvar,  ako  oni,  koji  se 
zovu  Srbi,  one,  koji  se  zovu  Hrvati,  videći  ih  gdje  govore 
isto  onako  kao  i  oni  Srbima  zovu;  ili  ako  oni,  koji  se  zovu 
Hrvati  one,  koji  se  zovu  Srbi,  videći  ih  takodjer,  gdje  govore 
isto  onako  kao  i  oni,  zovu  po  sebi  Hrvatima.  Istina,  može 
komu  biti  teško,  kada  ga  tko  zove  drugim  imenom,  nego  što 
se  sam  zove ;  ali  ovdje  ne  biva  teško  samo  jednoj  strani,  već 
i  drugoj.  To  bi  već  moglo  tegobu  olakšati,  kada  se  uzme, 
da  je  nju  sama  istorija  našega  naroda  sobom  donijela,  te  pri- 
pada medju  tolike  druge  nevolje  narodne,  koje  nam  valja 
junački  podnositi,  dokle  ih  ne  ukinemo;  a  koje  se  ne  ukidaju 
nikakim  rasprama,  nego  velikim  istorijskim  djelima.  Da  tako 
djelo  može  narod  učiniti,  o  tom  nam  valja  raditi;  a  mislim, 
da  ćemo  o  tom  i  najpouzdanije  i  samo  onda  raditi,  ako  svaki 
iz  svieh  sila  prionemo,  da  što  bolje  dotjeramo  u  poslu  na  koji 
se  damo.  Kački  dodaje:  '„Zlatne  rieči  dostojne  i  srca  i  uma 
Daničićeva.  .  .  Pa  ove  misli  neka  nas  ne  ostave  nikada".^ 


'  Rad  XI II.  162. 
■■^  Rad  LXIII.  192. 

Mnogo  puta  u  svečanim  besjedama  uzimlje  govoriti  u  za- 
daci jugoslavenske  akademije,  da  radi  za  jugoslavensku  zajed- 
nicu.* Tek  u  posljednjoj  svojoj  besjedi  opravdava  i  ime  jugo- 
slavensko. Mnogo  puta  slušao  je  Rački  privatno  prigovore  proti 
ovomu  imenu.  Slušao  ih  je  i  u  saboru  dakako  od  svojih  pro- 
tivnika političkih.  Njemu  je  upravo  mrsko  Inlo  —  „braniti 
ono,  što  mu  se  činilo  najnaravnije".  Zato  tek  slaveći  dvadeset 
i  pet  godina  rada  akademije  uzme  braniti  i  ime.  „Osnivalac 
naše  akademije  bio  je  odgojen  u  sjeni  širokih  narodnih  na- 
čela ilirske  dobe.  Uz  to  kano  visoko  obrazovan  muž  dobro 
je  poznavao  tok  svjetske  prosvjete.  Jedno  ga  i  drugo  nukalo, 
da  zavod,  koji  snuje,  osnuje  na  širokoj  podlozi  narodnoga 
jedinstva.  Da  je  široki  pogled  ilirske  dobe  bio  prirodan, 
opravdan  i  spasonosan,  pokazao  je  sjajni  uspjeh  na  polju 
prosvjete.  .  .  Zaista  oči  zatvara  pred  istinom,  koji  gleda  preko 
ramena  na  onaj  gorostasni  prevrat  u  prosvjetnom  području 
u  prvoj  poli  našega  vieka.  Pod  utiskom  ovoga  prevrata  za- 
snovana je  naša  akademija  u  šestdesetih  godinah.  S  toga  se 
htjelo,  da  se  u  samom  imenu  njezinu  izrazi  jasno  onaj  za- 
datak, koji  joj  je  na  polju  naučnom  namienjen  medju  srod- 
nimi  plemeni  na  slavenskom  jugu.  To  ime  dočim  ne  dira  u 
plemenske  osebine,  ne  vriedja  plemenskih  osjećaja,  neka  im 
bude  zajednička  zastava,  oko  koje  se  imaju  na  temelju  na- 
rodnoga jedinstva  kupiti  na  prosvjetnom  poprištu.  A  to  ime 
bilo  i  jest  kamenom  spoticanja  samo  protivnikom  naše  na- 
rodne zajednice  i  tjesnogrudim  plemenskim  zanesenjakom." 

Akademija  jugoslavenska"  porodi  se  dakle  iz  idee  „ilirske", 
kako  pravo  veli  Rački.  Naravno  je  onda  da  je  imala  već  od 
svoga  poroda  neprijatelje  sve  protivnike  ilirske  idee.  Ne  tre- 
bate se  onda  niti  tomu  čuditi,  da  Rački  već  od  poroda  aka- 
demije odgovara  sa  tezom:  ^znanost  ima  hiti  narodna'' .  Kao 


*  Osim  spomenutih  već  besjeda  dolazi  u  besjedama:  Rad  I.  51  — ; 
XXT.  191  — ;  XXXIII.  229— 230;  XLL230— 231;  XLV.  225;  LXVIII. 
201—204. 

crvena  nit  teče  ova.  misao  kroz ,  sve  njegove  predsjedničke 
besjede.  Desetak  puta  upravo  ju  poimence  brani.  Već  prve 
godine  života  akademije  reče:  „Znanost  koja  ne  prekoračuje 
praga  učenjačke  sobe;  znanost,  koja  se  ne  uvrežuje  u  sve 
odnošaje  družtvenoga  i  državnoga  života,  da  ih  svojim  svje- 
tlom razsvietli  i  ugrije  —  takova  znanost,  da  se  poslužim 
mudrom  prispodobom  spasiteljevom,  priliči  svieći  pod  sudom, 
priliči  bljutavoj  soli,  koja  „„nije  ni  za  sto,  van  da  se  prospe 
na  polje  i  daje  ljudi  pogaze"".  Prema  tomu  zavod  učeni,  koji 
se  ne  osvrće  na  potrebe  javnoga  života  ili  koji  je  zaokružen 
kužnim  zrakom  neprijaznih  družtvenili  i  državnih  odnošaja. 
priliči  stablu  na  hridi,  kojemu  je  sudjeno,  da  prije  iU  poslije 
u  vene  i  usahue". 

„Svaki  nas,  istina  je,  rado  priznaje,  da  je  od  ovo  trideset 
godina  iza  našega  preporoda  samosviest  narodna  ojačala,  težnja 
se  za  samostalnim  životom  utvrdila;  da  se  pomoćju  narodne 
knjige  duševni  i  narodni  vidokrug  znamenito  razširio,  po  čem 
se  osviešteni  dio  naroda  osjeća  biti  članom  velikoga  plemena, 
komu  je  dosudjena  velika  budućnost  u  zadruzi  s  ostahmi  na- 
prednimi  narodi.  Sve  to  svaki  nas  rado  priznaje,  te  mu  ovaj 
za  kratko  vrieme  golemi  napredak  daje  poručanstvo,  da  će 
narod,  koji  svojom  snagom  probi  nađgrobniou,  pod  kojom 
ležaše,  svladati  i  ostale  zapreke  tim  više,  što  se  za  najuzvi- 
šenije  pomisli  čovječanstva  nebori  samcat  i  što  kola  povjesti 
ne  može  obustaviti  ni  jedna  —  koliko  jaka  —  protivna  sila. 
Priznavajuć  to  nesmiemo  si  ipak  zatajiti  ni  toga,  da  su  gra- 
nice, unutar  kojih  se  sveudilj  kreće  javni  život  naše  donio-: 
vine,  i  narodnoj  knjizi  takov  okvir  namienile,  u  Tcoji  se  većma 
pristoji  snimka  tudjih  misli  i  čuvstvi  nego  li  izvorna  slika 
naših  narodnih  težnja".' 

„Vi  gospodo:  dobro  znadete  —  veli  opet  iza  četiri  godine  - 
—  što  i  pod  kojimi  uvjeti  mogu  si  narodi  različitih  historično- 


'  Rad  V.  188—189. 

kulturnih  osebuosti  u  prosvjeti  uzajmiti,  dati  i  primiti.  Znadete, 
da  narodi  druge  kulturne  osebine  mogu,  pače  dužni  su  upo- 
znati se  s  rezultati  inostranih  iztraž'vanja  i  prisvojiti  si  sve 
što  stoji  tako  rekav  iznad  kruga  narodnosti,  kano  što  su  ste- 
čevine u  području  pozitivnih  nauka,  uzori  n  obsegu  umjet- 
nosti, izumi  na  polju  obrta  i  prometa.  To  je  ona  podloga 
sveobće  obrazovanosti,  ali  i  ona  se  ima  prilagoditi  narodnoj 
osebini ;  pa  će  bistro  oko  i  u  ovih  stečevinah  ljudskoga  duha 
opaziti  granice,  gdje  prestaje  obće  ljudsko,  a  gdje  započima 
osebno  narodno,  što  je  posao  čovječjega  uma,  što  li  primjesa 
narodnjega  karaktera.  Znadete  nadalje ,  da  samo  slobodan 
narod,  koji  si  čuva  jezik,  običaje,  misH  i  čuvstva,  svoje  dru- 
štveno i  državno  biće,  može  usvojiti  sebi  i  za  sebe  preraditi 
plodove  obćenite  i  inostrane  obrazovanosti". 

„Znanost  je  „dah  dušo  narodne"  —  veli  opet  iza  njekoliko 
godina^  —  ona  je  u  našem  vieka  svagdje  narodna.  Ona  se 
obazire  prije  svega  na  potrebe  i  probitke  zemlje,  u  kojoj  se 
obradjuje,  i  naroda,  kojega  pripomaže  odgajati.  Ona  s  tež- 
njami  naroda  koraca  ili  ih  predvodi  ili  oplemenjuje.  Ona  si 
usvaja  volju  naroda,  te  ju  ostalomu  svietu  zagovara  ili  tumači. 
C)davle  pravi  znanstvenici,  koji  su  dušom  svojom  sbilja  uronili 
u  duh  svoga  naroda,  ne  mogu,  a  da  nebudu  vjerni  sinovi, 
iskreni  prijatelji,  očiti  propovjednici  i  tumači  volje  i  težnje, 
vjestnici  prošlosti  i  proroci  budućnosti  njegove.  Gdje  čovjek 
nauke  sa  svojim  narodom  neživi  jednim  životom,  gdje  mu 
uman  rad  nije  u  skladu  s  težnjami  naroda,  ili  gdje  onaj  rad 
je  u  nesuglasju  s  djeli  naučnimi:  ondje  je  ili  ona  učenost 
samo  prividna  ili  stoji  u  službi  sebičnosti.  Značajnost  jest  čo- 
vjeku nauke  tolik  ures  kolik  i  učenost". 

„Znanost  traži  svakomu  pojavu  bliži  i  skrajni  uzrok,  svakoj 
tvrdnji  pravi  razlog,  služila  se  indukcijom  ili  dedukcijom, 
svadja  sve  na  načela.  Tako  postupa  izpitujući  prirodu  i  duh, 
zemlju  i  narod,    narodni  život  u   prošlosti  i  sadašnjosti.    Izpi- 

tiijući  narodni  život  nalazi  zakone,  po  kojih  se  razvijao  i 
razvija,  uzroke  i  razloge,  s  kojih  je  čil  bio  ili  propadao :  pak 
mu  odredjuje  i  liek  za  bolest,  okrepu  za  slabost.  Odavle  ćete 
naći  kod  svih  prosvijetljenih  naroda,  da  je  znanost  mnogo 
sudjelovala  oko  probudjenja  njihova  na  nov  život  i  oko  uje- 
dinjivanja  sudbinom  raztrganih  uda  njihovih". 

Navodi  zatim  primjer  preporoda  njemačkoga  naroda  u  ovom 
vijeku.  „Kada  bi  nam  se  dakle  —  nastavlja  —  bilo  s  koje 
strane  prigovaralo,  da  gojimo  znanosti  u  narodnom  duhu :  zar 
Insmo  se  ogradili  proti  takovu  prigovoru?  Xi  najmanje,  nego 
pokazali  bismo  na  obći  smjer  znanosti  u  novom  vieku  kod 
svih  naroda;  pak  odanle  izveli,  da  znanost  gojena  hrvatskim 
jezikom  u  hrvatskoj  zemlji  ne  može  biti  drugačija  nego  hr- 
vatska, ali  da  se  tim  najprije  slievaju  njezine  stečevine  s  pro- 
svjetnimi  stečevinami  ostaloga  Slavenstva,  jer  i  ove  steče- 
vine njoj  u  dio  padaju.  Kada  bi  nam  se  nadalje  prigova- 
ralo, da  znanost,  koju  obradjujemo,  usvaja  težnje  naroda, 
da  ih  podupire  i  promiče:  zar  bismo  i  taj  prigovor  zaniekali? 
Nipošto,  već  bismo  uputili  na  poviest  drugih  naroda,  mogli 
bismo  se  pače  pozvati  na  noviju  hrvatsku  poviest,  koja  nam 
svjedoči,  da  se  naše  bud  u  kojem  pravcu  stečevine  posljednjih 
petdeset  godina  imadu  ponajprije  i  ponajviše  zahvaliti  narodnoj 
knjizi  i  to  upravo  zato.  jer  je  narodna  bila,  a  da  uz  to  nije 
nikada  uljudbi  protivna  načela  zastupala". 

,,Xaša  je  akademija"  —  reče  poslije  dvadeset  godina  op- 
stanka akademije^  —  .,osnovana,  da  ponajprije  hrvatskom 
narodu  služi,  da  izpituje  njegov  jezik,  njegovo  biće  u  svih 
pravcih.  njegovu  poviest,  pravo  i  književnost,  domovine  nje- 
gove prirodne  odnošaje.  A  posvećujući  znanstven  rad  narodu 
hrvatskomu  upućena  je  ne  samo  po  pravilih,  nego  i  znanošću, 
nego  i  znanstvenom  metodom  na  jezik,  na  biće,  na  poviest, 
na  pravo,  na  književnost,  na  zavičaj  srodnih  mu  plemena  ve- 
likoga slovjenskoga  roda". 


'  Ead  LXXXVr.  2-27— 22it. 

., Ovomu  smjeru  i  radu  naše  akademije  može  se  i  mora  se 
radovati  sveobća  znanost,  jer  ona  nije  ništa  drugo  nego  rieka 
ljudskoga  uma,  koja  postaje  iz  potoka,  što  no  joj  pritiču  koli 
od  pojedinih  grana  čovječjega  znanja  toli  od  privrjede  poje- 
dinih dielova  čovječanstva.  Ovomu  smjeru  i  radu  naše  aka- 
demije može  se  i  mora  radovati  svaki  čovjekoljub,  jer  pri- 
pomaže odgajanju  i  usavršivanju  jednoga  naroda;  koji  si  je 
riekami  svoje  dragocjene  krvi  kroz  stoljeća  u  neprekidnoj 
borlji  stekao  za  kršćansku  civilizaciju  neuvehlih  zasluga'". 

„Tko  bi  se  dakle  zagovorom  ili  nenavisti  mogao  osvrnuti 
na  rad  i  smjer  naše  akademije  ?  Jedino  samoživac.  koji  sma- 
trajući naš  hrvatski  narod  samo  gradjom  za  tudje  tvorbe  na- 
zire u  prosvjetnom  radu  i  smjeru  našega  naroda  ne  malenu 
duševnu  zapreku  svojim  nečistim  osnovani,  dobro  znajući,  da 
su  prosvjetni  zavodi  budioci  narodne  sviesti,  zagovornici  na- 
rodnih prava,  proroci  narodne  budućnosti,  te  da  je  svaki  i 
pojedini  zastupnik  znanosti,  ako  pravi  zadatak  znanosti  shvaća, 
ujedno  braniteljem  idealnih  ciljeva  naroda.  „„Svaki  akademik'*" 
—  dobro  je  rekao  predsjednik  magjarske  akademije  grof  E. 
Dezsewfi  u  svečanoj  akademičkoj  besjedi  g.  1858.  —  „„neka 
bude  ne  samo  učitelj  znanosti  nego  u  isto  vrieme  i  stražar 
narodnosti"".  A  umni  P.  Didon  pravo  veli:  „„Ne  ima  naroda 
u  povjesti,  koji  ne  bi  bio  dužan  svoju  slavu  veličini  ideala, 
za  kojim  je  dugo  težio,  koji  je  gorljivo  prosliedio.  Taj  ideal 
jest  duša  zemlje.  Narodi  izumiru,  kada  ih  ta  duša  ostavlja. 
Započimaju  pako  nov  razvitak,  kada  se  pokrenu  prema  ideji. 
Narodna  ideja  u  početku  od  njekoliko  jasno  gledajućih  du- 
hova predvidjena  nadahnjuje  pjesnike,  koji  ju  u  uznositih 
pjesmah  prenose  u  narod  i  leži  dugo  u  možgjanih  ljudi  od 
akcije,  a  kada  dozrije,  zapovieda  samim  dogodjajem,  stiče 
pobjede  i  postaje  znamenitim  činom  u  životu  čovječanstva"". 
Narodnoj  ideji  služi  i  naša  akademija  a  dopustite  mi,  da  iz- 
razim moje  duboko  osvjedočenje :  da  akademija  dotle  odgo- 
vara svojemu   uzvišenomu  zadatku,    dokle  ovoj  ideji  služi ;    a 

da  bi  joj    „ratio  existendi"  prestala,  kada  bi  se,  sto  u  ostalcm 
nevjerujem,  toj  ideji  iznevjerila".' 

Akademija  i  nauka  valja  da  imadu  slobodu,  da  s  uspjehom 
dostignu  svoje  uzvišene  ciljeve.  „Slobodan  korporativan  su- 
stav —  reče  u  posljednjem  svojem  g-ovnru  g.  1892.'^  —  jur 
je  u  srednjem  vieku  iznio  divne  plodove  na  polju  znanosti, 
umjetnosti  i  umjetničkoga  obrta.  Slobodne  sredovječne  uni- 
verze  i  akademije  uplivale  su  više  na  javne  i  družtvene  odnosaje 
naroda,  nego  li  potonje  u  obće,  ako  su  ih  ove  i  prestigle  u 
pojedinih  granah  znanja  i  umienja,  prem  ne  bi  smjele  zabo- 
raviti, da  se  taj  napredak  na  tekovinah  prošlosti  osniva.  Slo 
boda  i  samosvojnost  na  polju  duševnoga  rada  može  kadgod 
i  zabluditi,  nu  i  zabluda  naći  će  svoj  korektiv  u  slobodi  i 
samosvojnosti.  Gdje  se  predmnieva,  da  će  činbenici  izvan 
učenih  zavoda  stojeći  ove  razboritije  i  uspješnije  utieajem 
svojim  rukovoditi,  tuj  se  očituje,  da  su  ti  zavodi  za  samo- 
stalni rad  nezreli,  a  kano  takovi  bili  bi  duševna  nedonoščeta". 

„Što  se  pako  duha  tiče"  —  veli  drugi  put^  —  ?:^oj^  treba 
da  naš  rad  oživljuje,  ne  može  i  ne  smije  biti  drugi  nego  onaj, 
po  kojem  znanost  oplemenjuje  čovjeka  i  narod  —  a  to  biva 
onda,  kada  znanost  služi  istini  i  višim  idealnim  ciljevom.  Zna- 
nost ne  smije  se  nikada  i  pod  nikoju  cienu  poniziti  do  skuto- 
noše  neistine  i  nepravde,  do  puka  ratila  sile  i  časovitih  hirova 
moći.  Što  pjesnik  dovikuje  guslaru,  tomu  vjestniku  prošlosti 
i  vjestniku  budućnosti:  „„Digni  oči  k  nebeskoj  vedrini,  za- 
gledaj se  u  svjetla  nebeska,  iz  kojih  vječna  ljubav  bljeska, 
iz  njih  čitaj"";  što  guslar  odgovara  mogućniku.  koji  od  njega 
zahtieva,  da  mu  bezdjela  slavi:  „„Silni  gospodine!  nad  gu- 
slami  tvoja  sila  gine;  ne  poznaje  pjesma  zapovjedi,  slobodna 
je  svome  glasu  sliedi""  to  je  rečeno  svakomu  svećeniku  zna- 
nosti.   Uprieti    ima    oči    u  nebesku    vedrinu    do    koje    ljudske 


'  O  ideji  „narodnoj"  govorio  je  jošte  izrično  „Rad"  XIII.  163;  XXI. 

strasti  i  požude  ne  dopiru;  zagledati  se  ima  u  ..svjetla  ne- 
beska'', pak  čitati  iz  njih  vječna  načela,  koja  na  ljudske  od- 
nošaje  prenesena  izmiruju  sve  opreke". 

.,U  naše  doba"  —  reče  opet  drugi  piit^  —  „u  koje  se 
pravo  jačega  iznovice  za  gospodstvo  otimlje,  te  bi  rado  i  sviest 
sapeti,  dubu  godi.  kada  se  iztražujuei  stalne  zakone  ili  rieči 
ili  misli  ili  razvitku  čovjeka  iU  ljudstva  ili  divnoj  prirodi 
uzpne  do  visine,  u  kojoj  nepomućena  sloboda  vlada.  U  našoj 
dobi,  u  kojoj  se  surovoj  tvari  ne  samo  vječnost  pripisuje, 
ne^o  se  od  ljudskoga  duha  za  nju  poklonstvo  traži,  slast  je 
naći  u  znanosti  ideale,  koji  se  ne  dostižu,  ali  kojim  se  pribli- 
žiti može.  U  doba  u  koje  kano  da  se  rimska  izreka  „„homo 
homini  lupus""  obistinjuje,  pruža  utjehu  znanost,  koja  nas  u 
tolikih  primjerih  uči,  da  pravda  napokon  poslije  svih  zapreka 
pobjedjuje;  da  ideje  daju  čovječanstvu  pravac,  te  da  im  sila 
i  nehotice  služi".    . 

Rački  vojuje  za  slobodu  nauke,  ali  ne  prestaje  vojevati  i 
za  Čistoću  nauke  u  duhu  kršćanskom.  „Neka  se  lilozolija  iz- 
tražujući  posljednji  uzrok  svakomu  bivstvu  bavi  konačnim 
absolutnim  bićem:  ali  neka  mu  se  ne  nieče  neprekidna  sveza 
sa  stvorovi  i  neposredne  objave,  što  dočim  se  neprotivi  pojmu 
o  njem,  potvrdjuje  se  sviešću  i  povješću  ljudskoga  roda.  Neka 
prirodoslovne  znanosti  ulaze  u  trag  prvim  organizmom;  za- 
konom, po  kojih  postaja  i  živu;  izvoru  svjetla  i  toplote;  pre- 
vratom zemlje :  kretu  i  mieni  nebeskih  tjelesa ;  neka  sva  ova 
čudesa  odkrivajn  plemenitoj  zvjedljivosti  ljudskoj  —  ali  neka 
ne  tvrde,  da  su  stanica,  počelo,  atom  prvi  i  skrajnji  uzrok 
bivstvu  i  da  preko  tvari  i  ethera  ne  ima  nad  i  izvan-prirod- 
noga  absolutnoga  bića,  ne  ima  duševnoga  svieta;  dočim  proti 
tiikovoj  tvrdnji  prosvjeduju  zrela  iztraživanja  prvih  mislioca 
tolikih  vjekova  i  cjelokupna  moralna  podloga  čovječanstva".^ 


'  „Ead"  LXXVII.  205. 

Moralnu  podlogu  gazi  u  povgesti,  „koji  u  njoj  spoznaje 
samo  prirodne  zakone,  a  slobodnu  volju  čovjeka,  naroda  i 
uticaj  više  nadzemne  moći  ne  opaža,  za  moralni  poredak  u 
svietu.  u  svjetskih  dogodjajih  ne  mari.  Prenesite  ovo  shva- 
ćanje poviesti  na  društvene  i  narodne  odnošaje,  tada  ćete 
naći  (jpravdanu  svaku  najsuroviju  silu  pojedinca  prema  po- 
jedincu, naroda  prema  narodu;  tada  ne  može  hiti  govora  o 
pravu  ;  ili  ako  se  ovo  riečju  prizna,  tada  sila  ide  pred  pra- 
vom"'.' „Istina  i  pravda  —  veli  drugi  put  —  imade  stajati 
nad  svakim  sustavom ;  nam  pako  valja  o  njih  sva  načela 
znanosti  omjeriti  tim  više,  što  naš  narod  nije  dosta  jak,  da 
bude  „corpus  vile"  za  pokuse,  kojih  ne  mogu  od  njega 
mnogo  sihiiji  narodi  podnieti".^ 

Završimo  liepom  njegovom  izjavom:  „Rad  jugoslavenske 
akademije  zadahnut  je  duhom  istine,  pravde  i  ljubavi :  istine 
prema  vjekovitim  zakonom  znanosti,  pravde  naprama  uza- 
jemnim  odnošajem  ljudskoga  roda,  ljubavi  prama  svomu  na- 
rodu i  srodnoj  mu  braći.  Istina  i  pravda  odvraća  nauku  od 
stranputice  i  pristranosti,  od  oholije  uma  i  razvraćenosti  srca, 
te  daje  duševnoj  radnji  onaj  divni  sklad,  koji  je  umna  djela 
svjetskih  velikana  neumrlimi  učinio.  Ovih  vjekovitih  načela 
neka  se  akademija  i  nadalje  čvrsto  drži.  a  odbija  napastnike 
s  rimskim  pjesnikom  (Juven.  sal.  3):  maneant,  qui  nigrum 
in  candida  vertunt". 

2.  Predsjednički  poslovi. 

Ovoliko  o  osnovi  akademijskoga  rada  koliko  je  djelo  Rač- 
koga.  Sada  da  ga  ogledamo,  kakov  je  predsjednik,  kolika  mu 
je  snaga. 

Najprije  ćemo  spomenuti,  da  je  kao  predsjednik  bio  glava 
onoga  odbora,  koji  je  imao  upravljati  i  književnim  radom 
„iUfa^ice".  Taj  posao  rukovodio  je  kroz  pet  godina.  To  je 
bilo  po  onom  načelu,  da  se  sav  naš  književni  rad  koncentrira 

i  „Ljetopis"  III.  9*;— '.iT. 
2  Had  XXIX.  2()'.i. 

u  akademiji,  koja  je  imala  biti  najviši  sudija  i  reg'idator  sve 
naSe  književnosti.  Svi  uvidjabu  do  brza,  da  to  tako  ne  ide. 
Matica  se  povrati  svomu  samostalnomu  životu,  a  Rački  se 
riješi  jedne  brige.'  Ovdje  je  ipak  zgodno  spomenuti,  da  se 
je  kao  predsjednik  odbora  za  Matičine  poslove  puno  trudio 
za  osnutak  „Vienca"  i  da  je  bio  gotovo  kao  stalni  suradnik 
ovomu  listu  kroz  ovo  sve  vrijeme.  Bilježi  što  je  zanimiva  na- 
lazio u  slavenskim  žurnalima,  a  moglo  bi  biti  koristno  za 
knjigu  hrvatsku,  piše  književne  obznane,  u  kojima  prati  bolje 
proizvode  domaće  knjige  i  istorijske  popularne  članke,  a  i 
literarne.'^  Za  velike  francezke  pisce  veli  se,  da  pišu  češće  u 
žurnalima  pomanje  članke,  samo  da  se  oglase,  da  svijet  na 
njih  ne  zaboravi,  a  ovakovi  njihovi  članci  dakako  da  su  što 
duhovitiji.  Račkoga  je  vodila  samo  briga,  da  gdje  može  pri- 
nese koji  stručak  narodnoj  prosvjeti.  Niti  se  nepotpisuje,  pa 
tek  koncem  godine  iz  kazala  doznajemo  za  njegove  članke. 
Mnogo  više  briga,  jada  i  neprilika  imao  je  kao  nadzornik 
muzeja.  „Mojim  nastojanjem  stvoren  je  zakon  o  muzeju  i 
arkivu'"'  piše  jednom  prijatelju  Ljubicu.  Odmah  čini  račune, 
koliko  će  biti  ljudi  samo  naučnom  radu  posvećenih.  Uz  aka- 
demijske tajnike  bilo  bi  ih  sedam.  Još  nije  bilo  sveučilišta, 
koje  ima  biti   akademiji    „naravni  naslon".    Akademija    neka 

^  Spomen  knjiga  Matice  hrvatske  40 — 42. 

-  ..Vienac"  god.  1871. :  br.  3.  Knez  Krsto  Fraukopan  nepoznat  do 
sada  pjesnik;  17.  Ban  Pet.  Zrinski  i  Fr.  Kr.  Frankopan  na  stratištu; 
37.  Crtica  o  hrvatskili  i  talijanskih  Frankopanih.  God.  1873.:  br.  34. 
Na  Lokrumu;  34.  Ivana  Gundulića  Jeruzolim  oslobodjen.  God.  1874.: 
l»r.  48.  49.  50.  51.  52.  Marko  Antonij  Dominis.  Ovu  je  radnju  toliko 
cijenio  da  je  biskupa  »Strosmajera  učinio  oprezna,  neka  ju  čita.  Nada  se, 
da  će  biskup  biti  zadovoljan.  (Pismo  R-ga  od  22.  nov.  1874.)  G.  1875.:  br. 
Kl.  11.  12.  13.  Dubrovnik  lijep  priegled  povijesti  i  znamenovanja  nje- 
gova; 15.  Božidar  Petranović —  biografija;  7.  19.  28.  3B.  43.  Književne 
obznane;  12.  Sastanak  u  Kijevu.  God.  1876.:  br.  2.  Lešina  (Hvar);  11. 
12.  13.  Solin;  4.  16.  25.  51.  Književne  obznane;  18.  19.  O  izučavanju 
ruskih  narodnih  pjesama  i  njihovih  izdanjih ;  51.  Naš  književni  i  naučni 
rad;  .38.  Skok  u  Križevce  i  stai-a  crkva  sv.  Križa. 

dobije  radnika.  Kod  arkiva  razbi  mu  osnovu  vlada,  koja 
s  političkih  obzira  preda  arkiv  u  mrtve  ruke.  I  arkiv  zahiri, 
da  ne  bude  niti  na  čast  zemlji  niti  na  korist  nauci.  Muzej 
dobije  akademija  u  svoje  ruke  i  muzej  procvate.  Najprije 
dodju  mu  dva  vrijedna  radnika  Sime  Ljubić  i  Spiro  Brusina, 
a  malo  iza  njih  umni  Gjuro  Pilar.  Muzej  je  bio  do  onda  ko 
njeko  zbiralište  rariteta.  Rački  se  je  trudio,  da  bude  napokon 
priznata  'misao  kao  naravna,  da  muz(y  dade  sliku  naše  zemlje 
U  prirodnom  i  arheologičkom  pogledu.  ]\luzej  bude  dopunjen 
znamenitim  zbirkama  egipatskom,  Lanzinom.  Brusininom  itd. 
Njeke  je  kupila  zemlja,  za  njeke  se  sabiralo  po  narodu,  što 
je  najviše  uspjelo  trudom  R-ga.  Mnogo  seje  brinuo,  da  zemlja 
dade  sredstva  za  znanstveno  istraživanje  zemlje.  Otvorilo  se 
sveučilište  1874.,  pa  bi  trebalo  bilo  urediti  za  sveučilište  pri- 
rodoslovne kabinete.  Već  po  onom  svome  načelu :  čim  više 
slobodnih  radinih  sila,  borio  se  za  to,  da  ne  budu  čuvari  mu- 
zeja i  profesori  i  čuvari,  a  muzeju  da  je  zadaća  druga.  R-i 
nije  pored  svega  nastojanja  uspio.  Muzej  bude  najprije  tak- 
tično a  napokon  i  zakonom  (od  14.  rujna  1878.)  uveden  u 
savez  sa  sveučihštem.  R-i  mogao  se  napokon  sretnim  scijeniti, 
da  je  taj  teški  kamen  pao  s  njegove  glave. 

Rački  je  od  prvoga  početka  vodio  sve  blagajničke  i  gospo- 
darske poslove  akademije  —  od  početka  pa  sve  do  smrti. 
Nije  mu  ovo  bila  predsjednička  dužnost.  Od  same  brige,  da 
poslovi  akademije  prolaze  što  bolje,  da  ne  strada  njezino  go- 
spodarstvo, preuzme  i  ove  poslove.  Iz  početka  mogli  se  ovi 
poslovi  lasno  voditi.  Akademija  dobila  bi  od  svoje  glavnice 
gotov  novac,  pa  se  je  izdalo  na  ono.  što  je  akademija  odre- 
dila. Tečajem  godina  razgranalo  se  gospodarstvo,  umnožile  se 
potrebe  akademije.  Trebalo  pripraviti  palaču  za  galeriju  .slika. 
„Naša  zgrada  veže  me  na  Zagreb  jur  tri  godine"  piše  .lagiću 
(28.  juna  1880).  Promislite  još  da  je  akademija  do  smrti 
njegove  izdala  za  književne;  svrhe  preko  tri  sto  hiljada,  koje 
je  on  svojom  rukom  kroz  dvadeset  i  sedam  godina  izdao.  A 
koliko  [)u1a   našao  se  u  novčanim    neprilikama?    Koliko  jnita 

monide  od  svoga  predujmiti?  Dobro  reče  jednom :  „Hvalite 
Bogu.  što  imate  za  predsjednika  kanonika  zagrebačkoga"'. 
Ali  prvili  deset  godina  nije  bio  kanonik,  a  neprilike  su  znale 
biti  i  takove,  da  ih  se  ne  bi  mogao  riješiti  niti  jedan  kanonik 
zagrebački. 

Kud  će  suza  nego  na  oko,  a  R-ki  kamo  nego  našemu  po- 
krovitelju, koji  nikada  svoje  prijatelje  ne  zapusti,  nikada  aka- 
demije ne  zaboravlja.  Da  vidimo  I  Rački  gradi  monumentalnu 
zgradu  naše  akademije.  Biskup  je  prvi  položio  za  tu  gradnju 
četrdeset  hiljada  forinti.  Pomogla  je  i  zemlja.  Napokon  dolazi 
iza  tri  godine,  što  je  Rački  pripet  uz  gradnju,  najveća  ne- 
prilika. Trebalo  bi  još  dvadeset  hiljada  forinti.  Rački  zna,  da 
se  je  biskup  gradnjom  svoje  stolne  crkve  već  istrošio  i  mnogo 
puta  na  večer  sumnja,  hoće  li  sutra  moći  potrebe  za  gradnju 
namiriti.  Rački  već  misli  obustaviti  gradnju,  pa  neka  ostane 
palača  nedogotovljena.  Teško  se  odvaži  zamoliti  pomoći  u 
biskupa.  Ipak  zamoli.  Biskup  mu  u  pismu  izbroji  svu  svoju 
gotovinu,  koju  je  metnuo  na  stranu  za  crne  dane.  Nije  veća 
nego  da  pozivi  tek  gradjanski  čedno,  ako  sve  i  biskupiju  iz- 
gubije.  Od  te  svote  stavi  mu  na  raspolaganje  dvadeset  hiljada 
tbrinti.  (17.  febr.  1880.)  Rački  mu  odgovori  (20  febr.):  „Pro- 
čitavši drugi  dio  vašega  pisma  od  17.  o.  m.  zadivio  sam  se 
vašoj  veledušnosti  i  od  milinja  skoro  sam  proplakao.  Bog  vam 
za  tolika  dobročinstva  naplatio,  a  i  hoće.  ako  ne  na  ovom 
to  na  drugom  svietu".  Ljepše  njemu  biskup  odgovara  i8. 
marta):  „Za  budućnost  brigu  valja  baciti  u  krilo  božje.  Na 
svaki  način  pako  ako  Bog  da,  ter  prije  smrti  u  mir  podjem. 
ili  u  vašoj  kući  ili  u  najbližoj  blizini  vašoj  mislim  proboraviti 
posljednje  dneve  života  svoga,  da  mi  vi  oči  zaklopite.  Još 
jedanput  dakle  hvala,  hvala".  Da  vam  ovo  komentiram,  va- 
ljalo bi  prikazati  sadržaj  onih  hiljadu  listova,  koje  su  si  njih 
dvojica  izmijenih  za  trideset  godina.  Vidiii  biste,  da  Rački 
na  primjer  ovako  kaže:  „Dobro  bi  bilo,  da  dadete  nj ek u  go- 
dišnju pripomoć  za  rječnik",  a  biskup  evo  daje  već  drugi 
decenij  svake  godine  po  hiljadu  forinti.    Drugi  put  opet  uzeo 

Rački  uredjivati  Theinerova  Monumenta,  veli  da  ne  traži  za 
svoj  trud  ništa,  pa  dodaje:  „Nebi  li  platio  trošak  onaj,  koji 
je  platio  i  za  prvi  svezak".  Na  takovu  molbu  biskup  plati 
veliki  trošak.  Tko  bi  sve  pobrojio,  koliko  je  puta  biskup  hi- 
ljadama pomogao,  da  se  akademiji  pomogne,  koliko  je  siro- 
mašnim djacima  lasno  Rački  isprosio,  jer  mu  biskup  nikada 
prošnje  odbio  nije.  Svaka  prošnja  Raekoga  bila  je  biskupu 
.  zalitjev,  svaka  želja  biskupova  bila  je  Račkomu  zapovijed. 
Bili  su  jedna  duša  u  svim  narodnim  i  političkim  pitanjima. 
< jbadvojica  vjeruju,  da  hrvatskomu  narodu  ne  ima  budućnosti 
bez  sloge  sa  našim  najbližim  suplemenicima.  ( )badvojica  vje- 
ruju, da  samo  državno  samostalna  Hrvatska  može  biti  jamac 
ovoj  slogi  i  ovoj  budućnosti.  A  koliko  su  razočaranja  obadvo- 
jica  doživili?  „Što  pišete  o  sastancih  hrvatskih  i  srbskih  di'už- 
tava  —  piše  biskupu  15.  juna  1882.  —  to  je  sada  nemoguće. 
Upravo  sada  toliki  je  jaz  u  tako  zvanoj  inteligenciji  hrvat- 
skoj i  srbskoj,  da  se  i  pokusi  o  zbliženju  odgoditi  moraju. 
Žalibože  ja,  koji  sam  Ino  najveći  zagovaratelj  sloge  došao 
sam  do  toga  uvjerenja.  Nastala  je  pače  njeka  hladnoća  medju 
istimi  učenimi  družtvi.  Sam  Bog  znade:  tko  će  i  što  donesti 
tomu  lieka".  Bili  su  obadvojica  jedna  duša  u  najidealnijim 
ciljevima  čovječanstva.  Rački  podupire  biskupovu  divnu  misao 
o  ujedinjenju  crkava,  ali  ipak  mora  priznati:  „da  je  malena 
i  nemoćna  vojska  za  ovu  uzvišenu  ideu,  za  uju  da  naš  narod 
još  nije  dorastao".  (U  pismu  od  14.  maja  1882.)  Bili  su  oba- 
dvojica jedna  duša  za  slavensku  službu  božju.  Kada  je  go- 
dine 1868.  rimska  kurija  biskupu  povjerila,  da  s  učenjacima 
slavenskim  pripravi  slavenske  crkvene  knjige,  predade  on  to 
Račkomu,  a  poslije  premnogih  intriga  i  diplomacije  napokon 
ugleda  svijet  novi  slavenski  misal.  Kada  si  je  biskup  od  rimske 
kurije  mnogogodišnjim  trudom  isprosio,  da  predloži  reformu 
našega  zavoda  svetoga  Jerolima  u  Rimu,  da  bude  zavod  na 
čast  i  korist  narodu  hrvatskomu  i  njegovu  napretku  u  na- 
ukama,  bio  mu  je  Rački  desna  ruka.  Njihovo  je  prijateljstvo 
sjajni    spomenik    hrvatskomu    narodu    u    našem    vijeku.    Tko 

može  to  ljepše  izreći  nego  što  reče  sam  slavni  biskup  i  sebi 
i  Eačkomu  na  slavu:  „Štogod  sam  i  ja  sam  za  Boga  i  vjeru, 
za  domovinu  i  narod  svoj  pomislio  i  izveo,  i  u  njegovoj  je 
plemenitoj  duši  i  u  njegovom  je  plemenitom  srcu  i  volji  po- 
stajalo i  bilo  izvedeno.  Bolja  polovica  svega  toga  njegova  je 
misao,  njegova  zasluga  i  njegova  slava"/ 

Osim  gospodarstva  bude  Bačkomu  glavna  briga  za  napredal' 
Icnjiževne  radnje  u  akademiji.  Od  poroda  akademije  bila  je 
njegova  riječ  glavna,  kada  se  je  pitalo,  tko  će  biti  članom 
akademije.  Zato  je  vrijedno  znati  njegovo  stanovište.  Za  do- 
maće književnike  postavljao  bi  načelo:  ,,da  se  prije  nego  li 
im  se  vrata  akademije  otvore,  na  znanstvenom  poprištu  nje- 
zinom svojim  radom  ogledaju".^  Glede  stranaca  piša  jednom 
Jagiću:^  „Vaš  predlog  ob  onom  Niemcu  rado  bih  usvojio 
bio.  Mi  nezalazimo  rado  medju  Niemce,  jer  se  bojimo,  da  nam 
se  ne  bi  nasmjehnuli .  .  .  Ja  držim,  da  si  akademija  ima  tek 
steći  njeki  ugled,  a  dotle  može  imenovati  samo  one.  koji  in- 
teresom prate  naša  nastojanja". 

Uvijek  i  kroz  sav  svoj  život  od  prvoga  dana  svoga  pred- 
sjedništva traži  on  u  domaćem  i  slavenskom  svijetu,  a  i  izvan 
Slavenstva  one  ljude,  koji  bi  mogli  književnom  radnjom  ko- 
ristiti akademiji.  To  nam  svjedoče  njegove  velike  pismene 
sveze.  Najprije  ćemo  ga  pratiti  medju  Hrvatima  i  Srbima 
onda  med  ostalim  Slavenima,  a  napokon  n  europskom  svijetu. 
Naravno  da  mi  možemo  samo  onoliko  ocijeniti,  koliko  nam 
je  u  pismima  ostalo.  Na  prvo  mjesto  izmed  Hrvata  mećemo 
profesora  Simu  Ljubica,  koji  ga  je  množinom  svojih  materi- 
jala iz  mletačkoga  arkiva  prije  osnutka  akademije  tako  op- 
čarao, da  se  svim  svojim  uplivom  trudi,  da  ga  namjesti  ili 
u  arkiv  ili  u  muzej.  On  ga  je  i  u  akademiju  uveo,  u  koju  je 
Ljubić  donesao  dragocjene  svoje  spomenike  iz  mletačkoga  ar- 
kiva, a  i  Bačkomu   je  i  za  zbornik    o  uroti  Zrinsko-Franko- 

'  Biskupova  okružnica  od  15.  februara  1S94.  „Vienac"  br.  7. 

2  Ead  L.  199. 

■'  Pismo  Jagiću  10.  dee.  187(5. 

panskoj  i  za  ..Pokret  na  slavenskom  jug-u''  i   za  druge  radnje 
podavao  gradiva,  koliko  je  imao. 

Doskora  iza  osnutka  akademije  ostavi  Zagreb  Vatroslar 
Jagić.  Već  spomenusmo,  da  mu  je  u  pripravi  za  akademiju 
bio  prvi  pouzdanik  i  desna  ruka.  Po  više  puta  misli  i  snuje, 
kako  bi  ga  dopremio  opet  u  Zagreb.  Tek  je  bio  na  putu  u 
Rusiju,  a  već  mu  piše  ovo:  „Vi  dobro  znate,  da  se  moje  misli 
ne  kreću  samo  medju  Dravom  i  Adrijom,  jer  skoro  nebi  se  bilo 
vriedno  mučiti  tek  za  ovaj  pedalj  zemlje ;  ali  ova  se  zemlja 
može  pričuvati  Slovinstvu,  ako  se  dobro  oboruža  proti  nepri- 
jatelju duševnim  orudjem.  S  te  strane  i  s  toga  razloga  želim 
vas  skoro  vidjeti  u  našoj  sredini  u  položaju  primjerenom  va- 
šemu znanju"  (1871.  13.  dec).  Godinu  dana  iza  toga  ostavlja 
Gjuro  Daničić  tajništvo  akademije.  U  lijepom  i  nježnom  pismu 
želi  uvjeriti  Jagića,  da  bi  lijepo  bilo,  da  se  vrati  u  domovinu, 
pa  da  bude  tajnik  akademije  a  ,,ako  primite,  skakat  ću  od 
radosti".  (1873.  1.  febr.)  Još  iste  godine  radilo  se  o  tom  da 
se  Jagić  pozove  za  slavistiku  na  sveučilište.  Vlada  se  nedo- 
stojno ponesla  n  tom  pitanju.  Rački  bi  rado  to  popravio,  ali 
se  ne  da.  ..Posvema  se  s  vami  slažem,  da  je  vlada  nepristojno 
i  nespretno  postupala.  Ali  nameće  nam  se  pitanje :  jeda  li 
nebi  heroički  bilo  prieći  preko  vladine  -pogreške,  da  se  na- 
rodnoj prosvjeti  žrtva  doprinese  ?  Istina  je,  što  veli  krv.  nar. 
poslovica :  što  je  odviše,  nije  ni  s  kruhom  dobro.  Ali  mi  smo 
u  svakdanjem  životu  položajem  našega  naroda  odsudjeni,  da 
idemo  preko  ove  poslovice ;  a  toga  se  držati  imamo,  dokle  god 
niesmo  izgubili  nade,  da  se  ovdje  na  jugu  nješto  učiniti  može". 
Za  njekoliko  godina  iza  smrti  Daničićeve  opet  postavlja  sve 
moguće  kombinacije,  kako  bi  se  mogao  povratiti  redakciji 
rječnika.  Dakako  da  bi  ruska  vlada  imala  učiniti  ono,  što  je 
bila  učinila  patriotička  srpska  vlada,  kada  je  poslala  Daničića 
s  profesorskom  plaćom  na  dopust  u  Zagreb,  da  uredjuje  rječnik. 
To  u  Petrogradu  nije  bilo  moguće  niti  zatražiti.  Osobitom  sim- 
patijom prati  rad  Jagićev,  kadgod  ga  Ijubezno  opominje,  da 
ne  zaboravi  na  akademiju.  Svaki  put  se  veseli  njegovim  pri- 

nosiina  u  akademijske  publikacije  i  svaki  put  mu  zahvaljuje, 
.lagiea  si  uzimlje  za  posrednika  u  Rusiji  i  više  puta  ga  prti 
komisijama  u  poslovima  akademije. 

Ostavi  domovinu  i  dr.  Valtasar  Bogišić  još  prije  Jagića.  a 
lijepo  je  bio  započeo  svoje  radnje  u  akademiji.  Već  u  osnovi 
izrečenoj  u  prvoj  besjedi  akademijskoj  namjenjuje  mu  Rački 
znamenito  mjesto  u  obradjivanju  običajnoga  prava  i  pisanih 
spomenika.  Rački  ga  rado  podupire  pri  sastavljanju  biblio- 
gratije  za  jugoslavenske  pravne  spomenike.  On  na  Račkovu 
prošnju  ulazi  u  državni  arkiv  pariški,  da  objelodani  pisma 
Gremonvillova  o  uroti  Zrinskoga.  I  o  njemu  radi,  da  ga  vrati 
u  domovinu  na  sveučilište,  ali  je  Bogišić  preuzeo  crnogorski 
zakonik,  pa  ne  može.  Ne  mojte  misliti,  da  ga  Rački  nije  mnogo 
puta  prijateljski  napastovao,  da  ispuni  onu  prazninu,  koju  je 
iza  sebe  u  akademiji  ostavio. 

Kada  smo  već  kod  Hrvata  u  inozemstvu,  spomenut  ćemo  i 
njegove  odnošaje  sa  našom  „rimskom  kolonijom"  kako  on  na- 
zivlje Hrvate  kod  svetoga  Jerolima  u  Rimu.  Nije  s  njima  po- 
svema zadovoljan.  „Premalo  imamo  ljudi  —  piše  svomu  prija- 
telju kanoniku  Ivanu  Crnčiću  —  a  njeki,  koji  bi  znali,  ne 
rade.  Medju  ove  spada  i  naša  rimska  kolonija,  što  posvjedo- 
euje  i  time,  da  se  ne  može  odlučiti,  upotrebiti  dozvolu  pape 
Lava  XIII.  glede  radnje  u  vatikanskom  arkivu,  pak  da  ondje 
prepisuje  naše  spomenike.  Još  uviek  očekuje  naša  akademija 
vaš  predlog,  odnosno  osnovu.  Ako  ne  drugo,  ono  biste  mtjgli 
učiniti,  da  tražite  spomenike,  a  nadjene  da  pod  vašim  nad- 
zorom prepisuju  drugi  uz  nagradu,  na  koju  bismo  bili  pri- 
pravni, pak  da  vi  prepiše  prispodobite  s  maticom".  S  ovim 
je  u  savezu  krasna  osnova  Račkoga  i  biskupova,  da  se  na,š 
zavod  sv.  Jerolima  preuredi,  da  bude  od  njega  institut  za 
kršćansku  arkeologiju  i  istoriju,  kako  ga  imadu  davno  Ni- 
jemci i  Francezi,  a  u  novije  doba  Austrija  i  Ugarska.  Zavod 
posjeduje  u  Rimu  sedamnaest  kuća,  koje  odbacuju  godišnjih 
trideset  hiljada  forinti.  Negda  dane  trebalo  je  trošiti  na  hrvatske 
hodočastnike.  A  sada"?    Vidite  da  krasna  osnova  biskupova  i 

R-ga  nije  san  niti  kula  u  zraku.  Zavod  bi  po  njihovoj  osnovi 
imao  narodnoga  pretstavnika  jednoga  svećenika  u  višoj  časti, 
zatim  dvojicu  svećenika  jednoga  za  crkvu,  drugoga  za  gospo- 
darstvo. Uz  njih  bi  bih  mladi  svećenici,  koji  bi  na  tri  ih  četiri 
godine  ondje  učih  i  radih  u  arkivima.  Dapače  i  mladi  umjet- 
nici hrvatski  mogli  bi  ondje  nastavljati  svoje  više  obrazovanje. 
Za  tu  krasnu  misao  bori  se  mnoge  godine.  Podje  dapače 
opetovano  s  biskupom  u  Rim,  da  ovaj  posao  pospješe.  Smrt 
ga  obori  i  nevidje  uspjeha  svomu  dugotrajnomu  trudu  i  na- 
stojanju. Ivan  Crnčić  kroz  trideset  godina  u  prijateljskom  do- 
pisivanju prima  mnoge  poruke.  Željama  Račkoga  zadovolji 
tek  0.  Eusehij  Fermendžin,  koliko  pojedinac  samo  zadovoljiti 
može.  „Obvezali  bi  veoma  akademiju  —  piše  1882.  Crnčiću 
—  kada  biste  za  „Starine"  polagano  prepisivali  iz  projjagan- 
dina  arkiva  i  rimskih  knjižnica,  te  vatikanskoga  arkiva  iz- 
vještaje o  zemljah  balkanskoga  poluotoka,  koje  su  slali  iza- 
slanici svete  stolice,  biskupi,  misionari  prošlih  stoljeća.  To  bi 
vam  bila  liepa  gradja  za  poznavanje  balkanskoga  poluotoka 
tečajem  16.,  17.  i  18.  stoljeća".  Ovo  poduzme  časni  i  krasni 
radnik  o.  Fermendžin.  Tako  postadoše  njegova  „Ada  Bul- 
gariae  ecdesiastica'-^  i^g.  1887.)  i  „Ada  Bosnae'-'  (g.  1892.\ 
dva  prekrasna  djela.  Puno  se  još  od  njega  smijemo  nadati, 
kako  nam  kazuju  mnoga  njegova  pisma.  Lijepe  pobude  primi 
mladi  dr.  Luka  Jelić,  dok  započme  radnju  u  regestama  vati- 
kanskim za  naš  „Cod.  diplomaticus".  Još  veće  brige  ima 
R-ki,  da  razbija  neprilike  glede  misala  hrvatskoga,  koji  je 
radio  poznati  kanonik  Josip  Parčić.  Ob  ovom  poslu  ne  mo- 
žemo za  sada  pripovijedati.  Samo  to  možemo  reći.  da  su  na- 
stojanja Račkoga  i  njegova  pisma  sa  biskupom  Štrosmajerom 
i  Posilovićem,  nadbiskupom  .Mihnovićem,  Parčićem  i  drugima 
u  Rimu  znamenita  za  hrvatski  narod  i  za  cijelo  Slavenstvo. 
Što  su  jošte  za  Račkoga  po  mnogo  puta  uradili  glasoviti  bakro- 
rezac  Petar  Mančun,  kanonici  Nikola  Voršak.  Stjepan  Mli- 
narić,  Andrija  FriŠ  i  o.  Theiner  sve  to  pokazuje  se  u  mnogo- 
godišnjim i   mnogobrojnim  korespondencijama,   da  je  on  živo 

nastojao  o  tom,  da  dragocjeno  blago  spomenika  iz  rimskih 
arkiva  i  biblioteka  što  više  osvoji  za  publikacije  naše  aka- 
demije. 

Na  samom  našem  domaćem  zemljištu  pretražuje  Rački  svuda, 
samo  da  nadje  radnike.  On  diže  mlade  ljude,  od  kojih  se  nadao, 
da  će  biti  dobri  radnici  u  nauci.  Tako  je  digao  Armina  Pa- 
vića  „jer  se  puno  uzda  u  njegovu  radinost".  A  što  je  sve 
uradio  za  dra.  Izidora  Kršnjavoga^  da  ga  podigne  na  sve- 
učilišnu profesuru.  Nadao  se  dobru  radniku  u  povjesti  umjet- 
nosti. Ivana  Kostrenčića  tadanjega  činovnika  kod  dvorske  bi- 
blioteke u  Beču  osvoji,  da  mu  bude  glavni  pomoćnik  u  biblio- 
teci dvorskoj  i  tajnom  arkivu.  A  kad  doznade,  da  je  mladi 
]irofesor  Ivan  Milčetić  dospio  na  Rieku  za  profesora,  nagovara 
ga,  da  izučava  čakavštinu  i  obradjuje  glagolicu,  s  Milom  Mag- 
dićem  stupi  u  dopisivanje  radi  senjskoga,  a  s  Julijeni  JanJiO- 
vićem  radi  varaždinskoga  arkiva  itd. 

Mnogo  je  radio,  da  nadje  radnika  u  Dalmaciji,  osobito  u 
DubrovniJcu.  Odanle  imala  bi  naša  akademija  iznesti  veliko 
blago  za  političnu  i  kulturnu,  a  napose  za  povijest  literature. 
Nije  zanemarivao  niti  neznatnije  ljude,  samo  neka  koriste 
nauci  narodnoj,  koliko  mogu.  U  Dubrovniku  mu  je  bio  prvi 
plemeniti  pjesnik  i  književnik  grof  Medo  Pucić.  Ali  on  manje 
boravi  kod  kuće,  pa  svaljuje  posao  na  druge.  Sada  redom 
obilazi  svojim  pismima  po  Dubrovniku.  Najviše  se  naslanja 
na  prof.  Luku  Zoru,  koga  kroz  dvadeset  godina  u  prijatelj- 
skim pismima  sad  u  arkive  sad  u  biblioteke  šalje,  a  on  mu 
prijateljski  odvraća.  Onda  redom  dolaze  Petar  Budmani,  I. 
A.  Kaznacić,  Josip  JeUić^  Antun  Vučetić  dapače  i  dr.  Kon- 
stantin  Jirečeh,  da  se  napokon  uzmognu  pokrenuti  „Monu- 
menta Ragusina",  za  koja  je  uvijek  scijenio,  da  će  donesti 
najviše  svjetla  istoriji  balkanskoga  poluotoka.  A  koliko  je  tek 
trebalo  upita  slati  i  koliko  ih  slao  za  „Stare  pisce  hrvatske"  "? 
Cim  se  u  Kotoru  krene  na  rad  Srećko  Vulović,  da  kao 
marljiv  mravac  pobira  rukopise  i  starine,  već  ga  eto  kroz 
mnogo  godina  u  doticaju  s  Račkim.  Sa  marljivim  o.  Franjom 

Zlafovićem  kroz  A'i>še  godina  ugovara  o  raznim  propisima 
upućuje  ga,  kako  bi  mogao  iz  zadarskoga  i  sibeniškoga  arkiv;' 
iznesti  na  vidik  spomenike.  Mladi  učitelji  Madić  Franjo  i  Vid 
Vuletić  Viikasović  dobivaju  svoje  zadatke  za  Korčulu.  Poznati 
pisac  pop  Ivan  Danilo  više  godina  dopisuje  o  prepisima  kro- 
nika i  o  raznim  literarnim  prilikama.  Kroz  trideset  godina  Raeki 
opći  pismeno  s  Mijom  Pavlinovićem  i  Mijoni  Klaićem.  Pomno 
prati  svaki  korak  u  arkeologijskim  istraživanjima  Dalmacije. 
Kada  je  g  1882.  profesor  Franjo  Bulić  izdao  na  njemačkom 
jeziku  svoju  raspravu  o  sv.  Donatu  zadarskom,  prikori  ga 
Rački :  zašto  ide  u  šumu  drva  nositi.  Bulić  mu  se  ispričava : 
„Pravedni  i  umjestni  vaš  ukor  glede  monografije  sv.  Donata 
pisane  na  njemačkom  jeziku  nadam  se,  da  ću  oprati  pišući 
u  napredak  samo  u  našem  jeziku".  Poslije  toga  osobito  iza 
odkrića  spomenika  kninskili  polaže  puno  nade  u  Bulića  i 
vodi  veliku  brigu  za  „kninske  spomenike"  i  za  nastavak 
njihov  u  publikacijama  akademije.  Svaki  korak  radnje  o.  Liija 
Marana  u  Kninu  prati  pomno.  Najljepše  mu  je  nade  probu- 
djivao  mladi  dr.  Luka  Jelić  zato  ga  i  u  Rimu  i  u  Spljetu. 
a  napokon  u  Zadru  rado  tražio  sa  svojim  pismima  i  radi 
prepisa  arkivalija  i  radi  arkeologije.  Račkoga  novo  svjetlo  za 
našu  najstariju  povijest  iz  arkeologičkih  spomenika  toliko  ogri- 
jalo, da  je  stao  snovati  o  novoj  seriji  publikacija  u  našoj  aka- 
demiji. 

Pravom  dušovoljom  prelazimo  na  odnošaje  Bačkoga  prema 
Srbima.  Na  kojem  je  stanovištu  stajao  u  našim  brvatsko-srpskim 
prilikama,  to  već  razjasnismo.  Nije  mala  zasluga  biskupova 
i  Račkoga  za  cijeli  naš  narod,  što  sve  učiniše,  da  bude  prvi 
tajnik  jugoslavenske  akademije  već  proslavljeni  Srbin  Gjuro 
Daničić.  Strogi  i  Čisti  smjer  ozbiljne  nauke  donese  on  u  svojini 
djelima,  a  uzornim  značajem  svijetlio  je  i  u  Srba  i  u  Hrvata. 
Cista  ljubav  za  pravi  napredak  naroda  i  njegove  nauke  pro- 
micala sve  biće  njegovo.  Samo  on  smatrao  se  tada  vrijedan, 
da  pripravi,  a  poslije  i  započme  veliki  akademijski  rječnik. 
Prijiravljajući  ovo  veliko  djelo  morade  proći  književnost  prošlih 


vjekova,  iz  koje  se  uvjerio,  da  su  Hrvati  i  Srbi  jedan  narod 
sa  dva  imena,  pa  je  za  tu  ideju  do  smrti  vojevao.  Rački  ga  je 
štovao  iznad  svih  svojih  drugova  u  akademiji.  Kada  se  je  o  tom 
radilo,  da  ostavi  Zagreb  i  podje  za  kanonika  u  Djakovo,  piša 
mu  Daničić :  „neka  ponese  sa  sobom  i  akademiju  u  Djakovo". 
Rački  je  opet  misho  pomoći  time  akademiji,  što  će  nagovoriti 
Daničića,  da  bude  predsjednik. '  Iza  same  smrti  ove  sjajne  po- 
jave kao  da  će  se  roditi  novi  plod  iz  djela  njegovih.  Rački 
piše  biskupu :  „Akademija  je  priredila  liep  sprovod,  ali  taj 
je  bio  preko  očekivanja  veličanstven.  Bilo  je  slavje  izkazano 
znanosti.  Bila  je  ujedno  demonstracija  za  slogu  medju  Hrvati 
i  Srbi.  Izaslanici  srbski  bijahu  iznenadjeni.  Ovaj  dobar  utisak 
upotrebit  ćemo.  Snujemo  sastanak  književnika  slavenskoga 
juga.  o  kojem  drugom  prilikom  obzirnije".  Daničić  postade 
živa  veza  izmed  akademije  i  najumnijih  Srba,  medju  kojima 
su  najznatniji  njegovi  bivši  učenici. 

Prvo  mjesto  ide  Stojana  Novahovića.  On  kroz  dvadeset 
godina  stoji  s  Račkim  u  neprekidnoj  svezi,  a  više  je  svojih 
književnih  prinosa  podao  u  „Starine"  nego  li  svi  drugi  nje- 
govi drugovi  zajedno.  Novaković  bio  je  više  puta  ministar. 
Dok  je  ministar  obično  u  literaturi  ne  radi.  Svaki  put  iza 
otstupa  prvi  se  on  javlja  Račkomu  i  to  obično  ovako vim  rije- 
čima :  „Ele  sad  ćemo  moći  misliti  i  dopisivati  o  naučnim  i 
književnim  poslovima".  U  njihovim  pismima  ima  mnogo  osnova. 
Vrijedno  njeke  spomenuti.  „Akademija  a  i  slavenski  sviet  — piše 
R-i  1875.  4.  XI.  —  bit  će  vam  zahvalan,  ako  srhshe  ljetopise 
priredite  za  štampu".  A  za  godinu  dana  kada  je  izašla  Jagi- 
ćeva  rasprava  o  ljetopisima,  opet  ga  bodri :  „Ništa  zato,  što 
vas  je  Jagić  pretekao,  može  se  popuniti  njegova  rasprava.  A 
glede  pripreme  ljetopisa  za  naša  „Monumenta"  tuj  po  gotovo 
imate  sasvim  slobodne  ruke".  (1876.  14.  XII.)  Što  se  vija  po 
mnogim  pismima,    to  se  nalazi  napokon  sve  u  jednom,    kada 


'  Pismo  biskupu  11.  novembra  1876.  „U  ostalom  dobro  će  doći  Da- 
ničić, ja  ću  ga  nagovoriti,  pa  i  nastojati,  da  on  bude  predsjednik". 

• 
ga  Novaković  sam  upita  o  radnoj  osnovi.  ,,Uz  vašu  prija- 
teljsku dozvoki  —  piše  R-i  1883.  13.  X.  —  ja  bih  vam  pred- 
ložio više  radnja,  na  koje  bi  mogli  pomišljati,  a  za  koje  ste 
znanstveno  spremni:  a)  Za  akademička  ,,Mon.  hist.  juridica" 
novo  izdanje  Dušanova  zakona,  koje  bi  se  razlikovalo  od 
vašega,  što  bi  se  držalo  reda  u  rukopisili,  te  bi  imalo  biti 
providjeno  naučnim  aparatom,  kano  varijanti  itd.  Akademija 
je  zaključila  izdati  u  jednom  tomu  sve  zakone  pisane  našim 
jezikom.  U  taj  tom  došao  bi  i  Dušanov  zakon.  Vi  bi  taj  posao 
lahko  obavili.  Jeste  li  spremni  preuzeti  ga?  b)  Za  akad.  mo- 
numenta „Scriptores"  prirediti  srbske  ljetopise,  o  čem  smo 
već  govorili,  c)  Valjalo  bi  pomišljati,  da  se  sastavi  i  zbornik 
„Žitia".  d)  Trebalo  bi  izdati  i  druge  pravoslovne  izvore :  kano 
što :  krmčije  itd.  e)  Imalo  bi  se  misliti  na  Codes  diplomaticus 
Serbiae  etc."  A  kada  mu  je  Novaković  predložio  osnovu  o 
zborniku  starih  srpskih  zakona,  odgovori  mu  ovako:  „Posvema 
se  slažem  sa  sastavom,  koji  predlažete  glede  izdanja  starih  srb- 
skih  zakona.  Mislim,  da  mu  niti  sa  znanstvenoga  niti  sa  prak- 
tičnoga gledišta  ne  ima  prigovora.  Uz  Dušanov  zakon  neka  se 
navedu  svi  zakoni,  za  koje  se  može  dokazati,  da  su  u  srbskoj 
državi  srednjega  vieka  u  krieposti  bili.  Tako  bi  taj  .,Corpus 
legum  serbicarum"  u  jednoj  knjizi  obuhvatio  cielo  zakonar- 
stvo  srbsko.  Jedna  knjiga  u  zbirci  ,,Mon.  hist.  jur."  stoji 
vama  na  dispoziciju.  Ako  li  biste  s  tekstom  gotovi  bili  do 
konca  tekuće  godine,  mogla  bi  se  na  godinu  štampati.  Samo 
se  sobom  kaže,  da  bi  se  izvodi  iz  spomenika  imali  vrstati  po 
skupinah,  tako :  crkveni,  trgovinski  itd.  Što  mislite  o  nomo- 
kanonuV  Je  li  u  srbskoj  redakciji  bio  sastavni  dio  srbskih  za- 
kona one  dobe?  Što  o  bizantinskih  zakonicih  i  zbornicih  u 
srbskom  provodu  kano:  svntagma  Vlastarov?  Može  li  se  o  njih 
dokazati,  da  su  u  Srbiji  imali  kriepost  obćega  zakona  ?  kano 
što  je  na  pr.  kod  nas  imao  Corpus  juriš  canonici.  Ako  bi  to 
bilo  tako,  onda  bi  i  oni  spadali  u  zbornik  srbskih  zakona 
srednjega  vieka".  (P.  1885.  13.  juna.)  Oko  ovih  osnova  i 
drugih  radnja  kreću  se  sva  pisma.  Rački  se  mnogo  puta  divi 

neumornoj  radinosti  svoga  prijatelja.  Mnogo  puta  želio  bi  vi- 
jesti iz  Srbije,  kojoj  želi  sreću,  da  makne  napred  istočno  pi- 
tanje. Njemu  prvomu  izrazi  želju  ,,da  se  hrvatski  i  srbski 
književnici  periodično  sastaju.  Jednom  na  pr.  ovdje,  drugi  put 
u  Biogradu  itd.  Sastajati  bi  se  imali  samo  ozbiljni  ljudi;  a 
inicijativu  poprimila  bi  sporazumno  naša  dva  družtva  t.  j.  aka- 
demija i  srbsko  učeno  družtvo.  Mislite  o  tom  i  porazgovorite 
se  s  vašimi  prijatelji.  Ako  su  kod  drugih  naroda  takovi  sa- 
stanci bili  veoma  koristni  za  nauku  i  jedinstvo  njihovo,  imali 
bi  koristni  biti  i  našemu.  Samo  se  pita,  jesmo  li  pripravni  i 
zreli".  (1877.  17.  III.) 

Upravo  ova  misao  dovodi  ga  za  godinu  dana  u  srdačne  i  pri- 
jateljske odnošaje  s  arhimandritom  Nićeforom  Dučićem  pretsjed- 
nikom  učenoga  društva.  Rački  je,  kako  rekosmo,  iza  smrti  Dani- 
čićeve  spremao  kongres  jugoslavenskih  književnika  u  Zagrebu. 
Akademija  pozvala  i  učeno  društvo.  Dugo  ne  ima  odgovora, 
to  ga  već  stalo  smućivati.  Za  to  se  obrati  na  Dučića.  „Ako 
mislimo  —  piše  on  1883.  '6.  sept.  —  da  je  nuždno.  da  se  na 
slavenskom  jugu  inteligencija  upozna  i  sbliži,  pak  da  se  utre 
put  zajedinstvu  na  polju  prosvjetnom,  pak  ako  se  znade,  da 
su  kongresi  književnika  kod  drugih  takodjer  naroda  imenito 
kod  Talijana  i  Niemaca  vodili  toj  cieli,  onda  bi  upravo  ne- 
pojmljivo bilo,  kako  da  mi  sami  toga  ne  uvidjamo.  Razmirice, 
koje  su  u  novije  doba  nastale  medju  Hrvati  i  Srbi,  a  koje 
su  po  mojem  mišljenju  samo  prolazne,  ne  samo  ne  smiju  nas 
odvratiti  od  takova  sastanka,  nego  naprotiv  imadu  nas  nanj 
nukati,  jer  je  sastanak  i  dogovor  cvieta  hrvatske  i  srbske 
inteligencije  jedan  od  puteva,  da  se  te  razmirice  uklone". 
Kada  su  u  Zagrebu  taj  sastanak  vladajući  krugovi  spriječili, 
bori  se  Rački  godine  i  godine,  da  oni  u  Biogradu  takov  kon- 
gres saberu,  ali  da  osim  Hrvata  pozovu  Bugare  i  Slovence. 
Mnogo  puta  opominje,  mnogo  se  puta  žali,  da  nismo  za  ništa, 
da  nas  preveć  prevladjuje  troma  slavenska  narav.  Kad  su 
Hrvati  imali  slaviti  pedeset-godišnjicu  svoga  preporoda,  evo 
kako  opet  piša  Dučiću  (1885.  15.  marta):   „Liepo  bi  bilo,  da 

tom  prigodom  dodju  i  zastupnici  srbskoga  učenoga  družtva, 
a  i  drugi  inteligentniji  Srbi.  Ne  l)ismo  smjeli  nijedne  prilike 
propustiti  zhliženju.  Samo  onda,  ako  se  inteligencija  hrvatska 
i  srl)ska  sporazumiju,  može  nješto  od  nas  biti.  Inače  ostat 
ćemo  čorbine  čorbe  čorba".  Dučić  takodjer  doprinosi,*zanimive 
prinose  za  „Starine",  .stoje  R-ga  veoma  veselilo.  Ne  raspravlja 
s  njime  naučna  pitanja,  ali  tim  više  razgovaraju  o  narodnim 
prilikama;  Dučićevi  izvještaji  o  Srbiji  pisani  su  nježno  i  ob- 
zirno, a  svi  su  predahnuti  i  lijepim  prijateljstvom. 

3Iijatović  Cedotnil  ponukan  i  zaprošen  od  Račkoga  za  njeke 
radnje  javlja  se  nješto  i  radnjom  i  korespondencijom.  Kova- 
čević  Ljuboslav  i  Stojanović  Ljubomir  javljaju  se  s  radnjama 
za  „Starine"  i  korespondencijom.  Veće  sveze  nalazimo  s  Ilari- 
ononi  Ruvarcem,  komu  već  u  prvom  pismu  (1875.)  namjenjuje 
redakciju  srpskih  ljetopisa,  jer  ga  je  uvjeravao  Stojan  Nova- 
ković.  da  je  on  za  taj  posao  najspremniji.  Mnogo  toga  da  i 
na  pamet  znade.  „Akademija  misli  —  piše  mu  R-i  1875.  24. 
maja  -—  kada  njeke  druge  poslove  odbavi,  izdavati  „Scrip- 
tores"  za  jugoslavensku  poviest.  U  taj  zbornik  spadali  bi  i 
srbski  ljetopisi  i  žitija.  Ali  po  mojem  mnijenju  imali  bi  se 
ljetopisi  izdati  onako,  kako  je  manje  ljetopise  austrijske  Wat- 
tenhach  priredio  u  Pertzovih  Mon.  Germaniae,  kako  je  već 
Saf'afik  sa  srbskimi  pokušao.  Svi  naime  ljetopisi  izdani  i  ne- 
izdani imali  bi  se  po  kronologiji  poredati,  te  jim  samo  pribi- 
Iježiti  izvor.  S  toga  valjalo  bi  ih  poredati  po  redu  srbskih 
vladaoca,  te  na  pr.  sve  što  se  piše  o  dobi  pred  Stjepanom 
Ncmanjcnn  smjestiti  u  jednu  glavu,  isto  tako  što  pišu  o  Stje- 
y)anu  prvovjenčanom  itd.  Ja  bih  pače  onamo  uvrstio  i  izvode 
iz  žitija,  koji  bi  se  ograničiti  imali  jedino  na  historijske  do- 
godjaje  izpustivši  sve  ascetičke  reHeksije,  u  koliko  ne  raz- 
jašnjuju  one  dogodjaje.  Možebit  bi  se  moglo  poći  i  za  korak 
dalje,  naime  popuniti  srbske  ljetopise  s  izvodi  iz  inih  izvora 
poimence  iz  Bizantinaca.  Tako  bismo  imali  na  okupu  srbske 
hi.storijske  spomenike.  A  to  bi  za  nauku  bilo  od  vehke  ko- 
risti.   Ja.  Novaković  i  Daničić  slažemo  se  u  tom.  da  biste  vi 

[irećastni  gospodine  bili  za  taj  mučni  posao  najprikladniji,  jer 
r<e  ovako vimi  spomenici  bavite".  Naravno  je,  da  su  manji 
ali  oštroumni  radovi  Ruvarčevi  navodili  Račkoga  i  na  dalnju 
i  srdačnu  korespondenciju.  Ne  slažu  se  u  koječem .  ali  se 
medjusobno  poštuju.  Najljepše  ćemo  svršiti  jednim  lijepim 
srdačnim  prijateljskim  prikorom:  .,Ne  budite  pesimista  —  od- 
govara Ruvarcu  1889.  20.  NIL  —  što  je  bolest  našega  vre- 
mena. Ima  se  dosta  razloga  takovim  biti.  Ali  svi  vjerujemo  u 
providnost  božju  i  u  pobjedu  svete  naše  stvari.  Najviše  nas 
ipak  tare  bezznačajnost ,  a  ova  mnogo  iztiče  iz  bezvjerja, 
komu  su  dosta  krivi  organi  crkve  jedne  i  druge.  U  kršćan- 
skom duhu  imali  bi  tražiti  preporod  osobito  pokvarene  inteli- 
gencije". 

Evo  koliko  je  radnika  srpskih  i  kako  bratski  uvodio  Fr. 
Rački  u  jedno  radino  kolo  s  Hrvatima.  Toliko  nitko  nije 
privrijedio  zajedničkom  radu  na  korist  Hrvata  i  Srba.  Ako 
još  uzmemo  mnogogodišnje  dopisivanje  s  droni.  Mišoiu  Po- 
litoni  u  kojima  ima  mnogo  krasnih  misli  o  političkom  životu 
s  ove  strane  Save  i  s  Jovanom  Sundečićem,  gdje  se  bratimski 
raspravljaju  i  književni  poslovi  i  narodni  slobodne  Crnegore, 
onda  ćemo  razumjeti,  da  je  on  ipak  uspio  osvojiti  najbolje 
IJLide.  Lijepo  to  izreče  u  jednu  riječ  znameniti  srpski  državnik 
u  privatnom  razgovoru :  „Meni  je  svaka  riječ  Račkoga  bila 
sveta".  Srbi  ga  cijeniše  i  učiniše  najprije  članom  učenoga 
društva,  a  posije  akademije. 

Manje  od  8rba  sudjelovahu  i  Slovenci  i  Bugari  u  našoj 
akademiji.  I  Rački  je  s  njima  manje  u  savezu.  Ono  malo  tek 
pokazuje  njegovu  plemensku  srdačnost.  Matica  slovenska  ime- 
nova  ga  svojim  počasnim  članom.  Medju  Slovencima  još  je 
najviše  općio  sa  Janesom  Bleiiveissom  i  s  A.  Hribarom.  ali 
sve  u  narodnim  poslovima.  Sa  Sumiem  Franjom  izdavačem 
diplomatara  općio  je  radi  arhivalija,  iJar.  Trstenjak  zabavlja 
ga  svojim  arkeologijskim  pitanjima,  a  sa  jedinim  drom.  Ma- 
fijom 3£urkom  dopisuje  o  znanstvenim  radnjama  akademije. 
Ako  ovamo    dodamo  i    samoga  Fratiju  Jliklošića,    koji    rado 


sudjeluje  u  akademiji  i  s  velikom  pohvalom  govori  o  radu 
njezinii.  onda  možemo  reći.  da  je  opravdana  bila  žaoba  Rač- 
koga.  što  se  Slovenci  toliko  tudje  od  akademije  i  tako  slabo 
sudjeluju.  Nije  ga  toliko  bolilo.  .što  se  je  manje  radnika  jav- 
ljalo izmed  Bugara.  Ta  narod  se  je  taj  tek  počeo  stvarati. 
Rački  je  dobro  bio  poznat  mnogim  Bugarima  kao  njihov  oso- 
biti patron  u  Zagrebu,  gdje  jili  je  sa  svojim  prijateljima  nje- 
koliko  odškolovao.  Bugarsko  književno  društvo  imenova  ga 
svojim  počasnim  članom. 

Od  sjevernih  Slavena  najviše  se  JRusi  zanimahu  za  našu 
akademiju  i  njezin  napredak.  Nije  prošla  ni  jedna  godina  od 
postanka  njezina,  da  nas  ne  bi  ne  jedan  nego  više  njih  svake 
godine  obašli.  Svakoga  je  Rački  primao  u  svojoj  kući  kao 
dobro  došla  gosta.  Mnogi  su  pohvalno  pisali  o  radnjama  akade- 
mije, svakako  više  nego  li  druga  naša  sjeverna  slavenska  braća. 
Mnogi  su  i  svojim  radnjama  pomagali.  Svi  su  poštivali  Rač- 
koga  kao  čovjeka  znamenita,  a  svi  s  pohvalom  govore  o  našoj 
akademiji.  „Gledajte,  da  nas  Rusi  barem  toliko  poznadu,  koliko 
Srbe  i  Bugare"  piše  jednom  Jagiću  u  Petrograd.  Jest  istina. 
Rusi  znadu  žalibože  za  Hrvate  toliko,  koliko  znadu  za  našu  aka- 
demiju. Po  štovanju  R-a  ide  prvo  mjesto  izmed  svih  Rusa 
Izmaila  Sresnjemkoga,  od  koga  ne  ima  mnogo  pisama,  ali  je 
svakom  prilikom  isticao  rad  naše  akademije.  R-mu  najsim- 
patičniji Rus  bio  je  Vladimir  Solovjev.  koji  mu  je  poslije 
smrti  posvetio  lijepih  riječi  karakterišućih  R-a.  Solovjevljevo 
sveto  uvjerenje,  da  će  se  za  decenija  Rusija  sjediniti  sa  za- 
padnom crkvom,  nije  Račkoga  uvjeravalo.  Visoko  je  cijenio 
ipak  njegovo  čisto  uvjerenje,  da  sjedinjenje  Slavenstva  u  jednu 
crkvu,  ima  da  bude  jedan  od  najznamenitijih  momenata  za 
cijelo  čovječanstvo.  Cijenio  je  Solovjevjev  krasni  značaj  i  bio 
mu  najbolji  osobni  prijatelj,  kako  svjedoče  mnoga  pisma.  Sveze 
s  drugima  svima  jesu  čisto  književne,  traže  i  daju  književne 
obavjesti.  Sva  su  pisma  puna  medjusobnoga  štovanja.  Budanov^^ 
Budilović,  Blagotvoritelni  komitet  petrogradski,  Florinski,  Go- 
lovachi,    Golubinski  Grot  Konst..  Heesen.  Kačanovski,  Koču- 

binski,  KulaJcovsJci^  Lamanjski,  Pervolf.  Nil  Popov,  Potebnja, 
Stasov,  UspensJci  njeki  od  njili  i  kroz  više  godina  dopisuju  i 
prateći  napredak  nauke  u  nas  traže  ubavjesti  od  Račkoga. 
Račkomu  je  bilo  i  do  književskih  sveza,  zato  je  svim  uplivom 
svojim  podupirao  Hrvata  Heruca  Krunoslava,  da  se  uzmogne 
na  korist  na.se  knjige  namjestiti  u  Petrogradu.  Rusi  odlikovaše 
R-ga,  gdje  samo  mogoše.  Univerziteti  u  Odesi,  Moskvi,  Kijevu 
i  Petrogradu  imenovaše  ga  svojim  počasnim  članom.  Petro- 
gradska  akademija  i  arheologijsko  društvo  u  JMoskvi  učiniše 
ga  svojim  članom  dopisnikom. 

Manje  sveza  imao  je  s  Poljacima.  Ipak  ga  vidimo  u  svezi 
sa  Hubeom,  CJiodzTiom,  Pavinskim,  Krukovskim  i  Grahovskim. 
Medju  Česima  imao  je  osobne  prijatelje  Biegera.  Tomka,  Ha- 
talii.  grofa  Harracha,  Josipa^  Hermenegilda  i  Konstanfina  Ji- 
recka,  Brandla.  Sasinka  s  kojima  je  svima  u  svezi  kroz  više 
godina.  A  samo  u  akademijskim  poslovima  dopisuje  s  Geit- 
lerom.  Haneloni  i  Polivkom.  koliko  su  nam  dopisivanja  saču- 
vana. Oeska  akademija  imenova  ga  odmah  pri  osnutku  za 
svoga  člana. 

Izvan  slavenskoga  svijeta  barem  po  sačuvanoj  korespon- 
denciji ide  prvo  mjesto  Pariš  i  Franceze.  Od  postanka  aka- 
demije Louis  Leger  preuzimlje  na  sebe,  da  pred  franceski 
učeni  svijet  iznese  svaki  napredak  naše  akademije.  Račkove 
radnje  o  bogomilima  prevodi  u  „Revue  des  questions  liistori- 
ques".  Srdačni  prijateljski  ton  u  pismima  kroz  četvrt  stoljeća 
pokazuje  nam,  da  Leger  simpatijom  prati  cijeli  napredak  hr- 
vatskoga naroda.  Rački  mu  u  prijateljstvu  kazuje  i  ob  onim 
svojim  radnjama,  koje  je  snovao,  ali  kako  znamo  nije  dovršio. 
Tako  mu  piša  već  19.  januara  1868. :  „Ja  pišem  historiju, 
ali  posao  ide  polagano,  prvo  radi  potežkoće  same  stvari  — 
a  drugo,  što  imam  sad  ovo  sad  ono  pri  ruci''.  Drugi  osobni 
prijatelj  R-ga  jest  o.  Pierling ,  koji  se  opetovano  oglasuje 
svojim  publikacijama  u  našim  „Starinama",  a  prijatelju  se 
svom  oglasuje  na  mnoge  upite.  Tako  i  o.  Martinov  kojega 
se  korespondencija  vije  kroz  dvadeset  godina  —    iz  Pariza  i 

Rima.  Vrijedno  je  spomenuti  i  njeke  političke  ljude  kanoti: 
3Ioranges,  Melon,  Le  Faivre,  Hovelaque  itd.,  koji  se  intere- 
siraju za  prilike  u  južnoslavenskim  zemljama. 

Rački  stajao  je  u  svezi  sa  Guhernatisom  i  njeg'ovim  žur- 
nalom „Revue  internationale'',  koji  mu  nudja,  da  njegov  revne 
bude  internacionalni  org'an  za  jugoslavensku  akademiju.  Ovo 
je  dalo  povoda  većoj  korespondenciji  i  ozbiljnoj  osnovi,  da 
naša  akademija  rezultate  naučne  svoga  rada  na  franceskom 
jeziku  priopćuje.  Rački  je  skrbio,  da  Gubernatis  barem  do- 
bije izvještaje,  kada  sam  nije  dospio  da  piše.  Stajao  u  savezu 
..Mittheilungen  des  Instituts  fur  die  Geschtf."  Imao  je  da  radi 
i  za  Jastrow :  „  Jahresberichte",  ali  to  nije  dospio,  premda  je 
već  bilo  oglašeno,  da  će  taj  izvještaj  njegov  do  godine  izaći. 
]\Inogo  puta  žalio  se  Rački  na  mlade  ljude,  što  se  nitko  ne- 
nalazi,  da  izvješćuje  redovito  u  slavenskom  i  stranom  svijetu, 
što  u  nas  biva.  Ne  treba  niti  napose  spominjati,  da  je  stajao 
u  svezi  sa  njekoliko  Niemaca  kano  ti:  Sickelom,  Biedermanom, 
Zahnom,  Leskienom  i  t.  d.  a  i  s  njekoliko  Magjara  kano  ti: 
s  Paulerom,  Fraknoiem  i  t.  d.,  ako  su  se  za  naše  stvari  za- 
nimali. 

Tako  učinismo  obzor  po  svijetu,  do  kuda  su  dosizale  sveze 
prvoga  pretsjednika  jugoslavenske  akademije  u  interesu  nauke 
i  napretka  ovoga  časnoga  zavoda.  Koliko  se  trudio,  da  Imde 
ovo  prava  jugoslavenska  akademija,  središte  naučno  za  sve 
Jugoslavene?  Koliko  je  radnika  privrijedio  i  interesa  probudio 
u  drugom  slavenskom  svijetu?  Koliko  se  trudio,  da  se  .,ne 
zatvorimo  sami  u  svoju  domaću  ljušturu?"  —  kako  se  je 
znao  izrazivati.  A  koliku  je  odgovornost  ostavio  onima,  koji 
ga  imadu  na  ovom  mjestu  naslijediti?  Sve  je  to  vrijedno,  da 
promišljamo. 

3.  Književna  radnja  u  akademiji. 

Organizator  akademije  odlikovao  se  medju  svojim  drugo- 
vima i  znamenitim  znanstvenim  radom.    Prvo    mu  veće  djelo 

jest:  „Pokret  na  slavenskom  jugu'"' .^  Nama  je  poznat  porod 
ovoga  djela.  Boraveći  u  Rimu  pripravio  se  na  ovu  radnju. 
Najprije  znamo,  da  je  spremao  „Regesta"  od  kojih  su  ostanci 
sačuvani.  Nisu  praktično  za  porabu  uredjena,  ali  su  veoma 
opširna,  gotovo  kao  cijele  listine.  A  znade  se,  da  su  povelje 
kraljeva  ugarskih  i  hrvatskih  obilnije  sadržajem,  nego  li  je 
bio  običaj  u  kancelarijama  kraljeva  zapadne  Europe.  Osobito 
su  u  tom  pogledu  karakteristične  povelje  dobe  Sigmundove. 
Račkomu  se  od  sebe  nadavala  misao,  da  ovu  obilnu  gradju 
u  istorijskom  djelu  obradi.  Sam  spominje  već  u  pismu  iz 
Rima,  da  je  počeo  ondje  monografiju  o  Hrvoju.  Spominjasmo 
i  to,  da  je  s  ocem  Theinerom  odlazio  u  Napulj,  da  u  onda- 
šnjim arkivima  kupi  gradju  za  dobu  anžuvinskoga  vladanja 
u  nas,  stoje  poslije  objelodanio  u  Kukuljevićevu  arkivu.  „Dva 
su  me  razloga  vodila  —  veli  opet  u  uvodu  ^  —  kada  si  za 
ovu  akademičku  razpravu  izabrah  upravo  taj  predmet.  Ovaj 
politički  pokret  spada  medju  riedke  pojave  u  našoj  povjesti. 
iz  kojih  proviruje  državna  samosviest  naših  otaca  i  težnja 
naše  domovine  za  očitovanjem  svoje  podpune  državne  samo- 
stalnosti. On  nam  nadalje  pokazuje,  kako  je  ona  samosviest 
i  ova  težnja  tražila  nove  forme  i  nove  kombinacije;  kako  je 
bilo  na  slavenskom  jugu  vladaoca,  državnika  i  muževa,  koji 
su  se  bili  odlučili  okaniti  se  politike  prošlosti  i  udariti  novim 
pravcem.  Borba,  koja  se  tiem  zametnula  u  našoj  domovini, 
bijaše  do  duše  pretežnije  naravi  dinastijske,  ali  je  ona  u  svojem 
tečaju  prekoračila  ovu  granicu,  kao  što  nam  već  to  dokazuje. 
što  su  kolovodje  njezini  povukli  u  nju  susjednu  posestrimu 
Bosnu". 

Račkoga  nije  zanosila  u  ovu  radnju  samo  ona  misao,  koju 
je  on  vidjao  u  prevratu  ili  kako  on  kaže  „pokretu"'  koncem 
četrnajstoga  vijeka.  Njega  je  veselilo,  što  u  toj  dobi  može 
slikati  razvitak  dogodjaja    na  obalama   jadranskoga  mora  pa 

'  Pokret  na  slaveuskom  jugu  Kad  II.  68 — 160.  III.  65 — 156.  IV. 
1—103. 

-  Ra.1  II.  i;s. 

daleko  u  nutrinju  balkanskoga  poluotoka.  Njega  veseli,  što 
se  hrvatski  velikaši,  kralj  Tvrtko  i  knez  Lazar  nalaze  jednom 
n  slozi.  To  je  doduše  samo  kratko  vrijeme.  U  to  doba  bilo 
i  slavnih  djela.  I  to  se  brzo  prelomi.  U  ovo  doba  pada  Ko- 
sovo, poslije  toga  za  dva  decenija  bude  od  Ugarske  poražena 
Bosna,  a  u  isto  doba  Hrvatska  izgubi  svoje  pomorske  gra- 
dove ili  Dalmaciju.  Ovo  sve  Rački  pomno  prati.  Ne  mislite, 
da  opet  tendencijozno  tumači  izvore  i  pretstavlja  razvitak 
dogodjaja.  Dapače  skrupulozno  vjerno  radi.  Rački  je  živo  vje- 
rovao, da  se  može  istorija  južno  slavenskih  plemena  do  pet- 
najstoga  vijeka  paralelno  i  u  dodirnim  točkama  pisati.  Nadao 
se  da  će  ako  bog  da  to  i  izvesti.  Scijenio  je,  da  je  to  ovom 
raspravom  dokazao. 

Rački  je  dobro  osjećao,  da  je  u  ovoj  raspravi  i  toliko' 
sitnih  vijesti  unesao  medju  velike  dogodjaje,  da  će  to  sme- 
tati čitatelja  vikla  na  jedinstvenu  i  umjetnu  cjelinu  sličnih 
rasprava.  Zato  se  na  koncu  opravdava,  da  je  naša  historio- 
grafija još  tako  u  početku,  pak  „za  sada  dužna  sakupljati 
malu  i  vehku  gradju  za  buduće  uzvišenije  tvorbe".  On  do- 
živi s  ovim  djelom  dosta  radosti.  Historici  mu  uvažuju  i  pri- 
maju rezultate,  što  bi  bilo  dosta.  Ali  ovo  djelo  bilo  je  plodno 
i  za  našu  lijepu  knjigu.  Dra.  Markovića  „Karlo  Drački"  i 
kŠenoina  „Kletva"  rodiše  se  iz  ovoga  djela  Račkoga.  To  je 
njega  osobito  veselilo.  Mnogo  puta  u  svojim  svečanim  govo- 
rima naročito  preporuča,  da  mladji  ljudi  prerade  rezultate 
akademijskih  iztraživanja  za  popularnu  i  lijepu  knjigu. 

Drugo  je  djelo:  „JBogomili  i  Patareni''^. ^  Za  koji  mjesec 
iza  „Pokreta"  ide  evo  i  veće  djelo  u  štampu.  Prije  petnaest 
godina  ovu  radnju  bio  zamislio.  Mogao  je  i  sam  na  tu  misao 
doći  učeći  crkvenu  povijest.  Mogao  je  ipak  primiti  pobudu  i 
od  »Šafafika  velikoga  svoga  učitelja.  Mi  naime  znamo,  da  je 
Šafai-ik  ovo  pitanje  mladim  Hrvatima  osobito  preporučivao. 
Ele  bilo  ovako  ili  onako,  glavno  je,   da  je  ovo  djelo  dozrije- 


Ead  VTT.  84—179.;  A^II.  121—187.;  X.  160—263. 

valo  punih  petnaest  godina.  Bogomili  i  Patareni  zreli  izadjoše 
na  svijet.  Cijelo  djelo  dijeli  u  dva  dijela.  U  prvom  je  dijelu 
vanjska  povijest  njihova,  a  u  drugom  unutarnje  ustrojstvo  i 
vjera  njihova.  Upotrebio  je  do  sada  nepoznate  strane  izvore 
iz  Rima,  Beča,  Venecije,  Bolonje,  a  domaće  iz  Zagreba  i 
Biograda  u  tolikom  broju,  koliko  nitko  prije  njega.  Što  je  u 
velikom  svijetu  glasnika  o  Bogomilima,  sve  su  nam  njihovi 
protivnici  ostavili.  R-i  se  trudi,  da  od  njih  samih  čuje  njihovo 
vjerovanje  i  njihov  život. 

Javni  život  Bogomila  pronicao  je  najprije  povijest  bu- 
garsku, poslije  još  više  državni  život  u  Bosni  sve  do  propasti 
kraljevstva.  Zato  on  korak  po  korak  prati,  kako  bogomil- 
stvo  i  progon  ove  vjere  sapinju  i  mnogo  puta  razapinju  kra- 
ljevstvo bosansko.  Bogomilstvo  je  glavni  elemenat,  koji  napunja 
javne  isprave  papa  i  kraljeva,  koliko  se  dotiču  Bosne.  R-i 
si  ne  postavlja  nikakve  teze :  da  li  je  kako  i  koliko  bogo- 
milska  vjera  pomogla  razvaliti  kraljevstvo  bosansko.  On  kao 
pravi  historik  bez  pretsude  ide  da  prati  dogodjaje.  Ne  slika 
i  ne  konstruira  sukobe  vladara  bosanskih  radi  bogomilske  vjere. 
Istina  na  koncu  prvoga  dijela  bolno  kaže :  „Bosna  dakle  ne 
može  u  ovoj  proti  'J'urstvu  borbi  pokazati  niti  na  Kosovo 
kano  Srbija,  niti  na  Carigrad  kano  Grčka,  niti  na  Kroju 
kano  Arbanaska.  Ona  se  ne  može  ponositi  niti  Lazarom  i 
Milošem,  niti  Gjurom  Kastriotom,  pače  ni  Konstantinom  i 
Teofilom  Paleologom".  Ali  to  je  samo  konstatovanje  fakata. 
Oprezan  je  ipak,  da  preveć  ne  sudi,  kada  je  znao,  da  su  već 
prije  pada  Bosne  sve  druge  države  na  balkanskom  poluotoku 
popadale  pred  strašnom  fizičkom  silom  turskom.  Možemo  još 
reći,  da  je  u  ovom  prvom  dijelu  i  u  R-vom  „Pokretu"  prvi 
put  obradjena  cijela  povijest  bosanska  po  domaćim  i  stranim 
izvorima.  I  ovdje  je  radio  po  onom  svojem  načelu,  da  se 
sada  „u  početku  naše  domaće  historijografije  više  stvari  obradi. 
pa  da  bude  na  korist  budućim  radnikom". 

Učeni  europski  svijet  još  je  više  zanimao  drugi  dio  ove 
rasprave,   gdje  se  na  osnovu  novih  izvora  R-i   tradi  provaliti 

u  b oporni Iske  tajne  Spomenusmo,  da  je  ovo  djelo  prevodio 
na  franceski  Louis  Leger.  Medju  pismima  nalazimo  i  jedno 
')d  profesora  Konstantina  Hoflera  iz  Praga,  neka  bi  dozvolio, 
da  se  prevede  u  korist  nauke  na  njemački  jezik,  jšto  je  R-i 
odgovorio,  toga  ne  znamo.  Slaviste  svi  a  osobito  oni.  koji  ispi- 
tuju tako  zvane  apokrifne  knjige  rado  upotrebljuju  ovo  djelo 
Račkoga.  Naravno  da  je  za  ovu  radnju  veoma  zgodno,  što 
ju  je  izveo  učen  katolički  teolog.  Mislim  opet,  da  za  nijednoga 
čitaoca  ove  biografije  ne  treba  dokazivati,  da  je  cijela  nauka 
i  život  i  rad  bogomila  tako  čisto  istorijski  predočen,  da  opet 
nitko  ne  će  opaziti,  da  je  ovo  pisao  katolički  svećenik. 

Rekosmo  da  je  ova  dva  djela  u  osnovi  gotova  donio  iz 
Rima.  Odanle  donese  i  svoje  dragocjene:  ^.Priloge  za  sbirlm 
srbsJiiJi  i  hosansJcih  listina''^  ^  dopunivši  ih  ipak  znatno  u  Za- 
grebu dobrotom  Kukuljevića  i  Ljubica.  Donese  i  „  Hopise  ru- 
kopisa po  rimskim  knjimicania'^ ,^  koji  mogu  lijepo  poslužiti 
svakomu  Hrvatu  i  Slavenu,  ako  mu  dodje  prilika,  da  u  Rimu 
imade  raditi.  Kamo  sreće,  da  ovaj  rad  nastave  naši  dobri  pri- 
jatelji u  Rimu.  kojima  je  bog  i  sreća  dala,  da  kroz  decenija 
n  Rimu  borave.  Nama  se  upravo  duša  razgaljuje.  kada  se  sada 
još  jednom  ogledamo  na  njegov  neumorni  rad  kroz  tri  godine 
n  vječnom  gradu,  odakle  je  svomu  narodu  tolike  lijepe  utjehe 
donesao. 

Čim  je  dovršio  svoje  Bogomile,  stane  raditi  o  njekim  pita- 
njima, koja  su  u  ono  doba  osobito  zanimala  narodno  osjećanje. 
PribUžavala  se  godina  1871.,  kojom  se  navršilo  dvije  stotine 
godina  od  tužne  smrti  na  stratištu  u  Novom  Mjestu  bana 
hrvatskoga  Petra  Zrinskoga  i  njegova  šurjaka  Franje  Krsta 
PVankopana.  Biskup  poželi,  da  Rački  spomenike  sabere  i 
predmet  obradi,  a  on  će  nositi  sve  troškove.  Rački  ode  u 
Beč,  da  u  tamošnjim  arkivima  sabere  gradivo,  a  Šime  Ljubić 
o  trošku  biskupovu  u  ^''eneciju.    Tako  postade  onaj    ogromni 


'  Kad  knjiga  I.  124—164. 
-  Ead  XVIII.  239—258. 

svezak :  Izprave  o  uroti  hana  F.  Zrinskoga  i  hnesa  Fr. 
Frankopana.^  Osim  Ljubica  za  mletačke  izvještaje  pomagao 
ga  je  puno  Ivan  Kostrenčić  svojim  radom  u  tajnom  arkivu. 
Vatikanske  spomenike  prinese  mu  prijatelj  o.  A.  Theiner. 
Biskupu  se  zahvaljuje  napokon  ne  samo  za  trošak,  već  i 
zato.  što  ga  „pomagao  u  sabiranju  tih  spomenika".  Sretan  je 
bio  R-ki  što  je  u  brzo  mogao  sabrati  toliko  obilje  spomenika 
za  one  tri  tužne  godine  1669 — 1671.,  koliko  ih  više  puta 
jedva  za  decenija  imademo.  Rački  je  poslije  ponukao  prija- 
telja dra.  Bogišića,  da  ovaj  zbornik  popuni  prepisima  iz  pa- 
riškoga državnoga  arkiva.  Znajući  rad  R-ga  upravo  se  ču- 
dimo, što  nije  podao  ovomu  voluminoznomu  djelu  nikakva  in- 
dexa.  Manje  se  čudimo  opet,  što  nije  ovu  periodu  na  osnovu 
ovolika  gradiva  pokušao  razjasniti.  Mi  znamo,  da  Rački  no- 
vije doba  naše  povijesti  nije  niti  kanio  obradjivati. 

Kada  to  znamo,  onda  će  biti  svakomu  jasno,  da  je  samo 
za  potrebu  naše  domaće  istorije  priredio  za  štampu :  Theiner : 
^Monumenta  Slavorum  Meridionalium''^  ^  svezak  II.  Biskup 
Štrosmajer  bio  dao  trošak  za  I.  svezak  u  Rimu  (1863.),  koji 
je  dosizao  do  god.  1526.  Prvomu  svesku  prigovarali  su,  da 
ima  previše  neznatnih  stvari.  Rački  se  je  trudio,  da  izbaci 
sve  manje  vrijedne  stvari,  neka  bude  zbornik  spomenika  va- 
tikanskih ako  i  nješto  manji,  ali  svakako  što  zanimiviji  za 
istoriju  Hrvatske,  koja  je  od  1526.  do  konca  18.  vijeka  od 
jugoslavenskih  država  još  jedina  živila  i  borila  se  za  kršćan- 
stvo i  za  svoj  spas.  Drugi  je  svezak  zbilja  jezgrovitiji  i  zna- 
menitiji. Biskup  dade  trošak,  R-i  svoj  trud  bez  nagrade,  a 
akademija  i  narod  dobiše  lijepo  djelo. 

Akademija  prihvatila  običaje  drugih  svojih  družica  da  se 
čini  spomen  pokojnim  drugovima.  R-i  je  i  u  tom  pogledu 
uzoran.  Za  ovo  njekohko  godina  napisa  biografije  Karla  Ja- 


'  Acta  conjurationem  Bani  P.  a  Zrinio  et  Com.  Fr.  Frangepani  illu- 
strantia.  U  Zagrebu  1873.  X.  595. 

=■'  Theiner  Monumenta  Slav.  Merid.  Tora.  II.  Zagrabia  1875. 

roniira  Erbena.^  Jana  Erazina  Vocela.^  dra.  Bozidara  Pe- 
tranovića^  i  3Iihajla  Petrovića  Pogodina.^  Sve  su  pisane  pomno, 
nepristrano  i  oprezno.  Tako  se  je  vladao  i  u  svojim  kritikama 
u  „Radu",  gdje  ocjenjuje  djela  Bozidara  Petranomća  Bogo- 
mile/  Ivana  Kukidjevića,^  Legerova  Cirila  i  Metoda/  Ljiibi- 
ćeve  Spomenike  Stjepana  maloga.® 

Akademija  uzela  izdavati  „Stare pisce  lirvatske"".  Od  prvoga 
početka  sudjeluje  R-i  u  odboru  za  izdavanje  ove  interesantne 
serije  naših  publikacija.  Sam  nije  preuzeo  urediti  nijednoga 
pisca.  Ostavljao  taj  posao  filolozima.  Uticao  je  ipak  na  izbor 
i  raspored  veoma  mnogo.  Napisao  je  vjekopise:  Nilcole  StjepTza 
Nalješkovića,^  Hanibala  Lucića.^'^  Mihše  Pelegrinovića,^'^  Saba 
Mišetića  Bobaljerića. '  ^ 

Osobito  je  R-ga  odvodio  od  glavne  njegove  radnje  zljornik 
akademijski  ^^Starine'"''  komu  je  on  glavni  urednik  za  svih 
dvadeset  i  šest  svezaka.  U  prvoj  knjizi  „Rada"  još  je  on  i 
sam  priopćio  bio  veoma  zanimive  listine  za  povijest  srpsku  i 
bosansku.  Odmah  su  stali  prijatelji  akademije  prigovarati,  da 
to  ne  će  biti  dobro.  „Rad"  neka  ostane  akademijski  časopis 
za  rasprave.  Manje  spomenike,  koji  ne  mogu  ispuniti  cijeli 
svezak  „Monumenta",  da  će  biti  dobro  sakupljati  u  posebnom 
zborniku.  Lasno  je  bilo  naći  tomu  uzora  u  bečkoj  akademiji, 
koja  za  takove  spomenike  izdaje  „Archiv  f.  o.  Geschichte". 
<.)vaj  zbornik  započme  izlaziti  za  dvije  godine  (1869).  Za  malo 

1  Ead  XrV^  111. 

2  Ead  XXII.  233—. 

3  Ead  XXX.  179—. 

^  Ead  XXXVIII.  200—. 

5  Ead  I.  124. 

6  Ead  V.  203—.  XXVII.  294—. 
-  Ead  V.  229—. 

^  Ead  XVII.  208—. 

'  Stari  pisci  V. 
w  Stari  pisci  VI. 
"  Stari  pisci  VIII. 
12  Stari  pisci  VIII. 

godina  izašao  je  ovaj  zbornik  u  slavenskom  svijetu  tako  na 
glas,  da  je  na  pr.  Jagić  na  kijevskom  kongresu  arkeologa 
imao  o  njemu  izvješćivati  na  molbu  ruskih  arkeologa.  Mi 
smo  spomenuli  ogromnu  korespondenciju  R-ga  sa  znatnijim 
Hrvatima  i  Srbima  i  ostalim  Slavenima.  Dobar  dio  toga  dopi- 
sivanja imao  je  donesti  koristi  ovomu  zborniku.  Najviše  se 
veselio  materijalima  za  sredovječnu  knjigu  hrvatskli  i  srpsku. 
Takovih  vrlo  lijepih  izvoda  bio  je  poslao  jednom  Jagić.  pa 
ga  pita,  neka  mu  kaže,  što  drži  do  njih.  Rački  mu  odgovori:^ 
„Čudim  se,  kako  me  pitate  za  mnienje  glede  ovieh  izvoda, 
pa  kano  da  sumnjate,  da  se  ovdje  ne  ciene.  Ja  i  svaki,  koji 
nije  ni  filolog  ni  literarni  historik  ex  professo  umijemo  ipak 
cieniti  takove  priloge,  koji  su  yeoma  koristni  za  poznavanje 
prosvjete  našega  naroda  u  srednjem  vieku.  Ja  dapače  držim, 
da  je  ovaj  rad  vaš  i  koristniji  i  zanimiviji,  nego  li  izdavanje 
dubrovačkih  pjesnika,  kojih  ciene  neću  ipak  tiem  pobijati. 
Vaši  prilozi  jesu  našim  „Starinam"  na  diku.  Ja  vas  dapače 
molim,  da  nastavite  vašu  radnju.  Ništa  za  to,  što  se  kod  nas 
dovoljno  ne  cieni  takova  radnja  u  taj  čas;  ali  akademija  u 
obće  ne  radi  toliko  za  tromu  sadašnjost,  koliko  za  prosvjet- 
Ijeniju  nadajmo  se  budućnost".  Najveći  dio  velike  korespon- 
dencije sa  Stojanom  Novakovićem  tiče  se  „Starina",  a  No- 
vaković  mu  i  čestita,  da  može  biti  upravo  ponosit  na  „Starine". 

Rački  je  i  sam  u  „Starine"  unesao  lijepih  priloga.  Već  u 
prvoj  knjizi  priopći  „Prilozi  za  povjest  bosanskih  Patarena^' "^ 
sa  krasnim  uvodom  o  knjigama  bogomilske  sekte.  Najprije 
spominje  protupatarensku  literaturu  u  Italiji  i  Franceskoj,  a 
zatim  prelazi  na  domaće  izvore  napose  Bosne,  koje  ovdje 
prvi  put  iznosi  na  vidik.  Ovi  prinosi  služe  za  temelj  njegovoj 
raspravi:   „o  vjeri  i  životu  Bogomila". 

Nadalje  prinese :  Bazhod  grada  Zagreba  1362,  ^  gdje  nam 
se    prikazuje    u    glavnim    crtama    slika    života    kulturnoga    u 

'  Pismo  Jagiću  1874.  18.  febr. 

2  Starine  I.  92—146. 

3  Starine  IV.  118—139. 

gradu  Zagrebu  polovicom  četrnaestoga  vijeka.  Prikazuje  nam 
se  gradnja  grada  s  kraljevim  dvorom,  razni  zanati  i  trgo- 
vina, novčana  radnja  domaća  i  strana.   U  istoj  knjizi  donosi : 

Iz  djela  E.  L.  Crievića  Dubrovčanina.  ^  Ova  radnja  spada 
medju  njegove  rimske.  Sa  zanosom  tražio  je  R-i  sve  tragove 
najšim  humanistima.  Kada  je  našao  Crievića  u  vatikanskoj 
knjižnici,  svega  ga  iscrpi  „da  bude  —  kako  veli  —  prilogom 
književnoj  i  prosvjetnoj  povjesti  Dubrovnika  i  krozanf  na- 
šega naroda  prema  koncu  XV.  vieka.  On  će  neizravnim  na- 
činom razprostirati  koje  svjetlo  i  na  hrvatsko  pjesničtvo,  koje 
upravo  u  ono  doba  slavi  svoje  porodjenje". 

Još  priopći  u  istoj  knjizi :  Popis  šupa  zagrebačke  bislaipije 
od  g.  1334.  i  1501.^  Obadva  su  popisa  važna  za  topografiju 
Hrvatske  u  XIV.  i  u  XVI.  vijeku. 

U  knjizi  VI.  priopći :  Dubrovački  spomenici  o  odnošajn 
dubrovačke  obćine  naprama  Bosni  i  Turskoj  godine  razspa 
bosanske  kraljevine^  s  uvodom  o  suvremenoj  istorijografiji  l)i- 
zantinskoj,  koja  se  ipak  manje  brine  za  sudbinu  Bosne.  Zatim 
ocjenjuje  turske,  a  napokon  naše  domaće  Ijetopisce,  od  kojih 
je  vrijedan  spomena  Mihajlo  ostrovički.  Ovdje  su  pred  nama 
obilni  službeni  zapisi  iz  slobodnoga  Dubrovnika,  a  dodao  je 
i  izvadke  iz  pouzdanih  za  tu  dobu  dubrovačkih  ljetopisa. 

U  knjizi  VII.  donosi  najprije:  Pismene  spomenike  iz  dobe 
hrvatskoga  kralja  Krešimira  II.*  Nadbiskup  spljetski  Pavao 
(—  1030.)  dao  ovaj  rukopis  pisati,  a  pisao  ga  djakon  Majo. 
Spomenik  je  ovaj  zanimiv  osobito  za  paleografiju,  jer  je  staro 
pismo  longobardsko-beneventansko  već  drugdje  u  Europi  izgi- 
balo,  a  u  Hrvatskoj  se  jošte  drži. 

Drugi  prinos :  Pismo  prvovjenčanoga  kralja  srbskoga  Stje- 
pana I.  papi  Honoriju  III.  god.  1220.''   kako  ište   i  dobiva 


*  Ibidem  154—200. 

2  Ibidem  201—229. 

3  Starine  VI.  1—18. 

*  Starine  VII. 

*  Ibidem  53— 6G. 

krunu.  Radi  ovoga  malenoga  prinosa  navali  na  Račkoga  I. 
Ruvarac.  Evo  što  mu  Rački  odgovara  u  pismu  St.  Novako- 
viću :  „Gospodin  Ruvarac  krivo  mi  je  učinio  svojom  potvorom. 
Ne  ima  razloga  potvarati  me  pristranošću  i  religioznim  fana- 
tizmom. Ni  jednom  ni  drugom  ne  će  naći  traga  u  mojih 
historičkih  iztraživanjih.  Bio  sam  naumio  odgovoriti  g.  Ru- 
varcu,  ali  mislio  sam  si:  k  čemu  zavada.  I  onako  se  mi 
Sloveni  ne  možemo  pohvaliti  osobito  velikom  uzajamnom  pri- 
jaznosti".' 

Gradja  za  poviest  hrvatsho-slovensJce  seljačke  bune  g.  1573^ 
i  Dopunjah  u  slijedećoj  knjizi.^  Ovi  spomenici  povadjeni  su 
iz  domaćih  arkiva,  najviše  ipak  iz  ljubljanskoga  i  gradač- 
koga.  A  da  zbirka  bude  što  prikladnija  za  istoričku  porabu. 
uvrsti  i  opise  od  suvremenih  pisaca.  Rački  se  još  čudi,  da 
ne  ima  spisa  o  tom  u  našem  zemaljskom  arkivu.  Valjda  nije 
znao.  da  su  početkom  našega  vijeka  odneseni  u  Beč.  Ali  eto 
ne  ima  ih  u  tajnom  arkivu,  o  čem  se  je  i  Rački  uvjerio  a  i 
mi.  Gdje  su  ?  To  valja  još  pretražiti.  Ipak  je  ova  zbirka  tako 
potpuna,  da  podaje  jasnu  sliku  ovoga  ustanka. 

U  knjizi  IX.  priopći  znameniti :  Prilog  za  j^oviest  hrvatskih 
usJcoka.*  Znamenit  je  već  po  tom,  što  brani  uskoke,  dapače 
ih  hvali,  dok  su  se  Mlečani  trudili,  da  toga  nitko  ne  učini. 
Pisac  je  rodom  iz  Ferma,  a  živio  je  kao  trgovac  punih  če- 
trdeset i  sedam  godina  u  hrvatskom  primorju.  Minuccia  i 
Sarpia  obadva  Mlečana  nije  poimence  pobijao,  ali  ih  je  u 
mnogom  stvarno  sasvim  pobio.  Mi  mislimo,  da  povijest  uskoka 
moraju  i  strani  povjesnici  iza  ovoga  prinosa  drugačije  poji- 
mati,  nego  što  je  to  bilo  do  sada. 

(Jvako  odbavismo  druge  radnje  u  akademiji  za  ovih  prvih 
deset  godina,  da  onda  u  jednu  sliku  možemo  uhvatiti  glavnu 
radnju  njegovu  za  povijest  Hrvatske  do  XII.  vijeka  Hiti  za  vla- 


1  Pismo  Novakoviću  od  Ž3.  apr.  1876. 

2  Starine  VII.  164—322. 

3  Starine  VIII.  243— -252. 
*  Starine  IX.  172—256. 

danja  naše  narodne  dinastije.  Kada  je  Rački  Jagiću  pisao 
(1873.  1.  febr.) :  „Na  godinu  imala  bi  akademija  izdati  sve 
spomenike  tičuće  se  hrvatske  poviesti  do  god.  1102..  a  taj 
posao  meni  povjeri,  te  ću  radi  njega  ovoga  ljeta  u  Dalmaciju 
i  u  Beč",  morao  je  biti  već  u  glavnom  gotov.  Kako  bi  inače 
već  do  godine  prošli  spomenici  u  štampu?  Štampani  su  tek 
za  četiri  godine. 

Vidi  se  ipak  da  je  bio  dosta  spreman,  kada  iste  godine 
uzme  štampati  svoju  najveću  pripravnu  radnju :  Borha  južnih 
Slovena  za  državnu  neodvisnost  u  XI.  vieJcu. '  Na  koncu  prve 
glave,  iza  kako  je  ogledao  „pozorište"  razvitka  jugoslavenskih 
država,  razjasnjuju  nam  ovaj  naslov  njegove  zaključne  riječi: 
„Tako  su  jugoslavenske  države  balkanskoga  poluotoka  obko- 
Ijene  bile  dvjema  uglednim  državama:  iztočno-rimskom.  koja 
si  starogrčke  i  rimske  predaje  usvojila  bila  i  kroz  nje  te 
svojom  prosvjetom  znamenito  uplivala  na  sudbinu  svieta.  za 
tiem  njemačkom,  koja  nasliedivši  zapadno-rimsku  krunu  stavi 
se  na  čelo  cieloga  zapada.  Imale  su  nadalje  u  susjedstvu  dvie 
državne  zadruge,  jednu  stariju  mletačku,  koja  učvrstivši  svoje 
nutrnje  uredbe  spremaše  se  na  vanjska  zavojevanja ;  drugu 
mladju  Ugarsku,  koja  se  upravo  stvarala  i  stala  stupati  u 
kolo  kršćanske  Evrope.  A  svim  ovim  susjednim  državama  po- 
litika bijaše  agresivna,  napadna,    naperena  proti  Slavenstva". 

Radilo  se  u  ovoj  periodi  prije  svega  o  odnošajima  prema 
Bizantu.  Rački  je  bio  prinužden  već  za  ovu  radnju  prouča- 
vati sve  pisce  bizantinske.  Radilo  se  o  odnošaju  prema  nje- 
mačkom carstvu,  Veneciji  i  Ugarskoj.  Cim  je  ovu  radnju 
izradio  morao  je  iscrpsti  iz  pisaca  grčkih,  mletačkih  i  njemačkih, 
kohko  u  njima  ima  o  našoj  starijoj  povijesti.  E  onda  nije 
teško  bilo  u  početku  godine  1872.  predložiti  akademiji,  da 
preuzimlje  na  sebe  naše  najstarije  spomenike  i  da  će  do  go- 
dine ovu  radnju  već  početi  štampati. 


'  Rad  XXIV.  80—149.  XXV.  180—243.  XXVII.  77- -130.  XXVI1L 
147_1,S2.  XXX.  77—140.  XXXI.  1%— 239. 

u  prvih  šest  glava  priča  najprije  povijest  bugarsku  do 
katastrofe  od  god.  1018.,  koja  se  je  morala  dotaknuti  i  Hr- 
vatske. Ogleda  zatim  prilike  hrvatske  u  desetom  vijeku  sve 
do  ove  godine.  Predje  onda  na  dižuće  se  Bugare  i  na  njihova 
razmetanja  sa  ^Srbima.  Hrvatska  se  laglje  oporavlja  i  diže  se 
do  jake  države  pod  Petrom  I.  Kriesimirom.  Zatim  se  vrati 
opet  na  bugarsko-srpske  prilike  u  kratko,  da  se  opet  uzmogne 
povratiti  Hrvatskoj,  da  raspravlja  o  njezinim  prilikama  iza 
smrti  Petra  I.  Kriesimira,  a  naročito  vladavinu  kralja  Zvoni- 
mira. Vraća  se  opet  Srbima  i  zapletima  izmed  grčkoga  i 
rimskoga  svijeta.  Posljedice  zapleta  ovih  prati  u  Hrvatskoj, 
koje  se  završuju  tragičnim  svršetkom  kraljeva  krvi  hrvatske. 
Napokon  pogleda  na  Bugarsku  najprije,  a  onda  i  na  Srbiju, 
da  vidi,  što  se  je  u  to  doba  u  njih  stvaralo. 

Evo  vam  jugoslavenske  povijesti,  kako  si  ju  je  zamišljao 
Rački.  Naravno  je,  da  je  nije  mogao  pripovijedati  u  jednoj 
cjelini.  Kako  bi  mogao  pripovijedati  jedinstvenu  državnu  po- 
vijest ujedno  za  više  država?  Za  to  se  trudio,  da  tim  drža- 
vama dadne  ipak  jednu  višu  ideu.  A  to  je  „borba  za  državnu 
samostalnost".  Ta  je  borba  najprije  u  11.  vijeku  proti  pre- 
vlasti bizantinskoga  carstva.  Žalibože  razvitak  ovih  država 
do  pada  njihova  ide  sve  dalje  u  pravcu  plemenskoga  indivi- 
dualiteta. Tek  dva  tri  konflikta  prije  propasti  kao  u  slutnji 
prikazuju  njeku  višu  misao  koncentracije  sila.  Države  su  ove 
prije  propale,  nego  što  se  misao  jedinstva  narodnoga  počela 
radjati  u  Europi.  Zato  je  i  Račkoga  jugoslavenska  povijest 
bila  tek  lijepa  plemenita  misao.  Ovoj  misli  našla  bi  se  ana- 
logija samo  u  povijesti  Italije,  koja  je  njemu  jamačno  naj- 
više pred  očima  lebdila.  0  izradbi  ćemo  samo  to  reći,  da 
temeljitije  ovu  dobu  nije  do  sada  obradio  nijedan  Hrvat,  niti 
Srbin,  niti  Bugarin. 

Nadalje  kao  pripravu  za  veće  njegovo  djelo  uzimljemo  nje- 
govu obznanu :  0  slovjenskoj  chronografiji  srednjega  vijeka. ' 
gdje    ogleda    nova  izdanja  ruska    tražeći    očevidno  tragove    u 

'  Ead  XIII.  213—230. 

izvorima  greko-slovjenskim,  ne  bi  li  se  pomogao  ma  kojim 
tračkom  domaćega  izvora.  (Jvaj  dio  izvora  tek  se  u  novije  vri- 
jeme ispituje  i  obećaje  znatna  uspjeha  napose  za  kulturnu  po- 
vijest balkanskoga  poluotoka. 

Dopustite  mi,  da  u  ovu  pripravu  metnem  i  onu  raspravu : 
0  dalmatinskih  i  ilirskih  novcih  najstarije  dobe.'^  Istina  ovdje 
se  raspravlja  tek  o  najstarijim  novcima  i  ne  prelazi  rimske 
dobe.  Ali  uvažite  autonomni  položaj  rimskih  municipija  i  nji- 
hov razvitak  u  potonje  doba,  uvažite  razvitak  novčarstva  bi- 
zantinskoga, uvažite,  da  bi  ovo  imao  biti  kao  uvod  za  dalnje 
studije.  Mi  ćemo  na  nje  i  nadoći. 

U  ovu  skupinu  spada :  Kako  i  kada  se  preohrasi  hrvatska 
kneževina  u  kraljevinu.^  01)  ovoj  kratkoj  raspravi  reći  ćemo 
samo  jedno.  Do  ove  rasprave  uzimalo  se  po  riječima  Tome 
arcidjakona,  da  je  prvi  hrvatski  kralj  bio  Držislav.  Rački 
dokaza  na  osnovu  diplomatičkih  svjedočaba,  da  se  je  već 
prije  više  od  pol  vijeka  Tomislav  uresio  tim  najčasnijim  na- 
slovom. Mislimo,  da  je  to  tako  temeljito  dokazano,  da  toga 
dokaza  ne  će  više  obaći  nijedan  istorik  hrvatski. 

(Jvamo  spada  rasprava :  Dopunjci  i  ispravci  sa  stariju  po- 
vjest  hrvatsku.^  Pod  ovim  naslovom  kriju  se  tri  rasprave: 
1.  Red  u  vladanju  i  rodoslovju  hrvatskih  kraljeva  narodne 
dinastije,  gdje  se  upravo  izučanjem  najtanjim  kraljevskih  po- 
velja traži  sigurna  i  stalna  kronologija  za  kraljevske  povelje 
iz  samih  povelja,  što  se  na  osnovu  zdrave  kritike  iscijediti 
može.  2.  0  sarohljenju  kralja  Slavica  1675.  god.  "d.  0  smrti 
hrvatskoga  kralja  Diniitrija  Svinimira.  Obadva  pitanja  veoma 
oštroumno  raspravljena,  ako  i  nisu  za  svakoga  bez  prigovora 
riješena. 

Ovamo  spadaju  i  dvije  rasprave  o  spomenicima  hrvatskim 
na  kamenu.  Prva  je :   Pisan  spomenik  iz  dahe  hrvatskoga  voj- 


»  Rad  XIV.  45—87. 
-'  Rad  XVII.  70—89. 

vode  Braniinira,^  gdje  je  čitanje  na  temelju  formule  arenge 
u  hrvatskim  listinama  IX.  vijeka  sasvim  sretno  riješio. 

Mnogo  je  znamenitija  druga  rasprava :  Starohrvatski  gla- 
golski nadpis  u  crkvi  sv.  Lucije  kod  Šaške  na  Krku.^  Pitanje 
ob  ovom  spomeniku  zanima  slaviste  skoro  pol  vijeka.  I  pravo 
je,  jer  povelje  kraljeve  ove  starine  i  k  tomu  glagolioo  više  u 
svijetu  ne  ima  nijedne  na  kamenu  Uzmite  i  to,  da  je  ovo  je- 
dina hrvatska  povelja  od  kraljeva  hrvatskih.  Prije  četrdeset 
godina  sudio  je  Šafafik,  da  je  ovdje  i  glagolsko  i  neglagolsko 
pismo.  Trudiše  se  oko  ovoga  spomenika  Kukuljević,  Mesić 
osobito  Crnčić,  pa  i  sam  Rački.  Grehota  je  i  sramota  za  cijeli 
naš  narod,  da  nije  bio  jaki  do  sada  onaj  spomenik  s  kiše  i 
bure  spremiti  u  muzej  kao  najdragocjeniju  relikviju  prošlih 
vjekova.  Dobro  reče  Rački :  „Ne  samo  dobom  nego  i  cjelo- 
kupnim značajem  zauzima  sveto-lucijski  spomenik  prvo  mjesto 
u  hrvatskoj  pismenosti".  Divnom  ustrpljivosti  i  velikim  oštro- 
umljem  pročita  ovu  povelju  kralja  Zvonimira.  Ova  listina  po- 
bija i  Račkoga,  koji  po  latinskim  listinama  kraljevo  ime  vSui- 
nimir  piše  hrvatski  Svinimir. 

Iza  svih  ovih  pripravnih  radnja  primakosmo  se  napokon 
glavnomu  djelu  :  Documenta  historiae  croaticae  periodum  anti- 
quam  iUustrantia,^  koje  stoji  na  visini  stroge  diplomatičke 
kritike,  kako  ju  danas  poznaju  i  obradjuju  učeni  diplomatici 
zapadne  Europe.  Običaj  je  danas,  a  gotovo  i  zakon  za  izda- 
vače ovakovih  zbornika,  da  u  uvodu  razjasne  sve  o  ležištima 
i  shraništima  priopćenih  spomenika  iliti  o  arkivima.  Drugo, 
da  potanko  ispitaju  kancelariju,  u  njoj  sav  personal  i  sve 
običaje  i  zakone,  kojih  su  se  imali  držati  kancelari  i  njihovi 
notari.  Treće,  da  potanko  ispituju  sve  znakove  vanjske  i  unu- 
tarnje po  kojima  se  može  razabrati,  koje  su  povelje  pravo 
i  vjerodostojno  mogle  izaći  iz  kraljevske  kancelarije,    kojima 

manjkaju  ti  znakovi,  pak  su  sumnjive,  a  koje  se  napokon 
prikazuju  sa  takovim  znakovima,  da  ih  valja  bacati  medju 
krive  i  spotvorene  povelje.  Sve  ovo  troje  raspravi  Rački  u 
tri  rasprave,  a  svatko  će  s  nama  požaliti,  da  ove  tri  rasprave 
nije  složio  u  uvod  i  štampao  pred  samom  zbirkom.  Time  bi 
ova  zbirka  pred  očima  učene  diplomatike  dobila  onaj  oblik, 
koji  nas  toliko  veseli  kod  Delisla.  Sickela  i  drugih. 

Mi  te  tri  rasprave  uzimljeino  naravno  kao  sastavni  dio  ovoga 
djela.  Prva  je:  Izirašivanja  u  pismarah  i  Jcnjišnicah  dalma- 
tinskih.^  ;,Po  predlogu  sjednice  filologičko-historičkoga  razreda 
od  13.  prosinca  1872.  —  veli  on  —  izvoljela  je  jugosla- 
venska akademija  znanosti  i  umjetnosti  u  skupnoj  sjednici 
od  29.  rečenog  mjeseca  zaključiti,  da  se  imade  sakupiti  i 
izdati  svakolika  prosvjetna  gradja  odnoseća  se  na  dobu  hr- 
vatskih vladalaca  iz  narodne  dinastije  t.  j.  do  početka  XII. 
vieka,  te  je  sakupljanje  i  uredjenje  ove  gradje  izvoljela  nam 
povjeriti".  Zato  ide  tragom  Lučića  i  Farlata  i  drugih  izda- 
vača. „Nametnula  mi  se  prva  misao  —  veli  opet  - —  da  po- 
tražim vrela,  iz  kojih  su  oni  vadili  gradju  za  svoja  iztraži- 
vanja".  U  tom  su  pogledu  prvi  arkivi  u  Dalmaciji,  jer  ču- 
vaju najviše  matica,  dočim  u  Veneciji  i  u  Beču  ima  tek  pre- 
pisa. On  obidje  sve  arkive,  govori  o  njihovu  sastavu,  ali  se 
bavi  intenzivno  samo  sa  listinama  najstarije  dobe. 

Drugi  dio  uvoda  jest :  Hrvatska  dvorska  kancelarija  i  nje- 
zine isprave  za  vladavine  narodne  dinastije.^  Nije  u  ovoj 
raspravi  samo  red  kancelara  i  njihova  osoblja,  već  je  osli- 
kana i  cijela  radnja  njihova  s  gledišta  paleografskoga  i  di- 
plomatičkoga. Ispitani  su  svi  dijelovi  povelje  s  ovoga  dvo- 
jega  gledišta  tako.  da  je  u  ovoj  raspravi  više  nego  li  naslov 
kaže.  To  je  upravo  diplomatika  naše  narodne  kraljevske 
dobe,  tako  da  slijedeća  treća  rasprava :  Stari  ptrtepisi  hrvat- 
skih izprava  do  XII.  vieka  prema  maticam^  nije  drugo  nego 

'  Eađ  XXVI.  153—188. 

nastavak  diplomatičke  studije  o  priepisima.  Zato  mi  oba- 
dvije ove  rasprave  uzimljemo  kano  jednu.  Treći  dio  diplo- 
matike hrvatske  jest  rasprava :  Podmetnute,  sumnjive  i  j^jre- 
radjene  listine  do  XII.  vieka,  ^  koja  je  izašla  tek  godinu  dana 
iza  Documenta.  R-i  bio  prinužden  u  njoj  nješto  ispraviti,  što 
je  učinio  u  Ispravak  k  raspravi:  Podmetnute,  sumnjive  itd.^ 
Dobro  je  učinio,  što  je  odmah  ispravio  temeljito  pogrešku, 
ali  bi  još  bio  imao  ublažiti  gdjekoji  sud,  koji  mu  je  po  momu 
mnijenju  diktovala  njegova  prevelika  opreznost,  koja  mu  inače 
daje  čast  pouzdana  kritika. 

Napokon  evo  nas  pred  samim  zbornikom.  „Poče  se  štam- 
pati" - —  piše  Novakoviću  1876.  31.  aug.  —  „moj  zbornik 
spomenika  za  hrvatsku  historiju  prije  1102.  godine.  Imao 
sam  silna  truda  s  tekstovi  osobito  starih  listina,  koji  su  u 
dojakošnjih  izdanjih  tako  izopačeni,  da  su  mi  ova  mogla  slu- 
žiti samo  za  makulaturu.  Moje  najnovije  razprave  o  dvor- 
skoj kancelariji  i  o  starih  priepisih  rezultat  su  ovih  godišnjih 
studija.  Nješto  analogna  imalo  bi  se  učiniti  i  za  stare  spome- 
nike srbske". 

Hiljadu  puta  morao  sam  listati  u  ovom  zborniku,  pa  opet 
mi  ga  je  teško  opisati  u  ovoj  biografiji,  u  kojoj  se  ima  pri- 
kazati kao  najljepši  cvijet  rada  našega  Račkoga.  Možda  toga 
i  ne  treba  baš  onako,  kako  moje  srce  traži.  Učeni  slavista 
svaki  pozna  ovo  djelo.  Koji  ga  ne  pozna,  može  mu  se  mirne 
duše  reći,  da  nije  vrijedan  nositi  časni  naslov  slaviste.  Po- 
znaju ga  i  rado  upotrebljuju  i  svi  učeni  historici,  koji  se 
bave  istorijom  jugo -istočne  Europe.  Za  učeni  svijet  dakle 
ne  treba  opisa.  Pokušat  ću  ipak  za  one  moje  čitatelje,  koji 
se  ovim  poslom  ne  bave,  a  hrvatska  bi  im  duša  rado  pri- 
dahnuti  u  ono  djelo,  za  koje  mi  stručnjaci  velimo,  da  je  ures 
i  ponos  hrvatske  nauke. 

Rački  je  razdijeho  svoje  djelo  u  tri  dijela.  U  prvom  dijelu 
jesu  ada.    To  su  vam  povelje   i  listine  vladalaca  hrvatskih  i 

•  Kad  XLY.  128—150. 
2  Ead  XLYIII.  222—223. 

privatnih  ljudi,  koliko  su  nam  se  sačuvale  do  XII.  vijeka. 
Ima  ih  u  svemu  sto  četrdeset  i  tri  komada.  Neka  vam  se 
ne  učini,  da  je  to  malo.  Ima  plemena  slavenskoga  roda,  koja 
ne  imaju  u  toj  davnoj  dohi  nijedne  takove  povelje.  Nijedno 
od  slavenskih  plemena  ne  ima  toliki  broj  povelja  za  ovu  naj- 
stariju dobu.  Povelje  su  javna  svečana  svjedočanstva,  zato 
njih  i  ide  prvo  mjesto  medju  svima  istorijskim  svjedočanstvima. 
Tako  vam  je  jasno,  da  narod  hrvatski  izmed  sve  svoje  braće 
imade  javnih  svečanih  i  najvjerodostojnijih  svjedočanstva  za 
svoju  najstariju  povijest  najviše.  Sjetite  se  sada  onih  ljudi, 
koji  ne  imaju  ni  prvih  pojmova  o  starijoj  povjesti,  pak  se 
usudiše  proglašivati,  da  je  ta  cijela  stara  povijest  hrvatska 
tek  njeki  mit  i  bajka.  Pomislite  si,  kolikim  ogorčenjem  morao 
je  Rački  ovakovu  glupost  u  javnim  glasilima  pobijati. 

Rački  je  za  svaku  povelju  išao  potraživati  neće  li  ju  naći 
u  originalu.  Ako  nije  našao  originala,  tražio  je  prepis  i  to  je 
opet  razabirao  i  pretraživao,  da  nadje  najstarije  prepiše,  koji 
su  blizu  onoj  dobi,  kada  je  povelja  izdana  u  originalu.  U 
svoju  zbirku  uzeo  samo  originale  ili  najstarije  prijepise.  A  ako 
je  bilo  i  mladjih  priepisa  i  različnih  naznačio  je  u  opaskama 
svaku  i  najmanju  razliku  mnogo  i  mnogo  puta  samo  od  jed- 
noga pismena.  Kritika  mu  je  dozvoljivala  i  umetnuti  koju 
riječ  ili  pisme,  ako  se  je  tečajem  vjekova  odhrdalo  i  postalo 
nečitljivo,  samo  da  ga  metne  u  zaporku,  pak  je  on  to  i  činio. 
Svako  ime  protumačio  je  ispod  samoga  teksta  po  zakonima 
iilologijske  nauke  slijedeći  najviše  istraživanja  Miklošićeva  o 
postanku  imena  osoba  i  mjesta.  Svaka  povelja  od  svoga  po- 
stanka ima  svoju  istoriju.  Valja  znati,  tko  ju  je  primio,  u 
čije  je  pohranište  dospjela,  da  li  se  je  i  kojim  slučajem  kamo 
drugamo  otselila,  da  li  je  na  svijet  već  bila  izdana.  Sve  to 
treba  znati,  da  joj  se  vjerodostojnost  može  utvrditi.  Sve  ćete 
to  naći  kod  svake  povelje  iliti  listine  u  ovom  zborniku.  Mnogo 
puta  nije  godina  i  datum  izvjesna  u  povelji,  a  govori  o  stvari 
i  osol)ama  o  kojoj  govori  druga  po\'elja  sa  potpunim  datumom, 
tada  je  lasno  bilo  postaviti  i  onu  nedatiranu  povelju  na  pravo 

mjesto.  Ali  mnogo  puta  ne  ima  takovih  sigurnih  znakova,  a 
onda  je  izdavatelj  mnogo  puta  velikom  oStroumnosti  ipak 
pronašao  siguran  znak,  koji  ga  je  ovlastio  metnuti  onu  po- 
velju ili  listinu  barem  u  jedan  decenij  tako,  da  ne  može  biti 
ni  mladja  ni  starija.  Sve,  sve,  što  ištu  kritici  najbolji  za  izda- 
vanje povelja,  to  je  Rački  uradio  za  naše  najstarije  povelje, 
koje  su  najtvrdji  bedem,  na  kojem  počiva  stara  istorija  hr- 
vatska. Mnogi  su  taj  bedem  dizali,  ali  Rački  ga  najstrožijom 
kritikom  učinio  nerazoriva. 

Drugi  dio  jeste  sabori  najviše  crkveni  sa  svima  dopisima, 
koji  su  isto  tako  dobra  i  svečana  vrela  za  historiju  kao  i 
povelje,  zato  ih  punim  pravom  istorici  takodjer  medju  „acta'" 
redaju.  Tako  bih  i  ja  bio  učinio,  pak  bih  ta  „akta"  razdijelio 
u  dva  dijela,  u  prvi  dio  metnuo  povelje  i  listine  a  u  drugi 
sabore  i  razne  reskripte,  koji  na  sabore  spadaju.  Naravno  je, 
da  je  i  ovo  obradjeno,  kano  i  ono  prije.  Samo  neka  vam  ovo 
spomenem,  da  je  glasoviti  spljetski  sabor  pod  Tomislavom  po 
izdanju  Farlatovu  u  glavnom  X.  članku  bio  upravo  bez  smisla. 
Tekar  Rački  korekturom  potrebnom  i  interpunkcijom  oprav- 
danom dade  mu  pravi  i  znameniti  smisao. 

Ovamo  moramo  pridati :  Novo  nadjeni  spomenici  iz  IX.  i 
XI.  vieka  za  panonsko-uioraishi,  bugarsku  i  hrvatsku  po- 
viest^  nadjeni  u  Londonu,  a  izdao  ih  je  Rački  zajedno  s  Mi- 
klošićem.  Ovi  spomenici  znamenito  rasvjetljuju  život  svetih 
naših  apostola,  ali  i  dopunjuju  i  potvrdjuju  vijesti  o  crkvenim 
saborima  u  Hrvatskoj.  Miklošić  ih  je  dao  prepisati,  a  Rački 
je  napisao  uvod  i  tumač  o  znamenovanju  ovih  spomenika. 

Treći  dio  ovoga  zbornika  izvadci  iz  pisaca,  koji  po  opsegu 
zauzimlju  veću  polovicu  ovoga  djela.  Pisci  su  ti  uredjeni  kao 
regesta  kronologijskim  redom  od  548  pa  do  početka  XII. 
vijeka.  Što  si  prije  morao  pretraživati  i  prebirati  po  ogromnim 
zbirkama  bizantinskim,  mletačkim,  njemačkim,  ugarskim,  pc» 
Lučiću  i  Farlatu  itd.,  to  je  sve  ovdje  na  okupu.  Gdje  si  bio 


1  Starine  XII.  'iOii— 223. 

u  velikoj  dv^ojbi  radi  kronologije,  to  ti  je  ovdje  Rački  riješio. 
kako  se  je  samo  moglo  sa  pomagalima,  koje  već  imamo. 
Isti  latinski  prijevodi  grčkih  pisaca  znatno  su  revidirani,  da 
ih  s  puno  više  pouzdanja  možeš  upotrebiti.  Rački  je  dakako 
upotrebio  i  tekstove  najbolje.  O  svakom  piscu  naznačena  je 
najbolja  radnja  i  jedna  i  više  njih.  koliko  treba  za  njegovu 
ocjenu.  Svako  je  mjesto  u  noti  protumačeno.  Pogledaj  odmah 
kod  prve  godine  548.,  gdje  se  iz  Prokopija  navode  i  druga 
paralelna  mjesta,  pa  i  drugih  pisaca  i  njihove  ocjene.  Sama 
ova  nota  vrijedna  bi  bila  nazvati  se  učena  rasprava.  A  od 
tih  rasprava  u  obliku  čednih  nota  upravo  vrvi  ovaj  dio  ovoga 
slavnoga  djela.  A  k  tomu  onaj  divni  index. 

Vrelim  vam,  ovo  djelo  udivilo  je  vas  učeni  slavenski  svijet. 
vSpomenusmo  već.  da  se  je  desetgodišnjica  naše  akademije  sla- 
vila u  Parizu  i  u  Petrogradu.  Ovo  je  djelo  upravo  kruna 
djelovanja  akademije  iza  desetgodišnjega  njezina  trudna-  i 
časna  života.  Vjerovat  ćete  i  Novakoviću,  koji  piša  Račkomu 
da  „nikada  ne  bi  bio  niti  započeo  svoja  geografijska  istraži- 
vanja da  nije  ovoga  djela".  Uzmite  još,  da  je  Rački  i  posebnu 
raspravu  napisao :  Scriptores  rerum  croaticaruin  pred  XII. 
stoljećem^  da  utvrdi  vjeru  u  pisce,  koje  je  upotrebio.  A  da 
nije  ovamo  ništa  unesao  iz  kronike  barske,  niti  iz  starih  du- 
brovačkih anala,  niti  njekih  stvari  iz  Farlata,  to  samo  poka- 
zuje, da  je  on  htio  pred  sud  učene  Europe  postaviti  ono.  što 
se  za  stariju  hrvatsku   povijest    nikako  i  nikada    pobiti  neće. 

Sada  uzmite  na  um.  da  je  Račkomu  bilo  48  godina,  kada 
je  dao  u  štampu  ovo  prekrasno  djelo.  Još  nije  imao  svoje 
kore  kruha,  već  je  živio  o  dobroti  svoga  velikoga  prijatelja 
biskupa  Štrosmajera. 

4.  Poslovanje   u  javnom  životu. 

Biti  ćemo  kratki.  Nećemo  polaziti  cijelom  strujom  političke 
borbe,  u  kojoj  se  Rački  doista  nalazio.  U  isto  vrijeme,  kada 


'  Rad  LI.  140—207. 

je  započela  radnja  jugoslavenske  akademije  ostavi  sreća  Rač- 
koga  i  njegove  prijatelje  i  svu  veliku  do  onda  vladaj uću 
gotovo  u  svem  narodu  narodnu  stranku.  Barun  Rauch  čim 
zauzme  bansku  vladu  1867.,  obustavi  im  list  „Pozor",  koji 
se  je  morao  preseliti  u  Beč.  Oktroiranim  izbornim  redom 
stvori  si  takovu  većinu  u  saboru,  da  je  od  velike  narodne 
stranke  izabrano  samo  šesnaest  poslanika,  a  med  njima  i 
Rački.  Naravno  bili  su  u  ogromnoj  manjini.  Što  će  uraditi  ? 
Jedni  su  bili  za  to,  da  ostanu  u  saboru  i  snažno  brane  narod 
od  većega  zla.  ,,Ja  sam  toga  mnienja  —  piše  mu  biskup  na 
novu  godinu  1868.  —  da  se  vi  ogradite  svakim  mogućim 
načinom  proti  valjanosti  ovoga  sabora,  ali  da  iz  njega  do 
skrajne  nužde  ne  izlazite.  Vaš  je  položaj  analogan  s  polo- 
žajem opozicije  u  Parizu,  si  licet  parva  componere  magnis. 
Ali  vam  je  upravo  s  toga  zadaća  dosta  težka.  Ja  mislim,  da 
naši  ljudi  u  svakom  iole  važnom  predmetu  imaju  govoriti  i 
to  čim  temeljitije".  Većina  ipak  odluči,  da  ostave  sabor  s  pro- 
testom, da  je  ovo  sabor  nezakonit,  jer  je  sastavljen  po  oktro- 
iranom izbornom  redu. 

Rački  sada  manje  sudjeluje  u  borbi.  Odvjetnik  Mato  Mra- 
zović  radio  neumorno,  da  sabere  opet  razbitu  narodnu  stranku. 
On  sruši  bana  Raucha,  stavljajući  u  parnici  proti  banu  na 
kocku  sreću  i  eksistenciju  svoju  i  svoje  obitelji.  Opet  sabere 
vas  narod  pod  zastavu  staru  narodne  stranke,  i  po  dva  puta. 
Magjari  bili  su  prisiljeni  iznova  ugovarati.  Ovako  dodje  do 
revizije  nagodbe  1872.  stvorene  pod  banom  Rauchom  g.  1868. 

Rački  nije  bio  član  regnikolarne  deputacije  i  nije  bio  za- 
dovoljan sa  rezultatom,  koji  je  donesla  revizija  nagodbe.  Ma- 
žuranić  stupi  na  bansku  čast  na  osnovu  revidirane  nagodbe. 
Rački  ostade  u  opoziciji,  ali  tek  sa  dva  tri  druga.  „Što  mo- 
žemo u  tih  okolnostih  učiniti  —  piše  biskupu  30.  nov.  1873. 
—  jest  jedino,  da  ostavimo  in  suspenso  državopravno  pitanje, 
pa  da  podupiremo  svako  nastojanje  oko  uredjenja  zemlje  i 
narodne  prosvjete".  Promislite  samo  to,  da  je  on  u  saboru 
glavni  izvjestitelj  za  sveučilište,   da  on  po  želji  banovoj  daje 

cijelu  osnovu  vladi,  kako  će  što  prije  doći  do  valjanih  pro- 
fesora. On  predloži,  da  se  za  svaki  fakultet  imenuju  najprije 
trojica  domaćih  sinova,  a  onda  da  se  ovi  brinu  za  nove  dru- 
gove. On  po  želji  banovoj  piše  na  sve  strane  i  traži  profe- 
sore. On  se  osobito  zauzimao  za  one.  od  kojih  se  nadao,  da 
će^u  nauci  raditi  i  tako  osigurati  napredak  akademije.  „Ne 
smijemo  nikada  s  uma  pustiti  —  piše  Jagiću  31.  jula  1873. 
dakle  prije  zakona  o  sveučilištu  —  ovu  želju  narodnu  i  uvjet 
njegove  bolje  budućnosti.  Nama  su  mnoge  želje  utonule  u 
more.  nu  nesmiemo  ipak  odustati  od  njih.  Narod  koji  se  dade 
uplašiti  ma  koliko  velikimi  zaprekami,  stignut  će  ona  sud- 
bina, koja  i  pojedinca  —  mora  zdvojiti".  „Kako  se  jednom 
sveučilište  —  veli  drugi  put  1.  febr.  1873.  —  privede  u  život, 
naći  će  akademija  u  njem  naravni  naslon'^. 

Za  napredak  akademije,  sveučilišta,  narodne  prosvjete  ne 
pozna  on  nikakve  žrtve,  ne  priznaje  niti  svoga  političkoga 
mnijenja  da  bi  ga  smjelo  sprečavati,  da  u  tom  pogledu  pod- 
upre vladu,  ako  hoće  što  dobra  stvoriti.  Svatko  se  je  pouz- 
davao u  čistoću  i  nesebičnost  njegove  misli.  „Vi  ste  mi  velika 
nada  —  piše  mu  dr.  Cačković  onda  najugledniji  liečnik  u 
Zagrebu  (1874.  14.  febr.)  —  i  sve  ufanje,  da  ćete  svimi  si- 
lami  i  svojim  velevažnim  uplivom  nastojati,  da  se  što  prije 
utemelji  i  otvori  ovdje  u  Zagrebu  liečnička  višja  škola.  Po 
mnienju  svih  pravih  domoljuba  vi  ćete  jedini  biti  sposoban 
i  ^Tstan  podieliti  našemu  znanstvenomu  razvitku  životne  uvjete 
njegova  napredka " . 

Rački  ostane  u  saboru  do  konca  periode  —  g.  1874.  Više 
nije  se  dao  birati  upravo  s  izjavom,  da  ostavlja  političko 
polje.  Vlada  mu  je  nudjala  profesuru  na  univerzitetu  iz  opće 
povjesti.  On  to  odbije.  Ispraznila  se  i  biskupija  senjska. 
3Iažuranić  je  učinio,  što  je  mogao,  da  ga  na  ovu  biskup.^ku 
.stolicu  namjesti.  Nije  uspio.  Radilo  se  o  tom,  da  bude  ime- 
novan zemaljskim  istorijografom.  Tu  se  opet  javiše  intrige  i 
ne  uspije.  Valja  priznati,  da  su  se  svi  bolji  narodni  ljudi  bo- 
rili za  to.  da  se  Račkomu    dostojno  mjesto  nadje  u  Zagrel)u. 

Na  početku  godine  1876.  vidi  već,  da  su  mu  sve  nade  po- 
tonule. Upravo  dovrši  „Documenta'"  i  svoju  četrdeset  i  osmu 
godinu.  Potuži  se  biskupu.  „Vi  znate  preuzvišeni"  —  piše 
biskupu  14.  marta  —  „da  nisam  lilepio  za  biskupijom  ni 
čašću.  Ako  me  boli,  a  to  jest,  što  je  u  tom  slučaju  moja 
osoba  u  tiesnom  savezu  s  kukavnimi  odnošaji  naše  domovine, 
pa  što  mi  se  uzkraćuje,  to  je  jedino  zato,  što  niesam  htio 
biti  prevrtljivcem.  Drugo  jest,  što  ja  stupam  u  dobu,  gdje  se 
požrtvovnost  imade  obračunati  s  borbom  „za  bitak",  pa  mogla 
bi  me  prva  dovesti  u  takove  okolnosti,  da  nebi  ni  narodu  ni 
domovini  koristiti  mogao.  Ni  na  to  ne  misle,  da  mi  dadu  za- 
grebački kanonikat,  ako  me  i  drže  ovdje  koristnim,  kako  na 
sva  usta  viču,  bojeći  se:  šta  će  biti  od  naših  zavoda,  ako  bi 
ja  odavle  otišao.  Glede  mene  radi  se  sad  o  tom :  imam  li 
ostati  viseći  u  zraku,  te  za  slučaj,  koji  sami  znate,  doći  u 
položaj,  gdje  neću  nikomu  biti  na  korist;  ili  da  mi  se  stvori 
položaj,  u  kojem  bez  brige  za  svakdanji  obstanak  mogu  na- 
staviti rad  po  narod  koristan". 

Možete  si  misliti,  kolike  i  kakove  misli  roje  se  sada  u  glavi 
biskupovoj.  Štrosmajerova  je  prva  misao,  da  ga  imenuje  ka- 
nonikom lektorom  u  Djakovo,  jer  je  upravo  prepozit  Matić 
umro,  pa  da  mu  upravu  biskupije  povjeri  i  osjegura  si  njega 
za  svoga  nasljednika.  Pobojavali  se  vladini  ljudi,  da  i  to  ne  će 
ići,  jer  su  i  biskup  i  Rački  toliko  protivni  tadanjemu  sustavu. 
„Što  se  Račkoga  tiče  —  piše  biskup  2.  maja  1876.  poznatu 
vladino vcu  —  ja  ću  učiniti  što  scienim,  da  sam  dužan  pred 
Bogom  i  narodom.  Ne  bude  li  Rački  na  veliku  sramotu  našu 
mogao  biti  l)arem  kanonikom  djakovačkim,  on  će  barem  biti 
parokom  djakovačkim,  što  u  mojoj  jedino  moći  stoji". 

Još  prije  svoga  predloga  obraća  se  biskup  posebnom  pret- 
stavkom  na  bana  (30.  IV.  1876.),  neka  sve  moguće  učini, 
da  Rački  postane  kanonikom  zagrebačkim.  Istom  kada  ban 
nije  uspio,  predloži  biskup  Račkoga  za  kanonika  lektora  djako- 
vačkoga.  A  kada  se  glas  o  tom  pronio  „sa  svih  strana  iz  Za- 
greba dobivam  molbe"  —    veli  biskup  1876.  2.  jula  —    „da 

za  Boga  gledam,  da  vi  u  Zagrebu  ostanete".  Rački  bude 
imenovan  kanonikom  lektorom  kaptola  djakovačkoga.  Svi  se 
patriote  uzvrpoljili.  Daničić  mu  piše:  „neka  sa  sobom  i  aka- 
demiju ponese  u  Djakovo".  Jagić  bijesan  pripovijeda,  kako 
sa  od  Bismarka  iskali,  neka  Scherera  iz  Strassburga  prenese 
u  Berlin.  On  da  nije  htio,  jer  da  je  Scherer  potrebniji  u 
Strassburgu.  „A  vi  ćete  dopustiti,  da  bi  Bismark  lakše  našao 
u  velikoj  Germaniji  zamjenika  Schereru  za  Strassburg  nego  li 
će  vama  Hrvatska  zamjenika  za  Zagreb  (1876.  7.  IX.  iz 
Berlina.)  Na  jesen  pri  izboru  za  pretsjednika  u  akademiji 
kaže  drugovima,  da  on  za  stalno  na  proljeće  odlazi  u  Dja- 
kovo. Oni  ga  ipak  izaberu  jednoglasno  za  predsjednika.  Valja 
priznati,  da  je  tada  napokon  ban  Mažuranić  sve  moguće  učinio, 
da  ga  nadbiskup  zagrebački  ipak  predloži  za  kanonika  za- 
grebačkoga. 

Neprilika  se  opet  radjala,  što  biskup  ne  bi  rado,  da  njegov 
lektor  bude  sada  imenovan  najmladjim  kanonikom  u  Zagrebu. 
Divno  pismo  piša  R-i  biskupu  (8.  apr.  1877.)  koje  ovako  za- 
vršuje:  „U  kratko,  ako  želite,  da  ja  dodjem  u  Djakovo.  evo 
mene,  mislite  li,  da  radi  obćega  dobra  zapostavim  osobu  svoju 
pripravan  sam  i  na  to".  Biskup  mu  na  to  odgovori  (12.  apr. 
1877):  „Na  vaše  pismo  evo  odgovor.  Vi  ste  zaista  čovjek  iz- 
vanredan. Ja  ne  znam  bi  li  ja  u  vaših  okolnostih  u  stanju 
bio  tako  se  požrtvovati.  ali  mogu  kazati,  da  je  vaša  odluka 
tako  liepa,  krasna,  da  joj  se  svaki  čestit  čovjek  diviti  i  du- 
boko pokloniti  mora.  Bog  vas  brate  sto  puta  blagoslovio  i 
nadoknadio  vam  žrtvu,  koju  njemu  i  narodu  za  ljubav  pri- 
našate.  Ostanite  vi  dakle  u  Zagrebu.  Vaša  misao  je  inspira- 
cija božja.  Ostalo  povjerimo  brate  Bogu". 

Rački  bude  imenovan  dne  6.  juna  1877.  kanonikom  zagre- 
bačkim i  opatom.  Prijatelji  mu  se  raduju  sa  svih  strana  u 
domovini  i  izvan  domovine,  a  najviše  dobri  biskup,  koji  je 
prije  njegovo  imenovanje  u  Djakovu  smatrao  za  svoju  osobu 
,,kao  da  mu  ga  je  Bog  za  utjehu  poslao".  Sada  ga  ipak  rado 
gubi.  pak  se  sa  svojim  narodom  raduje. 


V. 


1877—1894.  Predsjednik  akademije  i  kanonik 
zagrebački. 


1.  Poslovanje  u  javnom  životu. 

Lijepo  je  biti  kanonik  zagrebački.  To  je  stara  riječ  u  na- 
šem narodu.  Ovu  riječ  jamačno  si  je  upamtio  plemeniti  grof 
Medo  Pucić,  kada  Račkomu  već  12.  juna  iz  Pariza  ovako 
čestita:  „Kako  danas  stvari  stoje,  ja  bi  volio  biti  kanonikom 
u  Zagrebu  nego  papa  u  Rimu.  Vjerujte  mi  dakle,  da  vam  iz 
svega  srca  se  radujem,  što  ste  postali  članom  slavnoga  kap- . 
tola.  Ta  to  vam  je  zemaljski  raj".  Ovako  dobri  Medo  kao  da 
gleda  prijatelja  u  gospodskom  dvorcu,  a  puna  mu  kuća  božjega 
blagoslova.  I  Rački  se  je  veselio  dvorcu  svomu  s  bašćom. 
Svakomu  se  od  prijatelja  hvali,  da  će  mu  biti  lijepo.  Nijed- 
nomu ne  zaboravlja  reći :  „Kada  dodjete  u  Zagreb,  vi  ste 
moj  gost,  moja  kuća  vaša  kuća"  —  skoro  stereotipno.  Tako 
je  i  bilo  Sliku  hrvatskoga  gostoljublja  podavala  učenim  Sla- 
venima pohodnicima  Zagreba  kroz  petnaest  godina  gotovo 
jedina  kuća  Račkoga.  Zapamtimo  si  ovo  dobro,  da  bi  naša 
braća  dolazila  i  odlazila  iz  Zagreba,  a  da  ne  bi  znala  za 
naše  gostoljublje,  da  nije  bilo  kuće  Račkoga. 

Vratimo  se  čestitci  Mede  Pucića.  Nije  niti  on  mislio,  da  se 
je  Rački  sada  postavio  u  mir.  Jamačno  nije  opet  niti  slutio, 
da  će  njegov  prijatelj  sada  tek  zaroniti  svom  snagom  svoje 
svećeničke  duše  u  poslove  slavnoga  kaptola.  Vi,  koji  ste  čitali 
o  dosadanjem  životu  njegovu,  znate,  da  je  tako  sasvim  na- 
ravno moralo  doći.  Eno  došao  u  Senj,  a  biskup  mu  navalio 
dvije  katedre,  natstojništvo  u  seminaru,   prisjedništvo  kod  že- 

nitbenoga  suda  i  druge  poslove,  koliko  je  samo  mogao  ponesti. 
Tek  je  došao  u  Rim,  već  navaljuju  na  njega  svu  pisariju  za 
kaptol  pored  drugih  njegovih  književnih  vehkih  posala.  Vratio 
se  u  domovinu  i  došao  na  pohtičko  polje,  mora  da  bude  glavni 
perovodja  narodne  stranke.  Postao  predsjednikom  akademije, 
obavlja  tolike  poslove,  koUke  jamačno  nikada  nigdje  ne  obavlja 
predsjednik.  Zar  da  je  onda  drugačije  moglo  biti  u  kaptolu 
zagrebačkom,  gdje  se  vode  poslovi  duhovni  tičući  se  jednoga 
milijuna  hrvatskih  katolika. 

Nije  prošla  ni  godina  dana,  već  piše  biskupu  (22.  apr.  1878. i: 
,,Imam  vam  neizmjerna  posla.  U  kaptolu  neimaju  upravo  ni- 
kakov  obzir  na  uzvišenu  onu  svrhu,  radi  koje  ostadoh  ovdje". 
Njegovi  nam  drugovi  iz  kaptola  pripovijedaju  o  njegovu  poslo- 
vanju, a  mi  ćemo  to  samo  reproducirati.  Cim  je  bio  imenovan 
kanonikom,  budne  odmah  imenovan  i  izvjestiteljem  duhov- 
noga stola.  To  ostane  sve  do  smrti,  premda  je  to  mogao  kasnije 
skinuti  sa  sebe,  kako  to  čine  stariji,  ako  su  preuzeli  druge 
veće  dužnosti  u  kaptolu.  Za  malo  dobije  najtežu  referadu  in 
regulativo,  koju  zadrži  do  smrti.  Bio  je  brz  radnik,  ali  ja- 
mačno je  trebao  cijelu  srijedu  i  četvrtak  svakoga  ćedna  po- 
svetiti samo  toj  referadi,  da  uzmogne  u  petak  u  redovitom 
konsistoriju  izvješćivati.  Premda  strog  sa  samim  sobom,  bio 
je  blag  i  razborit  prema  drugovima  svećenicima,  kojima  je 
imao  suditi. 

Od  početka  pa  do  smrti  bio  je  izpitač  sinodalni.  Dva  puta 
u  godini  u  proljeće  i  na  jesen  jesu  usmeni  i  pismeni  ispiti 
onih  svećenika,  koji  traže  crkveni  beneficij.  Isto  je  tako  od 
početka  kroz  trinaest  godina  (do  god.  1890.)  bio  nadzornik 
u  ime  nadbiskupije  na  preparandiji  i  pučkim  školama,  gdje 
je  opet  bio  zabavljen  na  proljeće  i  koncem  školske  godine. 
I  jednim  i  drugim  poslom  mogao  je  potrošiti  skoro  dva  mje- 
seca u  godini. 

Veći  i  zamašniji  i  neugodniji  posao  bio  mu  je  kod  ženit- 
benoga  suda,  kod  koga  je  bio  od  god.  1880.  sve  do  svoje 
smrti.  Najprije  budne    prisjednik,    onda  od  god.  1882.  povrh 

toga  i  branitelj  ženitbe,  a  pod  kraj  i  predsjednik.  ]\Iože  se 
dogoditi,  da  ovdje  ne  bude  previše  posla,  ako  se  oduzmu  ne- 
ugodnosti i  gorkosti,  kojih  uvijek  ima.  Ali  upravo  njemu  se 
dogodiše  dva  veća  procesa  provučena  kroz  dvije  godine.  „I 
zaista  meni  se  poslovi  sve  više  nagomilavaju  —  piše  biskupu 
Strosmajeru  12.  nov.  1882.  —  Sada  su  mi  naprtili  i  branitbu 
ženitbe.  Bili  su  mi  dali  njeke  teže  slučajeve,  koje  sam  dobro 
obavio.  Sada  slovim  ovdje  kano  vješt  kanonista,  pak  mi  na- 
prĆHJu  teže  stvari.  Eekoh  jednom,  da  moram  kojom  prilikom 
što  bedasta  počiniti,  nebi  li  me  se  tada  okanili.  A  opet  kada 
je  tko  u  kakovu  zboru,  ima  nastojati,  da  gdje  može  pripo- 
mogne, da  se  sbor  ne  osramoti". 

Priznavajući  njegov  veliki  trud  okolo  posala  kaptola  i  bi- 
skupije imenovao  ga  je  bio  kaptol  svojim  protokolistom,  što 
nije  veliki  trud.  a  dosta  je  lijepa  za  taj  posao  nagrada.  Samo 
je  četiri  godine  uzdržao  tu  službu  bilježnika  kaptola  (1882. 
do  1886.).  Volio  je  pregorjeti  onaj  dobitak,  nego  li  da  troši 
vrijeme  za  taj  gotovo  mekanički  posao,  za  koji  može  biti 
spretan  svaki  i  posljednji  kanonik. " 

Redovite  zakonom  propisane  dužnosti  kao  arkidjakon  ko- 
mornički  od  god.  1883.  nad  dva  vicearkidjakonata  sa  29 
župa  vršio  je  naravno  redovito.  Zapisnike  o  sastavcima  ko- 
tarskim, pismene  radnje  iz  bogoslovije  i  propovijedi  mladjega 
svećenstva  pregledavao  bi  i  činio  svoje  primjetbe.  Čitanju  ča- 
sova kanoničkili  prije  i  poslije  podne  prisustvovao  je  uvijek, 
ako  ga  nije  bolest  sprečavala.  Kada  ]e  na  njega  red  došao, 
da  otsluži  konventualnu  misu  ili  imao  propovijedati,  uvijek 
je  sam  obavio.  Njemu  je  propovijedanje  zadavalo  dosta  truda, 
jer  nije  nikada  bio  u  pastvi.  Jedva  je  prije  gdjekoju  propo- 
vijed u  svojem  životu  kod  kakve  osobite  prigode  izgovorio. 
Koji  su  bili  u  pastvi,  donesli  bi  sa  sobom  i  propovijedi,  koje 
su  već  jedan  put  i  možda  koji  put  već  govorili.  On  je  bio 
dakako  i  zdušan,  a  znao  je,  da  se  od  njega  i  u  propovjedi 
više  očekuje.  Godine  1879.  predao  mu  nadbiskup,  da  drži 
duhovne    vježbe,    a  on  na   primjer  Novakoviću    od    27.  febr. 

do  11.  aprila  ne  odgovara,  jer  je  imao  te  vježbe  „za  koje 
sam  se  —  veli  —  dosta  imao  pripravljati  i  koje  sam  tek  ovih 
dana  obavio". 

U  isto  vrijeme  kada  je  dospio  u  kaptol,  započela  misao, 
kojoj  je  on  bio  najgorljiviji  zagovornik,  da  se  restaurira  naša 
divna  stolna  crkva.  On  je  u  odboru  od  početka.  Posljednje 
dvije  godine  nosio  i  glavnu  brigu  kao  prokustos.  Sa  svim 
žarom  radi,  da  se  iznutra  crkva  prepravi,  što  je  bilo  pokva- 
reno prvim  prepravkom,  sve  izdatke  i  primitke  imao  on  ruko- 
voditi. Daj  Bože,  da  nije  u  grob  s  njime  legla  i  prekrasna 
mu  misao,  da  se  naša  stolna  crkva  slikarijom  u  fresku  ukrasi, 
da  se  kod  nje  upotrebe  mladi  naši  slikari,  da  crkva  zagre- 
bačka kao  najveća  i  najbogatija  budne  matica  za  crkveno 
slikarstvo,  da  Zagreb  u  pogledu  umjetnosti  bude  središte  na- 
šega narodnoga  života.  Mnogu  je  gorčinu  pretrpio,  kada  ga 
je  u  njegovu  poletu  neznanje  i  neukus  čiji  god  sustavljao. 
On  je  i  sav  posao  vodio  glede  novih  dviju  župa  sv.  Blaža  i 
sv.  Križa.  Veliko  i  teško  pitanje  o  patronatu  najteži  čvor  u 
životu  hrvatske  crkve  napokon  je  on  preuzeo,  da  se  što  prije 
uzmogne  načelno  riješiti.  Bio  je  član  gotovo  svakoga  važni- 
jega odbora  kod  kaptola  i  duhovnoga  stola.  Sve  važnije  pret- 
stavke  njemu    su  povjeravali  —    i  nadbiskup   i  duhovni  stol. 

Koliko  smo  mu  mi  prijatelji  govoriU,  kada  je  već  pobo- 
Ijevao,  da  se  oprosti  od  njekih  posala,  kako  to  čine  zdravi 
mladji  od  njega  drugovi.  Toga  si  nije  dao  dokazati.  On  nije 
mogao  sjedjeti  u  jednom  zboru,  pa  da  gleda  gdje  zapinju 
poslovi.  Dapače  drugovi  ne  znadu  kazati  slučaja,  da  je  odbio, 
kad  je  bio  zamoljen,  da  što  uradi  ili  da  udje  u  koji  odbor. 
P3io  je  sretan  u  radnji.  Nije  toliko  bolno  osjećao,  što  njeki 
njegovi  drugovi  malo  ili  ništa  ne  rade  sve  do  posljednje  dvije 
godine,  kada  su  se  poslovi  oko  obnove  crkve,  književne  radnje, 
neprilike  u  akademiji,  mnogi  drugi  poslovi  i  njegova  bolest 
natjecali,  da  ga  smlave.  Onda  bi  se  tek  po  tiho  prituživao  u 
prijateljskom  razgovoru. 

Ogledajmo  sada  drugo  njegovo  poslovanje  u  javnom  šivotii. 
koje  mnogo  puta  nije  manja  spacka  i  neprilika  za  njegov 
književni  rad.  nego  što  su  i  njegovi  poslovi  u  kaptolu.  Ovamo 
niećemo  i  njegovo  poslovanje  predsjedničko,  jer  je  po  njemu 
dolazio  u  nemile  doticaje  i  u  nesuglasja  sa  vladom. 

Prva  i  najveća  briga,  koja  mu  je  sada  zašla  za  vrat,  bila 
je  gradnja  ahademijske  palače.  Biskup  je  želio  svoju  krasnu 
galeriju  još  za  života  svoga  prenesti  u  Zagreb  akademiji  na 
dar.  Akademija  bila  je  u  početku  u  starom  „Narodnom  domu", 
koji  je  od  godine  1846.  imao  biti  središte  narodnoga  života  i 
sjedište  učenoga  društva.  Rački  smisli,  da  bi  se  na  ovoj  lijepoj 
kući  drugi  kat  podigao,  što  bi  po  prvom  njegovom  računu 
stajalo  kakovih  petnaest  hiljada  forinti.  I  biskup  i  on  uvidješe, 
da  bi  se  jedva  smjestile  slike,  što  ih  je  do  onda  liiskup  po- 
sjedovao. Galerija  će  se  i  množiti  po  vremenu,  pa  neka  bude 
zgrada  za  decenije  barem.  Imala  se  zgraditi  posebna  kuća 
n~a  Griču  na  najdivnijem  centru  grada  Zagreba.  Zastupnici 
grada  Zagreba  tomu  se  opru.  Volili  su  pokloniti  na  Zrinskom 
trgu  veći  i  skuplji  prostor,  da  se  ondje  sagradi  monumentalna 
palača.  Zemlja  dade  sto  hiljada,  da  se  tim  novcem  namjesti 
u  akademiji  i  arkeologijski  muzej.  Akademija  još  posudi  ko- 
liko je  samo  mogla,  da  smogne  za  palaču  cijelih  250.000  for. 
Akademija  zadje  u  ovu  skupu  gradnju  sve  u  nadi,  da  će  se 
milodarima  sabrati.  Rački  od  početka  u  sto  neprilika  —  kroz 
dvije  godine  u  pismima  pecka  i  naviješta  biskupu  ne  bi  li 
ga  biskup  upitao:  pa  koliko  još  treba.  Napokon  iza  tri  go- 
dine gradnja  se  primicala  kraju,  a  novaca  ne  ima  ni  od  kuda. 
Onda  tek  javi  biskupu,  da  će  morati  ostaviti  nedogotovljenu 
palaču.  Biskup  se  zbilja  junački  upre.  da  se  zgrada  dovrši 
g  1880.  koncem  mjeseca  jula.  Rački  siromah  uzdahne:  „Sada 
poslije  tri  godine  mogu  i  ja  proći  iz  Zagreba  nekamo  na 
odmor". 

Još  nije  sve  niti  plaćeno  bilo,  kada  9.  novembra  grune 
veliki  potres,  koji  opet  ošteti  akademijsku  palaču  za  desetak 
hiljada  forinti.    Rački  je   sam  bio  u  najstrašnijoj  pogibelji  da 

izgubi  život  ili  da  za  uvijeke  potamni  njegov  svijetli  duh. 
On  je  toga  dana  upravo  u  onaj  strašni  čas  bio  pri  oltaru  u 
stolnoj  crkvi.  Neka  sam  govori:  „Dne  9.  nov.  u  7  ura  jutrom 
pristupio  sam  k  oltaru  prvostolne  crkve  zagrebačke  posveće- 
nomu uspomeni  uza.šašea  gospodnjega,  koji  se  nalazi  u  lievoj 
pobočnoj  ladji  tik  abside,  u  kojoj  je  veliki  žrtvenik  sv.  Ladi- 
slava.  Bijah  upravo  u  polovici  drugoga  evangjelja,  kada  na- 
stane silan  šum.  Bio  sam  u  životu  dva  puta  na  moru  veoma 
uzburkanom,  jednom  na  jadranskom,  drugi  put  na  sredozemnom. 
Tada  imadoh  priliku  čuti  strahovito  zviždanje  vjetra  lomećega 
se  o  jadrih  i  uzetih  ladje;  ali  taj  šum  ne  da  se  prispodobiti 
onomu,  koji  se  ozvanjao  u  onih  velebnih  prostorijah  naše  prvo- 
stolne crkve.  Za  šumom  sliedila  je  uzastopce  u  tili  čas  strašna 
trešnja.  Visoki  zidovi,  koji  su  stoljetnim  nepogodam  prkosili, 
nihali  se  poput  slabe  trstike.  Bio  sam  si  odmah  sviestan.  da 
to  nihanje  dolazi  od  podzemnih  sila,  koje  koru  zemaljsku 
miese  i  dižu  poput  tiesta.  A  pošto  me  sviest  nije  niti  za  tren 
oka  ostavila,  videći  kako  pada  sa  svodova,  ne  htjedoh  bježati 
u  sakristiju,  već  odstupiv  dva  koraka  od  oltara,  prislonih  se 
na  bližnji  unutarnji  zid  pobočne  ladje.  Sada  tek  imadoh  što 
vidjeti !  Uz  golemu  trešnju,  u  kojoj  jedva  se  moglo  velikim 
naporom  stajati  na  nogama  i  uz  strašnu  lomljavu  čulo  se  štro- 
poštanje  svodova.  Umah  u  početku  trešnje  pao  je  svod  u  prez- 
biteriju,  o  kojega  slaboći  bijahu  s  razloga  arhitektonskih  već 
od  prije  osvjedočeni  svi  bolji  graditelji.  A  sada  nastane  od 
prašine,  koja  se  je  i  od  onoga  svoda  i  od  žbuke,  štono  je  sa 
svih  svodova  i  zidina  padala,  uzvitlala,  tolika  tmina  u  cijeloj 
crkvi,  da  ne  može  biti  veća  ni  u  najmračnijoj  noći ;  ja  bar 
niesam  doživio  tolike  tmine.  U  tom  mraku  prikazivalo  se  ni- 
hanje oltara  i  stupova  nalik  na  sablazan  kakovu  ;  činilo  se, 
da  se  oltari  i  stupovi  lome  i  ruše.  Porodi  se  u  meni  duboko 
uvjerenje,  da  se  svakolika  veličanstvena  sgrada  uzdrmana  u 
svojih  temeljih  ruši  i  da  će  mene  i  sve  prisutne  pokopati  pod 
ruševinami  svojimi.  Bivši  tako  uvjeren,  preporučili  Bogu  svoju 
dušu,  i)ošto  tielu  ne  ima  i  onako  spasa.  Ali  božjoj  se  je  pro- 

vidnosti  htjelo,  da  od  našega  glavnoga  grada  ne  zaište  ljud- 
skih žrtava.  I  tako  izadjoh  poslije  trešnje,  neozledjen  ni  naj- 
manje, ne  videći  u  mraku  upravo  ništa,  već  koracajući  ])o- 
znatim  mi  pravcem  put  sakristije.  Ne  budi  ovaj  vjerni  ali 
slabi  opis  jednoga  prizora  u  toj  katastrofi  namienjen  mojoj 
malenkosti,  koja  je  u  svietu  kao  kap  u  širokom  moru.  kao 
atom  u  svemiru,  već  budi  upravljen  mojim  prijateljem  i  znan- 
cem, s  kojimi,  u  koliko  bijahu  u  sličnoj  opasnosti,  radujem 
se,  što  ostasmo  živi.  da  uzmognemo  svoje  slabe  sile  posvetiti 
obćenitomu  dobru  ucviljenoga  roda".^ 

Hvala  Bogu  sretno  je  prestao  potres,  ali  posljedice  njegove 
bile  su  za  Račkoga  gorke.  Opet  je  trebalo  popravljati  aka- 
demijsku palaču,  opet  iskati  pomoći  i  zajma.  Mislio  je  i  od 
učenih  prijatelja  iz  Rusije  dobiti  pomoći,  ali  ta  mu  nada  brzo 
iščezne.  Pretrpio  je  mnogo  i  on  sam  i  njegova  književna 
radnja.  „Ja  imadem  —  piše  Jagiću  četiri  mjeseca  poslije  po- 
tresa 10.  II.  1881.  —  sada  osim  drugih  poslova  brigu  s  kućom. 
Do  sada  je  ponješto  uredjena  knjižnica,  koja  je  iza  potresa 
pala  i  sva  hrpimice  ležala  na  podu.  Ova  zima,  u  kojoj  inače 
mogao  bi  najviše  raditi,  za  mene  je  skoro  izgubljena.  S  druge 
strane  znate,  na  čijih  ledjih  leži  veći  dio  akademije".  Tekar 
za  nove  tri  godine  bila  je  zgrada  toliko  opet  popravljena  i 
dogotovljena,  da  je  u  nju  mogla  dospjeti  teško  očekivana  ga- 
lerija slika. 

U  ovu  godinu  teške  brige  i  žalosti  dodje  mu  ponuda  od 
osobe  ovlaštene,  da  predje  u  Rusiju,  gdje  bi  bio  metropolita 
mogilovski  sa  sijelom  u  Petrogradu  iliti  metropolita  svih  ka- 
tolika u  Rusiji.  Znano  vam  je  svima,  da  tamo  od  1881.  ovo 
možno  slavensko  carstvo  traži  dodirne  točke  sa  rimskom  ku- 
rijom. Iza  mnogogodišnjih  trudova  na  radost  obiju  strana  do- 
stignut je  pred  godinu  dana  njeki  porazumak.  Prvi  put  na 
radost  svega  katoličkoga  i  slavenskoga  svijeta  sjedi  poslanik 
Rusije  do  koljena  velikomu  papi  Lavu  XIII.  Ovo  spominjemo. 


1  Obzor  1880.  br.  262. 

da  razumijete  poziv  Račkoga.  Njima  je  treljalo  čovjeka  pri- 
znata u  svem  slavenskom  svijetu,  osobito  medju  Poljacima, 
prisna  prijatelja  biskupa  Htrosmajera,  koji  je  upravo  tada  kon- 
kordat s  Crnomg'orom  posredovao.  Rački  nije  rado  pristajao 
na  ovu  časnu  ponudu.  Evo  njegova  odgovora  biskupu  (7. 
sept.  1881.):  „Još  se  niesam  mogao  osvjedočiti,  da  bi  u  sa- 
danjih  okolnostih  u  onom  drugom  položaju  mogao  toliko  ko- 
ristiti, kolika  bi  ovdje  mojim  odlazkom  nastala  praznina.  Ja 
ne  znam  žalibože,  komu  bih  ostavio  akademiju,  i  koji  bi  od 
nje  umio  i  htio  odvraćati  pogibelji,  koje  bi  joj  prijetile  osobito 
uslijed  najnovije  struje  političke".  Istoga  su  mnijenja  njegova 
dva  dobra  prijatelja  u  Rusiji :  „Ostanite,  ostanite"  —  veli 
jedan  —  »gdje  je  radnja  vaša  tako  blagoslovljena.  Protiv 
"vas  intrigirali  bi  strašno  Poljaci,  a  ne  bi  s  vama  bojim  se 
zadovoljni  bili  niti  Rusi,  jednima  išli  biste  predaleko,  drugima 
bi  bilo  i  to  premalo".  Drugi  mu  piše:  „Požalio  bi  akademiju 
i  našu  narodnu  nauku,  kada  biste  uslijed  toga  morali  iz  Za- 
greba otići.  Tamo  je  po  mome  mnijenju  lako  mnoge  zamije- 
niti, ali  vas  nikako.  Za  nas,  kojima  politička  radnja  ne  vri- 
jedi ni  izklijana  boba,  znanstveni  rad  je  jedino  spasenje,  ako  je 
moguće  još  spasenje".  Svjetuje  ga,  neka  se  ne  prenagli,  da 
se  ne  pokaje  i  neka  se  drži  one  pogovorke:  „Stoj  zeko,  gdje 
stojiš,  pa  se  nikog'  ne  bojiš".  Napokon  se  ova  misija  Račkoga 
razbila.  Teško  nam  je,  ali  moramo  ovdje  preći  preko  mnogih 
divnih  misli,  koje  je  ovom  prigodom  izrekao,  a  ispunjuju  svu 
dušu  njegovu.  Spomenuti  moramo,  da  je  Rački  s  biskupom 
pošao  u  Rim  i  stavio  ondje  pogodbu,  da  bi  on  samo  onda 
mogao  misiju  prihvatiti,  ako  carstvo  rusko  učini  s  papom 
ugovor,  kojim  bi  se  osigurao  položaj  katolika  u  Rusiji.  To 
onda  nije  moglo  biti  i  na  tom  se  je  konačno  sve  razbilo. 

Dopustite  mi  ipak  da  ovom  prigodom  barem  taknem  u  njeke 
njegove  misli.  Biti  ću  oprezan,  da  ne  učinim  smutnje.  Vje- 
rovao je  u  jedinstvo  crkava  i  nazirao  mu  je  budući  oblik. 
Istočni  patriarkati  dobiti  će  koncesije,  kojih  crkve  na  zapadu 
ne  imaju.  Sadanji  rodovi  još  tomu  nisu  dozorili.    Čini  pogled 

po  slavenskom  svijetu,  gdje  vidi  toliko  nezrelosti,  da  mora 
zaključiti:  „ostavimo  ovo  pitanje  providnosti  božjoj".  Crkva 
po  njegovu  ne  bi  se  samo  imala  ogledati  za  mogućnicima 
svijeta,  manje  bi  imala  raditi  sa  diplomacijom,  imala  bi  više 
paziti  na  narode,  potrebne  njezine  pomoći.  Naravno,  da  je 
njegovo  slavensko  srce  mislilo  prije  svega  na  svoj  narod,  da 
ga  po  pravdi  i  potrebi  ogrije  čisto  svjetlo  crkve  Isusove. 
Mnogo  puta  gorko  se  tuži,  što  se  diplomacija  preveć  plete  u 
čisto  crkveno  pitanje  o  slavenskoj  službi  božjoj.  A  smijem 
reći,  da  bi  za  službu  božju  slavensku  bio  pripravan  i  život 
svoj  dati.  Razumjet  ćete  onda  pismo  biskupu  prije  proslave 
biljadu-godišnjice  svetoga  Metuda  (30.  nov.  g.  1884.):  „Prvi 
uvjet,  koji  bi  se  imao  izposlovati  u  Rimu  bio  bi,  da  sveta 
stolica  dopusti  za  onaj  dan  slavensku  liturgiju  ne  samo  u 
Velehradu  nego  i  u  cielom  katoličkom  Slavenstvu  t.  j.  gdje 
bi  se  god  želilo,  da  se  drži.  Ako  toga  ne  bude  t.  j.  ako  bi 
se  misa  imala  pjevati  latinski,,  onda  bi  se  svetkovina  držala 
u  dubu  protumetodijskom.  Slavenom  katoličkim  jesu  Ciril  i 
Metod  dragi,  što  su  znali  jedinstvo  crkve  s  potrebami  slaven- 
skoga naroda  u  sklad  dovesti.  Ako  se  u  Rimu  to  ne  uvidja, 
onda  se  ne  shvaća  pravo  znamenovanje  onih  slavenskih  pro- 
svjetitelja. Ja  mislim,  da  bi  valjalo  u  tom  pogledu  pitanje  do 
jasnosti  dotjerati.  Xe  bude  li  to,  ne  idem  ni  u  Rim  ni  u  Vele- 
hrad,  jer  su  mi  dodijale  bezsmisalne  parade". 

Dužnost  nam  je  nadalje,  da  pomno  ogledamo  i  njegov  po- 
litički rad  Imrem  u  toliko,  da  se  vidi,  koliko  mu  je  vremena 
otimao.  Nije  sjedio  posljednjih  dvadeset  godina  u  parlamentu, 
otimao  se,  da  unj  ne  dodje,  opet  je  svakomu  u  nas  znano 
bilo,  da  je  bio  glava  „neodvisne  narodne  stranke"  posljednjih 
četrnaest  godina.  Spomenusmo,  da  je  otstupio  od  političkoga 
života  g.  1874.  Povrati  se  politici  g.  1880.,  kada  je  Mato  Mra- 
zović  ostavio  vladajuću  stranku  radi  magjarskoga  jezika,  koji 
su  mislili  preko  financijalnih  oblasti  uvući  u  Hrvatsku.  Mra- 
zović  i  Rački  primiše  zajednički  stara  načela  narodne  stranke 
prije    revizije    nagodbe,  za    koja  je  Rački  slavno   vojevao  do 


122 


god.  1873.   To  je  bio  sada  program  stranke,  koja  primi  ime : 
^neodvisna  narodna  stranka'"''. 

Rački  napisa  u  „Obzoru"  članke:  ^Zašto  i  na  što  pro- 
mjena^.^  Drugi  put  dobije  on  priliku,  da  ovaj  program  na 
tanko  obradi.  Kada  je  ministar  financija  god.  1883.  proti 
očitomu  slovu  zakona  stao  uvoditi  u  Hrvatsku  grbove  sa 
magjarskim  natpisom,  narod  se  hrvatski  stao  braniti,  a  vlada 
ugarska  dokinula  ustav  u  Hrvatskoj,  što  joj  i  sabor  ugarski 
odobri.  „Poslije  onoga  silovitoga  zaključka  —  piše  biskupu 
18.  XI.  1883.  —  u  sjednici  sabora  ugarskoga  od  10.  prošloga 
mjeseca  vieća  se  u  klubu  neodvisne  narodne  stranke,  kakav 
da  ona  položaj  zauzme  sada  poslije  toga  nasilja  Ugarske. 
Jeda  li  može  ostati  kod  svoga  dosadanjega  programa,  to  jest 
kod  revizije  nagodbe  u  smislu  samostalnosti  financija,  komu- 
nikacija i  t.  d.  ili  da  zauzme  odrešitiju  poziciju.  Vodile  su 
se  razprave  akademički  i  razpravljalo  se  čisto  znanstveno: 
jeda  li  Hrvatska  može  sa  gledišta  prava  uzeti,  da  joj  je 
Ugarska  obustavom  ustava  itd.  odkazala  nagodu?  i  ima  li 
taj  odkaz  primiti.  Tu  se  je  tražio  savjet  kod  najboljih  pisaca 
i  pravoslovaca  Bluntschlia,  Martensa  itd.  Razprave  bijahu  za- 
nimive;  ali  praktički  nisu  vodile  k  ničemu.  Videći  to  ja  sa- 
.stavio  sam    obrazložen  predlog,    koji  u  bitnosti  sadržaje  ovo: 

1.  Pošto  je  Ugarska  najnovijim  činom  u  temelju  uzdrmala 
državopravni  odnošaj  ustanovljen  nagodbom  od  god.  1868. 
—  pošto  nadalje  Ugarska  se  ne  drži  nagodbe,  već  je  skoro 
svaku  njezinu  ustanovu  povriedila,  pošto  izkustvo  iza  godine 
1868.  potvrdjuje,  da  Ugarska  državopravnu  svezu  samo  i 
jedino  na  svoju  korist  izcrpljuje,  a  Hrvatsku  materijalno  upro- 
pašćuje,  te  iz  njeke  umišljene  državne  ideje  čak  i  na  narod- 
nost njezinu  posegla  itd.,  to  se  imade  državopravni  odnošaj 
izmedju  obiju  zemalja  do  temelja  promieniti. 

2.  Budući  da  Hrvatska  ne  želi  postojeće  državne  tvorbe 
monarkije  novoj  preobrazbi  izložiti,  u  što  ne  će  da  svoje  sile 

1  Obzor  1880.  br.  150.  151.  152.  153. 

troši:  to  je  ona  voljnči  i  u  buduće  s  Ugarskom  sastavljati 
jednu  državnu  zajednicu  naprama  Austriji,  te  i  nadalje  s  njom 
u  delegaciji  razpravljati  one  državne  poslove,  koji  su  zak.  čl. 
Xn.  1867.  nagodbom  austro- ugarskom  za  obje  pole  zajed- 
ničkimi. 

o.  Glede  onih  poslova,  koji  u  smislu  austro-ugarske  nagode 
spadaju  u  austrijsku  i  u  ugarsku  legislativu  i  eksekutivu: 
ali  se  imadu  osnivati  na  istih  načelih,  koja  obje  vlade  usta- 
novljuju dogovorno,  kano  što  su  obranbeni  sustav,  carinski  i 
trgovački  ugovori  itd.  moj  je  predlog,  da  kod  ovih  poslova 
hrvatska  vlada  sudjeluje  dogovorno  s  ugarskom  kano  jedna 
cjelina  naprama  Austriji,  ali  da  legislativa  i  eksekutiva  ne 
hude  zajednička  s  Ugarskom  već  ostaje  posebna  za  Hrvatsku. 
(Tako  je!  op.  biskupova.) 

4.  Svi  ostali  poslovi,  koji  su  u  našoj  nagodi  navedeni  u 
§  6 — 10.  (u  koliko  ne  idu  medju  poslove  pod  1,  2  i  3),  spa- 
daju u  autonomiju  Hrvatske,  koli  glede  legislative,  toli  glede 
eksekutive.  Prema  tomu  mi  bismo  imali  s  Ugarskom  samo 
krunitbeni  čin  zajednički  i  jednu  delegaciju^  a  kako  da  Hr-- 
vatska  bude  u  delegaciji  zastupana,  imade  se  posebnim  za- 
konum  odrediti. 

5.  U  svrhu,  da  se  to  izvede  i  da  se  provede  cjelokupnost 
Hrvatske  s  pripojenjem  Dalmacije  i  Rieke,  neka  se  izabere 
regnikolarna  deputacija,  koja  će  ugarskoj  regnikolarnoj  de- 
putaciji staviti  predloge  o  preinačenju  državno-pravnoga  od- 
nošaja   u  navedenom  smislu. 

6.  Ako  delegacije  ne  bi  uspjele  ili  ako  Ugarska  ne  bi 
htjela  izabrati  delegacije  u  rečenu  svrhu :  tada  neka  Hrvatska 
izjavi,  da  se  nalazi  odriešenom  od  svake  sveze  s  Ugarskom, 
te  prinukanom  neposredno  s  krunom  ugovarati  o  novom  po- 
ložaju svojem  u  monarkiji". 

(Jve  svoje  misli  unesao  je  R-i  u  adresu  neodvisne  narodne 
stranke  (1884.),  koja  je  njegovo  djelo  gotovo  od  riječi  do 
riječi.  Ona  je  program  stranke,  kojoj  je  on  bio  duševna  glava. 
<  >n  sam  nije  nikada  sebe  smatrao  vodjom  stranke.   Nije  to  u 

pravom  smislu  niti  mogao  biti.  kada  se  je  upravo  otimao 
izboru  u  sabor.  On  sam  smatrao  je  punom  svijesti  svoju  adresu 
za  državnički  spis  dostojan  stranke,  koja  se  bori  za  državnu 
samostalnost  u  monarkiji.  Krasnih  je  darova  imao  za  dobra 
državnika.  Kao  istorik  proučio  je  dosta  i  državnih  znanosti. 
Premda  nije  radio  u  novijoj  povjesti,  opet  je  proučio  sve  što 
mu  treba,  da  si  razjasni  moderne  državne  prilike.  Sve  pojave 
narodnoga  života  pratio  je  ma  na  tanko  i  ocjenjivao  prema 
njima  snagu  svoga  naroda.  Sa  suplemenicima  hrvatskim  gojio 
je  srdačne  doticaje,  kako  gotovo  nitko  medju  nama.  Moralna 
solidarnost  medju  Slavenima  davala  mu  je  nadu,  da  će  Hr- 
vatska ovaj  program  izvesti,  jer  ne  će  biti  nikada  sasvim 
izolirana,  što  je  smatrao  da  bi  bila  smrt  njegova  naroda. 
Svako  pitanje  raspravljao  je  s  ovoga  višega  gledišta.  U  sva- 
kom pitanju  i  u  svakom  članku  u  „Obzoru"  organu  stranke 
dovodi  i  pozitivne  zakone  nauke  i  donosi  račun  o  snagi  svoga 
naroda.^  Pozitivan  u  svem  biću  svojem  nije  mario  izricati 
duhovitih  i  krilatih  riječi,  običnih  kod  ponosnih  državnika, 
koje  svjetina  čeka  i  rado  prima.  Velikom  zlovoljom  pratio  je 
naše  novije  prilike.  Prijateljima  bi  znao  kazivati:    „Za  mene 


'  Spomenut  ćemo  njeke  članke  koji  imadu  i  danas  vrijednosti:  G. 
1880.  br.  289.  290.  293.:  Mane  u  organizmu  naše  crkve.  1881.:  br.  (3. 
7.  8.  9.  10.:  Književna  zanovietanja  Deželićeva;  br.  27.  28.  29.  30.  31.: 
Stranka  prava;  br,  146  147.  148.  149.  152.:  Krpana  nagodba.  Na- 
dalje u  istoj  godini  u  „Pozom" :  br.  21.  22.  Uzpostava  katoličke  hie- 
rarhije  u  Bosni  i  Hercegovini;  br.  28.  29.  30.:  Kamo  spada  Eieka;  br. 
42.  43. :  Čemu  borba  za  Eieku,  G.  1882. :  br.  26.  27.  29.  31.  Germania 
irredenta;  br.  46.  47.  50.  52.  54.  56.  57.  59.  60.:  Buncanja  Fridrika 
Pestva;  br.  65.  68.  72.:  Germania  contra  Hungariam;  br.  112.  113.: 
Kako  danas  stoje  stvari  u  Eusiji ;  br.  159.  160. :  Nagodba  za  Eieku. 
God.  1883. :  br.  107.  Najnovije  magjarske  pisarije  o  Eieci.  God.  1884. : 
br.  63.  64.  65.  66.  Program  neodvisne  narodne  stranke  pred  službenim 
listom ;  br.  145.  146.  147.  148.  150.  151. :  Srbski  predlog  od  18.  lipnja ; 
br.  283.  284.  285.  286.  247.:  Eiegerov  govor  —  Magjari  pred  Slavenima. 
God.  1885.:  br.  159.:  Novo  buncanje  Fridrika  Pestya;  br.  184.  185.: 
Ustavno  licumjerstvo.  God.  1886.:  br.  39.  40.  41.  42.  Zablude  srbske 
politike.   Još  god.  1890.   „Matematička  politika",   što  već  spomenusmo. 


125 

bi  izbor  u  sabor  bio  velika  nesreća".  Samo  jednom  u  svojem 
životu  tamo  još  god.  1872.  prisiliše  ga  prijatelji  njegovi,  da 
prodje  i  on  u  agitaciju  u  svoj  kotar.  Poslije  nikada.  Uza  svu 
zlovolju  nikada  nije  očajavao  već  obično  svoje  drugove  so- 
kolio. „Nezdvajajmo  —  piše  biskupu  3.  aprila  god.  1884.  — 
uskrsnuti  će  kada  tada  i  naš  narod,  koji  sada  trpi  muke,  da 
si  zasluži  uskrsnuće.  Podnosimo  i  njegove  mane,  samo  da  ih 
uzmognemo  izviđati". 

Sada  ćete  bolje  razumjeti,  kako  je  mogao  g.  1884.  upravo  u 
oči  izbora  za  sabor  otići  na  put  u  Rusiju.  Veliku  je  želju  imao 
već  od  mnogo  godina,  da  posjeti  ovu  veliku  slavensku  državu. 
Puno  se  je  trudio,  da  nauči  toliko  ruski,  da  bude  što  srdač- 
nije  razgovarao  sa  svojim  prijateljima  kao  s  braćom.  Najviše 
ga  smetala  gradnja  akademijske  palače.  Sada  je  i  ta  gotova 
i  galerija  u  njoj.  Smijemo  reći,  da  je  sada  „poletio"  u  Ru- 
siju. Prilika  mu  se  nadala,  što  je  bio  kongres  arkeologa  u 
Odesi.  Boravak  u  Rusiji  bili  su  njegovi  sretni  dani.  Evo  što 
piše  biskupu  (iz  Moskve  12.  rujna  g.  1884.):  „Ruskim  uče- 
njakom veoma  je  milo,  što  sam  u  Rusiju  došao.  Na  svakom 
koraku  susretaju  me  najljubeznije;  pače  ne  samo  oni  nego  i 
ruski  dostojanstvenici  i  odličnjaci.  U  Odesi,  jedva  prispjeh, 
posjeti  me  načelnik,  vodja  plemstva  gubernijskoga  itd.  Mali 
nesporazumak  kod  policije,  o  kom  ću  vam  ustmeno  spome- 
nuti, dade  povoda  demon štracijam.  Na  kongresu  morao  sam 
predsjedati  jednom  odjeljenju  u  javnoj  sjednici;  pak  kada  po- 
zdravih ,  skupštinu  ruskim  jezikom,  pljeskanju  mnogobrojne 
odlične  publike  ne  bješe  kraja.  Rusi  su  veoma  učtivi ;  pozivan 
sam   u  najotmenija  društva  i  preko  mjere". 

„U  Odesi  boravili  dva  tjedna.  Odanle  krenuh  u  Kijev.  To 
vam  je  jedna  od  najljepših  varoši  Europe,  koje  vidih.  Položaj 
prekrasan  nad  i  uz  Dnjepar.  Slog  kuća  čisto  ruski,  a  preliep. 
Ali  što  je  najznamenitije,  to  su  vam  kijevske  crkve  i  peščere, 
po  kojih  se  ne  bez  razloga  zove  ruskim  Jeruzolimom.  Cesto 
puta  mislih  na  vas,  te  rekoh  momu  drugu  prof.  Jagiću,  da 
bi  vi  ljepotom  tih  kijevskih    svetinja  začarani  bili.    Crkve  su 

gradjene  u  bizantinskom  slogn,  ali  uz  primjesu  ruskih  ose- 
bujnosti. Kateđral  sv.  vSofije  jest  snimak  istoimene  carigradske 
crkve,  a  gradjen  u  XI.  stoljeću.  Bogatstvo  starih  mozaika, 
slika  itd.  upravo  porazuje  čovjeka.  A  takovih  crkava  iz  XII. 
do  XV.  stoljeća  vidi  se  na  svakom  koraku". 

„Sinoć  dodjoh  u  Moskvu.  Ogroman  originalan  grad.  Upravo 
sada  vratih  se  iz  Kremla.  kojega  dakako  samo  letimice  pre- 
gledah. Odanle  divan  pogled  na  grad,  koji  zauzima  prostor 
veći  od  Pariza.  Kupola  do  kupole,  toranj  do  tornja  diže  se 
nad  krovovi  kuća". 

„Vriedno  je  viditi  Rusiju.  Kod  nas  se  misli,  da  imade  malo 
uspomena  prošlosti ;  ali  i  u  tom  pogledu  ona  je  sviet  za  sebe. 
Ja  sam  ovamo  došao  literarno  dobro  pripravan,  nu  reći  mi  , 
je,  da  sve  što  sam  do  sada  vidio,  nadkriljuje  moju  ma^tu. 
Sami  vanredni  ogromni  odnošaji.  Kako  je  zemlja  prostrana, 
tako  je,  kako  veli  ruska  poslovica  i  „ruskaja  natura  širo- 
kaja".  Svagdje  se  vidi  čisto  narodni  tip,  u  narodu,  u  insti- 
tucijah  itd.  Ruski  državnici  počinili  su  dosta  pogrešaka,  po- 
činit  će  ih  i  u  buduće,  ali  taj  će  ih  veliki  narod  izpraviti.  U 
toj  ogromnosti  silne  mane  i  zablude  izčezavaju". 

Rački  opisa  ovaj  put  u  „Viencu"  na  tanko  i  na  široko. 
,,.]a  i  jučer  čitah  —  piše  mu  Bogišić  iz  Pariza  9.  augusta 
g.  1886.  —  vaše  putne  bilješke  po  Rusiji,  koje  štampate  u 
„Viencu".  Ja  se  čudim,  kako  ste  vi  mogli  onoliko  vidjeti  za 
kratko  vrijeme;  —  ja  sđm,  koji  sam  u  Rusiji  njekoliko  go- 
dina živio,  nalazim  u  vašim  bilješkama  mnogo  za  mene  no- 
voga. Ako  to  sve  skupite  i  štampate  u  jednoj  knjizi,  držim, 
da  će  sa  nekoliko  gledišta  poduzeće  biti  vrlo  koristno".  jS'ije 
ga  štampao  na  pose,  jer  čini  mi  se  redakcija  „Vienca"  nije 
to  želila.  Rački  je  „Viencu"  prigodice  lijepih  stvari  osobito 
priopćivao,  ali  ne  toliko  koliko  prije,  jer  nije  od  drugih  po- 
sala  dospjevao.  Hrvatski  istorik  naći  će  u  njima  lijepe  gradjc 
za  literarnu  i  kulturnu  povijest.^ 

'  „Vienac"  1877.:  br.  12.  25.  Književne  obznane;  br.  22.;  Gjuro  Da- 
ničić;  br.  3.:  Novija  oclkrića  u  Solinu;  br.  4.:  Arkeologičko  drnžtvo  u 

Iza  svoga  povratka  iz  Rusije  za  tri  mjeseca  (9.  nov.  1884.) 
proslavi  zajedno  sa  svim  narodom  otvorenje  galerije  slika. 
Tada  reče  svoj  krasni  g'ovor  o  suglasju  znanosti  i  umjetnosti. ' 
Biskup  sam  blagoslovi  akademijsku  palaču  i  proglasi  galeriju 
otvorenom.  Naš  glavni  grad  Zagreb  bio  je  razdragan  od  ve- 
selja kako  nikada,  što  ljudi  mogu  pamtiti.  Nitko  nije  mogao 
biti  razdraganiji  od  našega  Račkoga.  Biskup  blagoslovi  i  nje- 
gove trudove  i  muke,  kada  reče:  „Na posljedku  hvala  i  msmu 
hratu  i  staromu  2J'>"ijci'i€^j'i^  predsjedniku  akademijskomu.  Ja 
znam  najbolje,  što  je  njega  m.uke,  znoja  i  truda  stajalo,  dok 
se  je  ova  velebna  sgrada podigla,  popravila,  dovršila  i  uresila.'"''^ 

Iza  ove  krasne  narodne  slave  i  najvećega  užitka  duševnoga 
R-va.  kao  da  mu  je  providnost  odredila,  da  gazi  dalji  tečaj 
svoga  života  samo  po  trnovoj  stazi.  Kao  da  je  upravo  njemu 
junačkomu  borcu  dosudila,  da  se  posljednji  decenij  svoga  života 
najviše  bori  i  u  ljutoj  borbi  svrši  svoj  mukotrpni  život.  Koji 


Sisku ;  br.  9. :  Stolna  crkva  u  Spljetu ;  br.  24. :  Kanonik  Martin  astrolog ; 
br.  28. :  Naša  akademija  pred  bibliografskim  kongresom  u  Parizu ;  1879. : 
br.  4:3.  Pismo  Stanka  Vraza  Vuku  Karadžidu.  G.  1881.:  br.  11  Todor 
Dostojevski ;  Aleksij  Pisemski ;  br.  16.  17.  Matija  Petar  KatanČić ;  br. 
3.  9.:  Čitanje  u  Petrogradu  o  dubrovačkom  pjesniku  A.  Gledjevidu; 
br.  47. :  Vaso  VerešČagin ;  br.  42. :  Spomenik  Nikole  Gogola ;  Peti  ar- 
keologijski  kongres  ruski.  1882.:  br.  23,  I.  S.  Aksakov  i  M.  N.  Katkov. 
1883.:  br.  1.  Antisemitizam  u  Dubrovniku  1622.  1884.:  br.  1.  2.  3.  Mletci; 
br,  15,  16.:  Književna  pisma.  1885.:  br.  12.  Proslava  tisućgodišnjice  sv. 
Metoda ;  br.  14. :  Stara  slika  slovjenskih  apostola  u  Eimu.  1886. :  br. 
3—52.  Putne  uspomene  o  Busiji.  G.  1887.:  br.  13.  14.  15.  16.  19.  21. 
22.  23.  Poljska  —  putne  uspomene.  1889. :  br.  6.  Hrvatski  kninski  spo- 
menici:  br.  13.  Novo  ođkriti  spisi  Jurja  Križanića;  Kopija  Eafaelovih 
slika  u  našoj  galeriji.  1890.:  br.  27.  Najnovija  stečevina  naše  galerije; 
br.  30.:  Glagolitica;  br.  30.:  Andrija  KaČić  prema  Slovinstvu.  1891,: 
br,  1.  Grigorij  Petrović  Danilevskij ;  br.  29.:  Glagolski  spomenik  voj- 
vode Hervoja.  1892.:  br.  1.  Franjo  Glavinić;  br,  5,:  Josip  Josipović 
Pervolf;  br.  88.:  Etrušćanski  nadpis  našega  muzeja;  br.  50,:  Osvrt  na 
25  god.  djelovanje  naše  akademije. 

'  Ead  LXXIII.  154—162. 

-'  Ibidem  166, 

mjesec  iza  ove  slave  razbi  mu  vlada  mile  osnove  o  sastanku 
južno-sla venskih  književnika  u  Zagrebu.  Malo  časa  iza  toga  za- 
podjene  se  u  saboru  rasprava  o  akademiji.  Narodni  zastupnik 
Nikola  Crnković  nedostojnim  gotovo  provokatornim  načinom  na- 
vali na  akademiju.  Rački  mu  odvrati  u  „Obzoru"  i  nazove  taj  čin 
„nepatriotičnim".  Crnković  tuži  ga  radi  uvrede  poštenja.  Rački 
dobro  sluti,  kamo  to  ide.  „Zbilja  je  proti  meni  povedena  iz- 
traga"  —  piše  biskupu  2.  jula  g".  1885.  —  „sve  je  napereno 
proti  momu  predsjedničtvu".  Rački  bude  odsudjen  na  globu 
radi  uvrede  poštenja  Crnkovićeva.  Na  jesen  bude  Rački  po 
sedmi  put  izabran  za  predsjednika  akademije. 

Tekar  za  godinu  dana  već  iza  glavne  skupštine  i  svečane 
sjednice  dodje  akademiji  dopis  (20.  dec.  1886.),  da  Nj.  Veli- 
čanstvo Račkoga  nije  potvrdilo  za  predsjednika.  On  ne  pre- 
stane voditi  poslove  akademije  kano  najstariji  razredni  pred- 
stojnik do  buduće  jesenske  glavne  skupštine.  Akademija  ga 
i  po  osmi  put  izabere  (g.  1887.),  ali  on  se  zahvali  —  upravo 
dostojnim  govorom  iza  dvadesetgodišnjega  predsjedništva:  „Vi 
ste  veleštovana  gospodo  akademici"  —  reče  on  —  „izabrav 
me  u  prekjučerašnjoj  glavnoj  skupštini  po  osmi  put  za  pred- 
sjednika htjeli  i  želili,  da  ostane  u  mojih  ruktl  vodstvo  za- 
voda i  u  trećem  deceniju.  Ovaj  vaš  čin  pokazuje,  da  se  sla- 
žete s  onim  smjerom,  u  kojem  sam  rukovodio  poslove  aka- 
demije i  da  usvajate  ovaj  duh,  kojim  sam  nastojao  oživiti 
mrtvo  slovo  akademijskih  pravila  i  poslovnika.  Taj  se  smjer, 
taj  se  duh  nenalazi  utisnut  na  hartiji ;  niti  se  smije  u  njoj 
tražiti.  Taj  smjer,  taj  duh  mora  poput  atmosfere  obujimati  sav 
znanstven  rad  zavoda  i  prodirati  u  sve  sglobove  njegove.  A 
ovo  suglasje  vaše  za  mene  je  velika  utjeha.  S  toga  mogao 
sam  se  mirnom  sviesti  zahvaliti  na  tom  ponovnom  odlikovanju 
i  umoliti  vas,  da  ga  priklonite -drugoj  vriednoj  osobi.  Ja,  budi 
mi  dozvoljeno  bez  povriede  čednosti  primjetiti,  nisam  ličnost 
nepoznata  ni  u  učenom  svietu  ni  u  javnom  životu ;  jesam 
dapače  ličnost  otvoreno  izraženih  načela.  Ova  načela  plod  su 
trajna  razmišljanja    počam  od   nastupa   muževne  dobe.    te  su 

postala  neodoljivom  svojinom  moje  sviesti.  Kada  god  mjerim 
ova  načela  bud  o  dužnosti  svoga  zvanja,  kojemu  se  iz  osvje- 
dočenja o  svetosti  njegovoj  posvetili,  bud  o  dužnosti  naprama 
državnoj  vlasti,  nemogu  nika-da  u  kojem  god  od  ovih  pogleda 
nesklada  naći ;  pak  zbilja  nije  se  dugo  i  dugo  s  nijedne  strane 
o  tili  načelili  spoticalo.  Ali  neka  bude!  Ja  si  držim  za  svetu 
dužnost  odvraćati  od  našega  zavoda  svaki  najmanji  oblačak, 
koji  bi  u  njegov  miran  razvoj  posegnuti  mogao.  vS  promjenom 
u  osobi  vodje  ne  niienja  se  i  onako  u  vojsci  ništa.  Stupajući 
u  vaše  redove,  s  vami  ću  jednako  odlučno  podupirati  novoga 
stjegonošu  i  s  vami  ću  se  jednako  kano  i  do  sada  truditi, 
da  onaj  duh  znanstvene  ozbiljnosti  i  narodnoga  osjećaja  ne 
prestane  i  u  trećem  deceniju  oživljavati  svu  djelatnost  naše 
akademije,  koja  neka  svakim  danom  sve  to  više  cvate  i  neka 
pod  svoja  krila  prikuplja  umnike  slavenskoga  juga;  neka 
pripomogne  čim  obilnije  širiti  pravu  kršćansku  prosvjetu  po 
svih  zemljah,  u  kojih  se  naša  rieč  zbori". ^ 

Više  je  Rački  uradio  nego  što  je  ovdje  obećao.  Već  nije 
predsjednik,  a  nestalo  bilo  „kataloga  galerije  slika'-'.  Rački  je 
potrošio  više  od  pol  godine,  da  pripravi  novo  izdanje.^  Proučio 
je  sva  pisma  tičuća  se  galerije,  učinio  svakoj  školi  slikarskoj 
dobar  istorijski  uvod.  da  i  laik  uhvati  u  galeriji  što  više 
koristi.  On  je  i  nadalje  vodio  sve  poslove  kao  i  prije.  Na- 
ravno da  zato  nije  tražio  nikakove  nagrade.  Nije  on  za 
predsjedničke  poslove  nikada  ništa  tražio  niti  primio  a  ma 
ni  novčića  niti  onda,  kada  je  živio  samo  o  dobroti  našega 
biskupa  pokrovitelja.  Sada  nije  mogao  primati  niti  priznanja 
za  svoj  trud,  jer  poslovi  teku  na  ime  drugoga.  Vjerujte,  da 
je  i  to  lasno  pregorijevao.  Više  ga  je  bolilo,  što  je  kadgod 
vidjao,  da  se  gdjekoji  članovi  ne  zanimaju  za  akademiju,  a  ne 
manje  ga  peklo,  što  prema  razvitku  snage  književne  ne  napre- 
duju i  materijalna  sredstva.   „Uz  obilnija  sredstva  —  reče  on 


>  Rad  LXXXVI.  157—158. 

'■*  Štrosmajerova  galerija  slika  2.  izdanje  1890. 

već  g.  1886.^  —  moglo  bi  se  uskoriti  izdavanje  rječnika  i  tim 
ovaj  ne  samo  za  znanost  nego  i  za  narodni  život  vele  zna- 
meniti podhvat  prije  sa  svih  strana  željnomu  kraju  privesti. 
Mogla  bi  se  u  većem  obsegu  iznositi  na  svjetlo  gradja  za 
poviest  državnu,  crkvenu,  pravnu,  književnu,  prosvjetnu,  pak 
tim  pospješiti  i  znanstveno  obradjivanje  koli  pojedinih  grana 
toli  cielokupne  poviesti  narodne.  Moglo  bi  se  podpomagati 
strukovno  iztraživanje  prirodnih  odnošaja  naše  domovine,  čim 
bi  se  ne  samo  za  temeljito  poznavanje  prirodnoga  joj  blaga  nego 
i  za  materijalni  razvitak  njezin  mnogo  privriedilo.  Na  nova 
pako  poduzeća,  za  koja  bi  se  mogle  prikupiti  sposobne  sile, 
kano  što  bi  bila :  izašiljanje  u  strane  arkive  i  knjižnice,  sa- 
biranje gradje  za  dialektologiju  i  tradicionalnu  literaturu,  za 
narodne  i  pravne  običaje,  na  znanstvene  bud  i  u  najčednijem 
razmjerju  expedicie  ...  ne  smije  se  u  tih  okolnostih  ni  mi- 
sliti. To  su  „pia  desideria",  koja  kano  da  nam  valja  bližoj 
ili  daljoj  budućnosti  u  baštinu  ostaviti". 

U  gospodarskim  prilikama  akademije  nastalo  još  i  gore, 
kada  je  konverzijom  državnih  papira  glavnica  akademijska 
skoro  četvrtinu  manje  stala  odbacivati.  Rački  se  zabrine  i 
stane  sa  svojim  drugovima  raditi  o  gradnji  kuća,  da  dohodke 
zavodu  povećaju  i  glavnicu  bolje  namjeste.  U  toj  borbi  za 
gospodarskim  boljim  napredkom  sudjelovao  je  svom  snagom, 
premda  ga  je  već  lomila  teška  bolest.  U  toj  nas  borbi  pre- 
rano —  za  uvjek  ostavi.  Da  se  laglje  i  uspješnije  od  zla 
branimo,  ostavi  nam  svoju  dragocjenu  biblioteku.  A  kako 
nije  imao  ništa  i  nije  u  javne  svrhe  mogao  ostaviti  ništa, 
opet  zapisa  u  oporuci  akademiji  dvije  stotine  forinti  —  kao 
dar  svoje  neizrecive  ljubavi. 

Iste  godine,  kada  se  je  lomila  njegova  predsjednička  čast 
umre  mu  njegova  dobra  majka  (maja  1887).  Tužio  je  za 
njom,  kao  da  ga  jošte  kao  u  mladosti  zakriljuje  svojim  mate- 
rinskim rukama.  Imao  je  tomu  i  razloga.  Nepogode  i  nesreće 

raskrhale  su  bile  veliki  dio  imetka  njegove  obitelji  u  komade. 
Svi  koji  su  nesretni  snose  svoje  brige  na  njegovu  glavu. 
Majka  mu  je  njegova  bila  utješiteljica  svojom  uvijek  krepkom 
voljom,  lijepom  i  čistom  kršćanskom  dušom.  Ona  je  sabirala 
rod  i  pomagala  sinu  snositi  mnogo  puta  preteške  brige  o  ko- 
jima jednom  veli  u  pismu  na  biskupa:  ,,Ne  možete  si  misliti, 
kolike  neprilike  imadem  u  obitelji".  A  on  se  je  za  svoj  rod 
žrtvovao,  kao  da  su  mu  rodjena  djeca.  Značajno  je  upravo 
za  njegovo  sinovsko,  hrvatsko  i  slavensko  srce,  da  je  kuću 
i  posjed  oca  svoga  sa  velikim  žrtvama  uzdržavao,  samo  da 
mu  očevina  ne  dodje  u  tudje  ruke.  Imetka  nije  ostavio,  a 
samo  onim  od  roda,  koji  su  ga  smrti  dodvorili,  ostavi  ono, 
što  se  našlo  u  kući  i  u  gospodarstvu. 

Iste  ove  godine  nije  manje  trpio  od  političke  bure  medju 
obadvim  krilima  hrvatske  opozicije.  Budući  istorik  daj  bože 
da  joj  po  žalostnim  posljedicama  ne  bude  morao  dati  na- 
slov: „pojavi  narodne  bolesti".  Ne  mogu  izreći,  koliko  me 
bolilo,  kada  bi  ga  i  bolna  i  nemoćna  sastajao  na  sastan- 
cima, gdje  su  mladji  toliko  puta  izostajali.  Napokon  pre- 
uzme na  sebe  u  ime  neodvisne  narodne  stranke,  da  odgo- 
vori stranci  prava  na  njezin  program.  Poslije  smrti  njegove 
nadjosmo  početak  sastavka.  Taj  početak  glasi :  „Hrvatska 
ujedinjena  opozicija  složi  se  na  osnovu  sporazumka  od  .  , 
189  .  god.  u  slijedećih  točkah  zajedničkoga  pro- 
grama: Nastojati  će  svimi  zakonitimi  sredstvi  1.  glede  zem- 
Ijištne  cjelokupnosti  kraljevine  Hrvatske,  da  joj  se  prema 
državnomu  pravu  njezinu  povrati  Rieka  s  kotarom  i  Medju- 
murje  i  da  se  sdruži  Dalmacija.  Nadalje  ići  će  u  susret  na 
osnovu  prirodnoga  prava  i  narodnoga  načela  onim  rodoljubom 
Istre  i  slovenskih  zemalja,  koji  traže  svojoj  domovini  naslon 
na  hrvatskoj  zemlji,  te  će  sdruženje  Istre,  Kranjske  i  sloven- 
skih dielova  Štajerske  i  Koruške  s  kraljevinom  Hrvatskom 
podupirati,  čim  se  njihovo  pučanstvo, za  to  izjavi.  Napokon 
pošto  su  Bosna  i  Hercegovina  zaposjednućem  po  habsburškoj 
uKmarkiji    s  ovom  došle  u  bliži  dodir,    ako    i  kada    budu  joj 

pridružene,  zahtjevati  će  njihovo  sdruženje  s  kraljevinom  Hr- 
vatskom, kojoj  su  pojedini  dielovi  njihovi  njekada  i  onako 
pripadali,  a  kojih  stanovničtvo  s  njezinim  jedan  narod  čini".^ 
Za  mnoga  dobra  djela  i  za  ovaj  lijepi  testamentarni  članak, 
koji  ne  smije  i  ne  može  uvrijediti  niti  osjetljivosti  politika 
naše  braće  Srbk  i  Slovenaca  niti  mišljenja  državnika  slaven- 
skih, dade  mu  gospod  Bog  tu  milost,  da  nije  morao  i  na- 
dalje gledati  naše  narodne  žalosti. 

Ne  smijemo  napokon  preći,  da  ne  spomenemo  njegova 
oprosta  sa  kućom  božjom  starom  i  slavnom  prvostolnom  cr- 
kvom zagrebačkom.  Kroz  dvije  posljednje  godine  radio  je  o 
njezinoj  unutarnjoj  preuredbi  kadgod  i  uz  takove  sitne  zadje- 
vice, da  nije  doista  imao  žaliti,  što  ih  ostavlja  na  ovom  svijetu. 
Uživao  je  ipak,  kada  je  na  svoje  oči  vidio,  kako  preukrašena 
crkva  mami    u  svoje  divne    prostorije  pobožni    puk  hrvatski. 

2.  Književna  radnja  u  akademiji. 

Ogledasmo  u  ovoj  posljednjoj  periodi  života  našega  Rač- 
koga  najprije  javni  život,  da  vidite,  koliko  su  mu  razni, 
važni,  teški,  neodoljivi  i  svakdanji  javni  poslovi  susprezali 
krila  u  poletu  naučnoga  rađa.  Najprije  da  predjemo  sada  na  iz- 
danje historijskih  spomenika,  pa  će  se  odmah  jasno  prikazati, 
kako  su  ga  na  štetu  nauke  potirali  poslovi  u  javnom  životu. 
On  nije  mogao  smoći  mjesec  dana  vremena  za  ovo  šestnaest 
godina,  da  prodje  u  koji  arkiv  izvan  Zagreba.  U  ovom  pogledu 
nadkriljuju  ga  u  nas  Kukuljević,  Ljubić  i  Lopašić,  koji  su  uz 
velike  osobne  žrtve  iz  stranih  arkiva  snesli  predragocjeno  blago 
za  istoriju  hrvatsku.  Rački  radi  tim  marljivije  kod  kuće,  a  u 
stranom  svijetu  služi  se  množinom  svojih  dobrih  prijatelja.  Aka- 
demija ima  iza  Ivana  Kukuljevića  ne  samo  krasnu  knjižnicu 
već  i  dragocjen  arkiv.  Godinu  za  godinom  dolaze  darovi  od 
prijatelja  akademije  —  dodjoše  cijeli  arkivi.  Danas  je  aka- 
demijski arkiv  tako  bogat,  da  se  može  ponositi  većim  bogat- 
stvom  nego  li  njeki  javni  arkivi    u  našoj  zemlji.    U    rukopi- 

*  Programi  oporbenih  stranaka.  Zagreb  1894.  str.  13. 

sima  svakako  je  najznamenitiji  na  slavenskom  jugu.  Rački 
se  puno  brinuo,  da  ovaj  arkiv  ovako  poraste.  Više  se  trudio 
od  ma  koga  drugoga,  da  ovaj  arkiv  prouči  i  upotrebi.  U 
njemu  nadje  dosta  spomenika,  kojima  ukrasi  naše  „Starine^'. 

Prvi  takav  prinos  u  ovoj  dobi  jest :  Dopisi  izmedju  Icra- 
jiških  turskih  i  hrvatskih  časfnika^  koji  su  svi  pisani  jezikom 
hrvatskim  latinicom  i  ćirilicom.  Ovi  su  dopisi  posljedica  kr- 
vavih bojeva  na  našoj  krajini.  Iza  bojeva  ostaju  sužnji  i  na 
jednoj  i  na  drugoj  strani.  Treba  ih  otkupiti,  da  se  oslobode 
od  muka.  Vidi  se  pri  tom  promet  i  trgovanje  i  svakdanji 
život  u  tužnom  stanju.  Narodni  život  žalibože  ne  cvate  niti 
u  mirno  doba.  I  filologu  hrvatskomu  donose  ovi  dopisi  lijepa 
gradiva. 

.^Najstarija  hrvatska  ćirilicom  pisana  listina'^-  naslov  je 
drugom  prinosu,  koji  je  R-ki  dobio  s  otoka  Brača.  Listina 
siže  u  godinu  1185.  Znamenita  je,  jer  je  najstarija  od  po- 
znatih hrvatskih  listina  ćirilicom  pače  i  glagolicom  pisanih. 
Znamenita  i  po  tom,  što  ju  je  pisao  kanonik  stolne  crkve 
spljetske  i  na  zemljištu,  gdje  je  općenito  vladala  glagolica. 
„Odavle  se  vidi"  —  veli  on  —  „da  je  i  na  zemljištu  hrvat- 
skom u  starije  doba  upotrebljavano  bilo  cirilsko  kano  što  i 
glagolsko  pismo". 

U  istom  svesku  priopćuje:  ^^Notae  loannis  Lucii"^  (1226. 
do  1515  g.)  iz  vlastoručnih  bilježaka  slavnoga  Lučića,  koji 
su  u  našoj  akademiji.  To  su  izvodi  iz  gradskih  trogirskih 
zapisnika  i  drugih  isprava.  „Ovi  su  izvodi  —  veli  on  — 
znameniti  za  poviest  ne  samo  Trogira  nego  i  Dalmacije  i 
Hrvatske  i  susjedne  Bosne.  Znamenitost  im  raste  od  konca 
XIII.  vieka  i  bivaju  tim  važniji,  čim  su  izvori  za  našu  po- 
viest iza  Tome  arcidjakona  mršaviji". 


'  Starine  XI.  76—152.  XII.  1—41. 

2  Starine  XIII.  196—210. 

3  Ibidem  211—268. 

Priopći:  „Dva  nova  priloga  za  poviest  bosanskih  Patarena''  .^ 
Oba  idu  u  dobu  Stjepana  Tomaša  kralja  bosanskoga  (1443. 
do  1461.).  U  prvom  je  rasprava  kardinala  Torquemada.  koji 
je  sa  dvojicom  drugih  kardinala  imao  obratiti  tri  Patarena, 
što  ih  je  bio  poslao  g.  1460.  kralj  Toma  papi  Piju  II..  da 
ih  na  vjeru  katoličku  obrati.  U  pedeset  članaka  prikazuje 
nam  se  vjera  bogomilska  kao  malo  gdje.  Drugo  je  molitvenik, 
koji  sadržaje  opću  službu  božju  bosanske  crkve,  po  čem  se 
vidi,  da  im  je  služba  božja  onakova  bila.  kao  u  franceskih 
Katara. 

Priopći  zajedno  s  o.  Pierlingom:  .,L.  Komulovića  izvještaj 
i  listovi  (g.  1593 — 4.)  o  poslanstvu  u  Tursku.  Erdelj,  Mol- 
davsku  i  Poljsku".^  gdje  se  jasno  pokazuje,  kako  je  našega 
Spljećanina  i  nadpopa  kod  sv.  Jerolima  na  teški  i  daleki  put 
vodila  misao  uzeta  iz  srca  hrvatskoga  naroda,  kako  da  se 
evropski  istok  oslobodi  od  Turaka. 

Priopći:  ^^Prilozi  za  geografsko-statisticki  opis  bosanskoga 
pašalika'''' .^  U  prvom  je  dijelu  suvremeni  vjerni  službeni  opis 
početkom  17.  vijeka.  U  drugom  je  putopis  dvojice  Hrvata 
god.  1574.  od  Šibenika  do  Hlievna  i  Skoplja.  Obadva  lijep 
prilog  za  topografiju,  puteve  i  prilike  u  onima  krajevima. 

Rački  je  pripravio  i  preuredio:  ^Izvodi  iz  Marina  Sanuda 
1526 — 1533.*  koje  je  našao  neporedane  u  pokojnoga  Mesića. 
Danas  izlazi  cijelo  ogromno  djelo  pomoćju  svega  naobraže- 
noga  svijeta.  Ovi  sa  izvodi  uzeti  iz  prepisa  bibliotekara  Valen- 
tinellia.  koliko  je  Sanudo  učinio  bilježaka  važnih  i  vrijednih 
i  za  povijest  hrvatsku.  (Jnaj  veliki  zbornik  slabo  u  štampi 
napreduje  zato  se  mislilo,  da  ne  će  biti  s  gorega  i  ove  izvode 
priopćiti  na  porabu  domaćih  povjesnika.  Rački  je  I^lesićeve 
izvode  s  dosta  truda  uredio  i  za  štampu  pripravio.^ 

'  Starine  XIV.  1—29. 
2  Ibidem  83—124. 
»  Ibidem  173—196. 

*  Starine  XV.  188—240.;  XVI.  130—209.;   XXI.  131—184.;  XXIV. 
161—204;  XXV.  103—134. 
-■  Vidi  Starine  XV.  177—180. 

Priopći:  „I^rjcštaj  barskoga  nadbiskupa  Marina  Bissia  o 
svojem  putovanju  g.  1610.  po  Arbanaskoj  i  Staroj  Srbiji'"'' .'^ 
Pisac  je  rodom  iz  našega  otoka  Raba.  Već  je  L.  Ranke  ovo 
djelo  iscrpao  i  dodao  ovo:-  „Za  poviest  istoka  imade  još  jedno 
nikada  netaknuto  vrelo  u  izvještajima  rimskih  nuncija  ili  visi- 
tatora,  koje  su  podastirali  papi  ili  propagandi".  Sjetimo  se 
sada  i  opet,  koliko  se  Rački  trudio,  da  naši  rimski  Hrvati 
prodju  crpsti  iz  toga  vrela. 

Priopći:  „Porelju  bosanskoga  kralja  Tvrtka  od  g.  1366."^ 
u  kojoj  se  govori  o  provali  kralja  Ljudevita  I.  u  Plievu  i 
pod  grad  Sokol. 

Napokon:  y,  Oporuku  Marka  Mar  ulica"  ^  iz  koje  se  raza- 
biru  i  djela  koja  je  pisao  prvi  poznati  hrvatski  pjesnik  do 
god.  1501.  i  knjižnica  njegova.  I  ovaj  je  rukopis  iz  naše 
knjižnice. 

Svi  su  ovi  prinosi  ili  iz  naše  knjižnice  ili  ih  je  dobio  po- 
sredovanjem prijatelja.  On  sam  bio  je  u  Zagrebu  pripet  pre- 
mnogim  poslovima  kao  da  je  u  verigama.  To  će  vam  biti 
još  jasnije,  kada  doznate,  da  su  ovi  prinosi  jedine  njegove 
arkivalne  studije  posljednjih  šestnaest  godine.  To  je  doista 
malo  za  ovakova  junaka.  Upravo  ga  je  to  bolilo,  što  jasno 
pokazuju  one  njegove  tužbe:  „Ja  sam  kao  prikovan  u  Za- 
grebu", „zapregnut  sam  u  poslu  i  ne  mogu  se  maknuti", 
„morao  bi  doći  njetko  batinom,  pa  da  me  protjera  iz  Za- 
greba" po  više  puta  u  pismima  osobito  biskupu  i  boljim  pri- 
jateljima. Ipak  ćemo  imati  zabilježiti  i  krasne  njegove  edicije 
historijskih  spomenika. 

U  zbornik  akademijski:  Monumenta  historico-juridica  pri- 
nese „  Vinodolski  zakon",  „Statuti  kastavski  i  ve/^rinački" , 
^^1  Statut  trsatski'"'.*   Ova    zbirka   hrvatskih    zakona    srednjega 


'  Starine  XX.  50—156. 
2  Starine  XXI.  81—83. 
»  Starine  XXV.  152—163. 

*  Mou.  bist.  jur.  I.  IV.   Statuta  liugua  croatica  couscripta  III — IX.; 
LXXI— LXXXII.  3—24.  211—227. 

vijeka  upravo  je  lijepi  miomirisni  cvijet  za  hrvatsko  i  sla- 
vensko srce.  Mnogo  godina  trudio  se  Rački.  da  ove  zbirke 
sabere.  Znadu  to  dobro  njegovi  sudrugovi  kod  ovoga  posla 
dr.  V.  Jagić  i  dr.  J.  Crnčić.  Znademo  i  mi  iz  mnogih  pisama. 
Dapače  mi  znamo,  da  je  od  prvoga  dana  akademijskoga  ži- 
vota bio  ovaj  zbornik  u  osnovi  akademijskoj.  Tomu  je  bik> 
namijenjeno  djelo  Bogišićevo :  Pisani  zakoni  na  slavenskom 
jugu  1872.  doštampano.  U  ovo  djelo  imao  je  doći  i  zakon 
Dnšanov.  Znate,  da  se  je  Rački  i  o  tom  dosta  trudio.  Du.šanov 
zakon  zajedno  s  ovim  hrvatskim  zakonima  imao  bi  pokazati, 
koliko  je  potekao  iz  čistoga  vrela  narodnoga  života,  da  je 
pravna  duša  Hrvatima  i  Srbima  jedna,  samo  joj  dvojaki  dr- 
žavni život  dade  dva  oblika.  Ako  prilike  naše  nisu  dale.  da 
se  to  tako  izvede,  kako  je  R-ki  želio,  to  ljepotu  njegove  misli 
ne  mijenja.  Ne  trebamo  ni  spominjati,  da  je  R-i  sa  svojim 
drugovima  ovo  djelo  tako  izveo,  da  stoji  kao  najbolje  svoje 
vrsti  u  našoj  knjizi.  Ostati  će  u  trajnoj  vrijednosti  sve  dotle, 
dok  se  ne  bi  našli  novi  izvori,  a  daj  bože  i  original  vinodol- 
skoga zakona. 

Uspored  s  ovom  osnovom  skoro  kroz  dvadeset  godina  za- 
bavljaju R-ga  dvije  druge  velike  osnove.  Naša  akademija  imala 
bi  izdati  sve  pisce  za  povijest  hrvatsku  srednjega  vijeka  i  veliki 
zbornik  listina  Codex  diplomaticus.  U  ova  dva  zbornika  imala 
bi  se  povijest  hrvatska  sva  prikazati  do  dobe  Habsburga.  U 
njima  imalo  bi  sve  biti,  što  Nijemci  imadu  u  svojim  ogromnim  i 
slavnim  pomoćju  svih  njemačkih  vlada  i  svih  naj znatnijih  nji- 
hovih stručnjaka  obradjenim  „Monumenta  Germaniae".  Ovu 
ideju  gojio  je  već  prije  akademije  naš  energični  Ivan  Kukuljević 
i  pripravio  ju  je  svojim  na  jednu  hrpu  naskladanim  velikim 
blagom  spomenika.  On  sam  morade  uvidjeti,  da  je  idea  pre- 
uranjena, da  joj  treba  mnogo  umnih  glava  i  mnogo  vremena. 
A  što  je  poslije  njega  učinio  Rački'?  Što  je  učinila  akademija. 

Rački  preuzme  na  sebe  djelo:  Scriptores  rerum  croaticaruni. 
Za  osnov  ovomu  djelu  imali  bi  biti  pisci,  koje  je  prvi  štampao 
Ivan  Lučić.  Svakomu  od  ovih  pisaca  tražili  bi  se  dakako  što 

bolji  rukopisi,  da  se  ono  izdanje  ispravi.  Dodali  bi  se  pisci, 
koji  su  poslije  nadjeni.  Cijela  zbirka  bila  bi  nastavak  nje- 
gove radnje  u  „Documenta"  a  zbirka  bi  sizala  od  12 — 16.  vi- 
jeka. Svršavala  bi  se  sa  Dubrovčaninom  Tuberonom  Crijevićem 
(f  1522.)  Od  stranih  kronista  uzeli  bi  se  u  izvodu  doslovno, 
koliko  govore  o  hrvatskim  poslovima,  kronologij skini  redom 
poput  kakovih  regesta  izvodi  iz  ugarskih  kronista,  zatim  iz 
mljetaekih,  iz  srpskih  ljetopisa  i  iz  njemačkih  kronika  i  anala. 
Rački  ne  samo  da  je  smišljao  i  radio  sam  ob  ovom  poslu, 
nego  je  namjeravao  izdati  „Scriptores  rerum  croaticarum'"  o 
svom  trošku.  Akademiji  davao  bi  onda  svezak  po  svezak  go- 
tova djela,  da  ga  u  seriju  svojih  publikacija  primi  i  sav  prihod 
pobere.  „Nekđ,  se  nastave  —  reče  on  u  sjednici  od  24.  listo- 
pada 1888.  —  takodjer  Scriptores,  od  kojih  ću  ona  rerum 
croaticarum  bar  do  XVI.  vieka  sam  prirediti  za  štampu  i 
trošah  izdanja  preuzeti.'^ 

Mnogo  je  godina  trebalo,  dok  je  on  tek  prvi  svezak  do- 
vršio. I  taj  ugleda  svjetlo  tek  iza  njegove  smrti.  Thomas 
Archidiaconus :  Historia  -SWom^awa^jest  naslov  prvomu  svesku 
ovoga  lijepo  zamišljenoga  djela.  Njekoliko  dana  prije  nego  što 
je  sasvim  slegao  (20.  dec.  1893.)  piše  Jagiću :  „Moj  Toma 
arcidjakon  hvala  Bogu  doštampan,  te  sada  pišem  uvod  i  sa- 
stavljam kazalo".  (Jd  uvoda  nadjosmo  dosta  bilješčica  na  većim 
i  manjim  karticama,  kako  već  učeni  ljudi  spremaju  ovako ve 
radnje.  O  rukopisima  Tominim  počeo  je  bio  već  i  pisati.  To 
je  ipak  bilo  tako  za  prvi  put  bačeno  na  papir,  da  drugi  toga 
upotrebiti  ne  može.  Razabrasmo  odatle,  da  je  najprije  u  Rimu 
u  vatikanskoj  biblioteci  ogledao  rukopis  Lucićev.  Poslije  više 
godina  radeći  za  svoja  „Documenta"  dobije  dozvolu  od  kneza 
Fanfogne  u  Trogiru,  da  njegov  kodeks  prepiše.  Fanfognin  ko- 
deks smatrao  dugo  najboljim  i  mislio  ga  uzeti  za  podlogu. 
Kadje  se  na  jednom    u  spljetskom   kaptolu  dragocjen  poklad 

'  Ljetopis  knj.  III.  1888.  str.  81. 

2  Monumenta  spectantia  bist.  81av.  merid.  Tom.  XXVI.  Scriptores 
III.   Zagreb.  1894. 


138 


listina  od  vjekova  zatvoren  i  u  njem  Toma  arcidjakon  naj- 
stariji i  jamačno  sasvim  l)lizu  samomu  Tomi.  Ovaj  rukopis 
uzme  za  podlogu  svomu  djelu,  a  sve  druge  uzme  samo  kao 
varijante. 

Ovako  bi  bio  posvema  zadovoljio  zahtjevima  moderne  nauke 
o  izdavanju  ovakovih  spomenika.  Rački  učini  više,  nego  što 
obično  čine  najbolji  radnici.  On  pri  svakoj  vijesti  Tome  arci- 
djakona  traži  potvrdu  najprije  u  domaćim  diplomatičkim  spi- 
sima, zatim  u  papinskim  bulama  i  u  pouzdanim  piscima.  Tu- 
mači i  razjašnjuje  imena  mjesta.  Obilno  navodi  i  literarna 
djela,  koja  rade  o  tim  predmetima.  Jednom  riječi:  sve  ćete 
naći  u  opaskama  njegovim,  što  vam  treba  za  ocjenu  Tome 
arcidjakona.  Ovdje  se  rado  sjećam,  kako  sam  se  sastao  pred 
četiri  godine  u  Beču  s  jednim  magjarskim  boljim  istorikom. 
Njekom  zloradosti  reče  mi,  da  ćemo  mi  Hrvati  napokon  do- 
biti krasno  izdanje  Tome  arcidjakona  od  učena  mlada  Nijemca 
njegova  prijatelja.  Spomenuh  mu  već  onda,  da  će  biti  su- 
višno. Poznam  učenoga  Nijemca  i  štujem  ga,  ali  mogao 
bih  danas  više  reći.  nego  što  sam  rekao  prije  četiri  gudine. 
Nijemac  je  uman  i  marljiv,  ali  jamačno  mu  ni  u  snu  nije 
bilo,  da  ovako  svaku  i  najtanju  nit  Tominih  vijesti  prosA'ijetli 
i  mnogim  našim  domaćim  svjedočanstvima  utvrdi.  Ne  bi  bilo 
moguće  niti  njemu  niti  komu  drugomu  strancu,  da  pozna  ovako 
cijelo  zemljište  Tomine  radnje,  kako  ga  je  poznavao  izdavalac 
..Documenta".  Koliko  mi  godi,  da  ovo  mogoh  napisati,  kada 
nas  stranci  sa  svojom  boljom  pripravom  toliko  puta  pobijaju. 

Rački  ne  dovrši  dalje  ovoga  naumljenoga  velikoga  zbor- 
nika .^Scriptores  rerum  croaticarum''^ .  Ostavi  samo  njeke  pred- 
radnje. Nadjosmo  kronologični  popis  domaćih  i  stranih  pisaca 
od  XII — XVII.  vijeka.  Zatim  ostavi  prepiše  pisaca  štampanih 
u  Lučića :  De  regno  Croatiae  et  Dalmatiae  ispravljene.  r)stavi 
i  izvode  iz  ugarskih  i  mletačkih  kronika.  Sve  je  ovo  trebalo 
još  obradjivati.  Trebalo  je  polaziti  na  ona  mjesta,  gdje  se 
nalaze  rukopisi  ovih  kronika.  Mnogo  puta  se  je  na  primjer 
spremao  u  Veneciju  na  duže  vremena.  Svaki  put,  kada  biskup 

polazi  u  Rim,  zove  ga  za  suputnika.  Njekoliko  puta  Kački 
i  pristaje,  ali  svaki  put  postavlja  mu  uvjet,  da  desetak  dana 
ostanu  u  Veneciji.  Stereotipno  mu  svaki  put  ponavlja :  ,,  Vi 
se  šećite  po  galerijama,  a  mene  pustite  desetak  dana  u  Mar- 
cijani".  Trebalo  bi  bilo  i  u  Beč,  u  Peštu  i  u  Dalmaciju.  Toga 
vremena  on  nije  smagao,  zato  je  evo  krasno  ovo  djelo  tek 
započeto  ostavio. 

Drugo  fundamentalno  djelo  za  našu  domaću  povijest  imao 
je  biti  Codex  diplomaticus.  Radnje  Ivana  Kukuljevića  naj- 
glavnije  u  ovom  pogledu  puno  zaostaju  za  zahtjevima  stroge 
diplomatičke  kritike.  Rački  od  početka  akademijskoga  života 
misli  na  ovaj  zbornik.  Ali  nije  nalazio  ljudi  za  taj  najveći  i 
najteži  posao.  Teškim  srcem  odluči  se  on  napokon,  da  pre- 
uzme brigu  i  za  ovaj  zbornik  uz  pomoć  akademika  Ivana 
Tkalčića.  Za  dvanaesti  vijek  može  nam  njeko  vrijeme  služiti 
i  zbornik  Kukuljevićev,  premda  je  pun  pogrešaka.  Rački  uzme 
spremati  trinaesti  vijek.  Najprije  prodje  sva  moguća  stara  i 
nova  djela,  gdje  imade  listina  XIII.  vijeka  i  dade  ih  prepisati. 
Onda  je  trebalo  uzeti  ovaj  folijanat  pod  pazuhe,  pa  s  njime 
u  arkive,  da  se  traže  originali  i  prispodobe  sa  starijim  izda- 
njima. Mnogo  puta  bi  trebalo  iznova  po  originalu  prepisivati. 
Trebalo  bi  tražiti  nove  gradje,  koje  stariji  nisu  dobili  u  ruke. 
Trebalo  bi  sjedjeti  koji  mjesec  u  zagrebačkim  arkivima.  a 
onda  proći  u  Peštu ,  gdje  su  danas  naša  najglavnija  arki- 
valija,  opet  na  koji  mjesec  po  domovini  i  izvan  domovine  i  t.  d. 
Akademija  je  doduše  dala  u  Rimu  po  papinskim  regestima 
pregledati  trinaesti  vijek.  To  sve  nije  niti  dvadeseti  dio  ovoga 
posla.  Račkomu  dade  bog  samo  dvije  ruke,  a  ljudi  mu  tisnuše  u 
obadvije  ruke  toliko  posla,  da  on  vremena  za  taj  veliki  i  dugo- 
trajni posao  apsolutno  nije  smagao.  Gdje  je  istom  Cod.  dipl. 
XIV.  i  XV.  vijeka!  Doista  puno  ima  žetve,  a  malo  žetalaca. 
Ovo  pripovijedasmo  za  naše  mladje  ljude,  da  se  prenu  i  bu,du 
oprezni  na  naše  velike  narodne  zadatke.  Tekar  dovršen  Cod. 
dipl.  postavlja    našu  narodnu    povijest  na  stalan    fundamenat. 

Možemo  da  precijenio  na  prigodne  radnje  R-g'a  u  akade- 
miji. Po  vrijednom  običaju  govore  se  u  svim  akademijama 
pokojnim  drugovima  nekrolosi.  On  napisa  o  životu  Matije 
Mesića^  svoga  sutrudnika  i  prijatelja.  Ruski  je  historik  Sergij 
Miliajlović  Solovjev,^  sa  velikim  pietetom  oslikan,  postavlja  ga 
o  bok  najvećim  suvremenicima  Europe.  Simpatično  proprati 
prerano  umrloga  umnoga  Aleksandra  Aleksandrovića  Kotlja- 
revskoga.^  Nestora  pravne  povijesti  Vaclava  Aleksandra  Ma- 
ciejovskoga*  prati  kao  krčioca  u  pustoj  nauci  slavenskoga 
ppRva  pokazujući :  kakovo  je  stanje  nauke  nalazio  i  koliko 
je  za  sve  Slavenstvo  privrijedio.  Nikolaj  Kostomarov  ruski 
istorijograP  oslikan  je  u  svojem  bujnom  životu  kao  sjajni 
poznavalac  narodne  i  prosvjetne  misli ^ruske.  Dr.  L.  Geitler'' 
zanosni  ispitač  Cirilova  pisma  i  dr.  Ivan  Subotić"^  poznati 
srpski  plodni  pisac  dobiše  od  njega  životopisni  spomen.  Učini 
spomen  Petru  Aleksejeviću  Lavrovskomu^  plodnomu  i  oštro- 
umnomu ruskomu  piscu.  Sjeti  se  i  svoga  davnoga  od  mla- 
dosti prijatelja  Josipa  Jirecka  dobra  prijatelja  Hrvata  i  na- 
pretka naše  akademije.^  Požali  Bomualda  Huhea^'^  iza  koga 
nastaje  velika  praznina  u  nauci  slavenskoga  prava.  Nisu  ove 
biografije  sve  jednako  radjene.  Druga  ih  je  pola  tek  nekro- 
lozi.  U  prvoj  poli  nalazimo  prave  i  krasne  biografije  obra- 
djene  slavenskom  ljubavlju.  Sve  skupa  pokazuju  R-a  slavensko 
obzorje  čisto  i  lijepo.  Sve  skupa  su  divna  opomena  pokojni- 
kovim   mladjim    drugovima,    da   prate,    cijene    i    uvažuju  na- 


'  Kad  XLVII.  222—249. 

2  Rad  LIV.  160—177. 

3  Rad  LX.  208—225. 

*  Rad  LXVIir.  177—193. 
^  Ljetopis  III.  121-153. 
«  Ljetopis  IV.  109—112. 
"  Ljetopis  IV.  113—136. 
8  Ljetopis  V.  114—123. 
3  Ljetopis  V.  124—139. 
"»  Ljetopis  VI.  127—146. 

predak  slavenske  nauke,  da  koriste  sebi  i  svojoj  nauci  i  da 
steku  priznanja  i  uvaženja  i  našoj  miloj  akademiji  u  slaven- 
skom  svijetu.  Ovo  neka  se  nauče  živi  od  mrtvih. 

Svake  godine  biraju  se  u  akademiji  odbori  za  razne  radnje, 
koje  teku  u  serijama.  Taj  dobri  običaj  primismo  od  drugih 
akademija,  gdje  je  sav  rad  razdijeljen  u  komisije.  Ljudi  za- 
nimajući se  za  koju  osebujnu  struku  stupe  u  odbor  te  struke, 
da  sudom  i  savjetom  svojim  pomažu,  ako  i  sami  ne  dospiju 
raditi,  jer  rade  medjutim  druge  poslove.  Takov  je  odbor  u 
nas  za  stare  pisce.  Već  spominjasmo  da  je  R-i  od  početka 
uvijek  u  tom  odboru.  Njekim  piscima  napisa  biografije.  Radnje 
su  to  po  opsegu  male,  ali  mnogo  puta  veoma  trudne.  Napisa: 
Život  Frana  Lukarevića  Burine,'^  Miha  Bunićo,  Bahulinova.,^ 
Maroja  Oracija  Mažihradića.^  Marina  Burešića.* 

Sada  prelazimo  njegovim  radnjama  u  „Radu''.  Dijelimo  ih 
po  zametku  njihovu  u  tri  skupine  po  razlogu,  kako  su  po- 
stale. Najprije  uzimljemo  one,  koje  su  se  rodile  kojim  vanj- 
skim povodom  i  stoje  same  o  sebi.  Tako  nam  obznani :  „  Slo- 
venski a  napose  bugarsJci  i  hrvatski  u  Italiji  putnici  ponaj- 
više druge  polovice  IX.  vieka''''.^  Našao  se  spomenik  na  ulazu 
u  Italiju,  u  koji  su  upisivali  imena  putnici  iz  Europe.  Medju 
njima  ima  ih  dosta  i  našega  roda.  R-i  ime  po  ime  tumači. 

U  većem  je  savezu  s  drugim  radnjama  njegovim :  „5ie/a 
Hrvatska  i  hiela  Srbija'''.,^  ali  je  ipak  svojim  sadržajem  sama 
o  sebi.  R-i  uze  analizovati  Konstantina  Porfirogeneta  o  bijeloj 
Hrvatskoj  i  bijeloj  Srbiji.  Istražuje  granice  zemlje  Magjara, 
Njemačke  i  Bajoarie,  s  kojimi  su  bijela  Hrvatska  i  bijela 
Si'bija  imale  graničiti.  Po  tom  bi  bio  stari  „Bojohemun"  pra- 
davna  domovima    Hrvata    i    Srba.    Traži    po    češkim    i    Ira- 


'  Stari  pisci  hrvatski  X.  str.  V — XI. 

-  Ibidem  XI.  str.  V— IX. 

3  Ibidem  str.  IX— XIII. 

'  Ibidem  str.  XIII— XIV. 

•■'  Ead  XLII.  198—208. 

«  Rad  LII.  141—189. 

načkim  spomenicima  i  nadje.  da  je  bilo  Srba  izmed  Sale  i 
Labe,  a  njima  na  istoku  da  su  bili  Hrvati,  koji  su  stanovali 
i  u  bojoliemskom  Polablju  i  onkraj  gora  prema  vislanskom 
kraju.  Pokaza  zabludu  Konstantinovu,  kada  od  ovih  zapadno 
slavenskih  plemena  izvodi  Hrvate  i  Srbe.  Ova  je  oštroumna 
rasprava  pobudila  i  V.  Jagića^  i  KačanovsJcoga^^  da  se  o 
njoj  i  o  predmetu  izjave,  ushitila  je  Stojana  NovaJcovića,  koji 
mu  pisa:^  „Radost  je  gledati,  kako  se  u  našoj  prošlosti  otima 
od  mraka  svaki  čas  po  koje  pitanje,  pravedna  je  nada,  da 
će  naši  potomci  moći  znati  svoju  prošlost  ne  gore  od  ma 
koga  mu  drago  drugoga  naroda,  naravno  u  srazmeri  s  iz- 
vorima". 

Nadalje  obradi:  „Prilozi  za  poviest  humanisma  i  renais- 
sance  u  Dubroimiku^  Dalmaciji  i  Hrvatskoj  I.  Ivan  Bare- 
njanin  učenik  Petrarkin  dubrovački  kancelar  (1384 — 1387.) 
kano  predteča  humanisma  u  Dubrovniku" .^  Već  smo  spomi- 
njali, kako  se  je  R-i  već  u  Rimu  upalio,  da  proučava  renais- 
sancu  i  humanizam.  Spominjali  smo  već  njegovu  jednu  radnju. 
Ovo  bi  pak  imao  biti  početak  niza  rasprava.  Već  sam  život 
Ivanov  prikazuje  nam  se  kao  luč,  koja  prosvjetljuje  staze  bu- 
dućemu napretku  knjige  hrvatske  u  Dubrovniku.  R-i  nije  do- 
spio, da  ovaj  krasni  predmet  dalje  obradjuje,  ali  je  u  razgo- 
voru svaki  čas  prijatelje  nagovarao,  neka  taj  predmet  prate 
i  obradjuju.'' 

Šesti  arheološki  sastanak  u  Ođesi'^  nije  tek  kakov  poslovni 
izvještaj.  Najprije  spominje  važne  zadatke,  koje  ima  riješiti 
ruska    arkeologija.    Pravim    užitkom  crta   dalje   tečaj   učenih 


'  Jagić:  Archiv  V.  178—180.  i  494. 
2  m,.  Mhh.  iipocB.  1881.  febr.  305—308. 

*  Novakovićevo  pismo  od  26.  juna  1880. 

*  Rad  LXXIV.  135—191. 

5  Ovom  prigodom  pripominjemo  :  Klette  Beitrage  zur  Gesch.  u.  Lit. 
der  ital.  Gelehrtenreneissance  CTreif8wald  1888.  Bd.  I.  1 — 46.  Ivanu  Ra- 
venjaninu. 

•^  Rad   LXXVI.  122—191. 

rasprava  o  pojedinim  skupinama.  Tek  pod  kraj  govori  o 
samoj  izložbi. 

Neobičan  je  povod  raspravi :  Stari  grb  bosanski.  ^  Naša  mo- 
narkija  zauzela  dozvolom  vlasti  evropskih  Bosnu  i  Hercegovinu 
i  stala  te  zemlje  uredjivati.  Račkoga  pozovu  tadanji  uprav- 
nici Bosne,  da  se  izjavi  o  tom,  kakav  bi  grb  dolikovao  Bosni. 
On  stade  izučavati  ovo  pitanje  i  dade  svoje  mnijenje.  Nadje 
se  mlad  čovjek  pristav  muzeja  dr.  Bojničić,  da  ovo  mnijenje 
pobija  na  temelju  jednoga  pečata  u  magjarskom  narodnom 
muzeju.  Zapodjene  se  polemika,  koja  je  time  zanimiva,  što 
se  0  tom  pitanju  izjaviše  Ljubić,  Jagić  i  Klaić.  ^  R-i  zato 
uzme  cijelu  stvar  još  jednom  potanko  istraživati  na  osnovu 
bosanskih  novaca,  pečata  banova  i  kraljeva  Bosne  i  kamenih 
spomenika,  da  ovo  pitanje  definitivno  riješi.  Dokaza,  da  grb 
kriilja  Tvrtka  stoji  u  porabi  preko  stotinu  godina.  Ova  je 
rasprava  upravo  karakteristična  za  R-ga.  Smutnja  se  eno  ro- 
dila radi  njegove  spomenice,  a  on  se  sabere,  da  stvar  posvema 
izvede  na  čisto,  da  ne  ostane  ni  slutnja,  da  bi  on  mogao  svoje 
mnijenje  podati  samo  onako  na  laku  ruku. 

Druga  skupina  rasprava  jesu  radnje  njegove  za  znamenite 
i  svečane  narodne  zgode.  Kada  se  narod  spominje  davnih  do- 
godjaja,  koji  čine  epoke  u  njegovoj  prošlosti,  onda  valja  i 
akademija  da  bude  „u  doticaju  s  narodnim  osjećajem"  — 
kako  on  reče.  ^  Narod  naš  sjećao  se  za  ovo  četvrt  vijeka  više 
takovih  zgoda,  akademija  je  pri  tim  narodnim  slavama  svojim 
književnim  radom  svaki  put  prva,  a  R-i  opet  prvi  niedju  svojim 
drugovima. 

Godine  1879.  proslavi  on  svojom  raspravom:  Povjestnik 
Ivan  Lučić  Trogiranin^  dvijestogodišnjicu  pravoga  oca  isto- 
rije   hrvatske.    Njegova    obadva    glavna    djela    imadu    časno 


»  Ead  CI.  127—169. 

2  Dobar  izvještaj  o  svem  ovom  u  Archiv  f.  slav.  Phil.  IV.  497 — 512. 
„Viestnik"  ark.  društva  u  Zagrebu  god.  II.  16 — 27. 

3  Ljetopis  VII.  str.  116. 
*  Rad  XLIX.  65—102. 

mjesto  medju  kritičnim  djelima  XVII.  vijeka.  Ugled  njegova 
djela  u  Europi  pokazuju  mnoga  izdanja  i  mnoge  porabe'  u 
stranim  literaturama,  a  domovina  mu  ne  rodi  premca. 

Godine  1885.  slavio  je  hrvatski  narod  pedeset -godišnjicu 
svoga  preporoda.  Akademija  proslavi  ovu  krasnu  zgodu  po- 
sebnim djelom :  U  proslavu  pedeset-godišnjice  prieporoda  hr- 
vatske knjige.  Rački  preuzme  svečani  govor  tom  prigodom, 
kada  je  i  naš  biskup  pokrovitelj  došao  u  Zagreb,  da  zajedno 
s  nama  slavi.  Spomenusmo  već,  kako  je  i  Srbe  zvao,  neka 
dodju  na  ovu  slavu.  Rački  u  svom  govoru  oslika  najprije 
napredak  narodnih  ideja  u  zapadnoj  Europi,  pa  onda  reče: 
,,A  da  hrvatski  narod  nije  mogao  ostati  izključen  iz  onoga 
vehkoga  obćenitoga  preokreta,  koji  se  je  s  one  strane  Rajne 
munjevito  na  sve  krajeve  razširio,  koji  je  u  Njemačkoj,  Ita- 
liji, Austriji,  Ugarskoj  svim  javnim  i  narodnim  odnošajera 
nov  pravac  dao,  koji  je  Srbiju  i  Grčku  uzkrisio,  koji  je  sla- 
venskoga diva  iz  sna  probudio,  sliedilo  je  naravno  iz  pro- 
svjetnih i  državnih  sveza,  u  kojih  je  od  davna  živio;  sliedilo 
je  iz  njegove  davne  i  bliže  prošlosti.  Tok  zapadne  prosvjete 
u  hrvatsku  zemlju  nije  nikada  ni  presušio  ni  prekinut  bio. 
Misli,  koje  su  za  izobraženi  sviet  izvirale  iz  obćega  zajednič- 
koga vrela,  priticale  su  u  hrvatsko  društvo  bud  obćenitim 
latinskim,  bud  drugim  stranim  živim  jezikom.  Viši  razredi 
hrvatskoga  društva  stajali  su  sa  zapadnimi  i  u  stališkom  i  u 
prosvjetnom  doticaju :  Hrvatska  je  zemlja,  koliko  se  je  i  mie- 
njao  obseg  njezine  državne  neodvisnosti,  uviek  toliko  samo- 
svojnosti uživala,  da  si  je  i  u  tom  pogledu  svoje  osebnosti 
sviestna  ostala.  Pače  i  hrvatskom  jeziku  i  hrvatskoj  knjizi 
nije  bila  nit  predaje  pretrgana.  Jezik  Hidje  i  Bruerovića, 
Katančića  i  Relkovića,  Bunića  Luke  i  Vida  Došena,  Kaniž- 
lića  i  Kaeića  prislanja  se  prieko  Gjorgjića  na  jezik  Gundu- 
lića  i  Palmotića,  Ranjine  i  Lučića,  Vetranića  i  Marulića,  tako 
da  ima  iza  sebe  neprekidnu  književnu  poviest  od  četiri  stoljeća. 
A  taj  je  jezik  tekao  iz  ustiju  puka  uz  veću  ili  manju  čistoću.^ 

'  Kad  LXXX.  Govor  E-a  str.  1—10,  a  ovo  mjesto  str.  7—8. 

(Jvuin  prigodom  čitao  je:  Nacrt  hrvatske  historiografije  od 
1835 — 1885. '  Cijeloj  radnji  naznačuje  dvije  dobe.  Prva  ide 
do  akademije,  a  druga  je  doba  akademije,  što  je  sasvim  pravo. 
Zabilježio  svaku  i  najsitniju  radnju  počamši  od  prvoga  broja 
„Danice"  po  svim  časopisima  i  na  kratko  ocijenio.  I  sam 
sam  išao  za  tim,  pa  sam  se  uvjerio,  da  je  zbilja  sve  zabi- 
lježio. Samo  mu  prigovaramo,  što  nije  zabilježio  svoje  njeke 
dobre  radnje  u  „Kat.  listu"  pisane  u  Kimu  u  ono  doba,  kada 
je  u  nas  nauka  tako  na  suhu  živila. 

Godine  1887.  proslavi  naša  akademija  stogodišnjicu  našega 
neumrloga  Eugjera  Josipa  Boškorića^  načinom  dostojnim  slave 
njegove  i  zahvalnosti  nauke  naroda  hrvatskoga.  Iz  Italije  i 
Ugarske  dodjoše  nam  gosti,  a  dopisima  nas  počastiše  mnoge  dru- 
žice iz  Europe.  Rački  preuzme  na  sebe  šicotopis^  i  korespon- 
denciju.* što  jedno  i  drugo  zaprema  u  knjizi  dvadeset  i 
sedam  štampanih  araka.  Prepiše  korespondencije  dobije  od 
prof.  Jelčića  iz  Dubrovnika  i  od  Schiaparella  iz  Milana.  Rački 
proprati  sav  javni  život  slavnoga  Dubrovčanina  na  njegovim 
putevima,  ogleda  njegov  rad  i  odnošaje  prema  tadanjemu  na- 
pretku nauka  u  svijetu,  Boškovićev  odnošaj  prama  rodnomu 
gradu  Dubrovniku.  Sve  to  učini  na  osnovu  ove  obilne  ko- 
respondencije. Na  koncu  biografije  izbroji  njegova  djela  — 
71  knjigu.  Uz  Račkoga  pristadoše  sudrugovi  Jos.  Torbar,  da 
ocijeni  Boškovićevu  astronomiju,  dr.  Fr.  Marko vić,  da  mu 
ogleda  filozofiju  i  dr.  V.  Dvorak,  da  mu  ocijeni  fiziku.  Pravo 
je  imao  poslije  Rački,  kada  je  rekao :  „Naša  je  akademija 
povodom  stogodišnjice  slavnoga  Rugjera  Josipa  Boškovića 
ocienila  u  tri  knjige  njegova  znanstvena  djela  tako  obširno 
i  temeljito,  kako  nisu  još  ni  u  svjetskoj  literaturi  ocienjena".^ 


'  Ead  24G— 313. 

-  Rad  jugoslavenske  akademije  LXXXVII.,  LXXXVIII.,  XC. 

•^  Rad  Boškovićev:  1—100. 

*  Ibidem  100—417. 

">  Ljetopis  VII.  str.  IKl. 

God.  1889.  slaAao  je  narod  srpski  svoju  tužnu  kosovsku 
slavu  —  petsto-godišnjicu  pada  svoga  samostalnoga  kraljev- 
stva. Rački  predloži,  da  i  naša  akademija  taj  tužni  znameniti 
dogodjaj  književno  proslavi.  Sam  se  za  to  ponudi,  a  uz  njegov 
rad  prisloni  svoj  naš  drug  dr.  T.  Maretić.  Tako  postane  djelo: 
Petstogodišnjoj  uspomeni  kosovskoga  boja  na  Vidov  dan  go- 
dine 1389.  ^  U  tom  djelu  obradi  R-i :  ^,JBoj  na  Kosovu.  Uzroci 
i  posljedice''"  .^  Već  smo  spomenuli  njegovo  mišljenje  o  ovim 
slavama  narodnim,  da  svaki  put  sudjeluje  i  akademija.  Ovdje 
je  to  zgodno  izrekao :  „Danas  je  pet  sto  godina  —  tako  po- 
čimlje  svoje  čitanje  —  od  krvave  bitke  na  Kosovu  polju. 
Što  se  i  naša  akademija  danas  sjeća  toga  dogodjaja,  doka- 
zuje, da  drži  svojim  zadatkom  sliediti  na  polju  nauke  sve 
važnije  miene  u  prošlosti  hrvatskoga  i  srbskoga  naroda,  te 
znanstveno  objasniti,  koliko  može  i  znade.  Ako  bude  umjela 
uviek  prisluškivati  bilu  narodnoga  života  i  za  svaki  kucaj 
njegova  srca  naći  prikladan  znanstven  izražaj,  biti  će  pravi 
narodan  učen  zavod,  kakav  godi  i  obćoj  svjetskoj  nauci". 
Tražeći  uzroke  i  posljedice  progleda  u  srpsku  istoriju  kroz  tri 
decenija  prije  ovoga  boja,  kako  se  država  Stjepana  Dušana 
stvarala,  rastvarala  i  napokon  u  širokoj  osnovi  svojoj  raspadala. 
0  samom  boju  kosovskom  ne  trudi  se,  da  stvori  na  osnovu 
izvora  gotovu  sliku.  On  koće  samo,  da  pripravi  dostojnu  i 
vjernu  sliku.  Ogleda  redom  svjedoke  bliže  i  dalje  tako  re- 
kući  da  jednoga  s  drugim  uoči.  pa  da  sine  prava  istina.  „Po- 
sljedice —  veli  - —  kosovskoga  boja  bile  su  odsudne  za  Srbiju 
i  za  ostale  zemlje  balkanskoga  poluotoka.  Poraz  na  Kosovu 
pospješio  je  propast  samostalnih  država  balkanskih".  Napokon 
govori  o  posljedicama  za  prosvjetnu  radnju.  Ovdje  ću  reći 
jednu,  koju  sam  sasvim  dobro  promislio,  pa  se  ne  bojim. 
Rački  je  u  političkoj  istoriji  hladan  poput  diplomata.  Od  po- 
znatih  istorika  takav  je  Ranke.    Ratna  mu  je   poviest  mrska 


>  Ead  knjiga  XCVII. 
2  Ibidem  1—68. 

gotovo  od  početka  njegova  rada  u  ovoj  nauci.  Bitke  su  nje- 
gove prekratke.  razmišljanja  o  njima  preduga,  a  tečajem  bo- 
jeva ne  ćete  naći  pripovijedanja,  u  kojem  biste  našli  sliku 
njegova  osjećanja.  Čim  se  je  odmaknuo  od  ratnoga  krvarenja- 
i  priniiiknuo  prosvjetnim  prilikama,  već  vam  sijeva  žar  nje- 
gova srca.  Ovako  tek  u  „posljedicama  na  prosvjetnom  polju'' 
proplaka  i  Rački.  Ogleda  se  na  krasni  napredak  u  državi  Ne- 
manjića  u  arhitekturi,  slikarstvu  i  u  bujnoj  literaturi,  a  za  an- 
titezu baci  na  papir  u  glavnim  potezima  tek  porod  divne  re- 
naissance  u  Italiji.  Providnost  nije  dala.  da  ova  iskra  vrcne 
na  pripravljenom  zemljištu  balkanskoga  poluotoka.  I  zbilja 
ti  je  srce  ganuo  i  probudio  te,  da  razmišljaš. 

Napokon  još  jedna  slava.  God.  1892.  slavismo  dvadeset  i 
pet  godišnjicu  akademije.  Zamolismo  ga,  da  govori.  On  reče 
svoj :  Osvrt  na  25-godišnje  djelovanje  akademije.  ^  Pripovijedao 
nam  je,  da  je  ovaj  govor  u  jedan  mah  bez  oduška  napisao.  I 
vidi  se.  da  mu  je  od  srca  potekao.-  U  njem  je  sretno  pobijao  i 
pobio  sve  prigovore  akademiji.  Tko  je  podalje  od  tih  stvari, 
ne  će  dakako  znati  mnogoj  izreci  zamašaja.  Ali  prava  ljepota 
zanima  svakoga.  I  ovaj  će  govor  svakoga  zanimati.  Vještak 
u  akademijskim  prilikama,  upravo  je  krasan  kaluj)  učinio  od 
onoga  opora  materijala.  Kolikim  zanosom  reče,  da  spomenemo 
jedan  momenat  napretka  akademije.  „U  ovoj  prvoj  stoljetnoj 
četvrti  naša  je  akademija  prikupila  ukupno  118  književnika, 
koji  su  joj  pomogli  kod  znanstvenih  iztraživanja.  U  tom 
liepom  kolu  Hrvati  zauzimaju  dakako  prvo  mjesto  sa  75 
književnika.  Oni  su  jezgra,  središte,  stjegonoše  zavoda.  A  ne 
može  biti  drugačije.  Zavodu  je  sielo  u  duši  Hrvatstva,  a  ovo 
je  za  sada  medju  južnoslovjenskimi  plemeni  najrazvijenije  sa 
stogodišnjimi  prosvjetnimi  predajami  i  savezi.  Srbi  su  dali 
akademiji  10  suradnika,  a  medju  ovimi  dičnoga  Gjuru  Dani- 
čića  ujedno  njezina  prvoga  tajnika,  za  kojega  budi  im  naj- 
usrdnija  hvala.    Dolaze  Slovenci  sa  8.  Česi  sa  13.    Bugari  sa 


1  Ljetopis  VII.  109—13.^ 

n,  Rusi  sa  6  i  od  Poljaka  Maciejovski.  Od  stranaca  uz  81o- 
vjene  dva  su  Franceza  svojim  perom  pripomogli  najmladjoj 
sestri  svoga  glasovitoga  Instituta".  Koji  se  Hrvat  zanima  u 
opće  za  narodni  napredak,  neka  čita  ovaj  govor. 

Prodjosmo  tako  i  razne  „slave"  i  slavljenja,  da  se  domak- 
nemo  onoj  radnji,  s  kojom  se  trudi  i  troši,  živi  i  krijepi  kroz 
ovo  posljednjih  petnaest  godina.  „Nutarnje  stanje  Hrvatske  prije 
XII.  stoljeća'^  naslov  je  ovomu  djelu.  Glednite  samo  na  kartu 
staroga  rimskoga  carstva.  Dalmacija  prikazuje  vam  se  prama 
svim  četirim  stranama  carstva  u  središtu.  Istočnomu  rimskomu 
carstvu  jest  ona  poslije  jedan  dio,  ali  tek  u  periferiji.  Kada  su 
ju  oci  naši  posjeli,  smatrala  se  pars  Italiae.  Oci  naši  dodjoše  sva- 
kako u  krilo  stare  kulture.  Još  su  stali  ovdje  gradovi  na 
moru  s  municipalnom  slobodom  rimskom,  kršćanstvo  je  cvalo 
po  gradovima,  gorama  i  dolovima.  Tko  je  još  disao  u  Dalmaciji, 
dahniio  je  rimskim  i  kršćanskim  zakonom.  Ovamo  donesoše  oci 
naši  običaje  i  zakone,  što  ih  je  stvarala  slavenska  narav,  zakone 
svojih  djedova,  zakone  svega  svoga  bića.  A  kako  su  se  sada 
ovi  slavenski  običaji  s  latinskim  sukobljivali  i  skladali,  koliko 
su  Hrvati  od  Latina  primili'?  Kakova  je  asimilacija  i  do  koje 
medje  hrvatskoga  elementa  sa  latinskim,  to  upravo  draži  učena, 
istorika,  etnologa  i  juristu  svakoga  naroda.  To  je  podražil(j  i 
Račkoga.  Veselje  i  nevolja  združiše  se,  da  ga  suzdrže  toliko 
godina  kod  ovoga  predmeta.  ( )bradjivao  mile  srcu  svomu 
kulturno-istorijske  predmete,  a  nije  trebao  putovati  u  arkive. 
Njegova  „Documenta"  dala  su  mu  svaku  riječ  izvora,  samo 
je  trebao  još  ogledati  literaturu.  On  je  dakl§  već  svaku 
riječ  proučio,  koja  mu  je  za  ovu  radnju  bila  izvor.  Zna  sla- 
venske radnje,  koliko  ih  je  trebao.  Samo  da  je  upotrebio  one 
franceske  divne  radnje,  gdje  se  ispituju  i  slikaju  sukobi  Fra- 
naka sa  galskim  i  latinskim  svijetom,  pa  da  vidite  ljepote  i 
užitka.  „Do  sada  je  —  veli  u  uvodu  —  hrvatska  prošlost 
s  te  strane  slabo  izpitana.  Zemljišni  razmjeri  Hrvatske  sanu) 
su  prigodice  ovdje  ili  ondje  napomenuti.  Još  su  manje  izpi- 
tani  narodni  i  družtveni    odnošaji  njezina    stanovničtva.    Ovu 

prazninu  u  povjesti  našoj,  koliko  se  tiee  zemljišta  i  stanov- 
ničtva  samostalne  Hrvatske  pod  vladaoci  domadimi,  neka  iz- 
pimi  donekle  ova  razprava.  Što  se  og^raničiijem  na  stariju 
dobu  do  XII.  stoljeća,  razlog  je  u  tom,  jer  je  ona  još  sve- 
udilj glavnim  predmetom  mojega  istraživanja  i  jer  će  razja- 
šnjenje ovoga  pitanja  u  mnogom  razbistriti  nutarnji  uzrok 
onomu  znamenitomu  prevratu,  koji  je  državni  i  družtveni 
život  hrvatskoga  naroda  sveo  do  skora  u  posvema  drugu 
kolotečinu". 

Najprije  ogleda  „Zemljištni  ohseg''^ ^  (Jvdje  ispituje  gra- 
nice države  hrvatske,  a  ne  zemljište  na  kojem  je  živio  hr- 
vatski narod.  Država  nosi  ime  „Croatia",  a  tek  u  jedanajstom 
vijeku  pridano  je  ovomu  imenu  i  „Dalmatie'S  Najprije  ispituje 
na  osnovu  cara  Konštantina  opseg  države  polovicom  desetoga 
vijeka,  zatim  prelazi  da  ispituje  i  prije  i  poslije  ovoga  vijeka. 
Ističe  one  dijelove,  koji  su  prirasli  do  konca  XI.  vijeka.  Zatim 
ispituje  „Narod" .'^  Prema  stranomu  svijetu  rado  i  Hrvati  kažu, 
da  su  .,Slavi",  a  na  svojoj  zemlji  medju  sobom  vlada  ime  „Hrvat". 
Jezik  narodni  ima  već  u  ovoj  najstarijoj  dobi  ona  obilježja, 
koja  su  mu  osebujna  medju  slavenskim  jezicima.  U  staroj 
bizantinskoj  provinciji  Dalmaciji  živilo  je  jošte  romansko  sta- 
novništvo. Kakove  su  prilike  izmed  ovih  dviju  raznorodnih 
naroda,  kakova  je  moguća  asimilacija  i  kolika  je  bila,  ovo 
za  etnologa  najpodražnije  pitanje  na  tanko  ispituje.  Prelazi 
zatim  na  plemena  i  društvene  slojeve  u  koje  je  bio  podijeljen 
narod  hrvatski. 

Ovo  pitanje  vodi  ga  dalje,  da  raspravi:  ^^Društvo"^  u  hrvat- 
skoj državi,  o  gospodi,  slobodnim  i  neslobodnim  ljudima,  od 
kojih  se  sastojalo  sredovječno  društvo.  Naravno  da  ga  je 
morao  zanimati  temelj  ovoj  društvenoj  razdiobi,  a  to  su 
,,servi''  institucija    romanska.    Kako  li    se  ona    sklada  sa  sla- 


'  Ead  LVI.  140. 

■^  Ead  LVII.  102—149. 

^  Ead  T.XX.  1:18—190. 

venskim  pojimanjem  Hrvata  o  slobodi?  Kako  su  Hrvati  po- 
stupali sa  strancima?  Kako  je  procvalo  gracljanstvo  i  pojam 
gradjanstva  kod  Hrvata  ?  Sve  to  s  dosta  sreće  raspravlja. 

„  Crkva  hrvatska'"''  ^  jest  daljni  izljev  društva.  Ovo  je  društvo 
sa  dva  zakona :  sa  crkvenim  rimskim  i  narodnim  državnim. 
( )vo  još  zanimivije  biva,  kada  se  znade,  da  je  biskupe  u  Hr- 
vatskoj i  Dalmaciji  narod  birao.  Raspravlja  o  cijelom  sastavu 
crkvene  hierarkije.  Progovori  i  o  znamenitom  benediktinskom 
redu  glavnom  nosiocu  kulture  one  dobe.  Naravno  je.  da  pro- 
govori i  ob  odnošajima  prema  svetoj  rimskoj  stolici,  koja  si 
je  u  Hrvatskoj  velika  prava  prisvajala.  A  kako  se  je  Hr- 
vatska vladala  prema  raskolu  izmed  istoka  i  zapada,  to  se 
samo  sobom  razumijeva,  da  je  morao  raspraviti.  Iza  crkve 
dolazi : 

.,  Vrhovna  državna  vlast.  Odnošaj  medju  crkvom  i  drsa- 
fO)w".^  Vrelo  vlasti  državnoj  traži  u  starim  slavenskim  obi- 
čajima, gdje  je  od  županske  vlasti  nastala  kneževska.  Tu  je 
naravno  morao  zaci  u  pitanje  o  rodovima,  koji  su  si  osigu- 
rali nasljednu  vlast.  Narodna  skupština  imala  biti  sastavljena 
kao  i  kod  drugih  slavenskih  naroda.  Prema  ovom  slavenskom 
organizmu  stoji  crkva  na  temeljima  rimskoga  crkvenoga  prava, 
a  svojim  životom  i  posjedom  stoji  u  sred  drugoga  zakonskoga 
poredka.  A  kako  se  je  snosila  crkva  s  državom?  Da  li  je 
dolazilo  do  sukoba?  Sva  su  ova  pitanja  za  onaj  NI.  vijek 
sukoba  izmed  obadviju  vlasti  na  svijetu  zanimiva  i  zname- 
nita. Iza  toga  naravno  slijedi: 

Državno  uredjenje:  1.  Vladalac  i  njegova  vlast.  2.  Župa,  i 
građJ  I  vladaočevu  vlast  meće  R-i  na  slavenske  temelje. 
Vojena  mu  je  snaga  na  plemenskoj  podlozi,  kao  što  je  danas 
u  Crnoj  gori.  Župani  vode  plemena,  a  kralj  sve  skupa.  Župe 
počivaju    na    plemenskoj    instituciji.    Plemenstvo  jeste   jezgra 

'  Kad  LXXIX.  131. 
2  Ead  XCI.  12.0—180. 
'  Rad  XCIX.  7.3—128. 

svega  života  državnoga  i  narodnoga  kod  Hrvata,  kao  što  je 
i  kod  svih  dragih  Slavena.  Župu  hrvatsku  motri  s  genetič- 
noga,  teritorij ahioga  i  administrativnoga  gledišta.  Župa  je  imala 
svoj  grad.  koji  valja  razlikovati  od  rimskoga  municipija.  Lasno 
mu  je  bilo  uz  ono  obilje  gradiva  ogledati  razvitak  gradova 
na  moru,  koji  su  sačuvali  svoje  slobode  u  državi  od  rimskih 
vremena.  Plemena  su  bila  po  pojmovima  slavenskim  gospo- 
dari svega  narodnoga  imetka,  zato  iza  rasprave  o  župama 
dolazi  naravno: 

Imovni  i  gospodarstveni  odnošaji. '  Zrno  po  zrno  rasijano 
po  listinama  sabere,  da  si  stvori  sliku  o  napučenosti  zemlje, 
o  ratarstvu,  stočarstvu,  o  vlastništvu  i  posjedu.  Ulazi  u  trag 
zadrugama  i  vraća  se  opet  na  plemenski  život,  ovaj  izvor 
svega  državnoga  života  u  Hrvata.  Govori  o  prometu  sa  ne- 
kretnini imetkom  i  pokretnim  dobrom,  sve  sitno  na  sitno  ve- 
zući  po  svjedočbama  u  poveljama,  sve  to  dokazujući  najpozi- 
tivnije.  Dotakne  se  i  pomorstva  i  trgovine.  Ovdje  ga  ostavljaju 
donekle  njegove  isprave,  a  on  se  njih  tek  dotaknu.  To  osjeti  i 
obeća,  da  će  učiniti  drugi  put :  „Ova  grana  života  —  to  jest 
brodarstvo  —  otvorila  narodu  hrvatskomu  k  tomu  dalek  vidik 
u  širok  sviet,  te  je  ne  malo  utjecala  na  njegove  prosvjetne 
prilike,  o  kojih  ćemo  drugi  put  govoriti".  Mi  bismo  dodali: 
i  na  političke  prilike  i  na  razvitak  države  hrvatske.  Samo  se 
sobom  daje  kao  nastavak : 

0  prosvjetnih  odnosa jih  Hrvatske  prije  XII.  vieha.  I.  Obuka 
i  pismenost .^  Imajući  naša  država  sve  institucije  crkvene,  koje 
ma  i  koja  zapadna  država,  naravno  je,  da  je  imala  i  školu 
i  obuku,  kakova  je  bila  kod  crkava  i  u  samostanima  i  drugdje. 
Na  ovaj  razvitak  nasloni  i  hrvatsku  knjigu  crkvenu,  koja  se 
u  hrvatskoj  crkvi  razvija  u  desetom  i  jedanajstom  vijeku. 
Prema  tomu  se  razvijala    i  ornamentika  u  rukopisima    i  pla- 

stika  i  arhitektonika  u  umjetninama  paralelno  s  napretkom 
u  Italiji.  To  se  jož  bolje  vidi  u  slijedećem  članku : 

//.  „Umjetnost  i  umjetni  obrt".''  Ne  mislite  da  se  je  ne- 
pripravan prihvatio  ove  teške  radnje  dolikujnće  kakovu  stru- 
kovnu kritiku.  Za  one  svoje  tri  rimske  godine  izučava  i  isto- 
riju  umjetnosti.  Bio  je  tihi  entuzijasta  umjetnosti,  a  i  lijepo  obra- 
zovan. Cijelim  srcem  i  krasnim  znanjem  obradi  ovaj  dragocjeni 
dio  naše  prošlosti,  koji  nam  je  ostao  iz  one  davnine  u  javnim 
spomenicima  ili  tek  u  njihovim  ostancima,  što  su  oteti  u  naše 
dane  zemaljskoj  utrobi.  Divni  ostanci  rimske  dobe  nadjoše 
svoje  nasljednike  kod  naših  otaca.  U  krasan  mozaik  složi  R-i 
sve  tragove  bizantinskoga  i  romanskoga  sloga.  A  medju  nje 
utiskuje  se  ornamentika,  koja  svojim  razvitkom  siže  u  početke 
kršćanstva.  Urese  gradjevina  hrvatskih  kraljeva  i  velikaša  cr- 
kvenih i  svjetskih  naravno  da  je  prodahnuo  svom  ljubavi. 
Ogleda  i  ornamentiku  i  na  raznim  umjetninama  i  završuje: 
„Hrvatske  umjetnine  ostaju  uz  sva  obilježja  nesavršenosti  za 
nas  znamenite  i  zato,  što  pokazuju,  da  je  hrvatska  zemlja  i 
na  tom  polju  prosvjete  sa  svojimi  susjedkinjami  uzporedice 
koracala". 

Kada  je  ovu  raspravu  dovršio,  piša  u  posljednjem  pismu 
Jagiću  20.  XII.  1893.:  „U  .^Radu"  tiska  se  svršetak  m.oje 
dugačke  rasprare  o  nutarnjem  stanju  Hrvatske  za  dadanja 
narodne  dinastije.  Ako  hude  vrem,ena  i  zdrarlja,  rado  hi  na- 
dopuniti i  pokupiti  sve  ove  razprave  u  jednu  knjigu.  Posla 
dosta  i  dobre  volje  nu  malo  dokolice''^. 

Još  je  ljepše  što  piša  prijatelju  u  Dalmaciju  istoga  dana:^ 
^Kada  sam  izradjivao  svršetak  razprave  o  stanju  Hrvatske 
za  vladanja  narodne  dinastije :  pak  sabrao,  što  se  sabrati 
moglo  0  uiHJetnosti  i  umjetnome  obrtu,  nametnu  mi  se  misao 
i  zelja^  da  jugoslavenska  akademija  izda  točan  opis  s  ilu- 
stracijami  svih  gradjevina  i  utnotvorina,  najprije  do  XII.   v. 

onda  Jcasnije  do  dahe  2^'>'^2)0'>^ođa  umjetnosti.  Ovako vo  djelo 
bilo  bi  jjodpunije  i  savršenije  od  Eitelbergerova ,  Jaclcso- 
nova  i  t.  d.  Valjalo  bi,  da  se  slože  umjetnici,  arheolozi  i 
povjestničari.  Moglo  bi  se  po  dogovorenom  plamu  izraditi  po- 
lagano i  izdavati  u  svezcih.  Sto  kažete  na  to  ?  Je  li  tomu 
Jiora?  .  .  .  Mislite  o  tom!'"'' 

Ob  ovoj  osnovi  valja  da  misli  ne  samo  akademija  nego  i 
cijeli  naš  narod,  biskupi  i  velikaši,  plemstvo  i  gradjanstvo. 
Ova  je  osnova  dostojna  poslovanja  jednoga  razreda  —  umjet- 
nosti, od  koga  do  sada  naš  zavod  samo  ime  nosi.  Nositi  će 
i  dalje  samo  ime,  ako  se  vas  narod  ne  osokoli  i  ne  digne 
svojom  pomoći  naš  zavod,  da  uzmogne  i  u  pogledu  umjet- 
nosti reći  svijetu,  da  smo  narod. 

Spomenimo  još  jednu  osnovu,  koju  je  dugo  na  srcu  nosio. 
Mislio  je  obraditi  našu  narodnu  povijest  barem  za  stariju 
dobu.  Po  dva  puta  javlja  to  Jagiću.  „Već  me  grize  —  piše 
mu  17.  VII.  1879.  —  što  ne  dospijevam,  da  priredim  za 
tiskanje  I.  knjigu  naše  poviesti.  koja  je  malo  ne  gotova,  ali 
trebalo  bi  je  pregledati  i  počešljati".  Drugi  put  se  tuži.  kako 
mu  je  taj  posao  zapeo  poslije  potresa,  kako  već  spomenusmo. 
Mi  smo  pomno  pregledali  njegovu  pismenu  ostavinu.  Ne  na- 
djosmo  te  I.  knjige  naše  povjesti.  Nješto  ipak  nadjosmo.  Na 
pisaćem  stolu  u  mapi  nadjosmo  bilješke  za  uvod  Tomi  arci- 
djakonu.  Pored  ovih  bilježaka  bijahu  dva  članka.  U  jednom 
poznasmo  pismo  pokojnoga  našega  druga  Gjure  Pilara  sa 
naslovom  „(leologički  pregled  balkanskoga  poluotoka".  Uz 
taj  članak  rukom  Račkovom  pisan  članak,  koji  predočuje  pre- 
gled geografski  balkanskoga  poluotoka.  Već  sam  početak  kaže 
vam,  da  imate  pred  sobom  uvod  u  prvu  knjigu  njegove  sno- 
vane  jugoslavenske  povjesti.  Evo  ga : 

„Od  triju  poluotoka  južne  Europe  veća  je  čest  iztočnoga 
dosudjena  jednomu  dielu  velikoga  slovjenskoga  roda.  Ovdje 
mu  je  grob  otaca;  ovdje  čuvaju  mu  se  od  tisuće  i  stotine 
godina  svetinje  i  uspomene  narodnje;  ovdje  mu  poprište  za 
obranu    narodnoga    bića;    ovdje  mu  se    otvara  vidik    u  bolju 

budućnost.  Ovom  dakle  zemljom,  njezinom  naravi  i  odnosšaji 
imade  se  sin  našega  naroda  upoznati,  prije  nego  li  ukloni  sa 
prošlosti  zastor  dogodjaja,  koji  su  se  na  njoj  sbivali".  Iza 
Tome  arcidjakona  bila  bi  došla  na  red  prva  knjiga  naše  na- 
rodne povjesti  u  najstarijoj  dobi.  Nemila  smrt  otme  nam  ovo 
i  mnoga  druga  djela  od  čovjeka,  koji  premda  je  bio  sitan  i 
malen,  ali  od  zdrave  korenike  sve  do  g.  1890.  bio  svjež,  brz 
i  okretan.  Mladenačko  lice  i  živahni  razgovor  zatajivali  vam 
barem  dvadeset  godina  njegove  dobe.  Njegov  blagi  mirni  tem- 
]ieramenat  pokazivao  vam  gotovo  uvijek  spokojnu  dušu  čo- 
A'jeka  —  iza  sretno  dovršena  posla,  osobito  kada  se  sastao 
s  prijateljem.  Po  temperamentu  i  stalnom  zdravlju  slutismo 
svi.  pa  i  on  sam  se  nadao,  da  će  doživjeti  visoku  starost. 
Nikada  u  životu  do  neznatne  prehlade  nije  bolovao.  Tek  ne- 
sretna influenza  1890.  g.  shrva  ga,  i  ostavi  jake  tragove  u 
svem  njegovom  biću.  Lijepoga  se  prvanjega  zdravlja  već  više 
nije  mogao  domoći. 

Rački  umre  dne  13.  februara  1894.  Danas  prije  godinu 
dana  počivahu  njegovi  mrtvi  ostanci  evo  u  ovoj  dvorani,  gdje 
nije  manje  od  sto  puta  predavao  svomu  narodu  umne  plo- 
dove svoga  duha,  prodahnute  žarkom  ljubavi  za  sreću,  na- 
predak i  bolju  budućnost  svoga  naroda.  Tuga  poklopi  ovu  kuću 
—  trudno  djelo  ruku  njegovih,  tuga  premori  srca  naša.  Izgu- 
bismo  druga,  prijatelja  i  vodju  našega.  Tuga  poklopi  glavni 
grad  naš,  kojemu  je  onim  svojim  heroičkim  radom  puno  po- 
mogao, da  bude  srce  hrvatskoga  naroda.  Tuga  poklopi  crkvu, 
domovinu  i  cijeli  narod  hrvatski,  jer  izgubiše  sina  odana,  rad- 
nika neumorna,  vodju  stalna  i  pouzdana  s  bistrim  pogledom 
u  budućnost.  S  narodom  hrvatskim  tuguju  i  ublažuju  mu 
tugu  Srbi,  Slovenci  i  Bugari  i  vas  ogromni  slavenski  svijet  — 
srdačno  i  bratski.  Tuguje  i  nauka  prosvijetljene  Europe  časno 
i  dostojno. 

Gospođo  drugovi  akademici !  Veli  se,  da  slikar  divnu  uživa 
slikajući  lijepu  glavu  Ovakav  je  užitak  imao  i  po  vama  od- 
redjeni    biograf  Franje  Račkoga     Od    prvoga  početka  snažne 

muževne  dobe,  pa  do  groba  prodjob  s  njim  angjeoski  put 
života  prožgana  svetim  čuvstvom  dužnosti.  Nikada  niti  u  naj- 
težim priHkama  ne  pokaza  se  niti  sjenka,  da  bi  klonuo  ma 
samo  za  Čas,  da  li  će  poslubnuti  zvukove  osobne  koristi  ili 
slijediti  glasu  svoje  savjesti.  Kroz  četrdeset  godina  ne  nadje 
mjesec  dana  odmora,  da  ne  bi  radio  za  knjigu  i  za  svoj 
narod.  Neprekidni,  neumorni,  grozničavi  četrdeset-godišnji  nje- 
gov rad  uvijek  rasvjetljuje  bistrina  uma,  čistoća  savjesti  i  vedri 
pogled  u  budućnost  svoga  naroda.  (3n  nije  živio  sebi,  nego 
samo  svomu  narodu.  Dubljine  i  žarkosti  osjećanja  ne  tražite  u 
njegovim  riječima  nego  u  njegovim  djelima.  On  i  nije  bio  čovjek 
riječi,  nego  djela.  Pred  protivnikom  istine  nije  nikada  uz- 
maknuo, a  prijatelju  se  nije  nikada  iznevjerio.  Služiti  Bogu 
i  narodu,  kako  mu  je  samo  duša  i  srce  želila  i  snaga  prema- 
gala,  bio  je  glavni  i  jedini  zakon  njegova  života. 
Slava  mu ! 


PRILOZI. 


Pisma  Franje  Bačkoga  pisana  Ivanu  Knkuljeviću 
iz  Senja  i  Rima  od  g.  J  856— 1860. 


1856.  6.  siečnja.  U  Senju. 

Veleštovani  gospodine ! 

Vaše  svakomu  poznato  domoljublje,  kojiem  i  Sćimi  velika 
poduzimate,  i  druge  vazda  rado  podupirate,  kada  nastoje  pro- 
micati narodni  napredak,  ponukalo  me  na  ove  redke,  preni 
će  vam  umnožiti  dost  inače  nagomilane  poslove. 

Odkada  se  oprostih  školskoga  praha,  ko  što  mi  od  negda 
vruća  želja  bijaše:  posvetili  se  izključivo  povjestnici,  i  to  na 
koliko  mi  moguće  —  n aro dno-crk veno j.  U  tom  poduzeću  naš 
vriedni  biskup  podupira  me  svakom  prigodom ;  dapače  po- 
stavi me  u  takove  okolnosti,  da  se  ne  imadem  boriti  sa  svak- 
danjimi  nevoljami  života  —  te  da  ću  moći  s  vremenom  nešto 
žrtvovati  na  povjestnička  putovanja.  Ko  što  znate,  sastavili 
u  Beču  životopis  našieh  apostolah.  On  bijaše  namienjen  dnev- 
ničnoj  porabi.  Od  nekojieh  stranah  nukan  da  ga  obielodanim. 
stadoh  ga  izpravljati  i  umnožavati  —  nu  prieko  misli  i  na- 
kane moje  uzraste  na  poveće  dielo,  koje  bi  odviše  prostrano 
bilo  za  Archiv,  za  kog  vam  ga  bjeli  obećao.  U  drugo]  strani 
rečenoga  životopisa  bit  će  nacrtana  povjestnica  slavenske  liturgie. 
Za  tu  stranu  sakupih  još  u  Beču,  a  nešto  ovdje,  podosta  datah ; 
medjutiem  želio  bi,  da  bi  izvolili  upozorit  me  na  poznata  vam 
djela,  koja  o  tom  predmetu  rade. 

>Sto  bi  želio  za  vaš  Arkiv  prirediti  jest:  povjestnica  o  Pa- 
tarenih.  Pitanje  ovo  od  negda  me  jako  zanimalo,  osobito  nje- 
gova filozofičko-dogmatička  stranka,  koja  zasieca  u  doba  pred- 
kršćansko :  tfe  svojijem  dualizmom  vrlo  je  srodna  slavenskom 
bajoslovju.  Tegoba,  koju  su  osiećali  vrstni  strani  ljudi  kod 
riešitbe  ovoga  za  nas  toli  važnoga  pitanja,  mislim,  nebi  nas 
smjela  prestrašiti. 

Obične  latinske  oli  grčke  izvore  imadem  pri  ruci;  kano 
takodj&  listine,  koje  ste  naveli  u  Arkivu  iz  Farlata,  Fejera. 
Katone  i  t.  d.  Jedino  što  bi  vas  molio,  jest:  da  ako  bi  imali 
kakve  rukopise .  koji  se  na  to  pitanje  protežu .  da  bi  mi 
ih  blagoizvolili  poslati.  Razumieva  se.  da  ću  ih  neoštećene 
sa  zahvalnošću  vratiti.  U  obće  u  tom  važnom  al  težkom  poslu 
posavjetujte  mi.  kako  najbolje  znate. 

Valjda  će  vam  poznato  biti.  da  prof.  Manojlo  Sladović  dade 
na  biskupove  troškove  u  Trstu  tiskati  svoju  povjestnicu  mo- 
druško-senjske  biskupije.  (Jvieh  danah  očekivamo  ju.  Piše  ta- 
kodje  u  istom  djelu  o  nekieh  obiteljih.  koje  negda  sloviše  u 
području  našega  vladičtva,  kano :  o  Šubićih.  Frankopanih. . . 
Sud  se  dakako  naprečac  nemože  a  ni  nesmije  izreći  —  jedino 
moglo  bi  se  primjetnuti.  da  je  na  brzu  ruku  radjena.  Ostala 
ćemo  pustiti  kritici,  koja  nebi  smjela  izostati. 

Dočim  vas  opetovano  umoljavam,  da  mi  neuzkratite  svoju 
jjodporu,  te  da  moju  smjelost  jedino  domorodnomu  srdcu  pri- 
pišete :  preporučaje  se  vašoj   blagonaklonosti  ostajem 

vaš  štovatelj 

Dr.  Franjo  Bački 

profesor  Bogoslovja  i  u  sjemeništu 
duh.  mladeži  nadstojnik  naukah. 

II. 

1856.  3.  ožujka.  U  Senju. 

Štovani  gospodine! 

Prečastni  g.  Agrikola  Kargačin  posla  mi  onomadne  dva 
glagolska  rukopisa,  koja  mu  jedva  nekako  podje  za  rukom 
naći  u  Novom,  pošto  zvonar,  koj  ih  polag  vašega  pisma  imao 
posjedovati,  u  prošloj  kratelji  bješe  umro.  Na  molbu  indi  nje- 
govu,   kano  i  na  želju  vašu  prepisah  je  na  poslatom  prozra- 

čnom  papiru;  te  vam  ih  uz  iskreni  pozdrav  rečenoga  pred- 
stavnika ovdje  šaljem.  Prvi  komad  pod  a)  podobro  se  uzdržo: 
jedino  gornja  strana  prvieli  dviuli  riečili  jeste  poderana,  te 
ju  nadopunili  iz  sravnjivanja  s'  ostalimi  pismeni.  Drugi  komad 
pod  b)  jest  jako  izglodjen;  te  velikom  pazljivostju  i  sravnji- 
vanjem podje  mi  za  rukom  točno  prepisat  ga  izim  dviuli  riečih. 
za  koje  prazninu  ostavili.  Inače  sliedih  izvornik  potez  za  po- 
tezom -—  izpisali  ga  takodj^  ćirilicom ;  nu  ni  vam  ni  slav- 
nomu Safariku  ove  nije  trieba.  Šta  se  godinah  tiče.  vašieni 
dvoumjem  upozornjen,  za  svaku  crtu  mogu  vam  jamčiti :  da 
na  obadvieli  rukopisib  prvo  pisme  jest:  „cer?'",  drugo  ^^tverdo''^ , 
a  treće:  ^^zemlja".  Inače  —  listine  su  pisane  na  pergameni. 
Zar  nebi  mogo  biti  slavenski  palimpsest  ?  mnieni,  da  bi  imali 
često  služiti  se  novijimi  obreti. 

Nadalje  piše  mi  g.  Kargačin,  da  je  njegov  ćaćko  doduše 
imao  mnogo  glagoljskieh  listinah,  nii  da  jih  moradfe  vratiti, 
prepisao  ih  jedino  latinicom.  Ja  se  takodje  obratih  ovieli 
danah  na  njeke  znance  Krcane  —  ako  bi  što  dobio,  rado 
ću  vam  odmah  poslati ;  jer  se  ovdje  radi  o  sudu,  koga  će 
izreći  o  tih  slavenskieh  hieroglvphih  najveći  slavista ;  kano  i 
o  tom,  da  se  stari  naši  spomenici  uzčuvaju  od  vandalizma  il 
narodne  nemarnosti. 

Dočim  vam  još  jednom  šaljem  pozdrav  od  našega  pred- 
stavnika i  njegova  otca :  preporučaje  se  vašoj  blagonaklonosti 
ostajem 

u  dubokom  štovanju 
F.  B. 
III. 

1856.  24.  travnja.  U  Senju. 

Veleštovani  gospodine ! 

Srdačno  vam  zahvaljujem,  što  me  dragocienim  odpisom  toli 
obradovaste.  Ja  se  bijah  odvažio  pismeno  na  vas  obratit  se. 
prem  nas  dulje  poznanstvo  ne  veže,  no  jedina  težnja  pospie- 
šiti  razvitak  narodni.  Blagodarim  vam  izkreno  na  učinjenoj 
mi  ponudi  glede  rukopisa  o  Bogomilih  —  došo  bi  mi  vrlo 
dobro :  jer  njihovu  povjestnicu,  uzprkos  tolikiem  piscom  dosti 
tamnu,  razjasnit  će  jedino  slovjenski  izvori.  Pomenutimi  latin- 
skim! i  grčkimi  vreli  služio  sam  se  s'  veće  strane.  Ako  bu- 
dete uzhtjeli.  lasno  ćete  razpravu  otu  uvrstiti  u  sljedieću  knjigu 

Arkiva.  Naumio  sam  takodje  pisati  u  Rim  našemu  Barihu 
da  bi  dao  prepisati  pomenuti  latinski  rukopis,  ako  mu  bude 
moguće.  Razprava  o  štievniei  u  Zori  dalmatinskoj  pisana  jest 
po  ot.  Konstantinu  Božiću.  Sliedi  s'  veće  strane  Farlata;  no- 
vije iztrage  su  mu  nepoznate. 

Za  da  što  prie  dobite  risarie  gotičke  erkve  u  Brinjah.  učinih 
shodne  korake.  O  stolnoj  crkvi  slunjskoj  malo  što  se  znade. 
Što  bude,  pobilježit  ću.  Radi  toga  nehtjedoh  vam  odmali  od- 
govoriti; nii  sada,  nukan  dopisom  g.  Borovečkoga  poradi  Ma- 
njinih  povjestih  našieb  biskupiah.  Htjedoh  je  odmah  na  vas 
poslati;  ali  mi  isti  pisac  reče,  da  ih  jurve  putem  zagrebačkoga 
sjemeništa  odpremi.  S  toga  šaljem  vam  samo  jedan  iztisak. 
Ako  ih  uzhtiete  više,  bit  će  ih  u  g.  Borovečkoga. 

Nebi  rado  predusresti  vaš  sud;  moj  ćete  glede  crkvene 
strane  vjerovatno  čitati  u  Kat.  listu ;  dopustite,  izreknem  li, 
da  je  djelo  prenagljeno.  Težko  ikoja  biskupija  može  se  ta- 
kovom povjestnicom  ponositi,  ko  što  naša;  bilo  je  tuđe  veli- 
kieh  muževah,  koje  prošlost  nije  umjela  podosta  ocieniti.  Za 
predočit  ih  indi  našincera  u  cieloj  sjajnosti,  imalo  bi  se  bilo 
ogledati  na  sve  strane.  Pisac  pregledo  je  doduše  ovdješnje 
arkive,  ali  šta  je  to  ?  Farlata  držo  se  toli  sliepo,  da  ga  nije 
ni  popravio  po  onieh  listinah,  koje  u  svome  djelu  navadja 
tako,  da  si  na  mnogieh  mjestih  grdno  protuslovi.  Uslugu 
nam  jedino  učinio,  što  svećenstvu  pruža  priručnu  knjigu  a 
književnikom  njekoliko  tiskanieh  listinah.  Vrlo  bi  obćinstvo 
obradovali,  kad  bi  štovani  gospodine!  svojiem  vještiem  perom 
napisali  kritiku  u  Nevenu  ili  Nar.  Novinah ;  tiem  bo  pospie- 
šilo  bi  se  sporazumljenje  med  našimi  povjestničari.  Chronologia 
navlas  često  je  bijena. 

Sačuv  o  njekom  važnom  glagoljskom  zapisniku,  što  ga  ima 
preč.  g.  Cor  u  Bribiru,  umolih  ga  za  porabu.  Ako  ga  do- 
bijem, izvjestit  ću  vas.  Drugom  prilikom  poslat  ću  vam  gla- 
goljske listove  ovieh  danah  poslate  mi  po  g.  Kurelcu  iz  Rieke, 
koji  prilepljeni  bješe  u  starih  koricah  na  Barakoviću.  Velikom 
pomnjom  jesam  ih  odlepio;  jedan  list  može  se  po  nješto  či- 
tati ;  pismena  su  jednaka  ko  na  poslatoj  vam  listini.  O  sadr- 
žaju vas  nemogu  još  izvjestiti,  bit  će  vjerovatno  komadi  mi- 
sala ili  časoslova.  Ako  neimate,  te  bi  uzhtjeh,  mogo  bi  vam 
nabaviti  snimljeno  procielje  ovdješnje  (sada)  sjeminištne  crkve 
sv.  Franje,  sazidane  god.  1559.  Slog  je  gotički,  al  na  uzmaku. 
Po  šematismu  bi  sazidana  s'  manastirom  1297.,  nii  zlo,  ove 
bo    godine    sagradjena    bješe    za    Franjevce    crkva    sv.    Vida 

U  7.  rcdku  odozgo  pogrešno  je  Atiini|i:iiio  „slunjskoj"  mjesto  „senjskoj". 

s'  manastirom   izvan  Senja,   gdje  se  i  sada   podrtine    njezine 
vide. 

Željno  očekivamo  Arkiv,  a  još  željnije  historičko-topogra- 
fično  djelo,  na  kom  radite.  Zivili ! 

Vaš  štovatelj 
F.  B. 
IV. 

1856.   1.  srpnja.  U  Senju. 
Velecienjeni  gospodine ! 

Odmah  čiem  primih  vaše  štovano  pismo,  obratih  se  na  brinj- 
skog  kapelana,  da  bi  mi  čiem  točniji  opis  uzza  risarije  on- 
dešnje  gotičke  crkve  poslao.  Ko  što  iz  prikljopljena  pisma 
vidite,  on  mi  ga  u  istinu  posla  jurve  početkom  svibnja.  Nii 
ujedno  mi  poruči,  da  će  svojom  prilikom  potražiti  i  risarije 
od  koga  vještaka.  Ja  ih  do  danas  očekivani,  ali  pošto  jošte 
neprispješe,  a  vama  će  možebit  opis  biti  od  potrebe,  s'  toga 
vam  šaljem  to,  što  do  rukuh  mi  dodj^.  Šta  se  pako  stolne 
crkve  senjske  tiče,  do  sada  mi  nebijaše  moguće  šta  izvjestna 
o  njezinu  početku  saznati.  Najstariji  (od  g.  1392.)  u  njoj  spo- 
menik jeste  grob  Ivana  de  Cardinalibus;  svi  ostali  napisi  su 
kašnji.  Pačfe  ladja  bar  crkve  imala  biti  često  popravljena,  a 
možebit  sasvim  ponovljena ;  poslednji  krat  lasno  pod  Adamom 
gr.  Ratkayem,  koj  i  cielu  crkvu  dne  19.  svibnja  g.  1714. 
posveti.  Valjda  će  vam  biti  poznat  nadpis  na  zvoniku :  „Hec 
turris  a  novem  seculis  subsistens,  at  valde  deformis  ad  formam 
turris  campanariae  sumptibus  ecclesiae  et  benefactorum  mu- 
nihcentia  redacta  est  anno  1826."  To  je  valjda  Sladovića  za- 
velo  na  lakoničku  odsudu :  nurak  ili  zvonik  nosi  broj  1000. 
Na  kakvom  temelju  osniva  se  taj  latinski  nadpis,  nemogu 
dokučiti.  Na  ulaznih  vratah  crkve  čita  se :  „0.  V.  C.  U.  N. 
C.  B.  D.  M.  O.  U.  a.  Ante  U.  P.  K.  Ilie  Vuksich  1717." 
Ja  bi  sam  rado  što  pobližje  saznati  o  našoj  stolnoj  crkvi ; 
ako  gdje  štogod  nadjem  —  rado  ću  vas  izviestiti.  Imenito, 
čiem  mi  vrieme  dopusti,  povirit  ću  u  tako  rekuć  tajni  arkiv 
senjskoga  kaptola,  pošto  mi  jedan  gde.  kanonikah  tu  u  njih 
veliku  milost  obrečfe.  Nemislite,  da  je  Manje  samo  onjušio  — 
jok  vala !  On  imadjaše  u  ruci  jedino  regeste  sastavljene  g. 
kanonikom  Milanezom  na  uzmaku  prošloga  stoljeća.  Kako  su 

sastavljeni ,  jedali  se  pomenute  listine  u  arkivu  nalaze,  ili 
možebit  su  od  drugud  u  regeste  strpane?  to  su  pitanja,  na 
koja  ću  moći  kašnje  odgovoriti. 

Ovom  prigodom  šaljem  vam  nadpis  nad  vratima  neke  stare 
kuće  u  Senju.  Takovieh  mnogo  imade  oko  stolne  crkve,  te 
služe  za  sjedala;  al  su  izprebijani,  te  nečatljivi.  iSaljem  vam 
takodje  tri  glagoljske  listine,  najstarija  pisana  je  god.  1492. 
dne  14.  ožujka  „va  vrime  zmožnoga  gospodina  gospodina 
kneza  Brnardina  Frankapana  krčkoga,  modruškoga  i  pro- 
čaja".  A  druga  g.  1580,  „va  vrime  gdna.  gdna.  našega  Zrin- 
skoga  kneza  Jurja  i  kneza  Miklouša  knezi  Zrinjskih".  .  . 

Nedavno  bio  sam  čuo,  da  g.  kanonik  Cor  posieduje  ne- 
kakav stari  glagoljski  zapisnik;  na  moju  molbu  onomadne 
mi  ga  posla.  Nu  nije  baš  od  toli  velike  važnosti.  Jesu  po 
najviše  crkveni  računi  počam  od  god.  1600;  zatiem:  kva- 
derna  sv.  Tiela  s'  podpisi  dotičnih  članovah,  kano  i  neke  na- 
redbe biskupab  (s'  vlastoručnimi  podpisi)  prigodom  kanoničkih 
pohodali  u  Bribiru ;  znamenite  su  osobito  od  biskupa  Agatića 
{fhTaifinBSVi  nipošto  Agalić)  od  god.  1625.  Vriedni  pridjevak 
A^aše  častne  obitelji  na  više  takodjfe  dolazi  mjestih. 

Mogu  vam  ujedno  obznaniti,  da  naš  vriedni  starina  Mirko 
namjerava  izdati  štampom  misal  ili  scliiavet,  nu  rado  bi  da 
se  popravi.  Al  je  težko  naći  takovieh.  koji  bi  se  tomu  muč- 
nomu poslu  podvrgli.  Tko  ga  bude  god  poduzeo,  nastojat  će. 
da  se  više  na  glagoljicu  obazrie,  negoli  pod  Ježićem.  Jedan 
izmed  suposlenikah  bit  će  po  svoj  prilici  —  Kurelac. 

Primite  napokon  ovo  njekoliko  redakah  onom  dopadnostju, 
kojom  jih  napisa 

vaš  štovatelj  i  sluga 

F.  B. 

V. 

1856.  19.  srpnja.  U  Senju. 

Veleštovani  gospodine ! 

Nemogu  vam  opisati,  kolikom  radošću  latjam  se  pera.  Pred 
sviem  čestitam  vama,  a  kroz  to  i  cielomu  narodu,  što  ruska 
akademija  i  knjižnica  uvidiv  vaše  znatne  zasluge  za  jugosla- 
vensku povjestnicu  odlikovaše  [vas  naimenovanjem  za  svoga 
dopisivajućeg  člana.  Živili! 

Blagodarim  vam  nadalje  na  poslatom  dotištenom  Arkivu. 
Ovom  prigodom  dopustite,  da  vam  svoje  misli  izkreno  od- 
krijem.  Sami  žalibože  opazit  ćete,  na  koliko  zavladaše  njeka 
trulost  u  većini  našega  svećenstva;  inače  „cui  honor,  honor!" 
Mi  imademo  svoj  organ  t.  j.  Katolički  list.  Njegov  urednik 
revnuje,  da  što  bolje  svojoj  svrsi  odgovara;  nu  slabo  se  pod- 
upira.  I  ono,  što  obično  pišu,  slabo  zasieca  u  naše  potrebe ; 
a  na  našu  crkvenu  povjestnicu  baš  nimalo  se  neobazira.  Uzrok 
će  da  kako  najbliži  biti.  što  ju  riedki  njeguju.  A  viendar 
mogla  bi  se  važna  pitanja  razpravljati  u  periodičnom  listu, 
komu  nebi  ni  vi  na  koliko  poslovi  dopusti  velecienjenu  svoju 
pomoć  suskratiti  htjeli.  Buduć  da  Arkiv  vjerovatno  poradi 
novčane  oskudice  riedko  izlazi,  a  neznam  na  koliko  se  pre- 
metje  po  rukuh  svetjenstva :  naumili  kratke  sastavke  ove 
struke  u  Kat.  listu  objelodanivati,  da  se  možebit  koja  domo- 
ljubna duša  probudi.  Tamo  je  takodj^  smierala  kratka  po- 
vjestnica  glagoljske  književne  povjestnice,  koju  g.  Horvatu 
poslali,  za  da  se  s'  njome  naše  svetjenstvo  bar  ponješto  upozna. 
Sastavljajuć  istu  poslužili  se  skoro  svimi  pisci,  koji  o  istoj 
štogod  pisaše;  na  više  mjestih  i  sam  sravnjivah  navlas  časo- 
slove  i  misale  glagoljske,  koji  su  mi  pri  ruci;  kano  i  gla- 
goljski prievod  s  grčkiem  i  latinskiem  izvorom.  S'  toga  samo 
gledišta  one  crtice  sudite.  Medjuto,  ako  ih  držite  shodniem 
predmetom  i  razvojom  svome  Arkivu,  to  će  me  Ji'azveseliti, 
t^  ću  drugu  stran  još  pozornije  nastaviti,  osobito  što  se  raznih 
recenzijah  misala  tiče,  što  će  biti  kao  pridjevak  za  liturgičnu 
povjestnicu. 

Već  napried  veselim  se  Kozme  presvitera  važnu  slovu,  koje 
će  mi  biti  riedki  prispjevak  za  povjestnicu  o  Bogomilih,  koju 
čiem  bude  dovršena,  poslat  ću  vam  za  Arkiv. 

Uvidjah,  da  opis  brinjske  kapele  vrlo  nedostatan  bješe  — 
s'  toga  bio  sam  naumio  sam  tamo  poći.  Ako  bog  da  na  tjedan 
s  ka]jetanom  Pacherom,  vještim  risarom ;  th  ću  vam  sve  ujedno 
poslat. 

Oprostite  gospodine!  mojoj  smjelosti,  ako  vas  nješto  po- 
pitam.  Cuo  sam,  da  namjeravate  u  Dalmaciju.  Ali  kada?  i 
kako  dugo  ćete  se  ondje  baviti?  to  neznam.  Meni  nastaju 
sada  praznici,  koje  bi  doduše  imao  na  oporavljenje  obratiti ; 
nu  najmilija  bi  mi  bila  zabava,  ako  bi  seniogo  vam  pridru- 
žiti te  u  književnu  svrhu  Dalmaciju  posietiti.  Imao  bi  da  kako 
saznati  vašu  nakanu,  mnienje  i  želju.  Ja  bi  koncem  rujna 
morao  biti  u  Senju.    Inače  —  ako  bog  da  —  sliedećih  praz- 

nikah  posietit  ću  Mletke,  ili  koj  ini  grad  po  savjetu  izkusnili 
za  nas  važan.  I  sacla  po  obližnjih  otocih  raztrkavši  se  naši 
klerici  po  mojoj  preporuci  potražit  će  po  sukromnih  rukuh, 
jeclali  nebi  našli  kakvieb  listinah,  prem  jih  vi  podobro  oplieniste. 

U  onome  pako  slučaju,  da  bi  sliedeća  dva  mieseca  boravili 
u  Zagrebu,  došo  bi  za  koje  vrieme  tamo,  te  nadam  se,  da  bi 
me  u  svakom  književnom  poslu  podupirali. 

Primite  napokon  pozdrav  od  preuzv.  gosp.  biskupa,  koji  vas 
vrlo  štuje,  kano  i  duboki  štov 

od  vas  počitajućeg 

F.  B. 

VI. 

1857.  28.  veljače.  U  Senju. 
Blagorodni  gospodine ! 

Dočim  vam  čestitam,  što  se  sretno  povratiste  iz  daleka  puta, 
koj  će  jamačno  za  našu  povjestnicu  velikiem  uroditi  plodom: 
neustručavam  se  ujedno  primjetnuti  ovo  njekoliko  redak,  koje 
primite  dobriem  srdcem. 

Po  želji  vašoj  izjavljenoj  mi  putem  g.  Borovečkoga  popitah 
g.  kapetana  Pacbera,  jedali  je  snimio  crkvu  stolnu  senjsku  i 
crkvicu  brinjsku.  On  mi  odgovori,  da  jošte  nije,  al  da  će  što 
prije,  te  će  mi  ju  tada  izručiti.  Imenito,  što  se  biskupske  nad- 
grobnice  tiče,  nastojat  ćemo  ju  s  privoljenjem  njeg.  preuzvi- 
šenosti  otvoriti.  Njezin  točan  oris  poslat  će  vam  se  u  svoje 
vrieme. 

Ovom  prigodom  šaljem  vam  prvu  glavu  I.  časti  životopisa 
slovjenskih  apoštolov  i  njihova  dielovanja  u  crkvi  i  književ- 
nosti. Budi  mi  slobodno  ovdje  njekoliko  riečij  progovoriti  o 
mojoj  osnovi. 

Xed^^ojim,  da  će  svaki  Slovjen  uvjeren  biti  o  tom.  da  su 
sv.  Cyrill  i  Method  početnici  svakoga  duhovnoga  života  u 
njegovu  narodu,  te  da  oni  svakoga  Slovjena,  bio  koje  mu 
drago  grane,  zanimat  imaju.  Životopis  njihov  obradjivahu, 
ko  što  je  poznato,  mnogi  učenjaci ;  nii  viendar  sviuh  oviuh 
znanstvena  iztraživanja  vriedno  je  još  jednom  revidirati,  pošto 
nova  prispješe  vriela,  koja  će  u  njih  nješta  promjeniti,  a  nješta 
s  višeg  gledišta  shvatiti,  na  koga  nas  podigla  novija  slovjenska 
povjestnica.  —   Mene  od  više  godin    zanimao  je  život  našieh 

apoštolov.  S  druge  opet  strane  uvjerih  se,  da  njihovo  veli- 
čanstveno djelovanje  u  narodu  slovjenskomu  nemože  se  do- 
stojno pojmiti,  ako  se  nesdruži  i  ne  sravna  s  državniem  i 
crkovniem  životom  naroda  slovjenskoga,  osobito  na  jugu,  do 
ono  doba,  kad  oni  počeše  naučati  ga  u  vjeri  i  knjizi.  Toga 
radi  u  prvoj  časti  nacrtah  državne  povjesti  do  IX.  stoljetja. 
U  drugoj  shedit  će  životopis,  što  kritičnije  bude  moguće ;  u 
što  skižih  se  ne  samo  dojakošnjieh  životopisov  kano :  Do- 
brovskoga,  Filareta,  Wattenbaeha  itd.,  već  toli  inostranieh  koli 
domaćieh  izvorov.  U  tretjoj  časti  sliedit  će  dielovanje  slov. 
apostolov  u  crkvi  i  književnosti,  gdje  ću  u  posebnom  odsjeku 
nacrtati  povjestnicu  liturgije  glagoljske,  koja  jest  nalik  na 
ogranak  porodivši  se  iz  njihova  djelovanja,  ti  kojoj  pred  tieni 
neima  stalnoga  bar  traga.  Druga  čast  skoro  jest  gotova,  a 
tretja  bar  u  orisu  i  misli. 

Prvu  glavu  prve  časti  evo  vam  šaljem  radi  toga,  jer  bi 
rado  saznati  vaš  sud  i  mnienje.  Ko  što  iz  navedene  osnove 
vidite,  nije  bila  moja  svrha  napisati  podpunu  povjestnicu  jugo- 
slavenskoga naroda  do  IX.  stoljetja:  medjuto  nadam  se,  da 
ćete  čitajući  taj  nacrt  opaziti,  da  riedko  koju  zgodu  izpustih, 
koja  bi  bila  važnija;  a  da  osobito  nastojali  razgranjenje  Slo- 
vjenov  na  jugu  što  točnije  čitatelju  predočiti,  kano  i  njihovo 
odnošenje  naprama  inostranstvu ;  jer  će  oboje  bit  potrebito 
budućemu  razglabanju.  Opazit  ćete  takodje,  da  uz  rukovo- 
djenje  Safafika  i  drugieh  bolje  ruke  povjestnikov  sliedio  sam 
same  izvornike  imenito  bvzantinske  (po  Stritteru)  i  kašnje 
franačke  pisce,  da  indi  nije  tuđe  sama  kompilacija,  no  i  vla- 
stite misli.  Izvore  navodih,  ne  da  tobož  kakovu  učenost  na 
vidik  iznesen,  već  radi  same  stvari,  koje  važnost  taj  trudan 
posao  doisto  iziskuje,  i  radi  takovieh,  koji  bi  bili  Tome  ne- 
vjerovani  u  sviuh,  gdje  se  radi  o  slavi  našega  naroda ;  a  ta- 
kovieh ima  po  dobar  broj. 

Drugo  je  pitanje :  kako  da  se  to  djelo  tiska,  komu  će  biti 
30  arak?  Ja  bi  htjeo  mnienje  vaše  sačuti.  Na  vlastite  troškove 
tiskat  ga,  nebi  bio  za  sada  u  stanju,  a  tiem  manje  voljan. 
S  gosp.  Borovečkom  bjesmo  se  sporazumjeli,  ako  bude  mo- 
guće u  više  knjigah  Arkiva  —  a  ja  bi  dao  na  svoj  trošak 
odtiskat  si  koju  stotinu,  što  bi  se  po  našoj  biskupiji  brzo  raz- 
prodalo;  dobitak  pako  upotrebio  bi  u  kakvu  narodnu  svrhu; 
pošto  mi  nije  stalo  do  ikakve  spekulacije.  Ako  nije  inače 
moguće,  pti  ako  vi  kano  urednik  Arkiva  dopustite,  udarit  ću 
tom  stazom. 

Štovani  gospodine !  izkreno  izpovjedam,  da  se  veselim  una- 
pred  čitati  posljedak  vašega  puta.  Ako  je  ikoliko  moguće, 
nastojte  što  prije  objelodaniti  bogate  spomenike,  što  ih  imate 
u  svojoj  sbirci,  pa  ako  ne  inače,  bar  poput  regestov.  To  bi 
bilo  od  velike  koristi  bar  za  one,  koji  se  rado  našom  pro- 
šlostju  zabavljaju.  A  ja  se  nadam,  da  bi  vas  u  tom  poslu  svi 
izkreni  otačbenici  podupirali.  Dobro  bi  takodj^^  bilo,  da  je  u 
našieh  pisac  veće  sporazumljenje,  nego  li  je  u  istinu ;  da  se 
znade,  što  tko  radi ;  te  da  jedan  drugoga  sredstvi,  što  su  mu 
pri  ruci,  dragovoljno  podupira.  S  toga  vas  učtivo  molim,  da 
bi  mi  izvolili  poslati,  ako  što  imate,  što  se  proteže  na  tretji 
dio  navedenoga  djela;  ili  ako  što  na  Bogomile  protežuće  se 
na  putu  nadjoste. 

Nj.  preuzvišenost  srdčeno  vas  pozdravlja  i  javlja,  da  pre- 
piše njekieli  starieh  listina  jurve  z  davna  vam  posla :  nada 
se  indi,  da  jili  jur  primiste. 

Na  zaključku  molim  vas,  da  dobrovoljno  pročitate  ove  redke, 
t^  što  prije  moga  ravnanja  radi  izjavite  mi  svoje  mnienje  na 
predloženo  pitanje.  Preporučajuć  se  u  vašu  blagonaklonost 
jesam 

pon.  sluga  i  štovatelj 
F.  h\ 

VII. 

1857.   13.  ožujka.  U  Senju. 

Štovani  gospodine ! 

Ku  što  mogoh  razabrati  iz  poslanice  gosp.  Borovečkoga 
primiste  poslat  vam  onomadne  uvod  u  poveće  djelo,  koje  će 
opisati,  na  koliko  je  mi  moguće,  točno  ne  samo  život  slov. 
apoštolov,  već  i  njihovo  djelovanje  u  crkvi  i  književnosti  slo- 
vjenskoj.  Dopustite  mi  ovom  prigodom  još  nješta  primetnuti.  Ko 
što  mi  rečena  poslanica  javlja,  nakaniste  pomenuti  uvod  uvr- 
stiti još  u  sada  pod  tiskom  nahodeći  se  Arkiv.  Kako  vam 
pisah;  ja  proti  tomu  ništa  neimam;  jer  za  sada  bi  mi  bilo 
mučno  takovo  djelo  na  svoje  troškove  štampati;  pa  ako  mi 
se  bude  uzhtjelo,  lasno  ću  moći  i  to  u  buduće  učiniti;  uvod 
može  i  u  takovu  slučaju  dobro  stati  u  Arkivu.  Nii  želio  bi 
ipak,  da  bi  mi  se  napose  otiskalo  kakvieh  po  prilici  20  arak. 

Želio  bi  indi  sačuti,  jeli  i  pod  kojieni  uvjetom  bilo  bi  to  mo- 
guće? S  druge  opet  strane,  prem  niesam  obiknuo  tvrdoglavo 
oslanjati  se  o  svome  mnienju,  želio  bi,  da  se  sastavak  onako 
tiska,  ko  što  je  u  rukopisu,  popravak  pogreške,  koja  bi  se 
bila  unj  uvukla,  vazda  će  mi  dobro  doći.  Zašto  radje  služih 
se  riečju  „Slovjen"  (C.ioB'kHx)  nego  li  „Slavjan" :  to  sami 
dobro  znate ;  a  svakako  dobro  bi  bilo,  kad  i  tuđe  drevnost  i 
razlogi  povjestni  svladali  bi  kojekakve  prem  udomaćene  na- 
vade. — -  Gen.  plur.  nije  Kurelčev,  koga  promjene  u  sviem 
neodobravam,  već  sveslovjenski,  s  toga  poprimih  ga.  S  njime 
će  se  prije  sloga  učvrstiti,  no  porušiti ;  a  na  vikače  nesmijemo 
paziti,  kojiem  su  rieči,  a  ne  čini. 

Buduć  da  od  našieh  stran  neprimiste  odgovora  na  pitanja 
predložena  po  histor.  dražtvu :  naumih  vam  ga  ja,  što  prije 
sastaviti,  i  to  od  ciele  biskupije.  U  tu  svrhu  obratih  se  već 
na  njeke  mladje  znance  po  raznieh  predjelih  biskupije,  da  bi 
bar  ono,  na  što  sam  puk  odgovorit  može,  pokupili,  te  mi  amo 
poslali.  Nu  tiskanieh  pitanj  neimam  dosta :  a  da  ih  sam  pre- 
pišem.  neimam  toliko  vremena,  pošto  sam  obteretjen  kojeka- 
kvimi  službenimi  poslovi ;  zato  vas  molim,  da  bi  mi  ih  nje- 
koliko  prvom  prilikom  poslali.  Ako  mi  se  prijatelji  neizne- 
vjere:  tad  ću  jamačno  obećanje  izpuniti. 

Još  jednu  molbu  imam  vam  predočiti. 

Gosp.  Borovečki  piše,  da  mu  rekoste,  da  je  sada  jedno 
mjesto  u  zavodu  sv.  Jerolima  izpražnjeno,  te  da  bi  ga  mogo 
dobiti,  ako  bi  se  za  to  pobrinuo.  Dopustite  i  ovdje  njeka  mi 
primjetnuti.  U  novije  doba  biskup  Strossmajer  zauzfe  se  za 
taj  zavod  ponukan  najviše  g.  Topalovićem,  koj  bješe  u  Rimu 
njekoliko  mjesecij,  ko  što  bude  vam  poznato.  Buduć  polag 
opisa  ovoga  gospodina  tamošnji  kanonici  odviš  dobro  nestoje: 
odluči  biskup  Strossmaver  sakupiti  glavnicu  od  8000  f.,  odkle 
bi  se  kanoniku  poslatomu  iz  Hrvatske  platja  povećala.  U  tu 
svrhu  on  obeća  3000  f..  moj  biskup  1000  f..  a  HauHk  imao 
bi  dati  4000  f.  —  Prošle  god.  popitan  bješe  moj  biskup :  bili 
ja  htjeo  u  Rim  ići.  i  bili  me  on  mogo  i  htjeo  pustiti.  Vrli 
Ožegović,  koj  sve  čini,  gdje  vidi  kakovu  korist  crkvi  i  na- 
rodu, ne  samo  neprotivi  se,  već  bi  ^od  svoje  strane  sve  moguće 
učinio  za  oživotvoriti  ovu  misao.  Što  se  mene  tiče  —  ja  tuđe 
s  materialnog  gledišta  vrlo  dobro  stojim ;  jer  izim  podpune 
obskrbe  toli  glede  hrane  i  konaka  u  sjeminištu  imadem  go- 
dišnjieh  900  f.  Nu,  ako  bi  mogle  u  čiem  moje  slabe  sile  na- 
rodu koristiti,  a  navlastito  u  književnosti,  pripravan  sam  svoju 

udobnost  ostaviti,  te  poći  u  daleki  sviet.  0  tom  nedvojim,  da 
bi  u  Rimu  više  duševne  hrane  nažo,  no  ig'dje  drugdje:  ali  — 
nebi  opet  rado  doći  u  kakove  neugodne  okolnosti,  ili  da  se 
s  materialnom  nevoljom  borim.  Kako  stoji  osnova  Strossma- 
verova ;  hoćeli  se  oživotvoriti,  to  neznam  —  ali  uz  Haulikovu 
hladnokrvnost  za  sve  narodno  dvojim,  lioćeli  uspieti.  Pa  ako 
bi  i  do  te  podpore  došlo:  možebit  nebi  on  rado  imati  u  Rimu 
koga  specifičnoga  Hrvata,  a  tiem  manje  razkričanoga  Slovjena. 
Ku  svakako  bi  mi  vrlo  ugodili,  kad  bi  me  vi  gospodine !  po- 
bližje  podučili  o  stanju  tamošnjieh  kanonikov  sa  svakog  gle- 
dišta, imenito :  jedali  skupni,  više  monastirski  život  vode  ?  što 
je  o  konaku  i  hrani  ?  koje  su  im  dužnosti  ?  jeli  znate  što  o 
njihovu  materialnom  stanju?  itd.  To  bi  bilo  za  moje  ravnanje. 
Oprostite,  što  vas  tiem  mučim,  jer  znam,  da  imate  predosta 
posla  i  muke.  Preporučujuć  se  u  vašu  blagonaklonost  ostajem 

vaš  štovatelj 

F.  B. 

VIII. 

1857.  15.  travnja.  U  Senju. 

Blagorodni  gospodine ! 

Docira  vam  srdčeno  blagodarim,  što  toliko  uvažiste  poslat 
vam  sastavak,  te  se  toliko  brinete  oko  dotiskanja  moga  djela: 
dopustite  mi  ujedno  ovom  prigodom  njeka  primjetnuti  na  vašu 
poslanicu  od   11.  o.  m. 

Moj  vriedni  i  obćeštovani  biskup,  koj  vam  ujedno  liepo  od- 
zdravlja, te  njekom  uzhitjenostju,  pače  ponosom  o  vama  go- 
vori, primi  posvetu  izaći  imajućeg  djela  slovienskieh  apoštolov, 
kojieh  jest  on  u  mnogom  obziru  dostojan  nasljednik;  pače 
ponudi  mi  novčanu  podporu.  Pošto  naše  svetjenstvo  vrlo  rada 
uzčitalo  bude  taj  životopis,  te  imam  nadu,  da  će  i  ostalo  ob- 
ćinstvo  priznati  moj  kakov  mu  drago  trud :  molim  vas,  da 
mi  date  odtiskati  ne  200  nego  400  primjerkov,  ako  je  još 
iole  moguće.  Ja  ću  na  skoro  poslat,  čiem  ju  prepišem,  drugu 
glavu  prvog  odsjeka,  koja,  nadam  se,  zanimat  bude  naše  ob- 
ćinstvo,  jer  će  u  njoj  vidjet  nacrtan  razvitak  kršćanstva  na 
jugu  do  IX.  stoljetja;  te  želio  bi,  da  se  odmah  posebice  tiska, 
da  na  taj  način  još  u  svibnju  izadje  prvi  dio  cieloga  djela. 
Ovom  prilikom  poslat  budu  napis,  posvetu  i  predgovor  djelu; 

medjutiem  imat  će  tiskarna  s  poslatimi  tabaci  posla.  Vrlo  bi 
mi  bilo  drago,  kad  bi  me  ista  tiskarna  izvjestila  pobližje  o 
svojieh  uvjetili  pod  kojima  tiskat  će  pomenutu  knjigu.  Pošto 
vi  imate  mnogo  inoga  posla,  nadam  se  štovani  gospodine !  da 
bi  mi  g.  Borovečki,  koj  inače  toliko  se  za  sve  trudi,  uzmogo 
tiskarske  pogreške  izpravljati ;  jer  bi  rado,  da  bude  što  iz- 
pravljenije  dotiskano. 

Sta  se  tiče  zavoda  sv.  Jerolima  u  Rimu ;  nadam  se,  da  će 
vas  razveseliti  moje  izvjestje.  Naš  biskup  posvema  se  zanj 
zauzeo ;  a  kad  mu  pročitah,  što  mi  pišete,  sav  se  uzbiti.  (3n 
prošle  godine  obeća  u  glavnicu  1000  f.,  a  jučer  mi  reče,  da 
ako  ja  podjem,  da  će  dati  i  3000  f.  —  Sada  jedino  trieba 
čekati,  dok  Haulik  dodjfe;  tad  će  obratit  se  odmah  na  njega; 
a  ovieh  dan  pisat  bude  g.  Metellu  u  Beč,  koj  za  istu  svrhu 
i  to  za  mene  radi.  Presv.  g.  djakovački  biskup  privolit  će 
bezdvojbeno  na  isto.  Nadamo  se  indi,  da  će  se  ovo  za  nas 
vrlo  važno  pitanje  još  tečajem  ove  godine  povoljno  riešiti.  Ja 
se  medjuto  opet  vama  preporučam;  bolje  jest  koj  mjesec  po- 
čekati  za  da  onda  dobro  obskrbljen  tiem  uspješnije  na  korist 
naroda  našega  djelovati  se  uzmogne. 

O  tragičnoj  smrti  Sladovića  težko  je  i  spomenuti,  ona  sva- 
komu srce  para.  Ali  —  oprostite  što  primetjem  —  iz  njegova 
žitka  u  kašnje  doba  nije  se  moglo  zaključiti  na  bolju  smrt. 
U  rukopisu  neostavi  ništa  znamenitijeg,  jer  se  i  bješe  zapu- 
stio. Rapsodičnieh  opazak  stranom  tilologičnieh,  a  stranom  este- 
tičnieh  nješto  se  nalazi  iz  prednje  dobe,  dok  je  marljiviji  bio. 
Imenito  htjede  takodje  izdati  sv.  Misu  po  glagoljici ;  tri  tabaka 
iste  njekoliko  dan  pred  smrtju  k  meni  donese,  da  ih  pročitam, 
te  da  mu  svoje  opazke  primetnem;  u  obće  počem  od  recen- 
zije njegovieh  povjestij,  ako  je  kad  što  naumio  bio,  radje  se 
posavjetovao.  Medjuto,  bili  se  što  našlo  važnijeg,  ja  ću  vierno 
priobćiti. 

Oprostite,  što  vam  toliko  dodijavam ;  drugčie  nemogu  si  po- 
moći. Zdravstvujte ! 

Vaš  štovatelj 
F.  B. 

IX. 

1857.  30.  travnja.   U  Senju. 
Blagorodni  gospodine ! 

Sto  vam  odmah  neodgovorih  na  vaše  štovano  pismo  (jd  20. 
t.  m.  uzrok  jest  taj,  jer  imadoh  nakanu  odmah  oddužit  vam 
se  t.  j.  izpunit  vaše  zahtjevanje  glede  skoka  u  Basku.  Ali 
ovo  njekoliko  dan  bez  prestanka  kiša  lieva;  jučer  bješe  se 
po  podne  razvedrilo,  te  odlučih  danas  u  jutro  tamo  prevući 
se ;  kad  al  ista  nevolja ;  a  vi  sami  znate,  da  po  oblačnom  ili 
vjetrovitom  vremenu  nije  se  što  šaliti  s  morem.  S  toga  pre- 
nesoh  taj  put  na  budući  četvrtak,  jer  do  tada  nemogu  se  od- 
maknuti iz  Senja  radi  župničkih  izpitov,  koji  se  budu  ovieh 
dan  tuj  držali. 

Na  koliko  bude  moguće  prepisat  ću  najvećom  točnostju  sav 
napis.  A  to  vam  jedino  javljam  za  vaše  ravnanje. 

U  dvieh  (polak  Arkiva)  poslatieh  mi  tabakah  nalazim  slie- 
deće  pogrješke,  koje  bi  rado  ispraviti.  Nabraja  pogreške. 

Želio  bi  takodje,  prem  nije  od  neobhodne  potrebe,  da  bi 
ondje,  gdje  govorim  o  ugovoru  Heraklija  s  Hrvati,  promenile 
se  ove  rieči:  „Hrvati  stanovali  su  onda  u  zatatranskoj  pokra- 
jini" .  .  .  ovako:  „Hrvati  stanovali  su  prije  u  zatatranskoj 
pokrajini"  itd.  A  to  radi  toga,  što  doisto  vrlo  jest  dvojbeno 
—  iz  mnogih  razloga  —  jeda  li  su  Hrvati  tada  uprav,  kad 
se  s  njimi  Heraklij  ugovarao,  u  prastaroj  svojoj  domovini 
jošte  stanovali.  Na  Diimmlera  se  baš  mnogo  neobziram :  ali 
imam  njekoliko  dvojnostij  u  pogledu  toga  pitanja,  koje  (ako 
izvolite)  priobćit  ću  u  budućem  Arkivu.  a  koje  vriedno  bi 
bilo,  kad  bi  se  ona  riečca  promjenila. 

Ovom  prigodom  primite  ođzdrav  od  njeg.  preuzvišenosti, 
zatiem  g^.  Crnogorčevića,  Manzona,  Babica  i  Fiamina;  a  sve 
dobro  želi  vam,  koj  se  preporuča  u  vašu  blagonaklonost 

Vaš  štovatelj 
F.  E. 
X. 

1857.  20.  svibnja.  U  Senju. 
Štovani  gospodine ! 

Ja  bi  se  imao  iz  raznieh  razlogov  vam  izpričavati ;  najprie: 
što  vam  još  nevratih  posudjene  knjige.  Oprostite  ;  toliko  imadoh 

posla,  da  nemogoh  još  sve  pročitati;  mecljutiem  jer  mi  ostaje 
njekoliko  stran  iz  „ Isledovanj "  petrogr.  akademije,  to  ću  vam 
svakako  drugi  tjedan  sve  skupa  poslati. 

Zatiem  evo  vam  o})et  posla.  Pošto  neznam  za  siegurno, 
jeda  li  se  vratio  g.  Kukuljević  iz  Bosne :  na  vas  šaljem  drugu 
glavu  prvog  odsjeka  moga  povećega  djela.  Pridružili  takodje 
naslov  s  posvetom  i  predgovorom.  >Šta  se  tiče  reda  i  načina 
tiska  ovieh  komadov,  ostavljam  ukusu  tiskara.  Učtivo  vas 
indi  molim,  da  bi  izručili  tiskarni  Gajevoj  taj  rukopis,  te  da 
bi  ista  odmah,  čiem  prvu  glavu  dovrši,  nastavila  tiskanje;  a 
da  bi  taj  prvi  odsjek,  ako  je  iole  moguće,  dogotovila  još  u 
lipnju.  Druga  glava  će  se  da  kako  posvema  tiskati  na  moj 
trošak ;  s  toga  neka  mi  ga  priobći  (u  400  iztisakah)  ili  ista 
tiskarna  ili  vi  dobri  gospodine !  Želio  bi  da  se  prvi  svezak 
brošira  poput  Arkiva ;  a  na  izvanjskom  listu,  da  bi  se  dodalo 
na  podnožju :  „Ostala  dva  odsjeka  sliedit  budu  tečajem  ove 
godine.  Cisti  dohodak  obratit  se  bude  u  blagotvorne  svrhe". 
Kakve  budu.  to  ću  ja  obznanit  u  svoje  vrieme  t.  j.  ako  se 
djelo  razproda.  Nadam  se,  da  će  obćinstvo  zanimati;  ja  bar 
od  svoje  strane  ništa  nepropustih,  što  mnijah  da  vodi  k  sa- 
vršenju  istoga  posla.  Molim  vas  ujedno,  da  bi  ili  sami  ili  komu 
drugomu  izručili  popravak  tiskarskieh  pogrešak. 

Ako  je  g.  Kukuljević  vratio  se :  recte  mu,  da  sam  juč^  bio 
u  Novoj  Baski  radi  prepisa  glagoljskoga  napisa  u  crkvi  sv. 
Lucije,  s  kojiem  se  toliko  mučilo.  On  sam  dobro  znade  na 
koliko  je  ploča  izjedena  i  izlizana ;  s  toga,  da  njekoja  pismena 
nije  moći  čitati  ne  radi  toga,  da  niesu  možebit  u  sebi  čatljiva, 
već  —  što  ih  više  neima,  ili  se  nepoznaju.  Ostala  prepisah 
svakolika,  glagoljica  je  buga/ska  više  no  hrvatska,  dakle  ni- 
kakva crvptografia,  ko  što  Šafai-ik  mišljaše ;  to  ipak  stoji,  da 
su  njeka  pismena  sasvim  nova  t.  j.  nenalaze  se  u  dosad  po- 
znatoj glagoljici.  Smisao  mi  još  nije  sav  poznat;  jedino  spazih, 
da  govori  o  istoj  crkvi;  jer  se  razumno  čita  „stja  Lucija'"'. 
Ja  ću  nastojat,  ako  bude  moguće  naći  smisao,  i  oštetjena  pi- 
smena nadopuniti ;  ako  ne  - —  neka  se  drugi  muče ;  a  svakako 
poslat  ga  budu  g.  Kukuljeviću.  Snimak  mi  baš  najbolje  ne- 
podje  za  rukom ;  jedno  radi  toga,  jer  su  pismena  vrlo  surova 
i  ozledjena;  a  drugo  uzeh  ponješto  tvrdji  papir.  Ovieh  dan 
ću  se  bavit  rukopisom. 

Dobio  sam  takodje  onomadne  102  listine  glagoljske  s  veće 
strane    iz  mljetačke  dobe;    sadržaj    sviuh  mi  nije  još    poznat. 


172 

Vrlo  bi  me  razveselili,  kad  bi  mi  što  prije  odpisali.  Zavirte 
malko  u  zapisnik,  jeli  već  Ijetosnji  prinesak  za  hist.  družtvo 
ja  i  sjeminište  izplatismo.  Inače  poslat  ćemo  ga. 

Pozdra^nte  gg.  Kukuljevića.  Šuleka.  .  .  Zdravstvujte ! 

Vaš  štovatelj 
F.  B. 

XI. 

1857.  14.  lipnja.  U  Senju. 
Veleštovani  gospodine! 

Čuvši  o  vašemu  putovanju  po  Bosni,  nehtedoh  poslati  taj 
prepis.  dokgod  se  neosvjedočili  o  vašem  povratku;  s  druge 
opet  strane  ni  vrieme  nedopuštjaše  mi  odmah  urediti  ga. 

Po  vašoj  želji  krenuh  u  jutro  put  Baške,  t^  oko  deset  satij 
bilo  me  u  crkvi  sv.  Lucije;  najprije  rukom  prepisah  pisme 
za  pismenom ;  a  zatiem  snimih  na  papir.  Posliednja  operacija 
jedino  za  mene  podje  mi  za  rukom ;  pošto  dobro  mi  posluži 
kod  toga  prepisa;  ali  vi  se  nebi  mnogo  s  njom  pomogli;  jer 
papir  bješe  mi  odviše  tvrd,  t^  se  nemogoše  dobro  priljepiti.  Četiri 
sati  ležao  sam  na  ploči. 

Ko  što  znate  mnoga  pismena  nemogu  se  čitati,  jer  ih  više 
za  naše  oči  neima;  druga  su  vrlo  dvojbena;  s  toga  ih  ja 
punktovanjem  označih.  Ko  što  ćete  iz  prepisa,  budete  h  ga 
sa  svojim  sravnati.  uvidjeti:  svako  pismeno  koje  se  iole  dade 
pročitati,  točno  zabilježili.  Ali  to  je  najveća  bieda,  što  nijed- 
noga redka  nije  čitavog;  pače  mnijem,  dani  ploča  nije  ciela; 
jer  se  nigdje  nemože  složiti  prvo  pismeno  redka  s  posliednjim 
predidućega  redka;  posliednji  kraj  svagdje  oskudjeva. 

Sta  se  samieh  pismen  tiče:  ona  su  podpunoma  glagoljska, 
a  ne  —  ko  što  valjda  kriviem  prepisom  zavedeni  Šafafik 
mnijaše  —  „očite  hlaholskim  podobni,  a  však  i  nehlaholskit". 
Jeda  li  su  pako  bugarsko-  ih  hrvatsko-glagoljska?  Odgovor 
na  to  pitanje  zavisi  od  gledišta,  s  koga  tko  glagoljicu  u  obće 
smatra.  Neznam,  jeda  li  tko  radi  toga,  što  se  njeki  vrlo  stari 
rukopisi  nadjoše  u  Bugarskoj  (u  smislu  X.  stoljeća)  smije 
punim  pravom  zaključiti  na  postanak  glagoljice  bugarske, 
dočim  Hrvatska  (a  imenito  Primorje)  od  pamtivieka  priznaje 
ju  za  baštinu   stečenu  od    svojieh    djedov.    Paleografija   sama 

govori  za  veću  starinu  glagoljice,  kakova  se  nalazi  u  hrvat- 
skili  rukopisih;  a  pismena  okrugla  tako  zvane  bugarske  gla- 
goljice niesu  ino  već  početna  nahodeća  se  u  hrvatskoj.  Uprav 
tako  u  ovom  napisu.  Sva  pismena,  ili  bar  s  veće  strane,  jesu 
velika  početna,  kakovima  su  prepunjeni  hrvatski  rukopisi, 
kano : 

<J^  =  Db  (u  vinodol.  zakonu  n.  p.  j^),  v  =  M,  at*  =01], 
^  =  M,  akoprem  u  istom  nadpisu  na  mnogih  mjestih  oboje 

se  upotrebljava.  Pošto  u  nas  nije  do  sada  starih  rukopisov, 
iz  kojih  bi  se  pojedinih  mogla  doba  paleografički  opredieliti, 
s  toga  svako  umstvovanje  je  zabadav.  Ali  zar  se  taj  napis 
nebi  mogo  staviti  u  ono  doba,  kad  se  u  Hrvatskoj  pisalo  gla- 
goljicom, kakova  se  nalazi  u  rukopisih  našastih  u  Bugarskoj; 
ili  bar  kad  obćenito  i  takova  pismena  bješe  u  navadi,  koja  se 
kašnje  kano  početna  uzčuvahu  u  rukopisih;  dakle  svakako 
pred  XIII.  stoljetjem.  Njeka  pismena  u  napisu  jesu  neobična, 
a  druga  opet  vrlo  riedka ;  oba  pako  zamršena ;  ovakova  jesu : 

H,  koje  nigdje  do  sada  nemogoh  naći ; 

Y,  valjda  c  ("V  rukopis  Cloz). 
fl  ako  nije  &  ili  u  rukopisu  inače  A. 

O  vjerojatno  =  s.  prem  se  gdjegdje  nalazi  kano  i  (oo ), 
bit  će  =  i. 

a-e  nemože  biti  z  (0n)  već  će  biti  vjerojatno  »8  =  >i  ko  što 
u  rukop.  Cloz.  i  Asseman.  Ako  je  tomu  tako,  tad  bi  bio  za 
krčki   0   ili    e   poluglasni;   i    sada    Krcani   govore   sud(oc)  = 

COVAtU.'B. 

Medjuto  smisao  eieloga  napisa  neufam  se  još  izreći ;  prvo 
radi  toga,  što  nije  po  mom  mnienju  cieli;  a  drugo,  što  ne- 
mogu  si  inače  nagomilanje  tolikih  suglasnikov  protumačiti, 
van  da  uzmemo  mnoge  pokratice  riečij,  za  koje  (budu  li  se 
dale)  protumačiti  trieba  više  vremena,  negoli  ga  ja  u  taj  par 
imadem;  kad  se  ga  dočepam,  pokušati  ću  junačku  sreću.  Po- 
jedine rieči  mogu  se  protumačiti  lasno. 

To  vam  htjedoh  priobćiti,  ne  da  vas  učim,  koj  se  imam 
sam  od  vas  učiti,  nego  da  vam  na  brzo  izrazim  svoje  mnienje. 
Podje  li  vam  za  rukom  taj  zamršeni  napis  razjasniti,  razve- 
selit bude  naše  književnike,  a  osobito  mene,  koj  će  bar  ka- 
kovu nasladu  u  svome  malenom  dioničtvu  naći. 

Pred  njekoliko  dan  dobih  iz  obližnjih  otocih  više  glagolj- 
skih rukopisov,  a  imenito   102  glagoljske  listine,  koje  (na  ko- 

liko  do  sada  pregledah)  polaze  iz  XVI.  i  XVII.  stoljetja. 
Bude  li  u  njih  što  važnoga,  ću  vam  u  svoje  vrieme  priobćiti. 

Vrlo  bi  mi  drago  bilo,  izašao  li  bi  još  u  lipnju  prvi  dio 
moga  djela.  Troškove  budu  odmah  nadomiriti,  čiem  mi  se 
obznane.  Mislim,  da  g.  Borovečki  imao  izručiti  drugu  glavu 
prvoga  odsjeka :  neznam,  jeste  li  ju  pročitali.  Ja  se  trudih 
crkveno-nabožni  razvitak  na  jugu  do  IX.  vieka  što  točnije  i 
kritičnije  nacrtati. 

Sliedeći  naputak  drugih,  a  i  svoju  odluku,  ja  već  molili  za 
kanonikat  kod  sv.  Jerolima;  biskup  posla  molbenicu  s  vla- 
stitom preporukom  u  Rim  još  prošlog  tjedna.  Molim  vas,  da 
ju  i  vi  poduprete.  U  sadanjih  okolnostih  za  mene  neće  baš 
biti  najpovoljnije  stanje,  medfu  to  čovjek  neživi  o  samu  hljebu. 

Još  koncem  prošle  godine  (negdje  u  studenu)  poslah  gosp. 
Prausu  životopis  Tome  Arcidjakona  spljetskoga  crpljen  iz  nje- 
gove povjestnice  s  drugimi  opazkami.  Neznam.  jeli  ga  primio, 
ili  nije  sporazumljen  s  niojimi  primjetbami  zasiecajućimi  u 
srednji  viek,  koga  mi  najmanje  imah  bi  kuditi,  jer  vidimo, 
da  su  našinci  tada  odnosno  više  radili,  nego  li  mi  radimo. 
Ako  se  slučajno  s  istim  sastanete :  molim,  da  bi  ga  za  to 
popitali. 

Željno  očekivani  vaš  putopis  i  bosanske  spomenike. 

Dopustite,  da  vam  svoje  mnienje  primjetnem  glede  hrvat- 
skoga diplomatara.  Ako  inače  bi  se  taj,  nama  neobhodno  po- 
trebit, mogo  već  sada  dogotoviti :  Zar  nebi  shodno  bilo,  ne- 
može  li  se  u  nas  na  državne  troškove  tiskati,  izručiti  ga  c. 
kr.  bečkoj  akademiji,  koja  i  onako  već  izrazi  često,  da  će 
imati  obzir  na  pojedine  krunovine?  Da  kako  tada  bi  se  imale 
hrvatske  listine  prevesti  na  laft.  jezik,  th  tiskati  prevod  uz 
izvornika.  Ili  je  mnienje  moje  odviš  sanguinično? 

Pa  ako  nebi  mogla  vaša,  željezna  inače  poslenost  i  strplji- 
vost, tomu  trudu  odoljeti,  zar  ih  se  nebi  našlo,  koji  l)i  vas 
pomagali  u  prepisivanju,  razporedjivanju,  prevadjanju  i  t.  d. 
Tako  čine  ini  narodi,  zar  nebi  i  mi  ? 

Dočim  vas  biskup  liepo  pozdravlja,  kano  i  Manzoni,  Crno- 
gorčević,  Babić,  Fiamin  ostajem 

vaš  štovatelj 

F.  B. 

XII. 

1857.   1.  srpnja.  U  Senju. 
kStovani  gospodine  ! 

Velikom  radošću  pročitah  vaš  štovani  dopis  od  26.  lipnja 
t.  g.  proučiv  iz  njega,  da  se  uz  svoja  književna  nastojanja  i 
za  mene  trudite;  na  čemu  vam  izkrena  i  duboka  hvala!  Šta 
se  Rima  tiče,  mogu  vas  izviestiti,  da  juč^  od  samoga  zbora 
dodje  dopis  na  biskupa,  u  komu  ga  isti  izviestjuje,  da  će  na- 
imenovanje  novoga  kanonika  sliediti  u  javnoj  siednici,  koja 
će  se  taj  mjesec  ondje  držati ;  te  da  će  odmah  posliedak  bi- 
skupu objaviti.  I  ja  ću  vam  ga  odmah  oglasiti;  pošto  vi  naj- 
većma  razpiriste  u  meni  želju  ostaviti  omihli  mi  zavičaj,  t^ 
uputiti  se  u  sriedište  staroga  i  novoga  svieta. 

Hazumjeh  li  vas  dobro,  kazaste,  da  ćete  izručiti  I.  glavu 
prvog  odsjeka  mojih  povjestij,  čiem  se  u  Arkivu  dotiskne, 
knjigovezcu.  Ja  bi  medjuto  htjeo,  da  se  naštampa  i  druga 
glava  t.  j.  crkvene  po  vješti,  koje  bjeh  poslao  g.  Borovečkomu 
za  vašega  boravljenja  u  Bosni ;  pošto  se  s  njimi  navršuje  prvi 
odsjek  sadržavajući  „Nacrt  jugosl.  povjestih  do  IX.  stolietja". 
Troškove  ću  ja  namiriti,  kad  se  ta  čest  dotiskne;  a  onda 
može  se  dati  vezati;  i  to  slobodno  čvrsto  kakvieh  30  iztisak. 
Medjuto  pripravit  ću  za  tisak  drugi  odsjek  t.  j.  životopis  slo- 
venskih apoštolov.  U  izradjivanju  istoga  uvidjeh  sve  veću  ko- 
rist, da  se  imade  obzir  uzeti  na  IX.  stolietje;  s  toga  naći  će 
štioc  izim  pukoga  životopisa  u  drugom  odsjeku,  čiem  se  nebi 
znanosti  mnogo  pomoglo,  takodje  kritično-pragmatične  povjesti 
jugoslovjenske  IX.  vieka,  tako  da  im  budu  Cyrill  i  Method 
glavne  osobe.  Vrlo  drago  bi  mi  bilo,  da  prvi  svezak  izadje 
još  koncem  ovoga,  ili  bar  početkom  dojdućega  mjeseca. 

Ni  ovdje,  ni  na  Krku  za  sada  neimamo  fotografa.  Za  ka- 
kvieh 20  dan  idem  u  Rieku ;  t^  ću  se  ondje,  bude  li  moguće, 
sporazumjeti.  Na  koliko  vam  podje  za  rukom  riešiti  onu  gla- 
goljsku zagonetku?  Kad  mi  vrieme  dopusti,  pokušat  ću  opet 
junačku  sreću.  —  Na  skoro  ima  izaći  od  mene  u  Kat.  listu, 
pronadjena  Wattenbachom  u  lat.  jeziku  „Passio  SS.  Quatuor 
Coronatorum",  kojoj  pozorište  jest  Sriem,  koju  ja  nadjoh  u 
glagolj.  časoslovu  (rukop.  XV.  vieka);   je  to  prevod  od  rieči 

do  rieči.  Ele  naši  glagoljaši  niesu  bili  tako  glupi,  ko  što  se 
mislilo ! 

Kad  je  slagar  moju  recenziju  Diimmlerova  djelca  slagao : 
slabo  imadjaše  otvorene  oči:  negdje  su  rieči  sasma  preinačene 
n.  p.  osviedočeni  mj.  nečovječni  itd.  Takove  i  tiem  slične  po- 
greške smisao  sasma  poremetu. 

Zahtievane  prepiše  poslat  ću  vam  ovieli  dan;  s  ovim  pi- 
smom najviše  pospieših  radi  toga,  da  nebi  dali  medjuto  vezati 
prvu  glavu  „Nacrta",  dok  se  druga  nedotiska.  Isto  tako  na- 
stojat ću  što  saznati  o  Klozi,  te  selcu   „Rimljani". 

Šta  se  Pachera  tiče,  i  o  njem  valja:  „cento  mestieri".  .  .  On 
sada  si  glavu  razbija  karlovačko-senjskom  željeznicom.  Medju 
to  nastojat  ću,  da  vam  što  prije  zadovolji.  —  Manjine  ruko- 
pise o^aeh  dan  progledah ;  a  sada  su  izručeni  njegovu  na  uči- 
teljskoj stolici  nasljedniku  vrlomu  Fiaminu.  Ako  bi  se  što 
važnoga  pronašlo,  objavit  će  vam  se;  na  koliko  mogoh  raza- 
brati, ima  tuj  svačesa,  ali  nešta  nedogotovljena,  a  ponajviše 
philologičnoga  sadržaja.  Imenito  takodje:  misli  o  Ranjini.  o 
narodnom  eposu,  nauk  o  jeku,  hrvatska  sintaksa,  prie"\'od  I. 
knj.  Aeneide  itd. 

Xj.  preuzvišenost,  komu  imam  svako  vaše  pismo  pročitati, 
srdčeno  vas  pozdravlja.  Isto  tako  ostali  vaši  znanci  i  štova- 
telji, med  kojima  navlas 

F.  R. 
XIII. 

1857.  15.  srpnja.  U  Senju. 

Veleštovani  gospodine ! 

Tek  sada  mogu  vam  poslati  zahtievane  nadpise.  Onaj  na 
stolnoj  crkvi,  ko  to  mogoste  sami  Aadjeti,  jest  naopak.  Ja  ga 
upravno  pročitah  i  napisah.  Uzrok,  zašto  bi  kamen  naopak 
uzidan,  po  mome  mnienju  neima  se  tražiti  u  neumitju  zidarov 
ili  svetjenstva,  već  u  istom  sadržaju,  pošto  govori  o  proklet- 
stvu, koje  bi  bačeno  na  2  kanonika,  vlastela  i  pučana.  — 
Dodah  vam  ujedno  glag.  nadpis  od  g.  1483.,  koga  opazismo 
na  jednoj  kući  uzidana,  pošto  se  odbaciše  zaprieke,  koje  ga 
do  sada  pokrivahu.  Ko  što  se  vidi,  negda  u  Senju  bješe  siaset 
glag.  nadpisov. 

Kada  će  biti  dotišten  Arkiv"?  ili  moje  povjesti?  Želio  bi, 
što  prije.  Rado  bi  takodje  Čuti  od  vas,  po  čieni  bi  se  mogo 
prvi  svezak  prodavati? 

Iz  Rima  ništa  nečujem  —  valjda  će  biti  na  skoro  izbor. 
Za^  sada  dosta.  Vrući  pozdrav  od  l)iskupa  i  ostalih  znanac. 
vS  Bogom ! 

Vaš  štovatelj 

F.  E. 

XIV. 

1857.  21.  kolovoza.  U  Fužini. 

»Štovani  gospodine ! 

Pošto  vi  ste  jedan  izmed  glavnieh  poticatelj  mojieli,  da  se 
u  Rim  prosim :  bit  će  vam  drago  čuti,  da  me  zbor  ilirski  sv. 
Jerolima  dne  2.  kolovoza  za  kanonika  jurve  imenova.  Ja  se 
toj  časti  samo  na  toliko  radujem,  na  koliko  pruža  mi  priliku 
u  sredotočju  staroga  i  novoga  svieta  više  dielovati  na  korist 
domovine,  no  igdje  drugdje.  Medjuto  —  za  što  prije  upoznati 
se  ondje  s  našinci,  želio  bi  od  vas  imati  ili  pismo  ili  prepo- 
ruku osobito  s  kn.  Gučetićem.  Ja  sam  bio  naumio  prije  svoga 
polazka  u  Rim  poći  u  Zagreb,  stranom  da  se  poklonim  g. 
stožerniku,  koj  se  u  novije  doba  zauzeo  za  naš  zavod,  a 
stranom  da  se  s  vama  sporazumiem ;  medjuto  neznani,  lioću  li 
moći  svrhu  postignuti,  pošto  u  Rimu  bi  željeli,  da  tamo  pri- 
spiem  pred  svetkovinom  sv.  Jerolima  (30.  rujna) ;  a  u  Senj 
mi  otići  poradi  njekieh  stvarih.  Ako  mi  ikoliko  bude  možno, 
te  ako  bi  mi  oglasili  što  prije,  da  vas  bude  u  Zagrebu  po- 
četkom rujna,  pohitio  bi  k  vama,  najviše  radi  toga,  da  bar 
progledam,  dopustite  li,  u  vas  sakupljeno  gradivo  za  našu  po- 
vjestnicu,  te  da  se  dogovorimo  o  dalnjem  iztraživanju ;  pošto 
i  tuđe  potrebit  nam  je  njeki  sastav,  bez  koga  nećemo  nikada 
k  ožudjenoj  svrsi  doći. 

Drugo  je,  što  vas  štovani  gospodine !  učtivo  molim,  da  bi 
nastojali,  da  se  prvi  svezak  moga  djela  što  prije  dotiska,  th 
da  bi  mi  po  prilici  cienu  obznanili,  kojom  da  se  razprodaje, 
jer  bi  odmah  biskup  po  biskupiji  oglasio  i  predplatitelje  sa- 
kupio. Sav  dobitak,  ako  bude  kakav,  odlučih  namieniti  za- 
vodu sv.  Jerolima.  Molim  vas  indi,  da  mi  pomenutu  cienu 
prvoga,  svezka  što  prije  po  prilici  obznanite;  isto  tako,  što 
imam  za  tisak  dodati. 

12 

Molim  vas  takodje.  da  (ako  još  niste)  bi  mi  poslali  kakvieh 
5  iztisak  vašega  putopisa  u  Rim :  možete  ga  odpremiti  u  Senj ; 
lasno  ću  ih  ondje  razprodati. 

Da  ste  zdravo  I 

Vaš  štovatelj  i  sluga 

F.  R. 
XV. 

1857.  5.  listopada.  U  Fužini. 
Velecienjeni  gospodine ! 

Dočim  vama  liepo  blagođarim,  što  se  toliko  trudite  oko 
moga  djela,  t^  vas  izvjestjujem.  da  poslatieli  mi  200  komadov 
točno  i  u  najboljem  redu  primili:   evo  vam  njekoliko  redak: 

Veoma  bi  mi  drago  bilo,  biste  li  poslali  svojom  prilikom 
po  koji  iztisak  u  Češku  i  Rusku  na  tamošnje  poznate  vam 
književnike;  jer  nam  u  tom  mnogo  ima  stati,  da  si  plodove 
svoga  truda  uzajemno  priobćujemo. 

Nadam  se,  da  ću  sve  ili  malo  ne  sve  vaše  knjige  razpro- 
dati; više  iztisak  izručih  g.  Fiaminu  u  Senj,  koj  će  vas  u 
svoje  vrieme  o  svemu  izviestiti.  U  obće,  naši  ljudi,  kad  im 
se  knjiga  ponudi,  rado  ju  kupe;  ali  tako  daleko  nije  dospiela 
njihova  revnost,  da  bi  ju  sami  potražili.  „Pokreta"  bio  bi 
mogo  više  iztisak  pod  rukom  razprodati,  da  bi  ih  bilo. 

Tek  prošlog  petka  primili  putni  list.  te  odlučih  za  stalno 
budućeg  utorka  iz  Trsta  parobrodom  odputovati,  vidjet  ću  ili 
izravno  u  Jakin,  ih  —  ide  h  —  na  Mljetke  u  Jakin.  U  Rimu 
ću  se  odmah  —  čiem  stvari  svoje  razredim  —  latiti  posla,  i 
to  stranom  radom  u  arkivih  i  knjižnicah,  stranom  kod  kuće 
do-  i  savršivanjem  svoga  djela.  Nastojat  ću,  da  najprije  pre- 
gledam i  izpišem  rukopise,  po  vama  označene  mi.  Za  dojduću 
knjigu  Arkiva  —  ako  bog  da  —  ću  vam  štogod  poslati, 
možebit  doctrinarni  sustav  Bogomilov  i  Patarenov,  koj  mi 
svaki  dan,  čiem  ga  više  razmišljavam,  jasniji  postaje.  To  bi 
bio  jedan  —  i  to  važan  dio  —  moga  povećega  diela,  komu 
bi  se  imao  dodati  jedino  historički  dio  istieh  Bogomilov. 

U  ostalom  zapovjedajte  sa  mnom ;  sietjajte  se  često  mene, 
koj  želi  u  daleku  svietu  na  korist  svoga  naroda  živjeti ;  kada 
vam  vrieme  dopustjalo  bude,  pišite  mi,  jer  izkreno  izpovjedam 
—  u  nijednoga  u  Hrvatskoj  neimam  toliko  povierenja,  koliko 

u  vas,  koji  se  toliko  za  našu  povjestnicu  brinite,    te  se  može 
reći.  da  je  u  Hrvatskoj  gradivo  za  nju  kod  vas  usriedotočeno. 
Od  Boga  vam  zdravlje,  a  od  mene  pozdravlja! 

Vas  štujući  prijatelj 

F.  B. 

XVI. 

1857.  26.  studenoga.  U  Rimu. 

Štovani  gospodine  i  prijatelju! 

Vi  očekujete  od  mene  već  zdavna  poslanicu ;  a  ja  bi  bio 
obećanje,  odtle  i  dužnost  rado  izpunio,  da  me  nebi  bile  su- 
ztegnule  okolnosti,  koje  obkole  manje  više  svakoga  nadošljaka 
u  koj  novi  njemu  nepoznati  grad.  Do  sada  se  hvala  bogu 
namiestih,  i  to  —  kod  našega  vriednoga  Dubrovčana  g.  Man- 
čuna.  koj  s  cielom  obiteljom  vas  srdčeno  pozdravlja,  uprav 
u  onih  dvih  sobah,  koje  vi  njeko  vrieme  obitavaste.  Svrših 
takodje  većinu  stranom  službenih,  stranom  prijaznih  posjetov; 
a  svagdje  —  mogu  kazati  —  osobitom  učtivostju  primljen; 
t^  mi  u  to  kratko  vrieme  podje  za  rukom  upoznati  se  sa 
mnogimi  znamenitijimi  rimskimi  književnici,  koji  mi  ne  samo 
svoju  ponv)ć  obrekoše,  nego  takodje  počeše  u  svoje  kolo  uva- 
djati.  Malo  ne  na  čelu  sviuh  stoji  ot.  Theiner,  koj  vas  takodje 
liepo  pozdravlja  i  zahvaljuje  se  na  ukazatoj  usluzi  glede 
umotka  poslatoga  na  biskupa  Roškovanva.  On  me  osobito 
preporuči  čuvaru  vatikanske  knjižnice  nadbiskupu  Sanmar- 
cianu,  koj  mi  u  svemu  na  ruku  ide  izza  dobljenoga  od  dr- 
žavnoga tajničtva  dozvoljenja  za  služit  se  rukopisi  knjižnice 
vatikanske.  Ja  dakako,  koj  se  u  Rimu  namiestih,  naumili  u 
svojoj  radnji  sliediti  njekakav  rad  i  sustav;  nije  mi  bo  od 
sile  latjati  se  brzo  bolje  sad  ovoga  sad  onoga  posla,  ko  što 
je  prinužden  svaki,  koj  amo  dodje  za  koj  tjedan.  Najprije 
namjeravam  tako  rekuć  recognoscirati  književno  zemljište  u 
Rimu,  na  koliko  je  za  nas  koristno.  S  toga  proći  imenike 
rukopisov  po  raznih  javnih  i  sukromnih  knjižnicah  rimskieh, 
biti  će  moja  prva  briga.  Počet  ću  s  Kassanateskom,  koja  se  izza 
dovršenih  praznikov  prva  otvorila  oko  8.  t.  m.  Pročitah  sav 
imenik  rukopisov,  koj  vam  do  polovice  poznat;  i  nadjoh  72 
rukopisa  za  nas  manje  ili  više  važna.  Elench,  kad  uzhtijete, 
rado  ću  vam  poslati;  njeke  takodje  već  prepisah.  Pod  E.  III. 

13.  nadjoh :  Memoria  clella  venuta  della  Regina  di  Bosnia  a 
Roma.  Ele  se  razveselit,  jer  mislih  kojekakove  viesti  nama 
nepoznate  naći.  Kad  stadoh  čitati :  uvidih,  da  rukopis  nije 
suvremen ;  već  bezdvojbeno  iz  XVII.  stoljetja,  pisan  od  Cav. 
Gualdia  (f  1657),  i  priklopljen  njegovu  tiskanu  djelu,  u  kome 
tumači  nadgrobnice  rimske,  med  kojima  i  nadgrobnicu  Kata- 
rine in  Ara  Coeli.  Ovom  prigodom  primjetnu  njekoliko  opazak 
o  istoj  kraljici,  koje  prepisali ;  ali  niesu  velike  važnosti.  — 
<  )d  ponediljka  izpišujem  iz  zapisnika  knjižnice  corsinske.  O 
čiem  takodje  obširnije  drugi  put. 

Sada  najprije  prelazim  na  vaše  naručbine.  U  Jakinu,  pošto 
čekah  odlazak  brzovoza,  nehtjevši  putovati  s  vožčikom  (vet- 
turino),  bavih  se  2'  2  dana.  Imajući  dost  vremena,  med  osta- 
lima posietih  viećnicu ;  ali  nikako  ne  mogoh  dobiti  sliku  iste, 
koju  želite;  pače  nitko  mi  nije  mogo  kazati,  je  li  je  ima,  ili 
tko  sagradi  viećnicu.  Crkva  s.  Francesco  delle  Scale  jest  sada 
u  vlasti  vojske  austrijske,  posve  zatvorena,  ulaz  je  strogo  za- 
branjen ;  s  toga  nemogoh  ni  vidjeti :  jeli  se  nalazi  grob  tro- 
girskog umjetnika,  za  koga  mi  kazivaste,  a  nitko  mi  neznade 
kazati,  od  koga  je  sagradjena  crkva.  Obližnja  s  crkvicom 
sdružena  zdanja  preobratjena  su  u  austrijsku  bolnicu.  Pročelje 
jest  krasno  u  gotičkom  slogu;  toli  Hepog  portala  još  nevidih; 
bit  će  visok  preko  5  hvatov.  —  Medjuto,  ako  bi  na  svaki 
način  htjeli  imati  dotične  snimke,  pišite  mi,  a  ja  ću  ih  na- 
baviti putem  dviuh  ondje  nalazećih  se  bosanskieh  klerikov. 
Fr.  Bonaventura  boreći  se  jadan  više  mjesecij  s  groznicom, 
malo  prepisa  od  onoga,  što  mu  naručiste;  njegov  i  Buničićev 
posao  ja  ću  poduzeti.  Malo  ćemo  se  s  ovimi  Ijudmi  okoristiti. 
Uprav  juče  našli  smo  prodavaoca  slik,  koj  se  bio  preselio,  i 
kod  koga  bi  se  imala  naći  Klovieva  „Veduta  di  Vienna".  On 
ju  izmieni;  al  nam  obeća,  da  će  ju  nabaviti  i  onda  pokazati. 
S  početka,  tko  zna  šta  misleći,  tajio  je,  da  bi  bila  od  Klovia ; 
već  da  je  svakako  iz  njegove  dobe;  ali  vrlo  krasno  učinjena. 
Kašnje  nam  reče :  da  svikolici  vještaci,  med  kojima  nalazio 
se  pokojni  kardinal  Mai,  sudili  su  ju  za  dielo  neumrloga  na- 
šega zemljaka,  jer  samo  njegovu  kistu  dolikuje.  Imenito  na 
toli  malenom  pergamenu  nahodi  se  sav  Beč  s  bašćami,  s  ljud- 
stvom. Pred  crkvom  sv.  Stjepana  množtvo  Ijudij ;  kroz  vrata 
ulaze  ljudi,  maleni  kano  glava  od  bačenke.  pa  viendar  u 
krasnih  haljinah  itd.  Grof  (iučetić,  koj  se  prošli  utorak  po- 
vrati iz  puta.  ko  što  mi  kaza,  za  tu  sliku  pogadjaše  se:  ali 
ju  držaše  150  škudov.  Kad  mi  ju  pokaže,  izviestit  ću  vas.  — 

Za  moći  kopirati  sliku  —  kako  mislite  —  slov.  apo.štolov  na- 
lazeeu  se  u  crkvi  sv.  Petra,  utekli  smo  se  k  Monsign.^  Ros- 
sanu.  koj  se  nada  svojim  uplivom  dozvolu  dobiti.  —  Hto  se 
tiče  rukopisov.  koje  mi  naručiste  prepisati,  sve  će  biti  s  vre- 
menom u  redu;  budite  uvjereni,  da  ću  sve  učiniti,  što  je  u 
mojih  silah.  Svojeg  djela  produženje  pripravljam  za  tisak; 
nadam  se,  da  ću  biti  gotov  do  novog  ljeta.  Izaći  će  obširnije. 
nego  si  mislib.  a  pokratit  mi  se  neda.  jer  bi  dirnuo  u  osnovu; 
nadam  se,  da  će  čitatelj  živo  shvatit  naše  učitelje  i  njihov 
položaj  u  svome  vieku.  Za  historiju  liturgije  dobro  će  mi  doći 
blago  knjižnice  vatikanske,  isto  i  za  pitanje  o  glagoljici.  Sada 
uprav  o  tome  radim. 

i\Iančun  odlučio  je  urezati  znamenitije  slike  naše  crkve  sv. 
.Terolima  u  24  po  prilici  komadah,  kojimi  bi  se  dodao  tekst 
(od  2  tab.),  sadržavajući  povjestnicu  crkve  i  kaptola.  Bilo  bi 
dakle  26  svezak.  Za  popuniti  je  bi  se  opisalo  žitje  znameni- 
tijih članov  sbora  ili  kaptola.  Taj  posao  umoljen  ja  bi  pod- 
uzeo, što  mi  nebi  toliko  vremena  oduzelo,  jer  bi  se  svezci 
izdavali  s  jednom  slikom  svaki  drugi  ili  tretji  mjesec.  Trie- 
balo  bi  imati  do  400  predplatnikov  ;  šta  mislite  o  tomu  poslu, 
i  jeli  bi  se  troškovi  naplatili?  Da  kako  i  sbor  bi  učastvovao 
s  kakvimi  40  iztisci.  Drugo  —  što  isti  namjerava  na  svaki 
način  izvesti,  jest :  zemljovid  jugoslovjenstva  u  jednom  komadu 
i  to  ne  samo  polag  sadašnjega  političkoga  i  crkvenoga  raz- 
dieljenja.  nego  imajući  takodjer  u  obzir  jugoslovjenstvo  u  IX. 
i  X.  stoljetju  polag  Bvzantinac  i  franačkih  pisac.  Tuđe  bi  mu 
bio  ja  u  pomoći,  koj  sam  za  svoju  porabu  već  pred  lani  sa- 
stavio slični  zemljovid.  Sta  mislite?  Nu  za  temelj  rado  bi  imati 
Mančun  zemljovid  Seljanov.  ^  odkle  bi  snimio  jugoslovjenske 
pokrajine;  jer  u  njem.  i  talijanskih  zemljovidih  imena  su  skva- 
rena.  Molim  vas  indi.  da  bi  mu  ti  nakrst  poslali  ga  po  pošti 
čim  prije  uz  naznaku,  kako  da  vam  novce  posije.  Još  bolje, 
ako  imate  što  poslati  na  Gučetića  ili  Torlonia  (valjda  Arkiva 
knj.  IV.)  pošljite  na  me  i  primjetnite  rečeni  zemljovid.  Drugi 
posebni  zemljovidi  bi  bili  odviše  veliki  za  snimiti. 

Ja  čitam  doduše  sijaset  njemačkieh  polit,  i  književnieh  Novin 
i  časopisov  kod  Spithovera;  ali  radi  književnieh  viestij,  i  kad 
kada  domaćieh  rado  bi  imati  Nar.  Novine ;  s  toga  molim  vas, 
uprosite  od  moje  strane  dra.  Demetra,  da  bi  mi  od  1-ga  pro- 


'  Mislim   zemljovid   carevine    Austrijske,   Turske   i   Italije   u  jednom 
komadu,  inače  4  razstavljena. 

sinca  poSiljao  ili  zabadav.  ja  ću  mu  dopisivanjem  nadoplatiti, 
ili  s  platjom,  koju  ću  mu  odmah  poslati ;  a  od  predidućih 
brojev  (počam  od  10.  listopada)  ako  koj  sadržava  šta  važnoga, 
što  se  književnosti  tiče.  ^ 

Preostavše  vaše  knjige  izručih  g.  Pacelu  u  Rieci,  koj  će 
novce  poslati  g.  Fiaminu  u  Senj,  a  on  vama. 

Molim  vas,  kažte  g.  Borovečkomu,  da  će  biskup  putem  g. 
Babica  odlučiti,  što  se  ima  činiti  s  preostavšimi  iztisci  po- 
vjestnice  pokojnoga  M.  Sladovića;  i  da  sam  još  u  svibnju 
(ako  se  nevaram)  poslao  poštom  putem  istoga  g.  Borovečkoga 
Hilferdingova  „Pisma"  itd.  gosp.  Suleku. 

S  tiem  zaključujem  ovo  pismo,  nadajući  se  odgovoru.  Ako 
u  čiem  mogu  vas  poslužiti,  zapoviedajte.  Pozdravte  sve  znance. 

Vaš  štovatelj  i  prijatelj. 
F.  B. 

XVII. 

1858.  25.  veljače.  U  Rimu. 

Štovani  gospodine  ! 

Moja  namjera  —  ko  što  od  g.  Horvata  mogoste  čuti  — 
s  početka  svoga  došastja  u  Rim  bješe  ovdje  dati  tiskati  pro- 
duženje svoga  djela.  Nu  promotriv  razne  okolnosti,  a  navla- 
stito, da  bi  se  imalo  kojekuda  skitati  radi  censure.  pa  da 
nebi  našinci  mislili,  da  pod  uplivom  rimske  censure  radih, 
odvažih  se  na  dalje  tiskati  ga  u  Zagrebu.  Štovani  gospodine! 
evo  vam  opet  brige.  Šaljem  vam  uredjenu  prvu  i  drugu  glavu 
drugoga  odsjeka  s  molbom,  da  bi  ju  odmah  izručili  Gajevoj 
tiskarni,  uz  vruću  preporuku,  da  se  čiem  prije  lati  tiskanja. 
D(jk  se  budu  ove  dvie  glave  tiskale,  poslati  ću  druge  dvie, 
čiem  se  bude  taj  drugi  odsjek  dovršio.  Ko  što  ćete  vidjeti, 
djelo  izpasti  će  mnogo  veće,  nego  sam  mišljah :  s  druge  strane 
nećete  u  njem  ništa  suvišnoga  naći,  budete  li  pred  očima  imali 
osnovu  cieloga  djela.  Želio  bi,  da  bi  bila  ova  druga  knjiga 
dotiskana  bar  koncem  travnja  t.  g.  Dužna  42  f.  za  prvi  od- 
sjek poslat  ćedu  se  na  pomenutu  tiskarnu  što  prije  iz  Senja. 


'  Na  adresi  neka  samo  napiše  ,,Canonico'',  jer  inače  donesfe  listonoša 
u  sv.  Jerolim,  te  se  od  svakog  komada  platja  1  bajok,  više  nego  su  no- 
vine vrijedne.  Inaće  ide  poslužnik  po  nje. 

Tretji  odsjek  namjeravam  izdati  napose  u  drugoj  knjizi,  jer 
mi  gradivo  vele  naraste  —  dodati  ću  važnije  komade  staro- 
slovjenske  književnosti  na  ogled,  što  glagoljicom,  što  ćirilicom 
s  toga,  pošto  glagoljskieh  pismen  —  na  koliko  mi  poznato  — 
neima  u  Zagrebu,  taj  dodatak  dati  ću  tiskati  ili  ovdje  kod 
propagande  ili  u  Prazi.  Upotriebiti  ću  njeke  rukopise  vati- 
kanske. 

Koliko  mi  vremena  nzh  uredjivanje  ovoga  djela,  znati  ćete 
sami  ocieniti.  Uz  sve  to  niesam  zalienio  sakupljivati  podatke 
za  našu  povjestnicu.  Posao  moj  jest  dvojaki :  prvo  prepisivati 
rukopise  nalazeće  se  u  ovdješnjih  knjižnicah,  drugo  sakupljeno 
gradivo  malo  po  malo  uredjivati.  Šta  se  rukopisov  tiče,  naj- 
prije —  kako  vam  jurve  pisah  —  trudim  se  sastaviti  točan 
imenik  važnijih  za  nas  rukopisov,  što  se  ovdje  nalaze  Prem 
pregledah  dotične  imenike  tek  triuh  knjižnic,  ipak  pobilježih 
više  od  dviesta  rukopisov,  izmed  kojieh  njeki  su  vrlo  važni ; 
čiem  posietim  ostale  knjižnice,  th  sastavim  podpune  imenike 
poslat  ću  vam  je,  da  se  dotisknu  u  Arkivu.  Ujedno  —  kadšto 
prepišem  njeke  rukopise,  iz  med  kojieh  šaljem  vam  ova  dva 
izviestja  o  mletačkom  Iztoku  i  Dalmaciji  iz  druge  polovine 
XVI.  stoljetja,  nalazeća  se  u  bogatoj  knjižnici  korsinskoj  pod 
br.  483  i  682,  koja  daše  svojoj  vladi  i  duždu  svndici  Giusti- 
niani  i  Morosini.  Niesu  to  važniji  rukopisi,  što  ih  jurve  po- 
siedujem ;  ali  vam  šaljem  zato,  jer  znadem,  da  se  u  vas  na- 
lazi slično  izviestje  o  Dalmaciji  iz  knjižnice  sv.  Petra  od  vin- 
cula,  te  da  će  se  na  taj  način  uzajemno  popuniti  —  a  dobro 
vam  jest  poznata  važnost  ovakieh  izviestij  za  povjestnicu, 
osobito  za  statistiku  one  dobe.  Našo  sam  još  više  takovieh 
izviestij,  te  ću  vam  ih  s  vremenom  priobćiti  —  što  bi  se 
tiem  prije  sgodilo,  da  bi  imao  jednoga,  koj  bi  za  vas  mogo 
prepisati,  što  ja  u  knjižnicah  prepišem,  ko  što  ova  dva  izvie- 
stja prepisa  fra.  Nikola  Sokčević  bošnjak,  koj  mi  u  tom  ob- 
ziru mnoge  usluge  čini.  Predgovor  Lučića  iz  vat.  rukopisa 
br.  7019  prepisali,  ali  ću  vam  ga  poslati,  kad  budem  opisao 
ne  samo  ovaj,  nego  i  druge  slovjenske  rukopise  vatikanske.  U 
knjižnici  vat.  radim  svaki  dan  —  izim  četvrtka  —  od  9 — 12 
sata.  Isto  tako  nahodi  se  u  mene  razprava  o  prioratu  vranj- 
skom  našega  Mrnjavića,  bosanskoga  biskupa  (MSC.  bibl.  Ros- 
siano  53);  o  zatvoru,  parnici  i  smrti  Petra  Zrinja  (MSS.  bibl. 
Corsin.  406).  koga  ako  bi  htjeli  možebiti  u  sljedećoj  knjizi 
Arkiva  tiskati,  obznanite  mi,  da  vam  ga  odmah  pošaljem  itd. 
O  čiem  drugi  put  više. 

Drugo,  što  navla.š  kod  kuće  radim,  jesu  regesta  o  našoj  po- 
vjestnici,  poput  Bijlimerovili  o  državi  franačkoj  i  o  carstvu 
njemačko-rimskom.  Za  taj  mučan  doduše  ali  potrebit  posao  hoću 
upotriebiti  svoje  boravljenje  u  Rimu,  pošto  —  nemože  li  se 
isto  kazati  o  novijih  —  toli  savršenih  i  podpunih  sbirkah 
starieh  knjig  i  najboljieh  izdavan]  neima  u  nijednom  gradu 
na  svietu  koli  u  Rimu.  U  pomenutu  svrhu  za  koju  kupih 
jurve  prije  gradivo  —  pregledah  većinu  djel,  u  kojieh  se 
može  štogod  naći  o  našoj  povjestnici;  a  sada  produžujem  či- 
tati Pertzova  Monumenta  scriptor.  Germaniae,  koja  se  pod- 
punoma  —  na  koliko  jurve  jesu  izašla  —  nalaze  u  kassana- 
tezkoj  knjižnici.  Molim  vas  gospodine!  da  bi  mi  izvadke  ili 
bar  regesta  listin  hrvatskieh  kraljev,  koje  dosad  niesu  obielo- 
danjene,  te  se  u  vas  nalaze,  poslali,  da  ih  uvrstiti  mogu  n 
svoja  regesta.  Kad  budem  jednom  —  ako  bog  da  —  tiem 
gotov,  poslat  ću  vam  u  Zagreb,  te  ćete  ih  moći  popuniti. 

Dočim  vam  prepočujem  svoj  rukopis  i  nastojanje  oko  tiska, 
uzdržavajući  si  ine  viesti  za  drugu  priliku,  ostajem  uz  pozdrav 
gg.  Mančuna.  Gučetića  i  kanonikov  sv.  Jerolima 

sa  štovanjem 

F.  R. 

NB.  Na  skoro  će  vam  grof  Gučetić  pisati  i  poslati  natrag 
prievode  Agrikole.  te  namjerava  opet  razpisati  natječaj. 

XVIII. 

1858.  24.  ožujka.  U  Rimu. 

Štovani  gospodine  i  prijatelju  ! 

Neopisivom  radostju  primih  oba  vaša  pisma ;  što  dosada  na 
nje  neodgovorih  uzrok  jest,  jer  očekivah  od  vas  knjige  za  aka- 
demiju dei  Quiriti  i  za  mene  —  te  si  mislih  na  sve  ukupno 
odgovoriti.  Ako  jošte  knjige  nieste  poslali,  t^  ako  bi  bilo  u 
Zagrebu  časopisov,  koje  izdaje  družtvo  za  srbsku  slovesnost 
u  Rjeogradu.  molim  dodajte  sve  do  sada  izišavše  knjige  — 
na  broju  njih  10.  U  protivnom  slučaju,  neka  mi  je  nabavi 
g.  Ilartmann  i  amo  što  prije  posije;  šta  se  troška  tiče  pisat 
ću  g.  Horvatu.  da  bi  izplatio  iz  razprodanih  svezak  moga 
djela.  —  Da !  neznani,  jeste  li  iz  Senja  primili  ni)vce  za  knjige 
meni  izručene? 

Drago  mi  je.  ;<to  prve  clvie  glave  drugoga  odsjeka  u  redu 
primiste,  te  pročitavši  opaziste  moju  želju  i  nastojanje  o  tom 
za  nas  velevažnom  predmetu  što  temeljitije  pisati.  Za  kratko 
vrieme  poslat  ću  vam  tretju  i  četvrtu  glavu  istoga  odsjeka. 
Veoma  se  radujem,  što  Hafarik  dodje  na  misao,  koju  već 
Hannš  dotakn^,  da  glagoljica  polazi  od  Cvrilla;  ja  sam  tu 
misao  već  odavna  gojio;  te  nutrnjim  njekakvim  nagonom 
slutio.  Historički  razvitak  • — ■  nadam  se  —  dokazati  će  većma. 
Ta  misao  imala  biti  u  hrvatskom  narodu  obćenita  u  XIL 
vieku.  ko  .što  se  vidi  iz  hrvatskoga  Ijetopisea  i  popa  Duklja- 
nina  isto  iz  Tome  Arcidjakona,  spljetskieli  saborih  itd.  O  sv. 
•lerolimu,  kano  njezinom  obrietatelju  neima  spomena  do  XIII. 
stoljetja.  Da  je  najprija  u  Hrvatskoj  vladala  ista  forma  pismen, 
koja  se  nalazi  u  rukopisih  bugarske  obitelji,  vidi  se  iz  glag. 
napisa  u  crkvi  sv.  Lucije  u  Baski,  koj  će  mi  u  III.  odsjeku 
doći.  Žalibože  što  neimamo  rukopisov  hrvatske  recensije  od 
više  starieh ;  ja  tražim,  nebih  gdje  našo  psaltir  Nikole  Rab- 
Ijana ;  ali  dosada  sve  badava.  Bio  bi  doduše  vrlo  važan  obret, 
ali  —  bi  li  što  doprineo,  da  se  rieši  pitanje  o  glagoljici,  drugo 
je  pitanje. 

Slika  „veduta  di  Vienna"  ko  što  se  misli  od  Klovia,  po- 
svema jest  iznikla.  Prvi  gospodar  veli,  da  je  ni  onaj,  komu 
ju  bješe  prodao,  veće  neima  —  zabadav  tražismo;  već  joj 
neima  traga.  Naručene  mi  snimke  iz  Jakina  nemogu  vam 
dobaviti  kroz  bosanske  klerike,  jer  se  kukavci  radi  bolesti 
premjestiše  u  Mletke;  ali  nastojat  ću,  da  ih  dobite  kroz  Boš- 
njaka ot.  Nikolu  Šokčevića,  koj  poslije  uzkrsa  namjerava  na 
Jakin  ići  u  Djakovo.  —  Još  jednom  pogledah,  i  to  veoma 
točno,  sliku  bi.  Gospe  kod  Angelina ;  i  doisto  na  desnom  ru- 
kavu nadjoh  slovo  M,  jamačno  početno  pisme  pridjevka  sli- 
kareva.  Zar  nebi  mogo  biti  Medulić  ili  tako  zvani  Andrea 
ŠehiavoneV  Dr.  Angelini  rečfe,  da  će  činiti  sravnati  ovu  sliku 
s  Medulićevom  posliednjom  Večerom  u  galeriji  kneza  Bor- 
gheza.  —  Ali  onomadne  nadjoh  u  slikoprodajnici  Via  MaceUi^ 
naproti  Propagandi  drugu  sliku,  učinjenu  jamačno  na  sv.  Gori 
u  Macedoniji ;  opisat  ću  ju  u  Kat.  listu;  a  ćirilski  napis  ovdje 
vam  priklapljam. 

Kad  vam  jurve  bijah  poslao  Guistinianovo  izviestje,  opazili 
iz  Valentinellove  bibliographie,  da  bješe  jurve  tiskano.  Isto 
tako  bilo  je  tiskano  u  lat.  jeziku  god.  1671.  kod  Malateste 
u  Beču  izviestje  o  parnici  i  smrti  Zrinja  i  Frankopana.  Prvom 
prilikom    poslat    ću    vam    koješta    za  Arkiv.    stranom    listin  i 

prepisov,  stranom  svoje  radnje.  Imenito  scienim,  da  će  zani- 
mati našince  kritičko  uvaženje  njekih  izmed  naših  starijih 
Ijetopisae  i  historikov.  koje  izradih;  početi  ću  s  hrvatskiem 
Ijepopiscem,  što  se  nalazi  u  Vat.  i  s  popom  Dukljanom.  Iz 
Zmajevićeva  ljetopisa  (koj  se  sav  ovdje  nalazi  cum  impri- 
matiir)  priobćit  ću  vam  one  komade,  koji  se  protežu  na  slo- 
vjenski  narod,  i  to  u  ćirilskom  prepisu.  Ako  bi  ga  rado  odmah 
uvrstiti,  moći  ću  vas  poslužiti.  —  U  mene  jest  kojekakvoga 
materiala ;  ali  za  sada  imadem  posla  s  ( Jvrillom  i  Methodom 
—  imenito  učim  glagoljske  rukopise  u  Vatikanu,  do  sada 
malo  uvažene ;  ja  ću  iz  svakoga  njeke  komade  uvrstiti  u 
kratku  Chrestomatiu  k  tretjem  odsjeku,  koja  će  sadržavati 
pobolje  i  starije  komade  proiztekavše  iz  duha  slov.  Apoštolov. 
Kad  uredim  popis  rukopisov  protežućih  se  na  slovj.  povjest- 
nicu  i  književnost,  nalazećih  se  u  rimskih  knjižnicah.  poslat 
ću  vam  ga  rado.  Poslie  uzkrsa  posietit  ću  knjižnicu  mona- 
stira  sv.  Križa  jerusolimskoga  izvan  Rima.  Dopuštjenje  dobih ; 
čujem,  da  se  nalazi  liepih  rukopisov. 

Starac  Perković  dne  5  t.  m.  umrie.  —  Dobro  bi  bilo.  da 
se  koj  našinac  amo  odvaži:  ali  dobar,  jer  nevaljanieh  dost  je 
po  Rimu.  Na  moj  predlog  u  posliednjoj  skupštini  zaključi  se, 
da  se  ima  u  buduće,  kad  god  se  koje  mjesto  u  kaptolu  iz- 
prazni,  vazda  obznaniti  dotičnomu  po  redu  biskupu,  ko}  će 
imati  pravo  koga  predložiti.  —  Topalović  se  sprema  u  Rim. 
Strossmaver,  kako  mi  sam  piša.  doć  će  takodje  amo  još  te- 
čajem ove  godine.  On  bi  mogo  ovdje  mnogo  dobra  učiniti, 
imenito  glede  slov.  liturgije.  Drago  mi  je,  što  se  u  Zagrebu 
s  ovim  pitanjem  zanimate;  ali  sve  petieie  malo  bi  koristile. 
ako  ih  nebi  naš  episkopat  podupirao,  o  čiem  dvojiti  imam 
dosta  razlogov.  Jedini  Ožegović  i  Strossmaver  bi  se  za  stvar 
zauzeli  —  ali  drugi '?  Nastojte,  da  postanu  biskupi  sami  na- 
rodni ljudi,  kano  n.  p.  u  Ugarskoj;  tad  je  sve  možno.  Na- 
rodni episkopat,  s  njim  narodno  duhovničtvo,  više  će  koristiti 
našemu  narodu,  nego  li  sva  oboružana  granica.  —  ( >vdje  se 
doduše  u  državnom  tajničtvu  ustroji  posebni  odbor  za  slo- 
vjenske  stvari ;  tfe  —  na  naročito  zahtievanje  pape  —  poče 
viećati  ovieh  dan.  nu  hoće  li  štogod  učiniti?  Ovi  ljudi  „bi 
nebi"  slabo  poznaju  slovj.  naroda  okolnosti:  a  neodkriju  rado 
svoje  golotinje.  Šta  mi  ovdje  učiniti  možemo  jest  to,  da  se 
odavle  započme  pitanje  o  slov.  liturgiji.  i\Iedju  to,  ja  uvjek 
govorim,  želi  li  Rim  izkreno  Slovjenstvo  pridobiti,  imao  bi 
sam  započeti ;    s  toga  imao  bi    po  kat.  obćinah    u  Bugarskoj, 

gornjoj  Arbanaskoj  itd.  sam  uvesti  slov.  liturgiju;  one  bo 
jesu  upravljane  kroz  Propagandu.  —  0.  Theiner  pozdravlja 
vas  liepo.  I  on  se  ima  s  mnogimi  protivnostmi  boriti.  Sistirao 
jest  tiskanje  actah  (Jonc.  trid.,  imao  bi  ih  do  glave  notami 
oboružati.  Primicier  Silvestri  postao  kardinalom.  Pozdravite 
sve  našince.  Dr.  Demeter  nek  se  uztrpi,  poslati  ću  i  u  Nar. 
Novine  dopise.  S  Bogom 

F.  B. 
XIX. 

1858.   11.  svibnja.  U  Rimu. 
Štovani  gospodine !  ^ 

Ja  bih  vam  se  već  imao  zahvaliti,  što  mi  šaljete  Narodne 
Novine;  ali  odgadjah  od  dana  do  dana  nadajući  se,  da  ću 
gdjegod  uhvatiti  štogod  vremena,  da  vam  nješto  napišem. 
Medjutim  raznimi  književnimi  poslovi  bio  sam  tako  zabavljen, 
da  vam  tek  sada  mogu  poslati  ovo  njekoliko  redakah  za  vaše 
Novine.  Mislim,  da  će  naše  obćinstvo  rado  čitati  kratki  iz- 
vadak iz  ]Martinova  dielca,  u  komu  se  opisuju  slavenski  ruko- 
pisi u  parižkoj  knjižnici. 

Ako  bi  se  sastali  s  gosp.  Kukuljevićem.  molim  vas,  kažte 
mu,  da  onomadne  primih  poslate  mi  knjige,  te  da  ću  mu  na 
skoro  pisati  i  poslati  produženje  moga  rukopisa.  Pošto  se  vati- 
kanska knjižnica  oko  polovine  lipnja  zatvara,  tfe  ostati  će  za- 
tvorena sve  do  studenoga,  cielo  vrieme  upotriebljavam,  da 
brže  bolje  prepišem,  što  si  ljetos  preduzeh  —  vrieme  praz- 
nikov  ostat  će  mi  za  radnju  i  za  pregledanje  još  inih  knjižnic. 

Pozdravite  sve  našince.  S  Bogom! 

Vaš  štovatelj 
F.  B. 
XX. 

1858.  25.  svibnja.  U  Rimu. 

►štovani  gospodine  i  prijatelju ! 

Hvala  vam  na  knjigah,  što  mi  pokloniste ;  isto  vam  zahva- 
ljuje   Academia    Quiritum.    Vaš    putopis    za  Veggettia    poslali 

'  Ovo  je  pismo  pisano  dru.  D.  Demetru,  uredniku  Nar.  Novina. 

po  pošti,  što  jest  naj  prečje.  Diplom  i  knjige  za  Kalefata  iz- 
ručit ću  gosp.  AVaehterichu  iz  Brauiiscliweiga.  koj  se  u  vat. 
knjižnici  više  od  pol  godine  bavio,  a  početkom  lipnja  ide  u 
Monte  Cassino.  Zar  zaboraviste  poslati  g.  Theineru  i  meni 
diplome?  mi  ih  bar  do  sada  ne  primismo.  Za  mene  nije  ništa 
—  ja  želim  sudjelovati ;  nemarim  za  čast.  Ali  šta  će  si  Theiner 
misliti?  kad  mu  odmali  obznanih,  da  ste  ga  imenovali  za  po- 
častnoga  člana.  Pošto  on  odusta  od  tiskanja  Aktov  tridentin- 
skoga  sabora,  što  mu  Isusovci  zapletoše,  te  štetuje  više  od 
2000  šk.,  jer  dad^  na  svoje  troškove  urediti  malu  tiskarnu  i 
dozvati  slagare  iz  Lipska  —  sada  poče  tiskati  do  sada  ne- 
izdane spomenike,  protežuće  se  na  crkvenu  povjestnicu  Ugarske 
i  Hrvatske.  Ko  Sto  mi  kaza  bit  će  tuj  i  za  nas  važnieb  stvarij. 
Sutra  poć  ću  k  njemu,  te  će  mi  ukazati,  što  do  sada  dotisknu. 
Reče  mi  liepo  vas  pozdraviti  s  primjetkom.  da  i  on  radi  za 
.,vašu  dragu  Hrvatsku". 

Za  sada  vam  šaljem  glavu  IH.  moga  djela;  četvrta  bit  će 
kratja,  te  ću  vam  ju  na  skoro  poslati;  medju  to  neka  se  brzo 
tiska.  Sada  ću  koj  tjedan  žrtvovati  za  vaš  arkiv.  Poslat  ću 
vam  medju  ostalima:  „kritičke  sitnice  iz  jugoslovjenske  po- 
vjestnice".  U  buduće  ću  ih  nastaviti.  Moja  misao  jest  vjero- 
dostojnost našieh  domaćieh  Ijetopisac  i  njekieh  listin  izpitivati 
s  osobitim  obzirom  na  suvremene  inostrance,  ko  što  za  češku 
po  vješt  učini  Palackv ;  medju  to  nemislite,  da  bi  se  htjeo  uz- 
porediti  s  Palackvom ;  ali  ja  ću  pokušati  —  a  drugi,  koj  zna 
bolje  neka  izpravi.  Istom  prigodom  poslat  ću  vam  još  koješta, 
kano  i  napis  nadgrobni  Nikole  modruškoga  zakopanog  u  S. 
Maria  del  popolo.  ^ —  Pišu  mi  iz  Zadra,  da  bi  poslao  nova 
data  za  životopis  Simuna  Kožičića,  na  kom  radi  Berčić  i  Cu- 
prilli.  Ja  ih  ponješto  imam,  ali  ne  mnogo.  Mene  jest  ovaj 
muž  od  njegda  vrlo  zanimao;  th  sam  još  lane  bio  naumio 
priobćiti  njegov  životopis  u  Kat.  listu.  Kad  ga  uredim,  mogn 
bi  ga  poslati  i  vama,  hoće  li  vam  se  tiskat  ga  u  Arkivu. 
inače  poslat  ću  ga  g.  Horvatu.  Šta?  --  Oprostite;  ova  moja 
(:)bećanja  neće  valjda  zakasniti  za  V.  knjigu  Arkiva.  Cielo 
prosto  vrieme  imao  sam  dosta  obratiti  za  nastaviti:  viek  i 
djelovanje  itd. ;  ko  što  sami  izpovjedate  stalo  me  mnogo  truda, 
prem  imadoh  gradivo  v^eć  prije  sakupljeno.  Da  skoro  bi  bio 
zaboravio.  U  rukopisu,  što  se  u  vas  nalazi,  na  str.  184.  izpra- 
vite  u  noti  godinu  smrti  Kocelove  mjesto  878 — 9  metnuvši 
874 — 5;  zašto  odstupih  od  prve  godine  nać  ćete  razlog  na 
strani  25B   osobito    u  noti  1.    Isto  tako  neka    se  izpusti   nota 

1.  na  str.  204..  koja  bi  vize  spadala  u  kakvi  časopis  nego  li 
u  knjigu. 

Glagojjski  breviar  kod  starinara  Petruccia  već  jest  prodat. 
Ako  bi  Šafafik  želio  novijih  breviarov,  neće  bit  težko  ovdje 
je  dobiti.  —  Da  bi  se  namjerio  na  kakovu  jugoslov.  knjigu 
rado  ću  ju  obznaniti  za  vaš  knjigopis.  Neznani  jeli  vam  po- 
znato dielo  u  Mletcih  g.  1691.  „per  Girolamo  Albrizzi"  štam- 
pano pod  naslovom:    „L' inafallibile  verita  della  catolica  fede 

per   opera    di  Mons.  Pietro   Bogdano,    arcivescovo  di 

Scopia spiegata    in    due    copiose    lingue  italiana    et 

schiava",  koje  djelo  u  arbanaski  jezik  prevede  i  s  talijanskim 
textom  tiskati  dad^  „Petar  Ricciardi  knez  od  Like".  Ovo  tali- 
jansko-arbanasko  djelo  patri  do  našega  knjigopisa,  jer  imade 
našieh  pjesam  u  slavu  Andriji  Zmajeviću  i  Petru  Bogdano- 
viću.  Štampano  jest  u  4-ini,  list  162,  krom  dodatka:  „Anti- 
chita  della  časa  Bogdana"  i  još  kojekakvih  sitnio.  Medju  to 
glavni  dio  jest  Bogdanovićeva  knjiga:  „cuneus  prophetarum" 
tiskana  u  Padovi  g.  1685,  koju  i  Goleti  spominje  (Illvr.  sa- 
crum  VIII.  20— 2o). 

U  Barberinovoj  knjižnici  nalazi  se  takodje  krasan  missal 
s  miniaturami,  koje  drže  da  su  od  Julia  Klovia ;  i  doisto  od 
drugoga  nemogu  ni  biti.  Toga  missala  nespominjate  ni  vi  ni 
Vašari,  izvan  da  je  njegda  gdje  drugdje  bio,  prem  ni  knjiž- 
ničar neznadijaše  mi  kazati,  kako  dodje  u  vlast  Barberinom. 
Neimam  tuj  ni  prostora  ni  vremena,  da  ga  opišem.  Opisat  ću 
ga  obširnije  u  mom  dopisu  u  Kat.  listu.  Jedino  što  vam  pri- 
mjetjujem  jest,  da  na  prvom  listu  med  inimi  slikami  nalazi 
se  grb  s  kockami  kano  hrvatski,  a  nad  njim  šešir  kardinalski. 
Bibliothekar  misli,  da  jest  to  grb  glasovitoga  Ximenesa;  bio 
bi  indi  za  njega  učinjen.  I  vi  spominjete  tri  korala  Klovieva, 
koja  se  nalaze  u  Španjolskoj.  ■ —  Pomenuta  knjižnica  ima  vrlo 
dragocienieh  rukopisov,  ali  šta  kad  za  glavu  nemožeš  dobiti 
imenika  do  ruk.  Isto  glede  vat.  knjižnice.  Tuj  sam  pregledao 
sve  slovjenske  rukopise,  izvadio  njeke  crtice;  te  ću  je  s  vre- 
menom priobćiti.  Prepisao  sam  takodje  nješto  za  povjestnicu 
Bogomilov  i  Patarenov  itd.  Nu  glavna  radnja  preostaje  mi 
na  godinu ;  jer  će  se  biblioteka  zatvoriti  o  Petrovu.  Odlučili 
samoga  papu  umoliti,  da  mi  dopusti  imenik  pregledati,  jer  se 
potrebuje  njegovo  dozvoljenje.  —  Onomadne  imadoh  u  njega 
audiencu.  Bio  sam  sretan,  što  me  uzdrža  više  od  pol  sata. 
Otvoreno  mu  govorili  o  slovj.  liturgiji  i  t.  d.  Vrlo  rado  jest 
slušao.    On  imade   mnogo  želje    što  učiniti    za  Slovjenstvo  — 

ali  šta  kad  ini  nehaju.  O  istoj  stvari  radio  jest  tuj  poznati 
vam  baron  Haxtliausen.  On  će  sada  proputovati  jugoslov.  po- 
krajine; t^  želi  poć  u  Zagreb.  Molim  vas  liepo  ga  primite; 
sve  mu  pokažite,  jer  će  vjerojatno  kašnje  napisati  djelo  o 
Jugoslovjenstvu,  ko  što  o  Rusiji.  Sada  počeh  pregledavati  pri- 
vatnu knjižnicu  kneza  Ghigia.  Ko  što  vidite  veća  čest  vre- 
mena prodje  mi  po  knjižnieah,  te  jedino  nješto  mi  preostaje 
kod  kuće  za  radnju.  Uza  to  pisarenje  za  naš  kukavni  kaptol, 
koj  vam  najsrdčenije  zahvaljuje,  što  ste  se  ga  sietih,  spalo 
jest  na  mene.  Neznam,  hoće  li  se  ovaj  zavod  tako  urediti, 
ko  što  se  pristoji.  Mi  smo  bogci,  a  potrebe  su  velike.  Osobito 
nebi  smjeli  nijednoga  spisatelja  (van  da  ima  što  od  drugdje) 
amo  poslati  za  kanonika.  Plašim  se,  da  će  se  napokon  kaptol 
razpasti;  a  nepomogne  li  mu  se,  bilo  bi  najbolje  ukinuti  ga. 
te  kod  crkve  sv.  Jerolima  namjestiti  jednoga  Rectora  i  dva 
kapelana,  pci  oviem  dati  cielu  platju  kaptola;  jer  se  ovaj  tako 
nemože  uzdržati.  Triebalo  bi  svakomu  kanoniku  dotjerati  bar 
do  400  škud,  a  zato  triebalo  bi  nam  do  50.000  f.  Sta  se  mene 
tiče,  kad  svršim  svoje  književne  radnje,  ogledati  ću  se  opet 
na  Hrvatsku.  Oprostite,  što  vam  tako  pišem;  neimam  vremena. 
Pozdravte  sve. 

F.  R. 

NB.  Grof  Gučetić  se  predplatjuje  takodje  na  vaš  vrli  slovnik 
jugoslovj.  umjetnikov.  —  Obznanite  nam.  koliko  stoji  ruski 
časopis  „Ruskaja  besjeda". 

XXI. 

1858.  3.  rujna.  U  Rimu. 

Veleštovani  gospodine ! 

Možebit  ćete  mi  zamjeriti,  što  vam  tako  dugo  ništa  nepišem ; 
pa  ćete  si  valjda  pomisliti,  da  se  u  Rimu  pohrvatih  t.  j.  za- 
lienih.  Ja  si  bjeh  preduzeo,  da  čiem  dovršim  drugi  odsjek 
svoga  djela  u  rukopisu,  nješto  i  za  Arkiv  napišem  Moj  ru- 
kopis valjda  primiste,  a  što  tisak  tako  sporo  ide,  bit  će  uzrok 
novčana  "kriza,  u  koju  dr.  Gaj  pad^.  Žao  mi  je,  što  mi  se 
osnova  poremetila.  Kako  mi  g.  prof.  Horvat  pis^,  on  poprimi 
izpravljanje  —  prem  će  i  njemu  Kat.  list  dosta  vremena  oti- 
mati ;  ali  će  mu  vjendar  lakše  biti,  nego  li  vama.  koj  za  pol 


191 


Hrvatske  radite.  U  četvrtoj  glavi  podkrala  mi  se  pogreška,  za 
izpraviti  koju  umoliti  ću  istoga  g.  Horvata. 

Kad  dovršib  pomenuti  rukopis,  stadoh  pisati  njeke  opazke 
vrhu  Konstantina  Porph.  da  od  njega  predjem  na  Joana  Dja- 
kona,  Dukljanina  itd.,  ali  kad  stadoh  razglabati,  uvidih,  da 
taj  posao  nije  tako  malen,  ko  što  si  prije  mišljah.  Opazke  o 
Konstantinu  narasle  su  do  sada  na  šest  tabakov.  A  za  poveći 
posao  sada  niesam  uslied  osnove,  koju  si  predložili.  Uvidih 
najme  golemu  potrebu  za  svoje  buduće  radnje,  da  pregledam, 
izpišem  i  povadim  sva  ona  znamenitija  mjesta,  povelje  ili  spo- 
menike ine  vrsti,  koja  se  nalaze  razpršena  po  tiskanih  knjigah. 
Za  taj  posao  odabrali  si  vrieme  od  polovine  lipnja  do  početka 
studenoga,  kroz  koje  mjesece  zatvorena  jest  knjižnica  vati- 
kanska ;  pošto  sada  svaka  živa  duša,  koja  samo  može  bieži 
iz  Kima.  Ovieh  mjesecij  neću  da  se  bavim  s  rukopisi,  izim 
što  kadkada  polazim  privatnu  knjižnicu  kneza  Ghigia,  koja 
jest  za  povjestnicu  od  velike  važnosti  i  u  koju  dodjoh  oso- 
bitom preporukom.  U  njoj  prepisah  jedan  rukopis  protežući 
se  na  patarene  bosanske,  četiri  važna  pisma  njekakova  Tro- 
girana  Ivana  Sobote  (Sobotić?)  na  jednog  Mletčana  protežuća 
se  na  bosansku  i  srbsku  povjestnicu,  izmed  kojieh  dva  su 
pisana  nješto  prije,  a  dva  odmah  poslie  padnutja  Carigrada, 
i  kojekakve  sitnarije  itd.  Isto  polazih  više  puta  bogatu  knjiž- 
nicu Barberinsku.  Sve  ostale  dane  n  jutro  od  9 — IIV2  radim 
u  augustinskoj,  a  po  podne  od  3 — 5  u  kasanateskoj  knjižnici. 
U  njih  excerpiram  za  našu  povjestnicu.  Kad  se  otvori  knjiž- 
nica vatikanska,  tad  ću  neumorno  cielo  vrieme  u  njoj  raditi, 
i  to  ljetos  većom  slobodom,  kako  me  jurve  osjegurahu.  Naj- 
prije pregledati  ću  sve  kataloge ;  te  izpisati  sve,  što  se  na 
slavensku  povjestnicu  ili  književnost  proteže  —  pa  onda  po- 
jedine spomenike.  Njeko  vrieme  zabavljat  ću  ^  se  prepisom 
Assemanovog  evangjelistara  za  koga  neda  mi  Safafik  mira. 
nego  da  se  obielodani,  ako  ne  inače,  na  trošak  bečke  akade- 
mije, koju  će  on  —  kako  mi  piša  —  na  to  sklonuti.  Prevra- 
tjajuć  tako  tiskane  knjige  naše  i  inostranske,  gdje  samo  mogu 
slutiti,  da  se  što  o  nas  nalazi,  ujedno  stare  listine  regestriram. 
Nije  mi  bilo  drago,  što  je  Pacel  iz  moga  privatnoga  lista  onaj 
poziv  u  Nevenu  sklopio ;  ja  bi  bio  htjeo,  da  ta  stvar  ostane 
u  kruzih  onih,  koji  se  s  našimi  stvari  zanimaju,  pa  da  me 
oni  podupiraju ;  a  i  poziv  bio  bi  za  javnost  inače  sastavio. 
U  Hrvatskoj  nitko  neima  toliko  listin,  ni  toliko  znanja  o  njih, 
koliko  vi.  nebili  mi  vi  išli  na  ruku  ?  Evo  kako  mislim :  listine 

jurve  dotiskane  imale  bi  se  dobro  regestrirati,  isto  tako  još 
netiskane  ali  od  manje  vriednosti.  One  pako,  koje  su  zname- 
nitije, imale  bi  se  ciele  tiskati.  Tiem  načinom  ovakva  regesta 
služila  bi  nam  takodje  za  diplomatar.  Ja  sakupili  više  listiu. 
do  sada  netiskanih,  a  sakupit  ću  ili  više,  kad  mi  dodje  red 
na  papinski  tajni  arkiv.  Vi  dajte  prepisati  per  extensum  zna- 
menitije listine,  a  ostale  sam  regestrirajte ;  th  bi  na  taj  način 
ovo  važno  djelo  za  našu  povjestnicu  mogli  skupa  sastaviti ;  a 
izdati  bi  ga  moglo  historičko  družtvo,  kad  bude,  da  bude. 
Sta  o  tom  mislite? 

Po  ovoj  osnovi  da  kako  nepreostaje  mi  vremena  za  pisati 
kakovu  poveću  ili  važniju  razpravu,  izim  ma  kakova  članka 
za  novine.  Neimam  vremena  ni  za  urediti  one  prepiše,  koje 
ljetos  po  ovdješnjih  knjižnicab  učinih ;  ni  za  sastaviti  imenik 
rukopisov  itd.  Medjuto,  ako  nebi  bilo  prekasno  za  5.  knjigu 
Arkiva,  moć  ću  vam  dogotovit  opazke  vrhu  Konstantina. 

0  Kloviu  dosta  se  popitak,  nebili  se  što  našlo  u  knjižnici 
Farnesa.  Ali  što  je  ovdje,  od  nikakve  nije  važnosti;  sve  je 
preneseno  u  Napulj.  U  vatikanskoj  ništa  nemogoh  naći;  jer 
ju  ljetos  ni  nemogoh  pobližje  proučiti.  Buduće  god.  nastat  će 
mi  pravi  nauk  u  njoj.  Ako  bi  se  štogod  našlo,  odmah  ću  vas 
izviestiti.  Po  otcu  8okčeviću  iz  Bosne  poslah  Agrikoline  prie- 
vode  natrag;  imao  ih  odpremiti  iz  Rieke;  zar  vam  poslao 
žudjene  snimke  jakinskieh  umotvorov?  ja  mu  je  bar  vruće 
preporučih.  Grof  Lukša  Gučetić,  koj  će  bit  sada  u  Belgiji, 
kad  se  u  Rim  \Tati,  namjerava  opet  razpisati  nagradu  za 
najbolji  prievod  iz  latinskoga.  Ili  bi  možebit  znali,  u  što  bolje 
mogla  bi  se  obratiti? 

Od  ožujka  do  onomadne  ležaše  na  dogani  smotak  s  diplomi 
za  me  i  za  Theinera  i  s  knjigami  za  ovoga. '  Bio  bi  ležao  i 
sada,  da  niesam  slučajno  nanj  nagazio  tražeći  smotak  s  knji- 
gami, koje  mi  prof.  Hattala  iz  Prage  posla.  Theiner  se  za- 
hvaljuje; mislim,  da  će  vam  brzo  pisati.  Ovo  vam  šaljem  ta- 
kodje zahvalnicu  na  družtvo.  —  Ja  mislim  tiskarnu  izplatiti, 
kad  se  drugi  odsjek  dotiska;  medju  to,  ako  bi  triebalo  izplatiti 
za  prvi  svezak,  obznanite  mi :  novci  leže  kod  mene. 

Prof.  Veber  i  Zeithammer  odputovahu  prošle  subote  put 
Napulja  i  radi  njih  niesam  mogo  raditi  do  12  dan. 


'  Arkiva  i.  knjige  nije  bilo. 

Ako  bi  došo  „glasnik  srbske  slovesnosti",  iz  volte  mi  ga 
poslati. 

Oprostite  na  brzom  pismu. 

Pozdravite  svoju  štovanu  obitelj  i  sletite  se 

vašega  štovatelja  i  sluge 
F.  B. 

PostscrijAum :  Malo  prije  bio  sam  s  ot.  Theinerom ;  vruće 
vas  pozdravlja ;  pisat  će  vam  ovieh  dan  i  poslat  svoje  djelo 
s  poveljami  protežućimi  se  na  Ugarsku  i  krajine  s  njom  njegda 
sdružene,  kojega  prva  knjiga  bit  će  ovieh  dan  dotištena.  On 
namjerava  dodati  povelje  iz  pap.  regest  za  historiju  Srbije  i 
Bosne.  Bit  će  nam  bar  posao  prekratjen ;  uzpalio  sam  ga  za 
naše  stvari. 

XXII. 

1858.   12.  studenoga.  U  Rimu. 
Veleštovani  gospodine ! 

Jedva  sada  mogu  vam  odgovoriti  na  vaše  meni  vazda  milo 
pismo  od  11.  listopada.  Evo  vam  šaljem  obećanu  razpravu 
o  „Konstantinu  Porphvrogeneti  glede  na  hrvatsku  i  srbsku 
povjest".  Ona  bi  bila  samo  prva  glava  povećeg  djelca;  nu 
pošto  neznam  hoću  li  moći  tako  brzo  iztraživanja  podobna 
nastaviti,  mislim,  da  će  biti  bolje,  da  se  samotna  izda.  Radite 
š  njom  što  i  kako  najbolje  znate.  Ako  ju  namieniste  Arkivu, 
a  vi  ju  tiskajte  u  Arkivu.  U  tom  slučaju,  zar  se  nebi  moglo 
otisnuti  posebno  kakvih  50 — 100  iztisak?  —  ja  bi  jih  na  ko- 
rist historičkomu  družtvu  odstupio,  da  jih  samo  njekoliko  meni 
daruje.  Ili  zar  se  nebi  mogla  odtisnuti  pored  Arkiva?  Bilo 
ovako  ili  onako,  naj  preče  jest  pitanje:  jeli  vriedi,  da  bieli 
sviet  ugleda?  hoćeli  našinee  zanimati"?  Ako  bude  sliedio  po- 
voljan odgovor  na  ova  pitanja,  tada  glede  izdavanja  radite 
.što  vam  se  vidi.  U  takovu  slučaju  drago  bi  mi  bilo,  da  pri- 
mite posvetu,  koju  vam  namienih.  0  svem  tom  očekujem  od 
vas  odgovor. 

Prem  do  sada  još  neprimih  iz  Senja  sviuh  novac  za  moje 
djelo :  ipak  dug  tiskarski  mogo  bi  namiriti.  Nu  scienim,  da 
se  tiskarna  može  uztrpiti,  dok  drugi  odsjek  izadje,  što  bi  imalo 

brzo  biti.  Tada  ću  nastojati,  da  sav  dug  što  skorije  namirim : 
jer  još  sam  neznam,  gdje  ću  tiskati  III.  odsjek.  U  Zagrebu 
neimate  još  glagoljice,  a  ona  će  triebati.  Nepreostaje  dakle, 
nego  ili  ćirilicom  nadomjestiti  glagoljicu,  ili  pako  dati  tiskati 
u  Pragi.  Vederemo. 

Glede  regest  niesmo  se  dobro  razumjeli.  —  Koncem  lipnja 
zatvori  se  vatik.  knjižnica,  te  praznuje  sve  do  sutra.  U  to 
vrieme  hodao  sam  stranom  po  inih  knjižnicah,  koje  glede  nas 
podpunoma  već  poznah,  stranom  pako  crpio  sam  regesta  iz 
starih  listin.  Regesta  ova  bio  sam  namienio  s  početka  svojoj 
vlastitoj  koristi",  jer  uvidjeli,  da  mi  treba  znati,  što  do  sada 
imamo  —  dogodilo  bo  se  ljetos,  da  sam  prepisao  listine,  koje 
su  već  tiskane.  Tko  može  držat  toliko  hiljad  listin  u  glavi. 
Regesta  će  me  u  tom  pomoći,  da  nespomenem  ine  koristi.  To 
napomenuh  jednom  Pacelu  u  prijateljskom  odpisu  moleći  ga, 
da  bi  mi  jih  i  on  u  Primorju  nabavio,  jer  znam.  da  još  onuda 
osobito  glagoljskih  listin  sjaset  leži.  A  moj  dobri  Pacel  u 
svojoj  gorljivosti  iz  mog  dopisa  skrpa  onaj  poziv,  što  bijaše 
u  Nevenu.  Da  Rim  nije  za  radnju  regest,  nego  za  prečije 
poslove,  to  vam  rado  dopuštjam;  ali  mogu  vas  uvjeriti,  da 
ću  —  budi  sa  vlastitim  požrtvovanjem  —  u  Rimu  tako  dugo 
ostati,  dok  glavnije  spomenike  neprepišem,  a  za  druge  ne- 
budem  znao,  gdje  leže;  da  se  mogu  činiti  prepisati.  Da  bi 
me  biskupi  naši  većma  podupirali,  da  kako  bilo  bi  bolje,  i 
većma  bi  posao  napredovao ;  th  bi  duže  takodje  ostao  u  Rimu. 
Ali  tako  povuć  ću,  dok  budem  mogo.  Meni  kanonikatska  platja 
nesluži  ni  pol  mjeseca;  a  druga  polovina?  za  to  ja  znam  i 
još  njeko  drugi.  Opet,  da  si  tražim  kakovu  službu  u  kan. 
zboru  itd.,  možebit  bi  sebi  većma  koristio ;  ali  o  književnosti 
nebi  bilo  tada  mnogo  spomena.  Bureaukratički  i  književan 
život  se  nekako  neslažu.  Kad  po  možnosti  poplienim  rimske 
knjižnice,  tada  namjeravam  izdati  tiskom  pod  naslovom  „Rim 
glede  na  slovjensku  književnost"  resultat  moje  radnje.  U  tom 
djelu  obielodanio  bi  važnije  spomenike,  ine  pako  naveo  crtimice. 

Dok  se  pako  ovo  dogodi,  zapovjedajte  sa  mnom;  gdje  mogu. 
rado  ću  pomoći.  Samo  prosim  za  uztrpljenje;  jer  ne  mogu  na 
sve  strane  odoljeti.  Vrlo  me  uzradovaste,  što  imate  priredjenu 
zbirku  listin  i  što  namjeravate  izdavati:  „Monumenta  histo- 
rica  Slavorum  meridionalium".  Jedno  i  drugo  bilo  bi  nam  od 
prevelike  koristi,  a  budu  li  mogo  rado  ću  vam  pomoći.  — 
Dopustite,  da  vam  ovom  prigodom  očito  odkrijem  želju,  koju 
vam  više  put  bjeh   naumio  izjaviti.    Ako  hist.  družtvo  neima 

toliko  novac,  da  bi  moglo  svako  ljeto  izdati  jednu  knjigu  Ar- 
kiva  i  sbirku  listin  ili  Monumenta:  tada  zar  nebi  bilo  probi- 
tačnije našoj  povjesti,  da  obustavi  za  njeko  vrienie  izdavanje 
Arkiva,  pa  da  oglasi  putem  tiska  ove  listine  i  Monumenta"? 
Po  mom  sudu  bilo  bi  mnogo  probitačnije.  Arkiv  jest  vrlo 
dobra  knjiga  i  nam  koristna.  Ali  nama  jest  naj  prije  neob- 
hodno  potrebito,  da  znademo,  što  imademo ;  da  poznamo  naše 
spomenike ;  tada  će  se  lasno  kritički  pretresti  i  učene  razprave 
nastupiti.  Pored  toga,  mnoge  razprave,  osobito  što  zasiecaju 
u  pitanja  po  vama  umno  postavljena,  opisi  geografični  itd. 
jesu  takove,  da  zanimaju  i  manje  izobražen  dio  našeg  obćin- 
stva.  t^  bi  lasno  mogle  se  obielodaniti  u  Nevenu.  Tiem  na- 
činom mogli  bismo  za  njeko  vrieme  biti  bez  Arkiva  —  ili 
pako.  ako  nije  inače,  Arkiv  odlučiti  za  takove  važnije  listine, 
ljetopise,  povjestnike  itd.,  bez  kojih  nemožemo  dugo  biti;  th 
u  njem  odstupiti  mjesto  samo  takovim  kritičkim  razpravam, 
koje  se  tiču  izvorov  za  našu  povjest.  —  Oprostite ;  ovo  jest 
moje  osviedočenje  —  molim  vas  uvažite  ga,  bilo  na  sjednici ; 
ako  ne  valja,  slobodno  ga  zabacite.  Vama  su  bolje  poznate 
naše  okolnosti,  negoli  meni.  Kod  nas  težko  bi  uspjeo  tko  sa 
sbirkom  listin,  koje  zanimaju  samo  historike;  a  koliko  jih  je 
u  nas  ?  dočim  historičko  družtvo  moglo  bi,  i  imalo  bi  najprije 
oglasivati  spomenike. 

Hvala  vam,  što  me  izviestiste.  da  madj.  akademija  Vran- 
čićeva  djela  odtisnu.  Takova  izviestja  draga  su  mi,  jer  me 
često  mimoidju;  prem  kod  Spithuvera  čitam  na  večer  sjaset 
časopisov  njemačkih,  francezkih,  poljski  Čas,  petrogradske  aka- 
demičke  ruske  novine  itd.,  inače  takodje  Przeglad  poznanski, 
ruski  vje.stnik  itd.  Molim  vas,  obznanite  mi  u  buduće  takodje 
znamenitija  histor.  djela,  koja  se  nas  tiču. 

Ciem  Theinerovo  ogromno  djelo  bude  gotovo,  odmah  ću 
vam  ga  poslati.  Bit  će  vrlo  važno.  On  vam  šalje  srdačni  po- 
zdrav. Tad  ću  vam  poslati  i  Pootenovu  knjižicu  i  još  koješta. 

Ovo  vam  Mančun  šalje  opis  svojih  većih  rezarij ;  jer  manje 
nehtjede  pobilježiti.  On  je  vrli  umjetnik,  a  bio  bi  još  dalje 
dotjeru,  da  se  nenpustja  u  sto  stvarij.  Štogod  vremena  oduzme 
mu  sbor  sv.  Jerolima;  što  prijatelji  i  obitelj  itd.  Nedavno 
njegov  prijatelj,  glasoviti  bakrorezac  i  direktor  brusseljske 
akademije  Calamatta  pomoćju  parižkih  lučbarov  pronadje, 
kako  se  mogu  rezbarije  obstrti  čelikovinom  (accajaggine),  da 
se  kod  tiskanja  nikada  neizglodju.  Prije  bo,  kako  vam  jest 
poznato,  snimke  utisnute  bile  su  savršene  prve  20 — 30,  a  iza 

500  posvema  slabe.  Sada  ovim  obretom  može  se  jib  vi^e  lii- 
Ijad  odtisnuti,  bez  da  posljednje  od  svoje  krieposti  išta  izgube. 
Calamatta  bivši  nedavno  ovdje  dobio  jest  privativu  za  10 
oodin.  Tajnu  povjeri  Mančunu,  koj  se  sada  tiem  bavi  i  s  obret- 
nikom  korist  dieli.  Evo  opet  nova  posla  I  U  naj  novije  doba 
rimska  vlada  na  svoj  račun  htjede  Mercuriu.  (Jalamatti,  Man- 
čunu i  Scliizziu  povjeriti  za  urezati  njeke  Raphaelove  fresche. 
Mančunu  opredieljeno  bi  „izbavljenje  iz  tamnice  sv.  Petra", 
za  taj  posao  dobio  bi  5000 — 6000  škudov.  Kad  je  bila  stvar 
skoro  ugovorena,  preminu  direktor  vladine  calcogralie  —  pa 
je  sva  stvar  obustavljena  za  njeko  vrieme.  0  tom  imao  vam 
govoriti  prof.  Veber.  Sto  se  u  buduće  sluči,  pisat  ću  vam. 

Snimak  nepoznate  ženske  u  kampidoljskom  muzeju  će  vam 
ipak  Mančun  na  skoro  priskrbiti ;  isto  ine  naručbine.  Javljam 
vam  radostnu  viest,  da  već  poče  urezavati  vatik.  sliku  sv. 
Petra  i  Pavla  sa  slovj.  nadpisom;  bit  će  valjda  gotova  do 
uzkrsa,  jer  si  uze  pomoćnika.  Bit  će  urezana  na  crno:  ko 
što  sve  snimke  starih  slik.  Rado  bi  ju  komu  posvetiti,  ali 
komu  ■?  zar  Strossmaveru  ?  Ja  sam  shodne  korake  učinio,  da 
se  od  ovdješnjih  vještakov  procieni  njezina  starina;  pošto  ju 
počeše  već  navadjati  u  paleografii.  Na  tjedan  znat  ću  što  stal- 
noga. Možebit  ću  pokušat,  da  ju  procieni  accademia  di  s. 
Luča,  ovo  vrhovno  sudište  u  umjetnosti.  Gagliardi  postade 
ljetos  članom  njezinim,  što  se  kod  umjetnikov  cieni  ko  što 
kod  svetjenstva,  kad  koj  kardinalom  postade. 

Sbilja,  da  nezaboravim.  Glasoviti  aquarehsta  rimljan  Flo- 
ridi, koj  namjerava  u  Rusiju,  onomadne  mi  reče,  da  u  sbirci 
municipalnoj  u  Genui  nedavno  ukazalo  mu  se  malo  prije  kup- 
ljen rukopis  s  krasnimi  miniaturami  našega  Klovia,  koje  su 
povadjene  iz  djel  Rafaelovih  i  tvorin  drugih  njegovih  suvre- 
menikov.  Pobližje  nije  mi  znao  ništa  kazati.  Jeli  vam  poznato 
ovo  djelo  Klovievo  ? 

Šaljem  vam  takodje  poziv  Distalerin.  Odgovorte  nanj  ne- 
posredno ili  kroz  mene.  Akademije  rimske  dolikuju  mnogo 
našim  slovjenskim  družtvam  u  Austriji.  Vlada  se  za  njih  ništa 
nebrini.  Medju  to  quiritska  akademija  spravlja  se  na  ogromne 
poslove.  Umnih  sil  imade  dost;  broji  bo  za  članove  najveće 
muževe  Italije  i  mnoge  inostrane.  Ali  materialne  sile?  —  Rado 
bi,  da  ja  poduzmem  životopis  Sixta  V.,  za  koga  da  kako 
ovdje  bi  imao  ogromna  gradiva.  Vidit  ću.  S  vremenom  čitat 
ćete  moje  dissertacije  u  akademiji.  Naj  prije  nastojim  Talijane 
upoznati  s  duševnim  životom  Slovjenstva:  i  to  predočujem  ga 

u  cjelokupnosti.  Tad  će  imati  pred  njim  respekt.  I  takovi 
posli  otimlju  mi  koj  sat.  Ali  su  veoma  koristni. 

Jučer  bio  jest  pokopan  Ivan  Torlonia.  član  našega  hist. 
družtva.  KSteta  za  toga  mladoga  čovjeka. 

Evo  prostor  lista,  doba  kasno  noći  itd.  zahtieva.  da  za- 
ključim ove  redke,  čekajući  željno  na  vaš  odgovor.  Pozdravlja 
vas  Gučetić,  Mančun  i  moji  sudruzi  itd. 

vaš  štovatelj 
F.  B. 

XXIII. 

185'J.   16.  veljače.  U  Rimu. 
Blagorodni  gospodine! 

Xa  vaše;  premilo  mi  pismo  od  16.  I.  t.  g.  uztezah  se  do 
sada  odgovoriti,  jer  vas  htjedoh  jedniem  mahom  o  njekih 
stvarih  izviestiti.  Dopustite  indi,  da  vam  najprije  odgovorim 
na  pomenuto  pismo : 

Veoma  se  uzradovah,  što  se  slažete  s  mojimi  misli  o  Kon- 
stantinu  Porphjr. ;  pače  slažete  se  i  ondje,  gdje  mislite,  da 
se  ja  s  vami  neslažem  t.  j.  glede  na  topografični  prostor, 
koga  bio  bi  zauzeo  srbski  narod  u  VII.  vieku.  Ja  sada  ne- 
imam  pred  sobom  rečenu  razpravu;  jer  neimam  toliko  vre- 
mena, da  bi  ju  bio  mogu  prepisati;  ali  se  dobro  sietjam.  da 
sam  u  njoj  na  više  mjestih  tvrdio,  da  Konstantin  mieša  poli- 
tičku Hrvatsku  i  Srbiju  svoje  dobe  s  prostorom,  kojega  oba 
naroda  posjedoše  došavši  u  Illyrik.  Isti  Konstantin  dade  mi 
povod,  da  potražim,  jedali  nije  hrvatski  narod  njegda  imao 
Bosnu  i  jedali  ju  odmah  iz  početka  ne  naseli.  Pošto  se  u  toj 
razpravi  nehtjedoh  odmaknuti  od  Konstantina,  nehtjedoh  se 
upuštjati  ni  u  pitanje :  jedali  nije  hrvatski  narod  i  Dalmaciju 
izpod  Cetinje  rieke  bio  posjeo,  koja  bijaše  za  Konstantina  raz- 
dieljena  na  županije,  što  samostalne,  što  Srbiji  podčinjene?  I 
ja  sam  toga  mnienja  od  davna  bio,  da  se  i  u  one  strane  naš 
narod  naseli;  ali  u  riešenje  ovoga  pitanja  upustit  ću  se  pri- 
godom iztraživanja  u  kritičnu  vriednost  hrvatskoga  Ijetopisca 
i  popa  Dukljanina.  Ovi  pisci  živući  u  onih  dolnjih  stranah 
znat  će  nam  kazati:  šta  je  isti  narod  govorio,  kojega  li  ple- 
mena bijaše.  Dakle  —  ja  htjedoh  u  Konstantinu  ono  pitanje 
samo    mimoići:  jer  mi   se  vidilo   prerano   riešiti  ga,    dok   ne 

čujemo  koga  staroga  zemljaka.  Meclju  to  slobodno  izpravite 
koju  rieč  ili  stavku,  ako  bi  se  tobož  opirala  ovomu  momu 
osviecločenju  i  Inidućemu  dokazivanju. 

Odavle  ćete  takodje  zaključiti,  zašto  nenavedoli  u  tablici 
hrvatskih  velikih  županov  Ljudevita  etc. ;  jer  htjedoh  samo 
popuniti  Konstantina,  koj  navadja  samo  srbske  i  dalmatinsko- 
hrvatske  vladare;  te  eno  onom  tablicom  htjedoh  temelj  si 
metnuti  za  iztraživati  u  smjesi  raznolikih  županov  i  knezov 
navedenih  od  naših  domaćih  Ijetopisac  bar  kakav  red :  za 
imati  dakle  kakovu  historičnu  osnovu. 

Dalnje  iztrage,  budete  li  dozvolili,  prirediti  ću  za  historički 
časopis,  koga  naumiste  izdavati  i  komu  se  od  srca  veselim, 
obećajuć  mu  najrevniju  podporu.  Po  mom  mnienju  imao  bi 
se  taj  časopis  izdavati  u  svezcih  3.  4.  6.  itd.  put  na  godinu ; 
za  znanstvena  iztraživanja  nije  dobro,  da  časopis  svaki  tjedan 
ili  u  komadih  razdrobljenih  izlazi.  Dobro  bi  bilo.  da  se  bar 
četiri  put  na  godinu  izdaje.  Isto  tako  scienim,  da  bi  bilo  bolje, 
da  u  buduće  Arkiv  bar  dva  put  u  dvih.  bilo  i  manjih  svezcih 
obnaroduje  se ;  naši  zemljaci  su  takovi,  da  bi  radje  čestje, 
bilo  i  manjega  obsega  u  ruke  štogod  dobili  Da  kako  vam 
su  bolje  sve  zapreke  poznate  nego  li  meni ;  a  znam  takodje, 
da  vam  uredjivanje  dosta  trnda  zadaje;  ali  šta  ćete  kad  je 
hist.  družtvo  na  vas  spalo ;  a  da  ga  vi  pustite,  neznam  što 
bi  bilo  iz  njega?  Svu  našu  književnost  nosi  njekoliko  glav 
s  požrtvovanjem  bez  primjera.  Malo  je  dobrieh  pisac ;  a  još 
manje  štilac.  Dok  bude  ovako,  naša  književnost  stati  će  nam 
uviek  na  umoru ;  ni  živa  ni  mrtva.  A  bit  će  dotle,  dok  se 
broj  čitatelj  ne  umnoži.  Nu  kako?  Kad  na  to  pitanje  pomi- 
shm,  groza  me  hvata.  Ponašamo  se  s  tolikih  miliunov;  pa 
nas  nije  ni  miliun,  koji  gojimo  jednu  književnost.  Razdrobljeni 
smo  u  dvie  azbuke;  što  je  naša  najveća  tuga  i  žalost.  Nas 
latinj ako v  jest  malo;  a  svi  se  ni  neprenusmo.  Dalmacija  spava; 
ona  se  radje  nasladjuje  talijanštinom  negoli  naštinom:  pa  će 
se  brzo  i  Dubrovnik  odmetnuti.  0  Bosni  ni  spomena;  hrvatska 
i  slavonska  krajina  za  nas  kao  drugi  sviet;  pa  što  možemo 
mi  kukavci  provincialci  ?  Borit  ćemo  se  dok  možemo,  ali  po- 
bjedi slabo  se  nadati  —  pa  ako  nam  sudjeno  kako  narod 
izčeznuti;  da  bar  kakovu  uspomenu  za  nama  ostavimo;  da 
se  bar  o  nas  više  bude  znalo,  nego  li  mi  sada  znamo :  tko 
bijahu  stari  Illvri?  Ni  o  srbskoj  budućnosti  neobećivam  si 
mnogo.  Srbski  narod  jest  doduše  elastičniji  od  hrvatskoga,  ali 
i  on  .sve  što  se  tobož  više  civilizira,    sve  više  gubi  svoju  ori- 

ginalnost  —  mi  Jngoslovjeni  obično  preskočismo  iz  narav- 
skoga  stanja  na  lilistarstvo.  Nikada  nemogosmo  constituirati 
se  kano  narod  slovjenski.  Drugi  vele :  krivi  su  inostranci :  a 
ja  velim :  i  oni  nješto,  a  mi  najviše.  Da  kako :  inostranac 
svagdje  nastoji  otrti  značaj  narodni  i  assimilirat  ga  u  svoj  ; 
ali  uzmaknut  će  se,  čim  nagazi  na  svojski  odpor.  Nespomi- 
njać  velikih  narodov,  vidimo,  kako  se  malen  madjarski  narod 
opira  svakoj  assimilaciji.  Onaj  narod,  koga  „mi  sinci  ilirskog 
plemena"  htjedosmo  pretočiti  u  slavjanski  živalj  ! !  I  dočim  će 
on,  bude  li  tako  uztrajao,  nadjačati  Slovjene  u  Ugarskoj 
živuće. 

Iza  ovoga  excursa  nastavljam  odgovor  na  vaš  cienjeni  list. 

Više  slikarov,  navlastito  Poljakov,  popitah  za  Radonića,  ali 
neumjedoše  o  njem  ništa.  Za  tim  obratih  se  na  policiju.  Či- 
novnik Kotoranin  Mavrović  pregleda  sve  zapisnike,  te  mi 
iz  vješti:  „Radonich  Francesco  di  Trieste  di  anni  72,  arrivo  a 
Roma  li  10.  Maržo  1857,  e  parti  per  Firenze  verso  la  tine 
di  Maržo  1857  accompagnato  da  certa  Rosa  Brizi,  nata  di 
Loreto".  Očevidno  da  taj  imenjak  Radonić  nije  od  vas  napo- 
menuti „mladi  srbski  slikar,  rodom  iz  Novog  sada".  Zar  nije 
isti  slikar  putujući  u  Rim.  ostao  gdje  drugdje  n.  pi;.  u  Mletcih, 
Firenzi  itd.,  te  će  kašnje  uputiti  se  u  RimV  To  bi  imali  znati 
Novosadjani,  dopisuje  li  s  ikojom  živom  dušom.  Medju  to  izvie- 
stit  ću  vas,  ako  što  o  njem  doznam: 

Kukava  Frankopanska  porodica,  kad  je  spala  na  takove 
ogranke !  Sadašnji  Barone  Trasmondo  Frangipani  jest  prof. 
ranarstva  na  rimskom  sveučilištu.  Bio  jesam  ii  njega;  bijaše 
mu  veoma  drago.  Nii  njega  ganii  interes,  da  iztražujete  po- 
rodicu Frankopanov.  On  najme  našega  cara  umoli,  da  bi 
ga  izvolio  uvrstiti  med  grofove  carstva,  i  povratiti  mu  koje 
Frankopansko  imanje!  Od  obitelji  Frankopanske  nepusjeduje 
nikakove  listine.  Nacrt  o  slovj.  naselbinah  u  moliskoj  kneže- 
vini obeća  nam  nabaviti. 

Prof.  Hatalla  u  Pragi  pozivlje  se  na  sliku  sv.  Petra  i  Pavla 
govoreći  o  glagoljici  i  ćirilici.  On  ju  navadja  kao  na  ponaj- 
stariji  spomenik  ćirilicom  pisan.  Prošli  tjedan  bijah  s  Man- 
čunom  i  jednim  prof.  slikarstva  još  bolje  razgledat  ju.  Taj 
prof.  misli,  da  ima  biti  starija  od  dol)e  Karla  Velikoga ;  dakle 
.starija  od  IX.  vieka;  nu  da  imaše  biti  prenaslikana  (ritoccata). 
Ali  pošto  je  staklo  vrlo  prašno,  a  sada  kaptol  na  tu  sliku 
kroz  nas  pozoran  učinjen,  namierava  je  očistiti:  još  jednom 
podjedno  razgledati  će  ju.  Kad  konačan  sud  taj  vještak  izreče, 

opet  ću  o  njoj  štogod  napisati,  budi  u  vašem  novom  časopisu, 
izadje  li  medju  to.  ili  u  kom  inom. 

Djela  Theinerova  I.  knjiga  već  je  od  davna  gotova,  u 
kojoj  listine  dopiru  do  u  drugu  polovinu  XIV.  vieka:  ali  nt*- 
imajući  dost  izlivenih  brojev.  pošto  ju  tiska  u  svojoj  maloj 
tiskarni,  nije  dogotovio  kazalo.  Medju  to  jurve  ovih  dan  bit 
će  posvema  gotovo;  a  jučer  susretnuvši  se  sa  mnom  reče:  da 
će  mi  ju  ovih  dan  poslati,  umolivši  me  da  vas  od  njegove 
strane  uz  vrući  pozdrav  uprosim.  da  bi  izvolili  sakupiti  više 
predplatnikov.  Ciena  biti  će  samo  15  franak.  Ciem  se  "^Temena 
dočepa,  pisati  će  vam  sam.  Kad  knjigu  malko  razglednem, 
napisat  ću  u  koj  naš  list  kratku  recensiju  i  dozvolite  li  na- 
pomenut ću,  da  se  na  vas  obrate,  koji  bi  ovo  za  nas  važno 
djelo  rado  imati,  koje  u  dvih  sliedećih  knjigah  izcrpit  će  sve, 
što  se  nahodi  u  pap.  regestih  za  povjest  ugarsku,  hrvatsku, 
srbsku  itd.  Rado  bi  znati,  hoćete  li  počekati  ovu  knjigu,  da 
vam  ju  po  biskupu  Strossmaveru  pošaljem.  koj  će  uzkrsovat 
u  Rimu,  ili  da  vam  ju  pošaljem  odpravnikom  do  Trsta,  a 
odanle  brzovozom.  —  Pošto  pošiljanje  knjig  poštom  mnogo 
stoji,  uredio  sam  s  rimskim  spedicionerom  Fidviom  Caldaniom 
(dirimpetto .  alla  dogana  di  Fera  Xo.  38\  da  mi  se  mogu  knjige 
nanj  pošiljati  kroz  trštjanskoga  špeditera.  Giacoma  Planchera. 
s  kojim  isti  Caldani  stoji  u  savezu.  Zato  što  budete  imali  za 
mene  u  buduće,  pošljite  diligencom  ili  kakvom  drugom  pri- 
likom u^Trst  na  Planchera  s  opazkom.  da  bi  taj  isto  poslao 
u  Rim  na  Caldania.  Tiem  putem  i  ja  ću  pošiljati  na  vas :  ako 
želite  počet  ću  s  Theinerovim  djelom.  i\Iedju  to  pojedine  knjige, 
kao  n.  p.  svezke  svoga  izvrstnoga  riečnika  mogli  biste  poslati 
i  poštom  u  nakrst,  ako  u  Austriji  takove  pošiljke  na  pošti 
primaju.  Xebude  li  pako  Arkiv  dotiskan  do  ožujka,  tad  ga 
možete  izručiti  g.  Mlinariću,  da  mi  ga  sa  sobom  donese.  Isto 
tako  ako  bi  jedared  došo  naručeni  od  davna  Glasnik  srbske 
slovesnosti. 

Onomadne  govorah  s  prof.  Henzenom  tajnikom  ovdješnjega 
k.  pruskoga  archeologičkoga  družtva,  u  koje  i  ja  uslied  po- 
ziva naročitoga  stupili.  Dao  sam  mu  posliednju  knjigu  Ar- 
kiva:  budu  mu  veoma  dragi  rimski  nadpisi,  koje  Vrković 
priobći.  Mi  se  vidi,  namjerava  na  skoro  o  njih  progovoriti  u 
kiijoj  sjednici:  ove  se  obdržavaju  svakoga  petka.  Ka  moj 
prt'dlog  rado  bi  stupiti  u  saA'^ez  s  našim  jugosl.  družtvom. 
Reče  mi.  da  njeko  vrieme  pošiljaše  g.  Sabljar  Arkiv.  S  toga 
ako  l)i  želili  stupiti  u  savez  s  ovim  družtvom.  odgovorite  i  u 

svoje  vrieme  rečenim  putem  pošljite  družtvene  knjige.  Zamje- 
nito  poslat  će  isto  družtvo  svoj  vrlo  važan  časopis.  Pače  — 
vrlo  bi  nam  koristilo,  da  važnije  nadpise  itđ.  amo  pošljete, 
gdje  bi  se  iztraživali  i  u  Bulletinii  priobćivali.  Tiem  bi  gra- 
divo za  našu  povjest  raslo.  Doisto  vriedno  bi  bilo,  da  se  malko 
više  pobrinemo  za  rimsku  dobu  naše  povjesti.  Pošto  rimska 
povjest  u  novije  doba  gorostasne  korake  učini,  a  u  nas  izko- 
palo  se,  osobito  u  Dalmaciji,  više  zanimivih  nadpisov,  našlo 
se  više  novac  itd.,  politično,  juridično,  nabožno  itd.  stanje 
domovine  prije  doSastja  hrvatskoga  i  srbskoga  naroda  moglo 
bi  nam  biti  mnogo  bolje  poznato,  nego  li  Katančiću,  Blažko- 
vidn.  Lučiću,  Farlatu  itd.  Na  ovaj  dio  povjesti  imali  bi  veću 
pozornost  obratiti;  jer  nam  jest  neobliodno  potrebit  za  protu- 
mačit  si  duševan  život  našega  naroda  u  srednjem  vieku.  Rimska 
prošlost  jest  vez  za  našu  slovjensku  povjest.  Ako  bog  da  i  o 
tom  njeke  misli  u  vašem  časopisu,  koga  željno  očekujem.  — 
Drago  bi  mi  bilo,  da  uvrstite  med  naše  počastne  člane  ov- 
dješnje  arkeologe :  dra.  Henzena.  dra.  Brunna  i  Rossia.  Svi  tri 
su  izvrstni  i   učenomu  svietu  dovoljno  poznati. 

0  mojih  njekih  obretih  u  svoje  vrieme,  jer  se  ne  dadu  sti- 
snut u  prostor  prijateljskoga  dopisa.  S  prepisom  Assem.  Evan- 
gjelistara  bit  ću  na  skoro  gotov.  Tada  ću  svom  silom  prepi- 
sivati spomenike  za  našu  povjest  u  knjižnici  vatik.  Kamo 
sreće,  da  imam  koga  pomoćnika ;  bar  da  prepiše,  što  mu  zabi- 
lježim. Ali  tako  sve  s;im  radim  bez  svake  i  naj  manje  pomoći. 

Gučetić  je  onomadne  pogibeljno  bolovao ;  sad  mu  nješto 
bolje,  ali  će  ići  u  Porto  d'  i^nzo,  da  malko  zrak  promieni.  I 
zanj  pošljite  po  jedan  iztisak  I. — II,  svezka  vašega  Slovnika. 
isto  tako  rado  bi  imati  I.  Leptira. 

Oprostite,  što  vam  tako  grdo  pišem,  jer  u  hitnji  pišem  ne- 
imajući  vremena.  Imao  bi  vam  još  koješta  pisati;  ali  jedna 
misao  iztjera  drugu.  Drugom  prigodom  drugo.  U  pokladah 
se  dobro  zabavljajte,  ne  toliko  sebe  radi,  koliko  naše  stvari 
radi.  Nastojte,  da  se  narodni  duh  u  život  i  u  iste  zabave 
uvuče  ;  ma  po  koj  arak  i  manje  napisali.  Ako  nam  se  sviet 
otudji.  s  bogom  pisarenje.  —  Pozdravlja  vas  grof  Gučetić, 
Mančun,  Benzun  itd. 

Pozdrav  i  poklon  vašoj  vriednoj  obitelji,  gg..  Bogoviću, 
Vukotinoviću,  Demetru  i  ostalim  našincem.  Da  ste  zdravo  i 
posietite  svojim  pismom  što  skorije 

vašega  štovatelja 
F.  B. 

XXIV. 

1859.  2S.  svibnja.  U  Rimu. 

Blagorodni  gospodine  i  prijatelju  ! 

Pomislite  si,  zašto  vam  tako  dugo  nepišem.  Dol)ro  znate, 
da  početkom  travnja  podjoh  u  susret  do  Jakina  našemu  pre- 
dobromu biskupu  Strossmaveru,  te  za  njegova  bavljenja  u 
Rimu  bijah  vazda  uz  njega  i  s  njim,  toli  kada  činjaše  obične 
posjete,  koli  kada  razgledavaše  rimske  starine,  a  inače  kod 
kuće  nastojasmo.  što  ugodnije  sate  priskrbiti  mu.  Krom  toga, 
pošto  on  neimaše  vremena,  a  ja  se  s  njegovimi  misli  posvema 
slagah,  bilo  mi  je  njeke  stvari  sastavljati  i  pisati  u  njegovo 
ime.  Imenito  sastavismo  poveću  Promemoriu  za  samoga  papu 
glede  na  narod  slovjenski  u  obće,  a  jugoslovjenski  napose, 
kako  bi  imala,  ga  rimska  stolica  njegovati,  Sto  bi  imala  uči- 
niti glede  na  slovjensku  liturgiju  obojega  obreda  i  glede  na 
novo  izdavanje  liturgičnih  knjig,  što  za  odgojivanje  narod- 
noga svetjenstva  i  ostala  ina,  kako  vidite  za  crkvu  i  za  naš 
narod  vele  važna  pitanja.  Ova  Promemoria,  da  kako  latinski 
pisana,  bi  vas  zanimala ;  s  toga,  čiem  uzmognem,  prepišem 
vam  ju  i  pošljem.  Mogu  vas  uvjeriti,  da  Strossmaver  svojom 
izkrenostju  i  vještinom  ovdje  veliku  pozornost  probudi  i  da 
sam  sv.  otac  naloži  tajničtvu  državnomu,  da  se  njegova  Pro- 
memoria bez  oklievanja  u  pretres  uzme.  i  koliko  je  možno 
oživotvori.  I  doisto  sada  se  nješto  radi,  te  sam  i  ja  njeke  po- 
slove dobio.  Jedino  je  šteta,  što  biskup  imade  brzo  otići  radi 
nastavšega  rata;  jer  on  kano  biskup  imade  veću  snagu,  nego  li 
kanonik  siromašni  sv.  Jerolima.  Trebalo  bi,  da  tko  od  nas 
dodje  do  veće  časti,  s  koje  mogo  bi  čvrstje  i  uspiešnije  go- 
voriti, te  jedino  radi  toga  drago  bi  mi  l)ilo,  da  ili  ja  ili  koj 
domoljubni  našinac  postane  iVuditorom  s.  Rotae,  za  što  kako 
znate  radi  se  o  meni  u  Beču,  ali  mislim,  iz  te  muke  nebude 
hlieba,  prem  bi  u  Rimu  svim  drago  bilo  i  sve  bi  učinili,  da 
to  jedino  od  njih  zavisi.  Moja  književna  djelatnost  bi  malo 
ili  ništa  trpila ;  jer  kao  Auditor  nebi  imao  inoga  posla,  do 
pregledavati  dotične  parnice  i  sud  izreći,  a  svu  pisariju  itd. 
vode  odvjetnici  i  pisari.  —  Guste,  da  Strossmaver  prikaza 
nam  20.000  f.,  doisto  velik  dar,  ali  samo  primaknusmo  se 
s  njim  k  svrsi;  nu  još  je  nepostigosmo.  Uzmite  bo  1000  f. 
kao  godišnju  kamatu,    te  razdielite   med  sedmero  nas,    koliko 

clodje  na  svakoga"?  Zato  Strossmaver  obeća,  da,  ako  ne  prije. 
o  tom  povede  govor  na  pokrajinskom  saboru  u  Zagrebu  i 
nada  se,  da  nam  i  Haulik  i  kaptol  zagr.  svoje  pokloni.  Cieni 
se  malo  pokrpamo,  otvorili  bi  kolegij,  te  bi  uzeli  takodje  bar 
dva  mladića,  da  se  ovdje  umjetnosti  uče;  Strossmaver  obeća 
za  to  posebnu  podporu.  Na  taj  način  postao  bi  naš  narodni 
zavod  koristan  narodu,  inače  ostane  nam  neplodan,  ko  što 
mnogi  ini  po  našoj  žalostnoj  otčičbini. 

Sada  na  književno  polje.  Najprije  vam  zahvaljujem  na  po- 
slatom  mi  daru  t.  j.  drugom  svezku  vašega  sbornika,  Leptira 
i  popisa  rukopisov.  Vi  mi  valjda  zamjeriste,  što  vam  još  ne- 
poslah  ni  popunu  rečenoga  popisa,  ni  listine  za  regesta  itd. 
Evo  vam  razloga.  Ja  sam  našo  u  novije  doba  i  svaki  dan 
više  nahadjam  u  rimskih  knjižnicah,  a  navlastito  u  vatikanskoj 
toliko  rukopisov,  za  nas  manje  više  važnih,  da  mi  trielm  po- 
čekati  priobćiti  njihov  popis,  dok  im  se  bližnje  koncu  nepri- 
maknem.  U  barberinskoj  knjižnici,  gdje  mi  s  velikim  trudom 
podje  za  rukom  tandem  aliquando  dočepati  se  kataloga,  po- 
bilježili više  rukopisov.  Ovdje  sravnah  takodje  hist.  salonit. 
Tome  arcidjakona  netiskanu  s  tiskanom,  dodatke  i  raznosti 
izpisah;  te  ću  vam  je  priobćiti,  kada  vam  kritički  sud  o  To- 
minu  djelu  priobćim  budi  za  taj  vaš  novi  hist.  časopis  in  spe. 
budi  za  Arkiv.  Med  ostalimi  nadjoh  vrlo  krasni,  s  miniatu- 
rami  nakrašen,  na  pergameni  s  lombardskimi  pismeni  pisan 
hrvatski  molitvenjak,  kako  mislim  iz  XIV.  vieka,  ako  ne 
stariji.  Jezik  jest  naredan,  t^  mi  sadašnji  pisci  mogli  bismo 
se  iz  njega  učiti  ga.  Dojdući  četvrtak  (jer  samo  po  četvrtcih 
jest  knjižnica  otvorena)  proučim  ga  pobhžje,  a  vriedno  bi 
bilo,  da  ga  tko  izdaje ;  jer  mislim,  da  neimamo  za  sada  tako 
stara  i  tako  liepa  mohtvenjaka.  Šta  vi  mislite?  bih  ga  htjeo 
koj  zagreb.  knjigar  izdati?  U  vatikanskoj  knjižnici  svaki  dan 
širje  polje  mi  se  otvara.  Iza  velikim  trudom  pi"episana  gla- 
goljskoga evangjelistara  svakojakim  vijuganjem  i  moljakanjem 
dobili  riedku  sreću,  da  mogu  u  vatik.  kataloge  rukopisov  za- 
viriti. Počeli  s  naj  starijim  t.  j.  s  onim,  u  kojem  jesu  ruko- 
pisi vatik.  oddjela.  Posliedak  nadkrili  mi  svaku  nadu ;  već 
dosada  pobilježih  do  trideset  rukopisov,  iz  med  kojih  većina 
posvema  jest  nepoznata.  Osobito  za  povjest  Patarenstva  i 
Bogomilstva  njeki  budu  vele  važni.  Njeke  jurve  pregledah  i 
izcrpih  ili  izpisah ;  a  druge  malo  po  malo.  U  obće  s  prvim 
Custosom  nadbiskupom  San-Marzanom,  meni  vele  oddanim. 
ima  biti  se  jako  opreznim  ;  netrieba  ga  odviše  mučiti ;  te  samo 

u  svoje  doba  nategnuti.  S  toga  docljem  malo  kašnje,  ali  je- 
dino na  taj  način  svakako  do  svrhe  t.  j.  da  saznadem,  što 
je  za  nas  u  tom  blaženom  Vatikanu.  Prije  dva  dana  umolili 
ga,  da  bi  izvolio  sa  mnom  pogledati  u  novije  kataloge  vatik. 
oddjela;  što  i  je  li  što  od  našega  Lučića  i  Gradića  Stjepana, 
pošto  slutili,  da  bi  od  ovoga  mogla  biti  zaostavština  njegova, 
ostavljena  knjižnici  vatik.  Na  moju  najveću  radost  nada  i 
slutnja  me  neprevari;  jer  pod  nadpisom  „Lucius  Joannes" 
nadjosmo  ubilježena  tri  kodeksa,  a  pod  „Grradi  Steph."  osam- 
naest^ da  kako  bit  će  poznatih,  liit  će  i  u  Miseellaneih  od 
manje  vriednosti.  Danas  uzeli  God.  6919.,  u  kojem  uz  pisma, 
dopise,  epitaphia  itd.  Gradića  jest  jedna  dissertatia  kratka 
Lučićeva  o  llljriku,  inače  od  manje  važnosti.  Ostalo  još  ne- 
pregledah.  U  ostalih  trih  Lučiće  vili  kodeksih  slutim,  da  će 
biti  ili  njegovo  djelo  „De  regno  Dalmatiae",  ili  material  nanj 
spadajući.  Uza  sve  to  jesam  tek  na  početku  svoga  iztraži- 
vanja,  a  s  ovom  gospodom  trieba  po  lagahno.  Dakle  kako 
da  vam  u  tih  okolnostih  popunim  vaš  popis  rukopisov,  koga 
inače  velikom  radostju  pregledah,  kada  novi  obreti  jesu  na 
vratili  ? 

Za  vaš  bosansko-srbski  diplomatar  pošljem  vam  takodje 
njekoliko  listin,  prem  ih  imam  malo,  koje  nebi  bile  poznate; 
a  scienim,  da  latinskih  nepoznatih  u  obće  jest  malo.  Ja  bijah 
ih  njekoliko  izpisao  iz  papinih  regest;  ali  pošto  ih  Theiner 
namierava  izdati,  te  se  već  tištu,  zašto  vam  jih  pošiljati  u 
rukopisu '?  Onomadne  prepisah  iz  Cođex  vatik.  3921. :  jedno 
pismo  Andrije  Veneria  kneza  spljetskoga  na  Christofora  Maa- 
rocena  dužda  mljetačkoga ,  jedno  „regine  Mare  olim  regis 
Stephani  alo  honorabili  .  .  .  vovvoda  Ivaniš",  dva  republike 
dubrovačke  na  istoga  Ivaniša  Vlatko  vica  i  na  poklisara  Ni- 
kolu Gundulića.  Sva  četiri  pisma  jesu  pisana  g.  1463.  i  pro- 
težu se  na  tielo  sv.  Luke,  bivše  u  Jajcu,  te  je  u  njih  njeko- 
liko podatkov  za  bosansku  i  srbsku  povjest.  Mislim,  da  niesu 
poznata.  —  Da  —  je  li  vam  poznata  parnica,  koju  imadijaše 
Simun  Bakač  biskup  zagrebački  sa  čazmanskimi  dominikani 
(„Ordinis  praedicatorum  s.  Mariae  Magdalenae")?  i  nju  nadjoh 
u  God.  Vat.  3924.  Parnica  biskupa  Trogirskoga  Salinguera 
s  obćinom  trogirskom,  o  kojoj  mi  pisaste  po  Lucievih  „Me- 
morie  di  Traii"  bijaše  mi  iz  vat.  kodeksa  poznata.  Nješto  iz- 
pisii  Farlati,  a  nješto  nije  poznato;  ali  je  sve  per  longum  et 
latum.  Nalazi  se  najme  u  izvornom  dnevniku  kardinala  Gen- 
tilisa,    u    kom  je  po    njegovu  bilježniku    sve  opisano,    što    on 

učini  u  Dalmaciji,  Hrvatskoj  i  Ugarskoj.  Iz  istoga  dnevnika 
Theiner  izpisa.  što  se  Ugarske  tiče.  i  priobći  u  svojih  „Monu- 
menta Hungariae",  koja  vam  preporučam,  da  ih  podupirate; 
jer  on  namjerava  na  ponuku  Strossmajerovu  u  posebnoj  knjizi 
obielodaniti  iz  tajnoga  vatik.  arkiva  Hstine,  izviestja  itd.  pro- 
težuća  se  na  Jugoslovjene.  0  tom  se  baš  sada  dogovaramo. 
Izruči  mi  jednu  hstinu  baš  malo  prije,  hrvatskim  jezikom 
pisanu,  koju  imao  bi  polatiniti,  ali  bi  se  i  naški  odtisnula. 
Dakle  i  ovdje  uztrpljenje ;  kada  budete  blizu  za  tisak  diplo- 
matara  pripravni,  ili  sam  vam  prepišem  njeke  listine,  ili  činim 
ih  prepisati.  Nii  dopustite,  da  vam  svoje  mnienje  i  svoju  želju 
izrečeni  o  vašem  željno  izčekivanom  diplomataru.  Ja  bih  najme 
sadio,  da  bi  bilo  mnogo  koristnije  za  znanost  i  narodnu  po- 
vjest  izdati  u  jednom  djelu  po  godinah  razporedjene  listine 
za  bosansko-srbsku  i  hrvatsku  povjest.  Mi  ne  bismo  smieli 
tako  dieliti  ove  dvie  povjesti.  Razsudite  taj  predlog,  te  na- 
djete  li  ga  pravedna,  oživotvorte  ga.  Dakle  hrvatski  i  bo- 
sansko-srbski  diplomatar  u  Jugoslovjenski.  —  Milo  bi  mi  bilo, 
da  me  izviestite.  imate  li  mnogo  bosansko-srbskih  još  nedo- 
tiskanih  listin.  koje  bi  glede  na  bosansku  povjest  popunile, 
vaša  regesta  priobćena  u  Arkivu;  ja  bi  rado  ovo  doznati 
radi  jednoga  posla,  o  kom  još  nemogu  progovoriti,  jer  još 
nije  zreo. 

Sada  nješto  o  mojih  književnih  rabotah.  Osim  manjih  sa- 
stavak i  života  obširnijega  Hrvoje  vojvode  bosanskoga,  koga 
bi  priobćio  u  „Vilah  jadranskih"  ili  gdje  drugdje,  th  njekih 
inih  poslov  (Regesta,  III.  odsjek  sv.  Cvrilla  itd.)  bavim  se 
razjašnjenjem  dobe  rimske  staroga  Illyrika,  na  koliko  se  može 
razjasniti  iz  epigralike.  U  tom  imadem  u  Rimu  način,  koga 
nebudem  indje  imati.  Osobito  rado  bi  administrativnu,  poli- 
tičnu, vojničku  itd.  čest  rimske  dobe  u  naših  stranah  proučiti. 
.Sada  iztraž Lijem  illvrske  legate,  vojvode,  praesides,  rectores, 
sudišta,  posade  itd.  i  njihovu  povjest.  Posao  jest  vele  mučan; 
jer  trieba  proći  epigrafičke  sbirke:  Gruterove,  Greviove,  Mu- 
ratorove ,  Orelliove  i  t.  d. ;  ali  će  biti  od  velike  koristi  za 
onaj  tamni  dio  naše  prošlosti  i  razjasniti  onaj  savez,  koj  med 
rimskim  svietom  i  našim  narodom  potonjega  vieka  obsto- 
jaše.  Nješto  namieravam  priobćiti  u  Ijetopisih  arheol.  družtva, 
koje  me  imenova  nedavno  svojim  dopisivajućim  članom.  U 
njegovu  bulletinu  tiska  se  od  prof.  Henzena  razprava  vrlo 
važnoga  nadpisa  našasta  u  Liižini  u  Bugarskoj  i  od  vas  mi 
poslata :  kad  se  dotisne  pošljem  vam  ga.  Medj  u  to  isti  Henzen 

rado  bi  imati  točniji  prepis.  nebi  li  ga  mogli  putem  o.  Martića 
ili  koga  Bugarina  dobiti?  U  obće  nezamjerte,  kažem  li  vam. 
da  s%'i  rimski  nadpisi,  koje  našinci  prepisuju,  manje  vi^e  po- 
grešni su,  th  epigrafista  ima  ih  sam  svojim  umom  nadopuniti. 
Našinci  imali  bi  biti  u  tom  pozorniji.  Molim  vas,  nemojte  jili 
u  Arkivu  tiskati,  dok  se  točno  neizprave.  —  U  ostalom,  da 
kako  taj  posao  činim,  što  doma  što  u  arheologičnom  zavodu: 
vrieme  za  knjižnice  jest  nepovredivo. 

Grof  Gučetić,  koj  vas  liepo  pozdravlja  i  moli,  da  bi  mu 
poslali  dubrovačka  statuta,  vama  za  porabu  izručena,  ljetos 
svedjer  boluje.  On  bi  bio  opet  razpisao  kakovu  nagradu,  ali 
poremetjenjem  novčanosti  u  Austriji  i  on  štetu  trpi,  te  za  sada 
nemože.  Mančun  vam  piša  za  svoj  lik.  ali  nezna :  kako  i  ko- 
liko bi  vam  jih  poslao,  kad  se  dovrši.  Mlinarić  (pozdrav)  pri- 
viknu  se  malko  Rimu  i  svomu  novomu  položaju :  i  on  na- 
mjerava štogod  raditi,  ali  prije  htjeo  bi  malko  knjigi  priviknuti, 
od  koje  od  10  god.  bješe  odstupio. 

Sta  rade  zagrebački  pisci?  0  vašoj  radinosti  i  produktiv- 
nosti da  kako  nitko  nedvoji ;  ali  što,  kad  ste  sam  samcat.  Tko 
pobližje  smatra  našu  letargiju,  on  se  Ije  mnogo  nepomisli  o 
t)udućnosti  naroda  hrvatskoga:  poslujmo,  da  bar  uzmognemo 
dostojnu  nadgrobnicu  podignuti  našoj  prošlosti. 

Pozdravite  svoju  vriednu  obitelj,  kojoj  gubitak  i  ja  opla- 
kujem, jer  je  manje  jedan  domorodac,  isto  tako  gg.  Vukoti- 
novića,  Bogovića.  Demetra.  Horvata  itd..  a  ja  nadajući  se 
vašemu  odgovoru  ostajem 

vaš  štovatelj 
F.  B. 

XXV. 

1859.  9.  rujna.  U  Rimu. 

Velecienjeni  gospodine  I 

Nesretni  rat,  koj  u  gornjoj  Italiji  buknu  i  tisuće  junakov 
svojim  obiteljim  za  uviek  ote,  pretrgnii  i  naše  uzajemno  do- 
pisivanje, koje  toliko  cienim.  Od  početka  najme  rata  sve  do 
mira.  ili  bolje  primirja  u  Vilafranki,  bijaše  najme  ukinuto 
svako  obćenje  med  austrijskom  carevinom  i  Italijom,  a  iza 
mira  ponješto  povratjeno ;  ali  na  »Svajcarsku  tako,  da  listovi 
ili  ne  dohadjahu  u  ruke  ili  jedva  izza  dvadeset,  često  i  mjesec 
danov.    Možete  si  misliti,   kako  mi   bijaše    na  srdcu,  kad   ne- 

primali  niti  iiašieh  časopisov,  niti  listo  v^  od  istih  roditeljev 
mojih  1  U  Italiji  —  kako  vam  poznato  —  umjetno  zauzlan 
čvor  nije  se  razmotao,  pače  još  većma  zauzlao;  nn  ipak  do- 
pisivanje nam  je  olakotjeno,  što  od  prošlog'a  petka  svaki  petak 
pošta  uredno  ide  odavle  u  JaJcin^  te  odanle  parobrodom  k 
Trst.  Ovim  putem  i  ja  vam  ovo  njekoliko  redak  pišem,  a 
bit  će  mi  drago,  ako  se  i  vi  istom  prilikom  poslužite,  toli  u 
dopisivanju,  koli  u  pošiljanju,  ako  šta  za  mene  imate  n.  pr. 
posliednji  Arkiv  itd.  Veliku  biste  mi  takodje  ljubav  učinili, 
reknete  li  g.  Demetru,  komu  liep  pozdrav,  da  bi  i  on  poši- 
Ijao  nam  Nar.  Novine  put  Trsta  i  Jakina,  i  to  za  sada  tako 
da  sav  tjednev  kup  posije  ponediljaJc  iz  Zagreba  u  Trst, 
odkle  će  utorak  u^  Jakin,  ali  ima  izvana  taj  put  označiti,  da 
ih  nebi  pošta  na  Švajcarsku  odpremila,  te  bi  jih  mi  ne  samo 
kasno  primali,  nego  i  od  svakoga  lista  6  bajokov  platjali. 
Drago  bi  mi  bilo,  da  mi  počem  od  12.  lipnja  izostavše  bro- 
jeve sve  na  jedanput  j)C)šalje  —  mi  bo  svaku  i  naj  sietniju 
viest  od  kuće  t.  j.  od  domovine  očekujemo  ko  ozebli  sunce. 
Drugo  što  me  na  to  pismo  nuka,  jest  moj  put  u  Napulj. 
Moj  dobri  prijatelj  a  vaš  znanac  o.  Theiner,  koj  vas  liepo 
pozdravlja,  pošto  bavivši  se  ondje  naidje  na  mnoge  rukopise, 
koji  se  njegova  iztraživanja  tiču,  odluči  sa  sobom  ponieti  nje- 
kohko  pisarov,  dočim  od  kralja  dobi  neograničenu  punovlast, 
da  se  može  poslužiti  sa  svimi  napuljskimi  arkivi.  On  me  pozva 
sa  sobom,  te  će  me  predstaviti  za  svoga  suposlenika  tako,  da 
ću  i  ja  moći  po  svojoj  ćudi  za  se  tražiti.  Tako  liepe  prilike 
nemogoh  odbiti;  tiem  manje  što  i  po  svojoj  slutnji,  što  po 
vašem  putopisu  mogu  zaključiti,  da  bi  se  moglo  koješta  ondje 
za  nas  naći.  Tako  n.  pr.  pregledavajući  i  vama  po  svoj  pri- 
lici poznato  djelo  markiza  Travita  „degli  archivii  Napolitani" 
nadjoh,  da  u  glavnom  arkivu  leži  377  knjig  andegavenskih 
regestov.  Vi  ste  bar  s  njekimi  od  njih  poslužili  se,  pošto  na- 
vadjate  izvadke  iz  regestih  Karola  I.  i  II.,  Ladislava  i  Fer- 
dinanda; nii  ništa  negovorite  o  regestih  Karla  Dračkoga,  Gio- 
vanne,  Karla  Martella  i  t.  d.  Zato,  da  si  posao  olakotimo 
i  radimo  u  sporazumljenju,  želio  bi  znati:  jeda  li  vi  pro- 
djoste  svih  49  Jcnjig  Karla  J.,  svih  136  Karla  II.,  svih  11 
Ladislava  itd.?  jeda  li  prepisaste  njeke  listine,  i  koje,  čitave, 
ili  pako  u  izvadku?^  U  obće  na  što  mislite,  da  bi  imao  svoju 
pozornost  obratiti?  Želio  bi,  da  me  o  tom  i  sličnom  izviestite. 
Ja  odputujem  nedjelju  (11.  t.  m.)  sa  željeznicom  do  Civita 
vecchie,  a  isti  dan  poslie  podne  s  parobrodom  u  Napulj,  kamo 

ćemo  doći  drugi  dan  u  jutro.  Pišite  mi  indi  u  Napulj,  a  ja 
ću  pismo  na  pošti  potražiti  —  bavit  ću  se  ondje  kakav  mjesec 
dan.  Moći  ćemo  raditi  takodje  izvan  propisanih  satov,  a  koji 
dan  odletit  ćemo  na  zabavu  u  Pompeju  itd.  Taj  put  bit  će 
mi  za  korist  i  za  zabavu,  koje  bi  mi  baš  više  trebalo,  nego  li 
je  sam  dajem.  Pa  ako  ne  drugo,  znat  ćemo  izvjestno,  jeda  li 
i  što  je  tamo  za  nas  izvan  onoga,  što  vi  nadjoste.  Takav  re- 
zultat u  znanosti  nije  samo  negativne  vriednosti.  Kamo  sreće, 
da  znamo,  jeda  li  i  što  se  po  ostalih  povećih  evropejskih  knjiž- 
nicah  za  našu  povjest  i  književnost  nalazi  I  Tada  bi  se  krug 
našega  truda  znatno  suzio. 

Kasno  doba  noći  sili  me,  ^da  zaključim  ovo  pismo  ostavlja- 
jući koješta  za  drugi  put.  Šta  se  u  nas  radi?  Je  U  se  što 
piše  ?  ja  ništa  neznani ;  jer  izim  Kat.  lista,  koj  tek  ovih  dan 
prispie,  ništa  naškoga  nečitam.  Drago  bi  mi  bilo  čitati  vašu 
razsudbu  Spomenikov  od  madjarske  akademije  izdatih;  nago- 
varam 0.  Guglielmotta,  da  jih  za  kasanetsku  knjižnicu  nabavi. 
Druga  Jcnjiga  Theinerovih  spomenikov  ugarskih  gotova  jest; 
baš  jučer  svršili  za  nju  kazalo.  Bit  će  mnogo  važnija  od  prve ; 
znameniti  su  listovi  Brodarićevi,  Bernardina  i  Krištofa  Fran- 
kopana.  Kružića  Senjana  itd..  a  navlastito  obširno  izviestje 
barona  Burga  o  Ugarskoj  malo  prije  mohačke  bitke.  0  njoj 
ću  obširnije  progovoriti  u  Kat.  listu. 

Kako  vaša  osnova  o  hist.  časopisu?  —  deder  nagovorte 
naše  publiciste,  da  obielodane  kakav  valjan  politički  list':  ta 
sramota  nam,  što  neimamo  ni  jednoga.  Drugi  o  nami  svašta 
pišu  —  a  mi  neimamo  gdje  slobodne  rieči  napisati.  Hoće  li 
biti  što  s  narodnieh  gimnazijah  i  osrednjih  učionah,  pošto  po- 
pečiteljstvo  dozvoli^  da  se  uči  u  narodnom  jeziku?  Svakom 
prilikom  trieba  nam  se  poslužiti  —  nami  trieba  se  boriti  za 
narodni  obstanak,  dočim  ini  teže  za  kojekakvimi  političnimi 
ideami,  pošto  narodan  obstanak  im  je  osjeguran. 

Ja  indi  očekujem  u  Napulj  vaš  cienjeni  odgovor,  iz  koga 
rado  bi  više  toga  saznati,  a  ni  ja  neću  ostati  dužan.  Pozdravlja 
vas  Mančun;  sin  mu  Ivan  posla  vam  njeko  pismo  o  liku 
svoga  otca,  koj  jest  gotov  za  vaš  slovnik ;  isto  g.  Mlinarić  i 
ostali  našinci,  a  navlastito 

vaš  štovatelj 

F.  R. 

XXVI. 

1859.  25.  listopada.  U  Rimu. 

Velecienjeni  gospodine ! 

Vaše  meni  vazda  milo  pismo  od  9.  t.  ra.  nezateče  me  do 
duše  u  Napulju;  pošto  već  14.  t.  m.  ujutro  prispieh  u  Rim; 
ali  obratili  na  sve  ono  svoju  pozornost  u  svom  književnom 
iztraživanju,  što  bi  sami  željeli.  Ja  sam  najme  nastojao  pre- 
gledati anžovinske  regeste,  na  koliko  mi  vrieme  dopuštalo  bez 
obzira,  jesu  li  vam  bili  pri  ruci  ili  ne,  kad  bijaste  u  Napulju. 
Pače  ja  sam  najprije  razgledao  regeste  Karla  Dračkoga  i 
Ladislava  kralja,  od  koga  vi  lluizvadku  priobćiste  znajući, 
da  će  u  njih  najviše  žetve  biti.  Čuvari  htjedoše  me  naj  prije 
zadovoljiti  s  njekakvimi  kukavnimi  izvadci;  ali  ja  odmah 
tražih  same  regeste  u  izvorniku.  Posliedak  moga  poslovanja 
naumih  priobćiti  napose  i  to :  ako  bi  naskoro  Arkiv  izdali, 
najvolio  bi  u  Arkivu.  Dotle  zadovoljte  se  s  ovimi  podatci :  ja 
sam  pomnjivo  i  točno  proso  do  36  foliantov;  stoga  ako  na- 
popreko  uzmete  na  svaki  foliant  800  listin,  pregledah  u  mjesec 
dan  28.800  listin.  Od  ovih  s  veće  strane  posvema  j)repisah, 
njeke  u  izvadku,  do  89  listin,  koje  se  protežu  na  jugoslo- 
vjensku  povjest.  Krom  tih  u  tajnom  arkivu  kr.  prepisah  nje- 
koliko,  imenito  tri  od  biskupa  Martinuzzia.  Da  sam  htjeo 
listine  izpisati  u  izvadku,  da  kako  mogo  bi  bio  više  toga 
proći,  ali  nečini  mi  se  praktično  izpisivati  važnije  listine  na 
kratko,  osobito  nahodeće  se  u  tako  odaljenu  arkivu,  kamo  se 
svaki  čas  nemože  doći.  Od  Ladislava  prepisah  32  listine ;  više 
njih  od  Karla  I.,  Karla  II.,  Karla  ]\Iartella  itd.,  prepisah  ugo- 
vore med  Karlom  I.  i  Arpadovci,  ushed  kojih  Anžovinci  po- 
stigoše  pravo  na  ugarsku  krunu.  U  obće  prepisane  listine,  na 
koliko  mi  bilo  poznate,  niesu  do  sada  obielođanjene.  Šteta  što 
posao  bilo  pretrgnuti;  jer  ni  ja  ni  Theiner  nebijasmo  odlučili 
ostati  u  Napulju  duže  od  mjesec  dan.  Preostade  mi  indi  pre- 
gledati do  300  foliantov!  Posliednje  tri  dneve  niesam  izpi- 
sivao,  nego  samo  bilježio,  što  nadjoh,  th  umolih  tamošnje  pi- 
sare, da  mi  prepišu  i  u  Rim  pošlju.  Hoćeli?  je  drugo  pitanje. 
U  tajnom  kr.  arkivu  med  Farnezkimi  pismi  tražismo  pisma 
o  našem  Kloviu,  ali  nemogosmo  ništa  naći.  Nije  ni  čudo, 
pošto  pregledasmo  deseti  dio  ogromnoga  blaga,  koje  ondje  za- 
kopano leži.  Theiner  tražeći  spomenike  za  svoja  Acta  sabora 

14 


210 

tridentinskoga  mnogo  prepisa,  ali  još  mu  mnogo  preostk.  wSve 
ono,  što  u  Kapulju  okušasmo,  probudi  u  nami  želju  još  jednom 
na  prolietje  tamo  se  vratiti,  te  —  dopusteli  talijanske  zamr- 
šene političke  okolnosti  —  ondje  poduže  ostati,  pregledati  za- 
ostavše  regeste  i  arkiv,  u  kom  ima  mnogo  listin  tičućih  se 
tmaste  dobe  Zapoljine  u  Ugarskoj  i  Hrvatskoj.  Nebi  li  meni 
taj  posao  providnost  odlučila,  valjda  će  se  u  buduće  koj  sret- 
niji našinac  naći. 

Za  moga  boravljenja  u  Napulju  dosta  izpitavah,  nebi  li  se 
mogo  gdje  sastati  s  kojim  napuljskim  Slovjenom  ili  bar  s  čo- 
vjekom, poznavajućim  ondješnje  Slovjene.  Ali  badava ;  jedino 
mi  jedan  svetjenik,  koj  ima  tamo  znanac,  obeća,  da  će  njeka 
moja  pitanja  u  tu  svrhu  sastavljena  tamo  odpremiti  i  u  svoje 
vrieme  izviestiti  me.  Ki  Arbanasa  iz  Kalabrije,  ni  fr.  Bruna 
nepotražili :  jer  za  nje  neznadoh.  Zaječevskoga  na  nesreću 
nije  bilo  u  Napulju. 

Današnjom  poštom  šaljem  g.  Horvatu  za  Kat.  list  obširniji 
opis  hrvatskoga  inolitvenjaka,  koga  će  g.  Mlinarić  (vrativši 
se  u  svoj  prvobitni  djelokrug)  drage  volje  prepisati,  čiem  se 
bibl.  barberinska  taj  drugi  mjesec  otvori.  —  Od  Lučićevih  i 
Gradićevih  rukopisih  pregledah  samo  njekoliko  knjig,  pošto 
bibl.  vatikanska  od  druge  polovine  lipnja  jest  zatvorena.  Lu- 
čićev  original  „de  regno  Dalmatiae"  u  trih  knjigah  jest  med 
njimi.  Gradiće  vi  dopisi  ne  samo  sa  svojimi  zemljaci  nego  i 
s  giasovitijimi  književnici  ciele  Evrope  jesu  vrlo  zanimivi;  ja 
ih  bilježim  i  namjeravam  obielodaniti  životopis  toga  učenoga 
Dubrovčana.  Med  njimi  jesu  i  njeki  životopisi,  imenito  Petra 
Beneše,  rimskoga  državnoga  tajnika,  koj  još  nije  priobćen. 
Ako  mi  vrieme  dopusti,  prepisat  ću  ga,  te  bi  se  mogo  tiskati 
u  Arkivu. 

Assemanov  Evangjelistar,  koga  prepisah,  ako  bog  da  brzo 
će  se  tiskat  u  Pragu.  Šafafik,  Hattala,  Hanka  itd.^  željno  ga 
očekuju.  Ko  što  mi  Hattala  piša  u  ime  Nestora  Šafafika  u 
Oportu  u  Portugalskoj  i  Belfastu  u  Irskoj  imala  bi  ležati  u 
tamošnjih  knjižnicah  dva  ilirska,  valjda  glagoljska  rukopisa. 
Žele,  da  se  pustim  izviestiti,  što  neću  propustiti. 

Od  Theinerovih  monumentov  uprav  jest  dotiskana  druga 
knjiga.  Na  skoro  o  njoj  obširnije  izviestje  u  Kat.  listu.  Zani- 
mivija  jest  od  prve.  Misli  izdat  i  tretju  počam  od  1527.  na 
dalje,  bude  li  ga  podupirao  ugarski  episcopat  tako  darežljivo, 
ko  što  za  prve  dvie  knjige.  Po  Hrvatih  arkiv  vatik.  Ije  neće 
progovoriti !    S  drugom    knjigom   poslat   ćemo  i  prvu,    što  ih 

biskup  Strossmaver  našemu  muzeu  pokloni.  Po  istoj  prilici 
poslat  ću  vam  prepiše  listin,  što  su  u  mene,  za  Cod.  điplom. 
isto  i  Strossmaverovu  Promemoriu.  Neznam,  imate  li  podpuno 
izdavanje  Migneovo  (u  Parisu  1855)  regest  Inocenca  III.  ? 
On  sakupi  listine  iz  vat.  arkiva  do  sada  neizdate,  t^  one, 
koje  Ravnald  samo  u  izvadku  priobći,  on  ciele  odtisnu.  Sva- 
kako biste  se  imali  poslužiti  za  svoj  diplomatar  oviem  izda- 
vanjem, ja  pocrpili  za  svoje  regeste. 

Rado  bi  imati  Ijetošnji  zagreb.  gymn.  program  radi  Babu- 
kićeva  mnienja  o  glagoljici ;  ja  ću"  o  njoj  obširno  progovoriti 
u  3.  svezku  svoga  djela,  gdje  iztražujem :  jesu  li  Slovjeni 
imali  kakovo  narodno  pismo,  ko  što  Assirci  klinovo,  Misirci 
hieroglvphično,  Germani  runsko  itd.,  prije  sv.  Cirilla?  Ka- 
kovo taj  obrete?  itd.  Molim  vas,  pošljite  mi  i  program  i  Arkiv 
knj.  V.,  koje  još  nedobih.  Isto  i  III.  sv.  vašega  slovnika. 

0.  Martinov  sada  piše  žitja  svili  slovjenskih  svetac  za  Bol- 
landistina  Acta  SS.  U  Kimu  se  sada  bavi  Pypin  prof.  Petro- 
gradski,  koj  u  I — II.  sv.  Muzejnika  napisa  sastavak  o  novijoj 
ruskoj  književnosti. 

Mančuna  podoba,  vrlo  dobro  pogodjena  jest  gotova,  t^  će 
vam  se  s  ostalimi  stvari  (nebude  li  kasno  ?)  poslati.  I  sv.  Petra 
i  Pavla  bit  će  brzo  gotove. 

Radujem  se  Codexu  diplom.  srbskomu  i  bosanskomu,  isto 
i  Marcellovićevu  rukopisu.  Valjda  njegova  važnost  vas  pri- 
nuka;  što  nepočeste  redom  chronologičkim.  Kod  izdavanja 
Ijetopisov  pozorna  vas  činim  na  vrlo  koristni  način  Watten- 
bacha,  kojim  ovaj  izda  Pertzove  kronike  austrijske  u  Pertzovih 
monum.  Germaniae.  On  najme  metnu  za  temelj  onu  kroniku, 
na  kojoj  se  ostale,  njezine  produžateljice,  osnivaju ;  te  ove 
dadfe  otiskati  samo  od  ove  dobe,  u  kojoj  postaju  originalne  i 
sviedoci  očevidci.  Tim  načinom  i  znanost  i  kesa  ima  veliku 
korist.  —  Zeliti  bi  bilo,  da  se  u  nas  prije  obielodane  pisci 
sviedoci,  nego  li  povjestnici.  U  ovdješnjega  knjigara  Spithoe- 
vera  jest  jedna  lat.  dubrovačka  kronika,  koja  dopira  do 
god.  1520. ;  bit  će  suvremena.  Inače  neima  nepoznatih  ddt ; 
a  drži  ju  skupo  t.  j.  10  škudov. 

A  propos !  Bio  sam  u  svom  povratku  na  Monte  Cassinu 
dva  dana;  o.  Kalafati  vas  liepo  pozdravlja;  priredjuje  za  naš 
Arkiv  prepiše  njekih  starih  listin.  Kad  je  dovrši,  posije  ih  ili 
meni  ili  neposredno  vama. 

Pošto  vam  nepodje  za  rukom  utemeljiti  posebni  hist.  časopis, 
deder  tako  razdielite  Arkiv,  da  bi  u  manjih  svezcih  3 — 4  put 

na  godinu  izlazio.  To  bi  mnogo  koristilo.  Za  material  nećete 
biti  u  neprilici.  U  vas  ga  je  predosta,  u  mene  ga  takodje 
ima.  Ja  bi  vas  drage  volje  svojski  podupirao;  a  sada  si  mi- 
slim :  ta  svejedno  ležao  rukopis  u  mene  ili  u  Zagrebu.  — 
Nješto  kašnje  mogo  bi  vam  poslati  kritička  iziraživanja  o 
popu  Dukljaninu  i  hrvatskom  Ijetopiscu,  o  Tomi  Arcidjakonu, 
kojega  povjest  prepisali  u  bibl.  barberina  gdjegod  se  razlikuje 
od  tiskane. 

Molim  vas,  da  bi  priobćili  račun  Gajeve  tiskarne  za  I— II 
svezak  moga  djela  g.  Horvatu ;  pošto  će  on  nješto  novac  sa- 
kupiti, ostalo  će  iz  Senja  doći.  Isto  izručite  ove  putopisne 
crtice  dru.  Demetru  za  Nar.  Novine.  Napisali  je  na  brzu  ruku, 
t^  ću  jih  malo  po  malo  nastaviti. 

Kako  je  s  hrvatskim  jezikom  u  školah? 

Sve  gore  obećane  stvari  poslat  ću  vam  što  prije,  a  nada- 
jući se  od  vas  pobližnjih  viestih,  pozdravljajući  gg.  Vukoti- 
novića,  Bogovića,  Demetra  itd.  ostajem 

vaš  štovatelj 

F.  B. 

XXVII. 

1860.  3.  veljače.  U  Rimu. 

Blagorodni  gospodine  i  prijatelju! 

Prije  njekoliko  dan  izručih  ovdašnjemu  odpravniku  Cal- 
danu  jedan  sanduk,  da  ga  u  Zagreb  put  Trsta  na  vas  od- 
premi.  U  njem  je  800  exempl.  Mančunova  lika,  zatiem  od 
Theinerovih  ugarskih  spomenikov  za  narodni  muzej,  biskupa 
Strossmajera,  Ožegovića  i  Soića  po  jedan  iztisak  u  obih  tomih, 
od  kojih  drugi  je  tek  onomadne  izašo,  te  ću  naskoro  o  njem 
nešto  prosboriti  u  Kat.  listu.  Izim  ovih  poslah  vam  još  četiri, 
da  je  razprodate  u  Hrvatskoj  i  ISrbiji.  Svaki  stoji  50  franak. 
Krom  Monumenta  Hrica.  pokloni  biskup  Strossmajer  narod, 
muzeju  još  1  iztisak  Theinerovih  monum.  ruskih,  o  kojih  ta- 
kodje nešto  napisah  za  Kat.  list ;  ali  čini  mi  se,  da  se  izgu- 
bilo. Molim  vas,  da  dotične  iztiske  shodnom  prilikom  pošaljete 
u  Djakovo  i  Senj ;  meni  se  nije  vidilo  slati  na  svakoga  po- 
sebno. Troškove  će  vam  biskupi  Ije  namiriti.  Za  urezavanje 
Mančunova  lika  nemate  platiti  ništa,  već  jedino  za  papir  i 
tisak  14  škudov,  ko  što  ćete  takodje  viditi  iz  priklopljene  im 

namire.  Ja  tiskara  platih,  a  vi  ćete  mi  modi  tim  načinom 
vratiti,  da  položite  za  gosp.  grofa  Gučetića  40  f.  u  ime  izda- 
vanja pučkih  knjig,  a  10  f.  u  ime  nadojdiiće  Kačićeve  sto- 
godišnjice, pa  će  on  ovdje  meni  platiti  tih  14  Skudov.  Inače 
vi  račun  izvolte  učiniti,  t^  izviestite  me.  —  Za  izručene  mi 
g.  1857.  u  Zagrebu  knjige  ja  vam  dugujem  7  f.  6  kr.,  jer 
ostale  knjige  bijah  izručio  gg.  Pacelu  u  Rieci,  Fiaminu  i  Po- 
točnjaku  u  Senju,  da  je  razprodaju.  Za  Seljanov  zemljovid 
(ako  se  nevaram)  dve  forinte;  dakle  ukupno  9  fr.  6  At.  A 
toliko  po  prilici  stati  će  prepis  Filipa  de  Diversis,  koj  će  bit 
ovih  dan  gotov.  On  me  je  uprav,  kO  što  i  Mančunov  lik,  za- 
državao, što  vam  niesam  poslao  prije  Theinerova  Monumenta. 
Uredite  dakle  taj  račun,  kako  bolje  i  JcaJco  prije  znate  i  mo- 
žete, te  me  izviestite.  Putem  Gučetića  bilo  bi  valjda  najbolje 
i  s  naj  manjim  troškom. 

Prije  njekohko  dan  prispije  u  ruke  meni  i  Mančunu  vaš 
poziv,  da  prispijemo  k  svečanosti  stogodišnjoj  našega  neumr- 
loga Kačića.  Jedan  i  drugi  rado  bismo  se  odzvati  mu.  Ja  ću 
drage  volje  sastaviti  životopise  našega  Lučića  i  Farlata,  ako 
im  se  nije  tko  ini  oglasio,  a  možebit  još  što  ino.  Želio  bi 
ipak,  da  mi  priobćite  kakova  data  o  Lučiću,  ako  ih  imate, 
t^  nebi  bila  dosada  poznata.  Mančun  bi  drage  volje  urezao 
lik  Lučića,  da  ima  kakav  obris  —  zato  mu  ga  što  prije  pri- 
skrbite i  pošljite,  ili  još  kakovi  ini  snimak,  koj  bi  dolikovao 
albumu. 

Nije  tomu  zdavna,  što  sam  naišo  u  vat.  knjižnici  na  ljetopis 
dubrovački,  koj  dopire  do  1425.  god.  Veoma  je  obširan  i 
točan.  Iz  početka  mišljah  da  je  suvremen  t.  j.  iz  XV.  vieka. 
Nil  čitajuć  ga  potanje  opazih,  da  mu  je  pisac  Stjepan  ili  koj 
ini  Gradić  i  to  u  XVII.  vieku,  i  da  je  sastavljen  na  temelju 
Ranjinina  lietopisa,  povjesti  portogeza  Didaca  Pirra.,  koj  — 
ko  što  vam  poznato  —  življaše  u  Dubrovniku  u  XVI.  vieku, 
izviestij  dubrovačkih  poklisarov  i  ostalih  listin.  Pokazah  njeke 
izvadke  grofu  Gučetiću,  koj  me  umoli,  da  je  dam  prepisati 
na  njegove  troškove.  Rado  bi  znati,  jeda  li  vam  poznat  u 
kakovu  prepisu  i  jeda  li  imate  Ranjinin  lietopis,  pošto  ga 
neima  med  rukopisi  u  poslatom  mi  imeniku  ? 

0  Didakovoj  povjesti  („historia")  nikada  ništa  nečuh. 

Prepisah  takodje  njekoliko  listin  tičućih  se  ponajviše  du- 
brovačke povjesti.  Neznam,  imate  li  per  extensum  mir  i 
ugovor  sklopljen  god.  1385.  med  Dubrovčani  i  njekimi  za- 
plienjenimi  Francezi?    U  izvadku    čini   mi  se,   da  je  poznat? 

Latinsku  darovnicu  Stjeptina  Dušana  od  god.  1346.  sv.  Nikoli 
Barskomu'?  „Diario  fatto  da  S.  Matteo  Gondola,  ambasciatore 
di  Ragusa"  kod  turskoga  dvora,  u  kom  opisuje  deset  dubro- 
vačkih naselbin  u  Turskoj  ?  Discorso  sopra  la  christianita  di 
Bosna.  Servia  et  Bulgaria  fatta  a  nome  del  d.  S.  Gondola? 
Ovih  dan  excerpirah  historička  data  iz  diel  Lampre  Crievića. 
lovorom  ovienčanoga  piesnika  u  XV.  vieku.  U  vat.  knjižnici 
su  u  dvih  liepo  pisanih  knjigah.  Zanimivi  su  njegovi  dopisi 
s  Vladislavom  kraljem  ugarskim.  Gjurom  varadinskim  bisku- 
pom itd.  U  njegovih  mnogobrojnih  pogrebnih  govorih  čita  se 
mnogo,  meni  bar  nepoznatih,  datov  o  najznamenitijih  Dubrov- 
čanih  one  dobe.  kano  o  Damjanu.  Nikoli,  Ivanu  Gučetiću, 
Petru  Sorkoviću.  Zamanji,  Gradiću,  Marinu  itd.  Od  osobite 
su  važnosti  za  književnu  povjest  one  dobe.  A  ja  i  obratih 
osobitu  pozornost  na  onu  zanemarenu  žalibože  u  nas  stranu 
naše  povjesti,  iz  koje  bi  se  moglo  vidjeti,  da  i  mi  zauzesmo 
njeko  miesto  u  civilizaciji  čovječanstva,  dočim  nitko  nedvoji, 
da  bijasmo  junaci  na  oružju.  Zato  ćemo  vam  biti  zahvalni, 
što  se  toliko  uztrudiste  u  svom  slovniku  jugoslov.  umjetnikov, 
a  želili  bismo,  da  bi  i  dalje  priobćivali  naše  stare  piesnike 
bar  u  izvadku. 

Ja  sam  poslovi  na  toliko  obtršen  i  izcrpljivanjem  iz  ruko- 
pisih  (u  vat.  Corsin.  Vallicell.  itd.),  da  mi  malo  vremena  pre- 
ostaje  za  što  urediti.  Medjuto  čiem  bude  de  Diversis  prepisan 
(ko  što  obećah )  poslat  ću  vam  ga  s  uvodom :  isto  i  opazke 
u  hrvatski  ljetopis  (s  raznočtenji)  i  popa  Dukljana :  i  pošto 
se  ne  može  jedan  oddieliti  od  drugoga.  Pisah  vam:  nebi  li 
izdali  Tomu  Arcidj.  s  dodatkom  iz  rukopisa  netiskanoga  u 
vatik.  Barber.  i  Propag.  knjižnicah '?  Odgovorite  mi.  Isto  tako 
nedvojte,  da  kada  dodjete  do  tiskanja  Codexa  dipl..  da  ću 
vam  i  ja  poslati  ono  malo  listin,  što  ih  je  u  mene.  Samo  mi 
obznanite,  jer  bi  jih  imao  prepisati  i  urediti.  Ele  da  imam 
koga  prepisavaoca.  kamo  sreće :  tako  ja  sam  moram  liepo 
vrieme  trošiti  u  mekaničnom  poslu !  S  Diversisom  poslat  ću 
vam  njekoliko  glagoljskih  listin.  Ja  ih  imam  do  60,  nu  skoro 
sve  XVII.  i  XVIII.    vieka  i  to  bez  važnosti,    kupovnice  itd. 

Liepo  vas  molim,  priskrbite  mi  GlasniTie  sa  srhshi  slove- 
snost;  a  imenito  listine  obielodanjene  prof.  Jankom  Safafikom. 
Isto  rado  bi  imati  srbske  listine  gr.  Pučića,  te  ih  ne  mogoh 
ni  od  samoga  dobiti,  jer  već  razd^  otiske. 

Gr.  Gučetić,  koj  vas  liepo  pozdravlja,  pita:  jeda  li  je  vam 
prikazo   djelo  Gjorgja    Dobretića  (Benigna) :    „de  natura^  coe- 

lestium  spirituimi.  Florentiae  1499."  Ako  je,  neka  vam  bude, 
ali  bi  rado  znati. 

Molim  vas,  što  bi  u  buduće  povećega  za  me  imali,  poša- 
ljite na  g.  Ivana  Crnčića  u  bečki  Augustineum.  On  će  putem 
ministarstva  na  ovdašnje  c.  kr.  poslaničtvo.  Tako  me  ništa 
nestoji,  i  stvari  idu  sigurnim  putem.  Istim  putem  slat  ću  i  ja 
na  vas  rukopise  itd. 

Radujem  se,  što  se  u  nas  na  narodnom  polju  ponješto  kreće. 
Gučetić  nije  primio  Arkiva  knjigu  V.,  ali  niti  od  vašega  slov- 
nika  do  sada  ništa.  Isto  ni  meni  ne  stiže  u  ruke  sv.  II.  slov- 
nika.  Pomozte  nam. 

Još  nješto.  Onomadne  pogovarali  se  s  dr.  Henzenom,  taj- 
nikom arbeol.  zavoda,  i  jednim  izmed  naj  glasovitijih  epigra- 
fistov  naše  dobe,  o  naših  radnjah  na  liistoričkom  polju;  ime- 
nito  pripovjedah  mu,  da  ste  nakan  izdavati  spomenike  za  našu 
povjest.  Na  što  me  upita:  da  lioćete  li  početi  s  epigrafikom 
lat.  i  grčkom,  na  koliko  se  tiče  Illjrika?  Ja  primetnuh,  da 
bi  to  bilo  dobro  i  po  svoj  prilici  ni  vam  ne  bi  bilo  nemilo, 
nu  da  je  ta  struka  starodavnosti  kod  nas  slabo  obradjena.  U 
dalnjem  razgovoru  popitah  ga:  nebi  li  nam  on  liteo  pomagati, 
ako  biste  odlučili  u  I.  tomu  svojih  spomenikov  izdati  stare 
nadpise  s  dotičnimi  archeolog.  opazkami.  Na  što  on  privoli. 
Dobro  promislite  ovu  stvar.  Bez  nje  (epigrafike)  nemožemo 
ni  taknuti  se  stare  historije.  Prem  još  nije  dokazato,  da  u 
Illyriku  prije  došaštja  Hrvatov  i  Srbov  nije  bilo  slovjenskoga 
naroda  —  epigraiika  nam  je  ipak  od  neobhodne  potrebe  već 
zato,  da  kroz  nju  prevezemo  onaj  nit,  koj  je  naše  zemlje 
skapčao  s  rimskim  narodom.  Nii,  ako  bismo  šta  takova  od- 
lučili, pozvali  bismo  domoljube  po  Jugosloveniji,  da  nam  šalju 
nadpise,  što  u  novo  doba  našaste,  što  stare  u  boljem  prepisu. 
Odgovorite  mi  na  to  što  prije.  Ja  bi  tada  (ako  dopustite)  sa- 
stavio jedan  kratki  poziv,  koga  bi  nas  dvoje  podpisali  i  po 
časopisih  obielodanili. 

Ako  se  njeke  zaprieke  svladaju,  o.  Theiner  s  mojom  po- 
moću nakan  je  u  posebnu  foliantu  izdati  listine  iz  tajnoga 
Arkiva  tičuće  se  povjesti  jugoslovjenske  u  obširnom  smislu. 
One  listine,  koje  su  tiskane  jur  u  Monum.  Hung.  bi  se  samo 
registrovale.  On  je  našo  onomadne  do  80  tomov  papinih  re- 
gestov  XIV.  i  XV.  vieka,  kojih  se  do  sada  nije  nitko  ni 
taknuo,  a  veli,  da  ima  ih  i  za  nas  mnogo.  Tiskao  bi  i  iz- 
viestja  biskupska,  nunciatorska  itd.  o  naših  pokrajinah.  — 
Sada  tiska  spomenike  za  poljsku  poviest. 

Ovdje  je  mir  za  sada ;  neznamo  hoćeli  dugo  trajati.  Ja  na- 
kanili na  svaki  način  mjeseca  lipnja  t.  g.  malko  kući,  jer  bi 
rado  i  svoje  posietiti  i  odmoriti  se.  Tada  ću  doći  za  koje 
vrieme  (ako  bog  da)  u  Zagreb,  th  ćemo  se  o  koje  čemu  toč- 
nije sporazumjeti,  nego  li  je  možno  putem  listov. 

Rado  bi  što  prije  u  Zagreb  poslati  III.  sv.  moga  djela; 
nu  rado  bi  znati,  imate  li  ondje  slov  za  bugarsku  glagoljicu. 
Za  moje  djelo  bi  jih  njekoliko  trebovao,  prem  ne  toliko,  ko- 
liko mnijab  početkom ;  jer  sam  mnogo  toga  pokratio,  da  knjiga 
ne  bude  odviše  skupa  prema  našim  štiocem.  0  tom  pisali  i 
g.  Horvatu,  ali  neiniam  nikakova  odgovora.  Molim  vas,  iz- 
viestite  me. 

Oprostite,  što  vam  toliko  molb  nalažem.  Zapoviedajte  i  vi 
samnom.  Pozdrav  vašoj  velecienjenoj  obitelji  i  ostalim  našincem. 
Pozdravljaju  vas  gg.  Mlinarić,  Mančun  itd.,  a  osobito 

.-    .  vaš  štovatelj 

F.  B. 

XXVIII. 

1860.  4.  travnja.   U  Rimu. 

Blagorodni  gospodine ! 

Scienim,  da  imaste  primiti  zahtievane  iztiske  Theinerovih 
ugarskih  spomenikov,  uza  nje  za  biskupa  Strossmajera,  Soića 
i  Ožegovića  po  jedan,  ko  što  i  obraze  Mančunove  za  vaš 
slovnik.  Teda  negda  svršen  je  prepis  Filipa  de  Diversis,  koga 
od  njeko  vrieme  sravnjujem  s  maticom,  sastavljani  registar  i 
predgovor  tako,  da  će  vam  doć  u  ruke  pripravan  za  tisak. 
Ako  ga  ne  pošaljem  ova]  petak,  svakako  ću  ga  drugi  i  to, 
da  što  manje  vozarina  stoji,  kroz  ovdašnje  c.  kr.  poslaničtvo 
na  Crnčića  u  Beč,  koj  će  vam  ga  dalje  brzovozom  u  Zagreb. 
Onom  prilikom  poslat  ću  vam  i  prijamnicu  od  6  šk.  30  baj. 

Ali  imam  vas  ovom  prilikom  moliti,  da  bi  mi  odmah  ili 
poslali  20  šk.  30  baj.  t.  j.  14  škudov  za  obraze  a  6  šk. 
30  baj.  za  prepis,  od  kojih  odbite  medjuto  moj  dug;  ili  bar 
izviestili  me,  da  ste  položili  za  grofa  Gučetića  40  f.  za  izda- 
vanje pučkih  knjig,  a  10  f.  za  Kačićevu  stogodišnjicu.  Po- 
sliednje  scienim  bi  bilo  priličnije.  Gučetić  bi  mi  izručio  ovdje 

ovih  50  f.  u  škudah  po  sadašnjem  stanju  novčanom,  a  ostalo 
bi  uredili  došavši  ja  u  Zagreb.  Uprav  taj  put  me  nuka,  što 
vam  ovu  molbu  vruće  preporučam.  Moj  biskup  najme  bi  rado, 
da  bi  ja  sa  Soićem  išo  u  Zagreb  na  sabor  pokrajinski  kao 
Theologus.  Bivši  i  onako  odlučio  lietos  moje  posietiti,  zadovo- 
ljiti ću  vriednom  starcu,  th  sam  nakanio  u  prvoj  polovini 
svibnja  odavle  uputiti  se  na  Jakin  i  Trst.  Zato  mi  ne  samo 
trieba  novac,  nego  bi  rado  i  ovdje  s  knjigarom  Spitboverom 
moje  račune  zaključiti,  a  znate,  da  platja  sv.  Jerolimskog 
kanonika  i  sada  je  tako  neznatna,  da  s  njom  bez  ine  pocl- 
pore  nebi  mogo  niti  deseti  dio  trošiti  za  književnost,  ko  što 
sbilja  trošim.  Dakle  molim  vas,  odgovorite  mi  što  prije. 

Evangjelistar  Assemanov  poče  se  tiskati  u  Pragu.  Bit-  će 
veoma  liepo  izdavanje  i  od  neizrečene  važnosti  za  poviest 
slovjenskoga  prievoda  sv.  pisma  i  za  starosl.  pbilologiu. 

Već  bili  bio  poslao  za  tisak  produženje  moga  djela  —  da 
znam,  imate  li  u  Zagrebu  glagoljskih  okruglih  (bugarskih) 
slov;  jer  ću  ih  triebovati.  Upitah  od  davna  g.  Horvata,  ali 
od  njega  neimam  ni  rieči. 

Pošto  mi  je  III.  odsjek  tako  narasto,  da  će  biti  veći  od 
drugoga,  razdielit  ću  ga  u  dva  svezka  radi  obćinstva.  Prvi 
svezak,  do  10  tiskanieh  tabakov,  bit  će  razdieljen  u  dvie 
glave:  I.  Pismo  u  Slovjenov  prije  sv.  Cjrilla.  —  II.  Pismo 
sv.  Cyrilla.  Dodat  će  se  jedna  tablica. 

Čujem,  da  su  dva  prva  odsieka  recenzovana  u  izviestjah 
petrogradske  Akademije ;  ali  jih  još  nedobih.  O.  ^  Martinov 
recenzovat  će  ih  u  francezkih  Etudes  etc.  Evo  sud  Šafafikov : 
„Spis  vaš  o  sv.  Apoštolech  našich,  pokud  o  nem  z  II.  sv. 
suditi  možna,  velmi  mi  se  libi,  vvnikaje  jak  neunavenou  pil- 
nosti    vaši    ve  sbirani  tak    i    obratnosti    ve   spofadani    latky". 

Ovaj  III.  svezak,  prem  sam  imao  gradivo  zanj  gotovo, 
neizmierna  truda  me  stojaše;  a  da  nebih  bio  u  Rimu,  bio  bi 
imao  posvema  ini  resultat.  Osobito  za  I.  glavu  u  bogatoj  knjiž- 
nici ovdašnjega  pruskoga  archeologičkoga  zavoda  mnogo  toga 
nadjoh,  zašto  nebih  bio  ni  znao  u  Hrvatskoj. 

Kada  dodjem  u  Zagreb,  donest  ću  vam  obećanu  razsudu 
popa  Dukljanina,  više  listin  itd.  U  obće  vrieme  mi  je  tako 
kratko  i  razciepkano,  da  nemogu  k  ničemu  doći. 

Gr.  Gučetić  opet  vas  prosi,  da  biste  mu  poslali  dubrovačke 
zakone. 

14a 

Opetujuć  moju  molbu  ostajem  preporučajuć  se  u  vaše  vele- 
cienjeno  prijateljstvo 

vaš  štovatelj 

F.  E. 

Postscri[jtum.  Theiner  vas  liepo  pozdravlja;  već  sabiramc 
naše  listine  za  Monumenta  Slavor.  mer.  Bit  će  važna  sbirka. 
Sada  se  tiska  „Polonia  sacra".  Tom  I.  je  skoro  g'otov.  Gle- 
dajte! Theiner  postade  Slavista. 

XXIX. 

186U.   12.  listopada.  U  Senju. 
Blagorodni  gospodine ! 

Naši  meni  toli  mili  uzajemni  dopisi  obustaviše  se,  odkada 
me  neima  u  Rimu.  Od  tada  i  ja  odstupili  od  svoga  naj  ugod- 
nijega življa  t.  j.  od  književne  radnje,  navlas  na  liistoričnom 
polju.  Radovah  se,  da  vas  sastanem  u  Zagrebu  ;  ali  ta  radost 
nepade  mi  u  dio.  Bavivši  se  ondje  više  od  pol  mjeseca,  na- 
dasmo vam  se  od  dana  do  dana.  Taj  je  razlog,  što  nepohitih 
u  vaš  Tonimir,    kako  li  se  zove  imanje,    na  kom   baviste  se. 

Dok  mi  se  neotvori  i  sjegurniji  put  i  sjegurnije  boravljenje 
u  Rimu,  ostanem  ovdje  u  našega  vrloga  starine  biskupa.  Ja 
bih  želio  što  prije  u  Rim.  da  nastavim  svoju  radnju,  pa  na- 
daj uć  se,  da  se  povratim  još  u  rujnu,  ostavih  ondje  sve  moje 
rukopise  i  bilježke,  do  nješto  malo,  što  ponesoh  sa  sobom. 
U  ovo  idu  i  listine,  koje  prepisah  u  Napulju,  te  uredivši  jih 
onomadne,  izručih  g.  Ottu  činovniku,  koj  na  svom  povratku 
iz  Beča  dodje  oko  20.  t.  mj.  u  Zagrebu,  ih  ih  vam  izruči, 
da  ih  s  mojim  predgovorom  odtisnete  u  dojdućoj  knjizi  Arkiva. 

Imajte  dobrotu  istom  prigodom  izručiti  ovaj  listić  rečenom 
gospodinu  i  domoljubu. 

Vašu  sbirku  glagoljskih  listin  željno  očekujem  \  zato  biste 
mi  učinili  veliko  veselje,  da  mi  jih  po  pošti  pošljete,  čiem  se 
po  2- -3  arka  odtisnu.  G.  prof.  Mesie  izruči  mi  u  Zagrebu 
prvih  šest  arkov. 

Svezak  III.  moga  djela  izručih  g.  vStojšiću,  samo  da  neimam 
neprilike  ni  ja  ni  vi. 

Neidem  li  još  više  mjesecih  u  Rim:  to  bi  rado  još  jednom 
u  Zagreb,  da  se  o  koječem  ustmeno  porazgovorimo. 

Šta  se  sada  u  Zagrebu  radi  na  književnom  polju  ?  Sta 
imate  vi  pri  ruci?  da  biste  mi  hteli  poslati  nepoznate  do  sada 
i  netiskane  listine  i  ine  spomenike  tičuće  se  tatarske  navale 
u  Hrvatsku,  nebim  mario  s  tim  pitanjem^  ovdje  zabavljati  se 
—  kada  se  ga  i  onako  nitko  nelatja.  Šta  velite  i  mislite? 
Preporučaje  se  u  vašu  dobrotu  s  pozdravom  od  strane  obiju 
biskupov,  gg.  Babica,  Fiamina  itd.  ostajem 

vaš  štovatelj 
F.  B. 


3-eo/fc. 


4.  Monumenta  spectantia  historiam  Slavorum  tneridionalium   (Knj^^^^^ 

Kni  I— V.  IX..  XII.,  XVII.,  XXI.,  XXII.  18G8.  1870.  18<2.  18<4.  18<o. 
1878  1882  1886.  1890.  1891.  Listine  o  odnošajih  izmedju  južnoga  Sla- 
venstva i  mletačke  republike.  Ciena  I.,  IL,  HI.  i  IX.  po  3  fr.,  IV.,  XXI.  i 
XXII    po  4  for.,  V.  i  XII.  po  2  for.  50  nč.,  XVII.  knj.  2  for. 

Kni  VI  VIII  XI  1876.  1877.  1880.  Commissiones  et  relationes  veuetae. 
Tom    1.  II.  iil.  Ciena  VI.  i  XI.  knj.  2  for.,  VIII.  knj.  2  for.  50  nČ. 

•  .  Knj.  VII.   1877.   Documenta   historiae   chroaticae   periodum   antiquam  illu- 

strantia.  Ciena  6  for.  „    ^    .  tt    -.oor.    <-,•         v    i    • 

Kni    X.    Xin.  Monumenta  ragusina.  T.  I.  1879  et  II.  1882.  Ciena  X.  knj. 

2  for.  50  nvč.  Knj.  XIII.  3  for.  Knj.  XIV.  Scriptores.  Vol.  1.  Annales  ra- 
o-usini  Anonvmi,"  item  Nicolai  de  Ragnina.  1883.  Ciena  3  for. 

Kni    XV.  Spomenici  hrvatske  krajine.  Vol.  I.  1884.  Ciena  3  for. 

Knj.  XVI.  Spomenici  hrvatske  krajine.  Vol.  II.  1885.  Ciena  3  for. 

Kni    XVIII.  Acta  Bulgariae  ecclesiastica.  1887.  Ciena  3  for. 

Knj.  XIX.  Acta  coniurationem  Petri  a  Zrinio  et^  Fr^°«;f  >/«  Frankopan, 

nec  non  Francisci  Nadasdv  lUustrantia.  Ciena  2  lor.  80  ne.  f     > 

Knj.  XX.  Spomenici  hrvatske  krajine.  Vol.  III.  1889.  Cien^  ^  ^^^, 
Knj.  XXIII.  Acta  Bosnae  potissimum  ecclesiastica.  1892    jr^^^^  ^'^^^^ 
Knj.   XXIV.   Index   rerum,   personarum   et  ^^(^orum  n^-^^^^^\^.^^^^-j_y 

monumentorum  spectantium  historiam  Shivorum  merij.^^^j.^^^  ^^^^  ^.^^^ 

3  for. 

Knj.  XXV.  Scriptores.  Vol.  II.  Chromca  ragusi-;^  ^  ^^^^^  ^^  j  ^^^^^^^^^ 

1893.  Ciena  3  for.  50  ne. 
Knj.  XXVI.    Scriptores.   Vol.  III.   Thoma?  j^rdijdiaconus :   Historia  saloni- 

tana.  1894.   Ciena  2  tor. 

5.  Monumenta  historico-juridica  Slavr_-u^  meridionaiium.  (Knj.  1—5.) 
Knj.  I.  Statuta  et  leges  civita^j^  Ourzulae.  1877.  Ciena  3  for. 
Knj.  II.  Statuta  et  leges  o;^-fj^^jg  Spalati.  1878.  Ciena  3  for. 

-JSfij- .^■^^-  Z^*^^^"^*^  .f!, '^g^s  civitatis  Buduae,  civitatis  Scardonae  et  civitatis 
et  insulae  L?!§inae  1882 — 3.  Ciena  4  for.  50  nč. 

Knj.  IV.  Statuta  lingua  croatica  conscripta.  Hrvatski  pisani  zakoni:  vino- 
dolski, poljički,  vrbanski  i  donekle  svega  krčkoga  otoka,  kastavski,  vepri- 
nački  i  trsatski.  1890.  Ciena  3  for. 

Kvn.  V.  Urbaria  lingua  croatica  conscripta.  Hrvatski  urbari.  Svezak  I.  1894. 
Ciena  4  for. 

II.  Posebna  djela: 

1.  Flora  croatica.  Auctoribus  Dr.  Jos.  Schlosser  et  Lud.  Farkas-Vukotinovič. 
1869.  Ciena  6  for. 

2.  Dvie  službe  rimskoga  obreda  za  svetkovinu  sv.  CIrila  i  Metuda.  Izdao  Ivan 
Brčić.  1870.  Ciena  1  for. 

3.  Historija  dubrovačke  drame.  Napisao  prof.  A.  Pavić.  1871.  Ciena  1  for.  25  nč. 

4.  Pisani  zakoni  na  slovenskom  jugu.  Bibliografski  nacrt  dra.  V.  Bogišića.  1872. 
Ciena  1  for.  25  nč. 

5.  Izprave  o  uroti  bana  Petra  Zrinskoga  i  kneza  Fr.  Frankopana.  Skupio  dr. 
Fr.  Rački.  U  Zagrebu  1873.   Ciena  3  for. 

6.  Zbornik  sadašnjih  pravnih  običaja  u  južnih  Slovena.  Osnovao,  skupio,  uredio 
V.  Bogišić.  Knjiga  I.  1874.  Ciena  6  for. 

7.  Vetera  monumenta  Slavorum  meridionaiium  historiam  illustrantia.  Edidit  A. 
Theiner  (tomus  I.  Romae  1863.),  tomus  II.  Zagrabiae  1875.  Ciena  10  for. 

8.  Korijeni  s  riječima  od  njih  postalijem  u  hrvatskom  ili  srpskom  jeziku.  Napisao 
dr.   Gj.  Daničič.  1877.   Ciena  4  for. 

9.  Ljetopis  jugoslav.  akademije.  1877—1894.  Sv.  I— IX.  Ciena  I.,  II.  i  VIIL 
svezku  60  nvč.,  a  III— VII.  i  IX.  1  for. 

Lio.  Fauna  kornjaša  trojedne  kraljevine.  Od  dra.  J.  K.  Schlossera  Klekovskoga. 

*  1877 — 1879.  Knj.  I.,  IL,  III.  Ciena  svakoj  knjizi  3  for. 

11.  Figure  u  našem  narodnom  pjesničtvu  s  njihovom  teorijom.  Napisao  L.  Zime. 
1880.   Ciena  2  for.  50  nvč. 


12.  U  proslavu  petdesetgodišnjice  preporoda  hrvatske  knjige  g.  1885.  Ciena  2  for. 

13.  Rječnik  hrvatskoga  ili  srpskoga  jezika.  Na  svijet  izdaje  jugoslavenska  aka- 
demija znanosti  i  umjetnosti.  Dio  I.  Obradio  Đ.  Daničić.  Sv.  1—4.  1880» 
do  1882.  Dio  II.  Obradili  Đ.  Daničić,  M.  Valavac,  P.  Budmani.  Sv.  5—8. 
1884—1886.  Dio  III.  Obradio  P.  Budmani.  Sv.  9—12. 1887—1891.  Sv.  13—1^ 
(2  četvrtoga  dijela).  1892—1894.  Obrađuje  P.  Budmani.  Ciena  svezku  3  for- 

14.  Djela  jugoslavenske  akademije  (knj.  1—14):  ! 
Knj.  I.  Izvješće  o  zagrebačkom  potresu  9.  studenoga  1880.  Sastavio  J.  Torbari 

1882.  Ciena  2  for.  ': 

Knj.  II.   Euchologium,  glagolski  spomenik  manastira  Sinai  brda.  Izdao  dr.  La- 

voslav  Geitler.  1882.   Ciena  2  fr.  ' 

Knj.  III.   Psalterium,   glagolski  spomenik  manastira  Sinai  brda.  Izdao  dr.  L. 

Geitler.  1883.  Ciena  3  for.  50  nvč. 
Tnj.  IV.   Flora  fossilis  susedana.  (Susedska  fosilna  flora.  —  Flore  fossiie  de 
^    '^used.)  Auctore  dr.  Georgio  Pilar.  1883.  Ciena  8  for. 
^^.    V.  Lekcionarij  Bernardina  Spljećanina.  Po  prvom  izdanju  od  god.  1495. 

1885  VI.  Nekoje  većinom  sintaktične  razlike  izmedju  čakavštine,  kajkavštine 
■  -^^k  '   "*'"^-  zapisao  Luka  Zima.  1887.  Ciena  2  for.  50  nvč. 
'.^*^*^^'"   rvatski  spomenici  u    kninskoj  okolici  uz  ostale  suvremene  dal- 
Knj.    VJ^li-  ."  ibe  narodne  hrvatske  dinastije.  Napisao  Ivan  Bulić.  1888.  Ciena 
matinske  iz  d«.  t         r 

'.^^r,?^-'     »rvatskoga  pravopisa   latinskijem   slovima.  Napisao  dr.  T. 

^^■"r-  ^^^"SPn:  --^  3  for.  50  nč 

MaretiL|.  188.L  «^ie^_       .^j^^^^  jj-  poj^žaji  glavnijih  točaka  Dalmacije,  Hr- 
Knj.  A.   beogratijske  Koor    ■  .^  susjednih  zemalja,  imenito  Bosne  i  Hercego- 

vatske   Slavonije  1  djelomic.       ^  ^^   ^.   p.J^^_  -^g^Q_  ^.j^^^  ^  f^^_ 

vine    Istre,  Kranjske  itd.  ^ftav.  Slavonije.   I.  dio:  Slavonija  i  druge 

Knj.  XI    Dv.estogod.snj.ca  oslobodjenju       ,.     ^    .  Smičiklas.  1891. 

'S^ll^lSt:i:^TS^:'t^d  o  Sličniji  u  XVII.  vijeku 

(1640—1702).  Skupio  T.  Smičiklas   1891.  Ciena  3  tor. 
Knj.  XII.    Kolunićev  zbornik.   Hrvatski  glagolski   rukopis   od  godine   14»b. 

Izdao  M.  Valjavac.  1892.  Ciena  2  for.  .50  nvč.  ^ 

Knj.  XIII.  Zadarski  i  Ranjinin  lekcionar.  Za  štampu  priredio  Milan  Kesetar. 

1894.  Ciena  3  for.  i     v     •  + 

Knj.  XIV.  Sbornik  jugoslavenskih  umjetnih  spomenika.  Prvi  svezak:  Z,avjetna 

spomen-slika  slavenskih  apostola   i  srodni  joj  spomenici.  Eazpravio  Prol. 

Dr.  Luka  Jelič.  1895.  Ciena  2  for.  rr    «    -v-ii        isar; 

Knj.  XV.  Život  i   djela  dra.  Franje   Rackoga.  Napisao  T.  Smičiklas.  1895. 

Ciena  1  for. 

B.  Knjige,  koje  su  prešle  u  svojinu  akademije  ili  su 
izašle  njezinim  troškom : 

1.  Jugoslavenski  imenik  bilja.  Sastavio  dr.  B.  Šulek.  1879.  Ciena  2  for. 

2.  Povjestni  spomenici  južnih  Slavenah.  Izdao  L  Kukuljević.  knj.  I.  (Acta  croa- 
tica.)  1863.  Ciena  3  for.  .y.,  rr  •  tt  r^-        of 

3.  Rječnik  iz  književnih  starina  srpskih.  Napisao  Gj.  Daničič.  Knj.  II.  Ciena  3  tor. 

4.  Nikoljsko  jevangjelje.  Na  svijet  izdao  Gj.  Daničič.  Ciena  1  tor.  30  nč. 

5.  Život  sv.  Save   i  Simeuna   od   Domentijana.   Na  svijet  izdao  Gj.  Daničić. 
Ciena  1  for.  .30  nvč.  ••  .   •  j       r^-    t\ 

6.  Životi   kraljeva  i  arhiepiskopa  srpskih  od  Danila.  Na  svijet  izdao  Ijj.  ua- 
ničić.  Ciena  1  for.  30  nvč. 

7.  Kurelac:  Stope  Hristove.  Ciena  50  nvč. 

8.  „       :  Jačke.  Ciena  1  for. 

9.  „      :  Runje  i  pahuljice.  Ciena  1  for. 

10.  Utježenovič:  Vila  ostrožinska.  Kazprodano. 

11.  Drobnić:  Besednjak.  Ciena  80  nvč. 

12.  Rački:  Assemanov  evangjelistar.  Ciena  3  for. 

Smiciklas,  Tade 

Život  i  djela  dra.  Franje 
Rackoga 


